
PREDGOVOR 


Svi priznajemo srce za simbol ljubavi. Ali, da li je odnos između srca i 
ljubavi samo simboličan ili tu postoji stvarna i vitalna veza? 

Većina ljudi je doživjela, ne samo brzo lupanje srca u prisutnosti voljene 
osobe, već i težinu, "stezanje srca", poslije ljubavne svađe. Zatim, uobičajena je 
praksa u svim kulturama, da se ruka stavi na srce kada se govori o ljubavi, kao da 
se želi locirati fizički doživljaj koji prati emociju. Ako je srce uključeno u svaki 
doživljaj ljubavi, kako izgleda da jeste, tada moramo da pretpostavimo da izrazi 
kao "srce ispunjeno ljubavlju" također opisuju fizički fenomen. 

Kolika vjerodostojnost se onda može dati pojmu pucanja srca? Iako se srce 
ne raspada u komade kad ljubav nije uzvraćena, ili kad se izgubi voljena osoba, 
nešto očigledno puca u takvim situacijama. Da li postoji takva stvar kao 
zatvoreno ili otvoreno srce? Ova pitanja su značajna ne samo za razumijevanje 
naših emocija već i za zdravlje srca. Polazeći od pretpostavke, kao što ja činim u 
ovoj knjizi, da je veza između srca i ljubavi stvarna, može da se postavi hipoteza 
da srce bez ljubavi neizbježno slabi, propada i umire. Moje uvjerenje u ovu 
činjenicu proističe iz mog iskustva doktora, koji pomaže pacijentima u borbi da 
otvore svoje srce za ljubav i pronađu malo radosti u životu. Neki od tih slučajeva 
biće prikazani u ovoj studiji. 

A što je sa seksom? Ako prihvatimo, kao neki ljudi, da su ljubav i seks dvije 
odvojene funkcije, tada treba da pretpostavimo da učešće srca u seksu nije ništa 
veće nego kod ostalih fizičkih aktivnosti. S ovog stanovišta, funkcija srca da 
pumpa krv kroz tijelo da bi tkiva bila snabdjevena kisikom i hranljivim 
sastojcima i da bi se uklonili otpadni sastojci mora se promatrati kao čisto 
mehanička. Ovdje ponovo, međutim, idemo protiv svakodnevnog jezika, koji 
govori o seksu kao o vođenju ljubavi, što podrazumijeva direktnu vezu između 
ljubavi i seksa, pa, shodno tome, i između srca i spolnih organa. 

Svrha ove knjige je da se objasne ove veze, tako da čitatelj može vidjeti 
kako je emocionalni život povezan sa fizičkim bivstvovanjem, i kako njegovo 
fizičko zdravlje ovisi od njegovog emocionalnog blagostanja. Nadam se da će 
razumijevanje uzroka straha od ljubavi, pomoći čitatelju da postane osoba 
spremnija za ljubav i da tako osigura zdravlje svom srcu. Bez takvog znanja, svi 
naši napori da osiguramo zdravo srce, neće uspjeti doprijeti do suštine problema. 

Prema tome, počet ćemo sa proučavanjem veze između srca i ljubavi, 
odnosa koji pjesnici, filozofi, propovjednici stoljećima uvažavaju i opisuju. 


UVOD 


Kao bolnički kardiolog, vidio sam i obrađivao mnoge slučajeve srčanih 
oboljenja. Tijekom godina, postalo mi je jasno da je oboljenje krvotoka srca, 
generalno gledajući, tiha i sveprisutna bolest. Simptomi se obično kasno 
manifestiraju, a iznenadna kardiološka smrt često je prvi simptom insuficijencije 
krvotoka. Ovo očigledno predstavlja dilemu za kardiologe. Preventivni aspekti 
rada sa tako razornom bolešću nedavno su postali centralna točka moderne 
kardiologije. Predodređeni rizici i sklopovi navika kod svakog pojedinca postaju 
važne varijable za odnos između stila života i kardiovaskularnih oboljenja. No 
unatoč svim analizama, koje povezuju pušenje, visok nivo kolesterola u krvi, 
hipertenziju i dijabetes odraslih, sa koronarnom arteriosklerozom, uvjeren sam 
da ovi faktori rizika, iako vrlo značajni, uistinu ne objašnjavaju u potpunosti 
prirodu ovog oboljenja. 

Godinama, a naročito tijekom posljednjeg desetljeća, poduzeto je vrlo 
mnogo istraživanja, sa ciljem da se otkriju uzroci arterioskleroznih 
kardiovaskularnih oboljenja - jedinstvenog fenomena u populaciji dvadesetog 
stoljeća. Ta istraživanja su bila većinom statističke prirode, demonstrirajući 
povezanost između profila faktora rizika i nastale bolesti srca. Dopunska 
istraživanja su, međutim, pokazala da su određene osobe sklonije srčanim 
oboljenjima od drugih. Osobe, sklone oboljenju krvotoka srca, imaju posebnu 
strukturu ponašanja i neuobičajenu osjetljivost na emocionalni stres. Činilo mi se 
da je emocionalni stres najvažnija determinanta kardiološkog oboljenja, pa kad 
su Friedman i Rosenman objavili svoja otkrića o Tipu "A" koronarno sklonog 
ponašanja i predispozicijama istog za oboljenja arterije srca, to je potvrdilo moje 
uvjerenje u dominantnu ulogu stresa i ponašanja kod srčanih oboljenja. 

Kardiolozi su naročito skloni oboljenju srca zbog stresne prirode svog 
posla. Kao bolnički kardiolog, postao sam svjestan obrazaca destruktivnih 
ponašanja svojih pacijenata, na osnovu kojih su se te osobe mogle svrstati u 
kategoriju: "sklon razvoju oboljenja koronarne arterije". Ono što nisam očekivao 
da ću otkriti, bilo je, međutim, da sam i ja sam u toj kategoriji. Ova spoznaja me 
je užasnula. Znam da sam marljivo radio, borio se za karijeru, postizao rezultate. 
Također sam se prepoznao kao osoba Tipa-"A". Ja, muškarac u kasnim 
tridesetim godinama, prodoran i uspješan, iznenada sam shvatio, da preko svojih 
pacijenata otkrivam vlastitu smrtnost. 

Tradicionalni faktori kardiovaskularnog rizika često se ne otkriju kod žrtava 
oboljenja krvotoka srca. Tipično, ponašanje neke osobe postaje katalizator 
razvoja bolesti. Emocionalni faktori, koji funkcioniraju na psihološkom nivou, 
utječu na razvoj oboljenja srca. Dobro je poznato da um i tijelo utječu jedno na 

drugo. Ono što čovjek misli, može da izazove emocionalnu reakciju na koju 
tijelo odgovara. 

Dakle, činioci osobnosti su ključni elementi koji se nalaze u gotovo svakoj 
bolesti. Neventilirane (neizražene) emocije ili afekti, npr. postupno nanose štetu 
tijelu i njegovom fiziološkom sistemu. Kod visokog krvnog tlaka, osnovne 
potisnute emocije su ljutnja, neprijateljstvo i bijes. Neke koronarno-sklone 
osobe, uz potiskivanje ljutnje i neprijateljstva, se također muče sa bolnim 
(srceparajućim) doživljajem gubitka ljubavi koji ima za posljedicu gubitak 
vitalnih veza. Ovi osjećaji cijepanja srca podrazumijevaju veliku tugu, žaljenje i i 
strepnju, koje se, analogno, odražavaju na nastalo ponašanje, karakter i tijelo. 
Prema tome, postalo mi je jasno, da bolest srca nije proces koji se tek tako 
dogodi. Prije će biti da na njega djeluju emocionalni činioci, svjesni i podsvjesni 
konflikti. Zbog toga su takve analize ponašanja postale centar mojeg interesa i 
ulaganja energije. Također na ovo sam mogao da gledam kao na izazov da 
otkrijem uzročni faktor, koji se može identificirati i modificirati u cilju 
poboljšanja i produžetka života mojih pacijenata, kao i mog vlastitog. Uz to, 
spoznaja da sam sebe pripremam i uvodim u koronarnu bolest, natjerala me da 
donesem odluku da krenem na psihoterapiju, sa ciljem da ispitam i promijenim 
ove negativne aspekte svog ponašanja. 

Traganje me je vratilo u djetinjstvo i prepoznatljiv model je izašao na 
vidjelo. Bio sam treće od četvoro djece. Kada sam imao četiri godine, rodila mi 
se sestra, i negdje u to vrijeme počela je serija mojih dječjih bolesti i nezgoda. 
Da li su ti incidenti bili pogrešno prilagođen način za ostvarenje kontakta i 
zadobivanje ljubavi majke, koja je sigurno imala pune ruke posla sa malom 
bebom i potrebama uvećane obitelji? I poslije toliko godina, još uvijek mogu 
osjetiti onu čežnju za majčinom pažnjom i utjehom. To što je ja "nisam imao za 
sebe" izazvalo je moje prvo cijepanje srca., traumatska tuga; koja je uslijedila, 
bila je potisnuta, ali moje tijelo je nekako upamtilo istinu. Meka ranjivost djeteta 
je prerasla u krutu oklopljenost prsnog koša, koja kao da mi štiti srce. Znam da 
me je majka vrlo voljela, ali u tako ranoj dobi, nisam mogao da shvatim njene 
potrebe, već sam bio usmjeren samo na svoje. Čeznuo sam za njenim pohvalama 
i ljubavlju i nadao se, da ću, ako budem "dobar dječak, dobar sportaš, dobar 
učenik, uspješan u svemu" to i dobiti. Mislio sam da će mi uspjeh donijeti ljubav. 
Razvio sam lažnu vezu između uspjeha i ljubavi i prenio je u zrelo doba. Ova 
veza je utjecala na postupni razvoj ponašanja Tipa "A", koje me je, na kraju, 
moglo dovesti i do smrti. 


Nakon medicinskog fakulteta, specijalizirao sam opću medicinu i 
psihijatriju, sa dvije godine obuke i stažiranja iz opće medicine i dvije godine 
specijalističke obuke i prakse iz kardiologije. Postao sam izuzetno kvalificiran, 

perspektivan kardiolog, vrlo siguran u to što radim. Postao sam radoholičar. 
Posao je bio ljubav i strast mog života, jer mi je osigurao mjesto pod suncem. 

Međutim, ubrzo sam osjetio da sagorijevam iznutra. Izlagao sam se 
unutrašnjem naporu da postižem uspjehe i funkcioniram na račun svojih emocija. 
lako to nisam prepoznao, bio sam opsjednut. Negirao sam umor i bol, isto kao 
što sam radio kao adolescent, da bi se dokazao kao dobar student i sportaš. Da li 
sam ovom bitkom za uspjeh i dostignuća, zapravo tražio pohvalu i ljubav? Da li 
sam pokušao da dokažem da sam vrijedan ljubavi? Godinama sam u sebi nosio 
ovu potrebu i prepoznavao je, ponovo i ponovo, kod mnogih svojih pacijenata. 
Mnogi su jureći zadovoljenje te potrebe stigli do bolesti srca i smrti. 

Izazov, koji sam sada postavio pred sebe, bio je da izmijenim 
samodestruktivni koronarni model ponašanja Tipa "A". U stvari, svijest i 
spoznaja da se ponašam po tom modelu, bile su prosvjećujuće, jer mi je upravo 
ta svijest dala snage da tražim ljekovite alternative Sredinom sedamdesetih, imao 
sam sreću prisustvovati predavanjima i seminarima, koje su držali moje kolege, o 
ponašanju i kardiovaskularnim bolestima. Jedan predavač, Robert Elliot 
kardiolog i autor knjige "Is it Worth Dying For?" (Da li je vrijedno umrijeti zbog 
toga) imao je na mene ogromni utjecaj. Nakon ovih prvih susreta, nastavio sam 
pohađati brojne seminare o svijesti o samom sebi. Na primjer, 1978. sam bio u 
Londonu na međunarodnom simpoziju o stresu i napetosti. Taj simpozij je bio 
izuzetno provokativan i otkrio mi je neke netradicionalne pristupe liječenju: 
Zapadni Nijemci su, na primjer, uključili biofeedback u terapiju, Šveđani koriste 
masažu, Švicarci Lamaze, Azijati stavljaju težište na meditaciju, Amerikanci 
zastupaju trening progresivne relaksacije. Svaku od ovih metoda, mogao sam 
vidjeti kao pozitivan način za ublaživanje emocija i smirivanje živčanog sustava. 
Sve imaju blagotvorno djelovanje. 

Tijekom narednih godina imao sam sreću voditi profesionalni grupni 
seminar (radionicu) o stresu i bolesti, zajedno sa internistom dr Brendanom 
Montanom, i psihoterapeutom Holly Hatch. Ove grupne interakcije, uz primjenu 
geštalt tehnika, pomogle su emocionalno osjetljivim pojedincima da nauče kako 
se nositi sa životom. Grupni treninzi za stjecanje svijesti o sebi, imali su 
ogroman utjecaj na ozdravljenje, naročito kad bi polaznici "vidjeli sebe" u dru- 
gim ljudima. Nakon učestvovanja na nekoliko profesionalnih radionica , počeo 
sam objavljivati vlastite podatke u medicinskim publikacijama. Moji pacijenti su 
mi bili najbolji učitelji. U to vrijeme sam shvatio da mi treba specijaliziran 
trening iz područja psihoterapije. Što sam više ispitivao veze uma, emocija i srca, 
to sam postajao nesigurniji i nisam se osjećao dorastao situaciji. 


" Radionica, eng. workshop - uobičajeni grupni oblik obuke iz psihoterapije tijekom kojeg polaznici, 
uz teoriju, trebaju raditi na sebi i sami se podvrgavaju terapiji. Obično je veći naglasak na osobnom 
radu i iskustvu doživljenom tijekom terapije. (prim. prev.) 

Proveo sam dvije godine na geštalt terapiji, koja mi je pomogla da uočim 
neke od uzroka u pozadini svojih stavova, i dodatno me je uvjerila u moć 
emocija nad zdravljem i bolesti. Tijekom ove terapije, otkrio sam radove 
Alexandra Lowena. 

(Bioenergetska analiza, koju je on utemeljio, je analitička terapija 
usmjerena na tijelo, usmjerena na otkrivanje mišićnih napetosti u tijelu, koje su 
fizički odraz emocionalnih konflikata osobe. Baš kao što se starost drveta može 
odrediti brojanjem godova na panju, tako terapeut-bioenergetičar, može utvrditi 
osobnu povijest promatrajući tijelo. Bioenergetskom analizom terapeut može 
odrediti gdje je locirana napetost i gdje je blokirana energija. Ova blokada 
sprječava ljude da uživaju u svim potencijalima svog života. Korištenjem raznih 
tehnika i vježbi za energetsko punjenje i pražnjenje tijela, bioenergetičar može 
osloboditi zarobljenu energiju, čime se omogućuje razlijevanje i nestanak 
napetosti. Ovakav koncept energije i primjena istog na osobe sklone oboljenju 
srca, bili su toliko zanimljivi i uzbudljivi da sam se odlučio podvrgnuti terapiji 
kod dr Lowena. Pomoću njegovog učenja, uskoro mi je postalo jasno da je moje 
tijelo prilično napeto, da ne dišem duboko, i da niti doživljavam, niti izražavam 
vlastite osjećaje na potpun način. 

Terapija sa dr Lowenom mi je usmjerila pažnju na krutost vlastitog tijela. 
Iako se, tijekom prvih nekoliko mjeseci, moje tijelo opiralo i bilo pod kontrolom 
glave, Lowen je radio na mom disanju i to je izazvalo emocije. Postavio me je na 
bioenergetski stolac i natjerao da koristim glas na takav način da smanjim 
energiju u svom grudnom košu. Ovo je imalo pozitivan efekt na smanjenje stresa 
i napetosti u torakalnom dijelu. Tada je počeo usmjeravati pažnju na dijafragmu, 
vilicu i zdjelicu. Nekoliko mjeseci takvog rada na mom tijelu, otkrilo je potisnute 
emocije i mišićnu napetost. Postepeno mi je tijelo omekšalo. Plakanje je smanjilo 
napetost i dovelo do širenja mog prsnog koša. U narednim godinama, osjetio sam 
da mi se srce otvara. Pretpostavljao sam da se razvija feministička strana mog 
karaktera. Napredak je bio ogroman. Počeo sam doživljavati više emocija. Moje 
fizičko i emocionalno zdravlje se poboljšalo i izgledalo je kao da mi je tijelo 
oživjelo. Ovaj put u samootkrivanje bio je očaravajući. 

S novim saznanjima, počeo sam promatrati svoje kardiološke pacijente sa 
aspekta onog što se dešava u njihovim grudima, koliko energije ima u njihovim 
tijelima, kako dobro dišu, kakvo im je rano iskustvo sa gubitkom ljubavi a kakva 
su sadašnja iskustva sa ljubavlju. Moj rad se sada odvijao na različitom nivou. 
Počeo sam da radim sa pacijentima na nivou tijela, koristeći znanje koje sam 
dobio od Lowena. Bioenergetska analiza je postala moćno oruđe za sveukupnu 
procjenu svake osobe i njene bolesti. Iako sam i dalje od pacijenata uzimao 
anamnezu, sada sam se počeo koncentrirati na njihovo disanje, vizualni kontakt, 
kvalitetu njihove energije, osjećaj pri stisku ruke kod rukovanja, pokrete 
dijafragme, ton glasa, i znakove za emocije zadržane u tijelu. Analiza strukture 

vilice, na primjer, mi je dala indikacije o nivou zadržane (potisnute) ljutnje. 
Pogled u oči govori o tuzi i strahu. Tako sam, promatrajući tjelesnu strukturu, 
stjecao jasniju svijest o problemima i bolesti pacijenta. Postajao sam efikasniji 
doktor i iscjelitelj. S ovim novim saznanjima, dr Lowen i ja smo osnovali Centar 
za srce Nove Engleske (New England Heart Center) s ciljem da dođemo do 
bioenergetskog razumijevanja kardioloških oboljenja i osoba koje su im sklone. 

Iskustvo koje sam doživio sa dr Lowenom je uzbudljivo poglavlje mog 
života. Njegova učenja su otvorila inovativnu, kreativnu dimenziju u tretmanu 
oboljenja srca. U dobi od 76 godina, on je živi dokaz svog rada. U ljeto 1987. 
godine, poveo me je na jedrenje i razgovarali smo o našem naučnom radu i 
istraživanjima. Dok je vezao jedra i upravljao čamcem, promatrao sam 
elastičnog, energičnog čovjeka koji zrači, koji je mekan i gibak. Dok sam 
osjećao vjetar i kapljice vode na licu, Lowen je pričao o življenju i sjećanju. Dok 
je brod klizio preko vala, osjećao sam kako uživam u jedrenju s majstorom. Isto 
kao što mornar plovi majstorskom vještinom, tako i psihoterapeuti, kao Lowen, 
često plove "neobilježenim vodama" odavno zaboravljenih pacijentovih 
memorija. Dok sam promatrao kako Lowen upravlja svojim brodom, osjetio sam 
spokojstvo... Uvijek ću mu biti zahvalan na tom danu. 

Steven Sinatra, doktor medicine 


PRVI DIO 


ISPUNJENJE LJUBAVI 


Vjerojatno nema ni jednog pojma u engleskom jeziku, koji se koristi na 
toliko raznih načina kao LJUBAV. Neki ga koriste da opišu opće predavanje 
svog ja, drugi ga koriste na vrlo sebičan način, bilo da bi izrazili svoju potrebu da 
budu prihvaćeni i paženi, bilo da posjeduju i kontroliraju drugu osobu. 

Ljubav se može smatrati stavom ili činom, ali je moramo uvažavati kao 
emociju i, prema tome, kao fiziološki proces u tijelu. Da bi razumjeli ljubav, 
potrebno je da razumijemo ovaj fiziološki proces. Kao i kod bilo kog drugog 
fiziološkog procesa, cilj ljubavi je doprinos dobrobiti organizma, što se 
doživljava kao zadovoljstvo i radost. Ispunjenje ljubavi je radost koja se 
najintenzivnije osjeća kada dvoje ljudi, koji se vole, zajedno dožive orgazam. 

U prvom dijelu ćemo istražiti kako se ljubav ispunjava a kako osujećuje. 


GLAVA 1 


LJUBAV JE U SRCU ŽIVOTA 


Od pradavnih vremena, srce je moćan simbol ljudskog mišljenja. Latinska 
riječ za srce "cor", je osnova za englesku riječ "core" (jezgro) koja se definira 
kao centralni dio predmeta. Mogućnost međusobne zamjene riječi srce i jezgro, 
vidi se u uobičajenim izrazima kao "doći do srca problema". Većina ljudi smatra 
srce jezgrom svog bića, poput središnje točke. Tako, kad se za nekog kaže da se 
"u srcu promijenio", podrazumijeva se da je njegov kompletan stav doživio 
izmjene. 

Srce ne simbolizira samo emocionalni, već i duhovni centar čovjeka. Mnogi 
vjeruju da je srce izvor života. Židovski mistik je rekao: "Znaj da je srce izvor 
života i da je smješteno u centar tijela, kao Božanstvo svih Božanstava".' Pošto 
se također vjeruje da je Bog izvor života, iz toga nužno slijedi da Bog obitava u 
srcu. Tako, Upanišadsko učenje savjetuje: "Uđi u lotos srca i meditiraj tamo u 
prisutnosti Brahmana".* Prema Georgeu S. J. Mahoneyu, kršćanskom teologu, 
"Srce je, u biblijskom jeziku, stanište života čovjeka... U srcu se susrećemo s 
Bogom u odnosu Ja-On".3 Časni brat, David Steindl Rast, se slaže: "Kad stvarno 
nađemo svoje srce, našli smo carstvo u kome smo istinski bliski sami sa sobom, 
s drugima i sa Bogom".* Upanišade također smještaju suštinu bića u srce, u samo 
jezgro duhovnosti: "Zaista, biće je srce... Onaj koji to zna, putuje u carstva 
nebeska svakoga dana." Bila ova učenja metaforička, spiritualna ili filozofska, 
mora da postoji neka stvarna, fizička osnova za ovu ponavljanu vezu između 
ljudskog srca i izvora života. Izgleda da je ova osnova samo kucanje srca, 
ritmičko pulsiranje kojim se krv, koja daje život, prenosi tijelom. To je najjasnija 
manifestacija sile života u tijelu. To ritmičko pulsiranje je karakteristično za sve 


' Kicup Š'tih, citirao u Edit B. Pnaper, 'The Inward Odyssey" (London: George Allen and Unwin 
Ltd., 1965) 141 

* Kaivala Upanišad, citirano u Šnaper, op. cit., 130 

* George A. Mahoney, "Prayer of the Heart" (Notre Dame, Ind.; Ave Maria Press, 1983) 25 

* Brother David Steindl-Rast, "Gratefulness: The Heart of Prayer" (New York: Paulist Press, 1984) 

* Chandaya Upanishad, 8.3.3. 

žive stvari, kao i za fizički svijet - jer i zvuk i svjetlost, također, putuju u 
valovima. 

lako je povezivanje srca s ljubavlju široko usvojeno u našoj kulturi, 
kardiolozi i većina laika ovu vezu smatraju samo simboličkom. Pjevač može 
pjevati "Ukrala si mi srce" ili "Izgubio sam srce zbog tebe", ali tko će vjerovati 
da netko može zaista izgubiti srce ili otkriti jednog dana da mu je srce nestalo. Pa 
ipak, ako razmišljamo o ovim izrazima u funkcionalnim terminima, oni imaju 
smisla. Netko "izgubi" srce kad se toliko snažno veže za drugu osobu da mu se 
čini kao da mu vlastito srce više ne pripada. Svaki put kad razmišlja o voljenom 
ili voljenoj, doživljava osjećaj radosti ili tuge tako blisko vezanih za tu drugu 
osobu, kao da njegovo srce pripada njoj. 

Ma kako ih opisivali, emocije nisu uzleti mašte. One se odnose na stvarne 
procese u tijelu, koji ih izazivaju. Kad se osjećamo lakog ili teškog srca, kad nam 
je toplo ili hladno oko srca, nešto se u tijelu dešava na fizičkom nivou, što čini da 
se tako osjećamo. To što se dešava, može se najbolje opisati kao povećanje ili 
smanjenje stanja tjelesne uzbuđenosti. Uzbuđenost čini da se osjećamo lako i 
poletno; kad je nema, osjećamo se teško i mlitavo. Kada se uzbuđenost odnosi na 
ljubav, to najdirektnije osjećamo u predjelu srca. Pogled ili pomisao na voljenu 
osobu može izazvati brže otkucaji srca, čak i preskakanje otkucaja i lakoću srca. 

Sve dok ima života, svaka stanica, pa radilo se o jednostaničnom ili 
kompleksnom, visokostrukturiranom organizmu kao što je čovjek, egzistira u 
stanju uzbuđenosti. Ono se može umrtviti ili oslabiti, ali to stanje je uvijek do 
nekog stupnja prisutno. Takvo stanje je najjače kod mladih, a najslabije kod vrlo 
starih ljudi, što govori da se plamen života sa starenjem polako gasi. Dijete se 
može toliko uzbuditi da stvarno skače od radosti. Ista reakcija je rjeđa kod 
starijih osoba, čija tijela su postala kruća i ukočenija. Sa smrću, tjelesni poten- 
cijal uzbuđenosti se gasi. 

Stanje uzbuđenosti određene osobe je uvijek vidljivo u njenom tijelu. Kod 
visokog stupnja uzbuđenosti, više krvi pritječe na površinu tijela, oči sjaje, koža 
postaje ljepša, pokreti su spontaniji, ruke toplije, mozak aktivniji a srce brže 
kuca. U smrti, oči su bezizražajne i staklaste, tijelo kruto a koža bijela i hladna. 

Stanja negativne uzbuđenosti ne izazivaju iste efekte. Kada tijelo pokazuje 
povećanu aktivnost u stanju panike, pokreti su divlji i nekontrolirani, a 
uzbuđenje je većinom koncentrirano u muskulaturi i srcu, koje vrlo brzo kuca. 
Ako je strah vrlo jak, može doći i do smrti, jer se mišićni sustav paralizira i srce 
prestane kucati. Intenzivan bol, pod kojim se tijelo trza i uvija je također stanje 
negativne uzbuđenosti. Takav je i bijes, koji, za razliku od ljutnje, negativno 
djeluje na tijelo. U ljutnji, tijelo je vruće, oči sijevaju; u bijesu, tijelo je hladno, 
oči su mračne. 

Pozitivno uzbuđenje se javlja u ugodnim situacijama. Tijelo je u stanju 
širenja (ekspanzije) a punjenje ili uzbuđenje je snažno na površini tijela. 

Negativno uzbuđenje nastaje u situacijama straha i opasnosti. Tijelo je u stanju 
kontrakcije (grčenja, sakupljanja) i energija se povlači sa površine. Disanje se 
također razlikuje kod ova dva stanja. U zadovoljstvu, disanje je duboko, lako i 
relativno sporo. Nikad nije otežano, jer je otežano disanje znak nelagodnosti (ne- 
mira, bola). Međutim, kada je osoba uplašena ili zabrinuta disanje je plitko, 
naporno i brzo. 

Emocija ljubavi ima najzdraviji efekt po tijelo. Zaljubljena osoba zrači 
radošću. Svjetlost u njenim očima i sjaj kože nisu tu samo zbog snažnog priliva 
krvi na površinu tijela, već i zbog vala uzbuđenosti koji dolazi na površinu i puni 
tkiva energijom. 

Zračenje i sjaj zaljubljene osobe nisu metaforički pojam, jer se mogu 
promatrati. Uzrok takvom stanju je veća uzbuđenost i intenzivnije pulsiranje 
organa i tkiva. Kvaliteta pulsiranja nije ograničena samo na srčani mišić. Iako se 
pulsiranje jasno primjećuje kod disanja, nešto manje je vidljivo kod peristaltičkih 
valova probavnog trakta, javlja se u svim živim stanicama i organima. Mada 
svako tkivo ili organski sustav imaju svoj vlastiti ritam, njega koordinira bahično 
pulsiranje srca i od njega ovisi. Otkucaj srca je ono što daje život cijelom tijelu. 
Kad smo lakog srca (bezbrižni i raspoloženi) svi organi bolje funkcioniraju; kad 
smo teškog srca (zabrinuti i neraspoloženi) svi organski sustavi su oslabljeni. 


Slika 1. Organska reakcija na okolinu - otvaranje sa 
zadovoljstvom ili povlačenje u zabrinutosti 


Koža Bol 


Zadovoljstvo 


Zabrinutost, nezadovoljstvo ili strah izazivaju kontrakciju i 
time smanjenje priliva energije (punjenja) na površinu. 
Zadovoljstvo izaziva širenje (ekspanziju) i time povećanje 
priliva energije (punjenja) na. površinu: koža, oči, erogene 
zone. 

U zadovoljstvu, kao što smo vidjeli, krv teče ka površini tijela, a kad smo 
zabrinuti i nezadovoljni povlači se prema centru. U strahu i panici, osoba može 
reagirati mobiliziranjem voljnih mišićnih sustava, koji su blizu kože, da bi 
otklonila izvor straha ili opasnosti. Ovi se mišići tada preplavljuju i pune krvlju 
da bi bili spremni za akciju. Da li će osoba doživjeti ovu reakciju kao ljutnju ili 
kao strah, ovisi od toga da li je reakcija pokret prema van, sa ciljem da se povrati 
sklad ili zadovoljstvo, ili je to bijeg od opasnosti. Zabrinutost, nezadovoljstvo ili 
strah izazivaju kontrakciju i time smanjenje priljeva energije (punjenja) na 
površinu. Zadovoljstvo izaziva širenje (ekspanziju) i time povećanje priljeva 
energije (punjenja) na površinu: koža, oči, erogene zone. 

Kretanje krvi i fluida ka i od površine tijela (vidi sliku 1) predstavlja 
reakciju osobe na njenu okolinu. Ako je okolina topla, otvorena, pozitivna i 
potkrepljujuća za život, krv će jurnuti ka površini a osoba će ispružiti ruku da 
uspostavi kontakt. Ovi pokreti će, zauzvrat, izazvati osjećaj naklonosti ili 
zadovoljstva ili, ako je uzbuđenje intenzivnije, ljubavi i radosti. Naklonost i 
zadovoljstvo se ne mogu međusobno odvojiti. Volimo ono što je ugodno, što 
nam pričinjava zadovoljstvo. Ipak, ljubav, u svim slučajevima, ne izaziva 
zadovoljstvo. I suviše često ona nam nanosi bol. Ljubav nas prisiljava da se 
približimo onom koga volimo, ali ako nas on ili ona odbije ili napusti, 
zadovoljstvo se brzo pretvara u bol. Intenzitet bola je direktno proporcionalan 
intenzitetu ljubavi. Kada ljubav djeteta, koje voli roditelje punim i svim srcem, 
naiđe na odbacivanje, bol koji dijete osjeti, može se opisati samo kao cijepanje, 
cijepanje srca. 

Kao i svaki bol, cijepanje srca izaziva povlačenje krvi sa površine tijela 
prema centru, preopterećuje srce i dovodi do osjećaja težine i beznađa. Doživljaj, 
osjećaj cijepanja srca u djetinjstvu može imati za posljedicu strah od ljubavi u 
odraslom dobu. To ne znači da ta osoba ne umije ili neće voljeti svim srcem već 
da će njen impuls da se otvori i pruži ruku biti sa zadrškom i provjeravanjem. 
Želja da voli može biti prisutna u njenom srcu, ona svjesno može željeti da voli, 
ali ako sjećanje na bol živi u njenoj podsvijesti, strah će je spriječiti da se otvori. 
Tijelo će biti pod kontrolom simpatičkog nervnog sustava, koji inhibira dotok 
krvi na površinu. 

Intenzitet uzbuđenja ljubavi ovisi od bliskosti partnera. Kao i u zakonu o 
gravitaciji, koji kaže da je privlačenje između dva tijela obrnuto proporcionalno 
kvadratu njihove međusobne udaljenosti, što se više primičemo osobi koju 
volimo to je uzbuđenje veće. Uzbuđenje kulminira kada se osobe sjedine u 
ljubavnom zagrljaju. 

Svaki ugodan kontakt između dva tijela vodi ka osjećanju ljubavi. 
Uobičajeni zagrljaj, kojim se pozdravljaju dva prijatelja, je izraz naklonosti 
kojim se učvršćuje njihov međusobni odnos. Rukovanje je najčešći neformalan 
fizički dodir kojim se izražava stupanj pozitivnog osjećaja. Izbjegavanje 

rukovanja pri susretu ili odlasku, može se protumačiti kao izraz hladnoće ili ne 
simpatije. Slično tome, kad roditelji izbjegavaju fizički dodir sa djecom, to ne 
može potaći razvoj naklonosti već pogoditi u samo srce. Mnogi od pacijenata su 
mi se žalili da su ih roditelji rijetko dodirivali, držali na krilu, ljubili iako su im 
govorili da ih vole. Roditelji su ih možda stvarno voljeli, ali su svoje osjećaje 
rijetko izražavali na takav način da se djeca i osjećaju voljena. Ima mnogo načina 
da se ostvari ljubavni kontakt a da se ne dodiruje tijelo. Zvuk je, na primjer, 
fizička sila koja djeluje na tijelo. Majčina uspavanka može smiriti i utješiti dijete. 


Slika 2 Dotok krvi (eros) iz srca (ljubav) 
do erogenih zona (zadovoljstvo) 


Oči 
Lice 
Usne 

Ono to doživljava kao izraz ljubavi. Izgovorene riječi ljubavi mogu imati 
isti efekt, ne samo zbog značenja i izbora samih riječi, već zbog tona kojim su 
izgovorene. Topao glas izražava ljubav isto kao što hladan, oštar glas izražava 
neprijateljstvo. Oči su još jedno važno sredstvo komunikacije. Ljude možemo da 
promatrati s toplinom i naklonošću ili s hladnoćom i odbojnosti. Izreka da 
pogledi ubijaju govori o njihovoj moći. Na isti način, nježan pogled može nas 
dirnuti u srce. 

Da bi zvuk imao emocionalni efekt, on se mora čuti; da bi pogled imao 
efekt, on se mora vidjeti. Kontakt očima nije samo mehanički fenomen sa 
predvidljivim rezultatima. Dvoje ljudi se može gledati, a da ne uspostave 
nikakav kontakt, jer ništa ne prolazi između njih. Kada im se oči "upale" šalju 
zrak koji dopire do očiju nekog drugog i tada nastaje pravi kontakt. Mnogo nas je 
doživjelo takav kontakt očima i zna kako je to uzbudljivo. Ponekad iz njega 
nastane takozvana ljubav na prvi pogled. Jasno se sjećam da sam se zaljubio u 
svoju ženu one večeri kada sam vidio zvijezde kako trepere u njenim očima. 
Njen pogled je dotakao moje srce i zarobio me. Ljubav potiče na bliskost. 
Kontakt može početi s pogledom, ali ako ide prirodnim putem, završit će 
zagrljajem ili intimnijim kontaktom dvoje ljudi. 

Prirodno, dijelovi tijela gdje krv dotiče vrlo blizu površine su oni s kojima 
se ostvaruju intimni dodiri. Oni su poznati kao erogene zone, tj. usne, bradavice i 
genitalni organi. Crvena boja usana odražava obilje krvi u njima. Krv je tik ispod 
tankog sloja sluznice. Kad se usta nađu u poljupcu, krv svake osobe je odvojena 
samo tom tankom membranom i to proizvodi visok stupanj uzbuđenja. U stvari, 
cijela usta, uključujući jezik, mogu se smatrati erogenom zonom, jer u 
kompletnoj zoni ima puno krvotoka. Svaki dodir ili stimuliranje erogene zone 
uzbuđuje kada je osoba za to raspoložena. Kada su erogene zone u kontaktu, 
tijekom vođenja ljubavi, uzbuđenje se izuzetno povećava. 

Fizička (erogena) ljubav između muškarca i žene treba zbog toga biti 
aktivnost s najviše uzbuđenja, jer genitalni organi omogućuju najbliži međusobni 
dodir. Slična bliskost kontakta se događa pri dojenju bebe, kada bebina usta i 
majčina bradavica čine gotovo savršenu cjelinu. 

Slika 2 prikazuje protok krvi iz srca na gore (uzlaznom aortom) i na dolje 
(silaznom aortom). Kod zadovoljstva (ugode) ova krv obilato napaja površinu 
tijela, a u erotskom uživanju, jako uzbuđuje erogene zone.“ Iz tog razloga, krv se 
smatra nosiocem Erosa. (Pobliže o krvi, kao nosiocu Erosa, vidi moju knjigu 
"The Language of Body", New York: Macmillan, 1971, (Jezik tijela). 

Ljubav nije ograničena na seksualnu ljubav između muškarca i žene. Ljubav 
postoji kad god je prisutna želja za bliskošću. Dijete koje voli svog plišanog 
medu, grliti će ga kao da je živo biće, zbog ugode i dobrog osjećaja koje 
proizlazi iz dodira. Slično tome, volimo svoje prijatelje zbog ugode i uzbuđenja 


“ Alexander Lowen, "The Language of the Body" (New York: Macmillan Publishing Company,1971) 

koje osjećamo u njihovom društvu. Ljubav koju netko osjeća za kućne ljubimce 
slijedi isti princip: želja za bliskosti i dodirom vezana je za osjećaje uzbuđenja i 
ugode tijekom tog kontakta. Voljeti znači biti vezan, ne samo na apstraktan 
način, kao u ljubavi za bližnje, već i na fizički način, preko bliskosti i dodira. 

Istaknuto je da su najjače uzbuđenje i najveće zadovoljstvo mogući kod 
seksualnog (genitalnog) kontakta između muškarca i žene. Takvo uzbuđenje i 
zadovoljstvo je rezultat toga što su ovi organi prepuni i nabrekli od krvi, a blizina 
krvi površini tijela objašnjava i "odgovorna" je za plamen seksualne strasti. Kada 
nisu preplavljene krvlju, genitalije su, kao i koža svakog drugog dijela tijela, 
relativno hladne. Ali kada su stimulirane, ritmički pulsiraju, prateći ritam 
kucanja srca. Na osnovu ovoga, srce je izvor Erosa - ili, možda bi se moglo reći, 
dom Erosa. 

Jedna od, na izgled, tajni života je fenomen poznat kao ljubav na prvi 
pogled. Nema sumnje da se dešava; i suviše ljudi tvrdi da je doživjelo. Ponekad, 
dakako, drugi ili neki kasniji "pogled" imaju taj efekt; dvoje, koji se poznaju 
netko vrijeme, razmijene pogled ili dožive neki kontakt koji zapali osjećaje 
ljubavi. Jedino razumno objašnjenje ovog fenomena je da je pogled, koji su 
izmijenili, ili poljubac, dotakao srce onog drugog i izazvao plimu uzbuđenja i 
topline u cijelom tijelu. Ovaj osjećaj (nazovimo ga ljubav) kao i sve drugo, 
nagoni nas na akciju. Budi želju biti što bliži voljenoj osobi. Fizički dodir 
povećava uzbuđenje, ali i omogućuje određeno pražnjenje napetosti izazvane 
željom. Naravno, najveće pražnjenje se dešava u seksualnom kontaktu, ali 
zagrljaj ili poljubac također mogu osloboditi višak napetosti. 

Veliko zadovoljstvo ne dolazi uvijek iz seksualnog zagrljaja dvoje 
ljubavnika. Mnogi parovi krenu sa intenzivnim osjećajem ljubavi, a završe 
razočaranjem i frustracijom. Većini osoba lakše se je uzbuditi nego da to 
uzbuđenje pretvori u ugodu i zadovoljstvo, koje su rezultat potpunog pražnjenja 
tog uzbuđenja. Mnogi imaju podsvjesni tabu na seksualni kontakt sa voljenom 
osobom. Ovaj tabu potiče iz djetinjstva, Edipalnog perioda. On djeluje tako da 
razdvaja jedinstvo osobe, razdvajajući osjećaje ljubavi u srcu od osjećaja 
seksualne želje u genitalnom aparatu. Iako to razdvajanje nikad nije potpuno, 
ono ipak blokira ispunjenje (ostvarenje) ljubavi. Trebamo prepoznati razliku 
između ljubavnog uzbuđenja i ostvarenja ljubavi. Mnogi nesretnici, međutim, 
nikada nisu doživjeli ekstazu zaljubljivanja, koja nastaje kada se srce jedne 
osobe, iznenada i potpuno, otvori za drugu. Srca tih ljudi su zatvorena i druga 
osoba ne može doprijeti do njih. Ali ni jedno srce nije potpuno zatvoreno za 
ljubav. Kao kod uspavane ljepotice, može biti zarobljeno, na izgled, neprobojnim 
bedemom od trnja, ali neki princ ili princeza mogu probiti zid i probuditi 
uspavano srce. Kada se to desi, kao da se desilo čudo. 

Kako jedna osoba može kod druge izazvati tako snažnu reakciju? Buđenjem 
iz podsvijesti zaboravljenog osjećaja zadovoljstva i uzbuđenja. Zaljubljenost 

može biti raj ako je ljubav prihvaćena ili pakao, ako je odbačena. Uvjeren sam da 
smo svi upoznali raj i da smo ga izgubili. Zaljubljivanje se događa kada mislimo 
da smo ponovo pronašli raj. Taj raj, u kome su sve naše potrebe bile zadovoljene, 
u kome se nismo morali mučiti ili naprezati, bila je to majčina utroba. Za mnoge, 
ovo rajsko stanje se nastavlja kratko vrijeme poslije rođenja, kada nas majka, kao 
majka zemlja, njeguje i štiti. Svaka beba je, do određenog stupnja, doživjela 
uzbuđenje kontakta punog ljubavi sa majkom i njenim tijelom. Svaka beba voli 
svoju majku svim srcem i reagira sretno i zadovoljno kada je majka nježno 
dodiruje. To se stanje blaženstva, prije ili kasnije, razori ali u srcima ostaje 
čežnja za njim. 

Djeca imaju dva objekta ljubavi: majku i oca. U ljubavi svakog od njih 
upoznaju sreću koja je moguća kada se voli i kada si voljen. Međutim, sreća 
najranijeg i kasnijeg djetinjstva ne traje zauvijek. Djeci, koju roditelji zlostavljaju 
i zanemaruju, što nije rijetko u današnjem društvu, blaženstvo i sreća ranog 
djetinjstva grubo se razara. Pa ipak, iako se stvarnost ljubavi izgubi ili uništi, san 
ostaje, jer bi bez njega život bio tmuran i prazan. Upravo ta sačuvana nada o raju 
daje smisao našim životima. Ako se pojavi netko, tko je po nečem bitnom sličan 
onome čiju ljubav smo izgubili u djetinjstvu, kao da se događa čudo; izgleda kao 
da san postaje stvarnost. U većini slučajeva, ovaj balon prsne. Ono što je 
izgledalo kao stvarnost pretvorilo se u iluziju. Čemu ova okrutna prevara? Što ne 
valja? 

Jedan od problema, s kojima se suočavamo u svakoj raspravi o ljubavi, jeste 
da ta riječ opisuje dva različita osjećaja. Jedno je čežnja za bliskošću koja 
proizlazi iz potrebe. Drugo je želja, žudnja za bliskošću koja proizlazi iz punog 
srca. Osjećaj ljubavi u prvom slučaju, iako iskren, je nedorastao i dječji. On ima 
kvalitetu nužde, očaja, očaja jer mu je cilj da veže drugu osobu. Kada se veza 
uspostavi, zavisna osoba se ne može odvojiti ("odvezati"). Ta nemogućnost 
odvajanja također se manifestira i u seksualnom odnosu, tako da u odnosu ima 
malo zadovoljenja. Suprotno tome, ljubav koja potiče iz punoće cijelog bića je 
zrela. Ona ne sputava, ne veže voljenu osobu, već je ostavlja slobodnom. 

Nije neobično što smo zbunjeni u pogledu ljubavi. To je zbog moralnih 
zabrana i pravila koje smo, kao djeca, usvojili o tome kako se vole roditelji ili 
bližnji. U terapiji, pacijent može izjaviti: "Volim svoju majku", čak i ako postoje 
dokazi da ga je majka zanemarivala i zlostavljala. Nakon dužeg analitičkog, 
terapeutskog rada, obično izađe na vidjelo da je pacijent ljut zbog 
zapostavljenosti i da ima osjećaje mržnje prema majci. Ljutnja i mržnja bile su 
potisnute zbog osjećaja krivice. Pa ipak, prepoznavanje i prihvaćanje osjećaja 
mržnje prema majci ne potire sve osjećaje ljubavi. Nešto ljubavi se zadržalo u 
srcu, jer majka je ta koja je podarila život i bila prvobitan izvor dobrih osjećaja. 

Može se sa sigurnošću pretpostaviti da se intenzitet ili punoća ljubavi mora 

odraziti na kvalitetu srčanog mišića, naročito ako vjerujemo izrazima kao: toplog 
srca, hladnog srca, mekog srca i tvrdog srca. 


Slika 3 - Reakcija ljutnje na osujećenje impulsa prema 


ljubavi 
Površina = koža a) Posezanje za ljubavlju 
Voljni b) Povlačenje zbog frust- 
mišićni sistem racije i Šareni 


c) Aktiviranje mišićnog 
sistema zbog uklanjanja 
izvora frustracije = ljutnja. 


Srce je mišić, kao i svaki drugi: njegova savitljivost ili krutost ovise od 
stanja relaksiranosti. Istovremeno, mišićno tkivo s godinama gubi elastičnost, tj. 
prolazi kroz proces ukrućivanja. Elastičan mišić možda nije tako jak kao veći, 
krući mišić u smislu sposobnosti za rad - tj. podizanja tereta, ali funkcionira 
bolje, jer je pokretljiviji i ima veću sposobnost kontrakcije, tako da su mu 
reakcije brže i potpune. Nikada se ne može reći da beba reagira mlako, s pola 
srca. Mlado, elastično srce, sposobno je za veća uzbuđenja i doživljava jače 
osjećaje ljubavi od starijeg srca, koje je postalo hladno i kruto. 

Kako to srce postaje hladno i kruto? Odgovor na ovo pitanje leži u bliskoj 
vezi između ljubavi i mržnje. Mržnja se može opisati kao ljubav koja se ohladila. 
Proces nije brz; da bi se ljubav smrzla, treba mnogo uzastopnih razočarenja. 

Za razumijevanje ovog procesa, trebamo početi s impulsom koji je u srcu 
života - pružanje ruku - posezanje za ljubavlju. Ako ta gesta naiđe na negativan 
odziv, reakcija je ljutnja. U ljutnji, krv preplavljuje muskulaturu, kao što u 
ljubavi preplavljuje kožu. Ova dinamika je prikazana na slici 3. 

Ako se izražavanjem ljutnje, ponovo uspostavi stanje pozitivnog, ugodnog 
kontakta, uzbuđenje se prazni iz mišićnog sustava. Mišići se vraćaju u stanje 
relaksiranosti i elastičnosti koje dozvoljava da impuls ljubavi ponovo stigne do 
površine tijela. Međutim, ako izražavanje ljutnje izazove negativnu reakciju 
druge osobe, tada nemamo drugog izbora nego da se povučemo iz kontakta i 
odnosa. Neprijateljska, negativna reakcija na ljutnju je negiranje prava jedne 
osobe da se bori za zadovoljenje svojih potreba. 

Ovo ne znači da moramo popustiti svaki put kad se netko naljuti; ali ako je 
odnos iskren i pun ljubavi, ne možemo objektu svoje ljubavi uskratiti pravo na 
ljutnju. Na žalost, roditelji često uskraćuju to pravo svojoj djeci jer njihovu 
ljutnju tumače kao suprotstavljanje i izazov svom autoritetu. Kada se u odnos 
pun ljubavi umiješaju moć i autoritet, to je izdaja takvog odnosa. Dijete ne može 
izaći iz te veze jer je ovisno. Ostaje u njoj, ali njegova ljubav se na kraju pretvara 
u mržnju, tj. impuls posezanja ka ljubavi (otvaranja) zamrzne se kao potok u 
zimi. U vezi s ovim, trebamo imati na pameti da su angažirani isti mišići i kada 
pružamo ruke s ljubavlju i kada udaramo i napadamo, s tim što je prvi pokret 
mek i nježan a drugi krut i eksplozivan. Potiskivanje impulsa za napad (udarac) u 
ljutnji, blokira oba pokreta i osoba ostaje u zgrčenom i, prema tome, zamrznutom 
stanju. 

Nesposobnost da se pokaže ljutnja drži mišiće u stanju napetosti i 
kontrakcije. S vremenom oni postaju kruti i tvrdi. Ljubavi možda još uvijek ima 
u srcu, ali impuls da posegnemo za njom ili da je damo, se ne može probiti kroz 
čvrstu, zategnutu mišićnu barijeru tako da površina ostaje hladna. (Ovo stanje se 
može prepoznati u izreci: "hladne ruke, toplo srce"). 


Slika 4. Blokada ljubavi. Impuls za ljubav, koji dolazi iz 
srca, blokiran je napetom i ukrućenom površinskom 
muskulaturom koja sprječava da impuls prodre na 
površinu. 


Kada bi barijera bila potpuno neprobojna, umrli bi, jer je nemoguće živjeti 
bez imalo ljubavi. Čak su i najokrutniji nacisti imali neke pozitivne kontakte s 
drugim nacistima i donekle su voljeli Hitlera. Ali, osim ovog vrlo ograničenog 
izražavanja ljubavi, bili su puni mržnje. Dinamika, koja je u pozadini mržnje, 
prikazana je na slici 4. 

Čovjek nije svjestan te dinamike, niti je svjestan da je mržnja koju osjeća 
povezana sa iznevjerenom ljubavlju koju je nekad osjećao. Također, on ne 
shvaća da je djelić te ljubavi, pa ma koliko ona izblijedjela, još uvijek živ u 


Ljubav je u srcu života 19 


njegovom srcu. Mržnja se može ukloniti i ljubav oživjeti ako se pokrene ljutnja 
koja je zarobljena u napetim tjelesnim mišićima. Napetost u mišićima ruku i 
gornjem dijelu tijela obuzdava ljutnju koja bi se iskazala udaranjem i 
šamaranjem. Napetost u mišićima vilice obuzdava ljutnju koja bi se iskazala 
ugrizom, impulsom kojim mnoga djeca reagiraju na roditeljske prijevare. Ljutnja 
može biti i u nogama - to je ljutnja koja se mogla iskazati šutiranjem kada bi 
roditelji grubo i bolno držali donji dio bebinog tijela za vrijeme previjanja, pranja 
ili privikavanja na kahlicu. 


Slika 5. Pretvaranje mržnje u sadizam 


a. Impuls ljubavi 
\\ b. Ispoljen sadistički impuls 


stvara barijeru i potiskuje 
impuls 


Potrebno je objasniti još jedan vid ovog problema. Na slici 5, pokazano je 
da impuls ka ljubavi može biti dovoljno jak da probije napet, tvrdi mišićni 
sustav, ali se negdje, tijekom tog procesa, prekine i izbije na površinu kao 
sadizam." Sadizam je ozljeđivanje druge osobe ne zbog bijesa, već kao izraz 
ljubavi. Mnogi, koji su preživjeli nacistička zvjerstva, opisali su Wilhelmu 
Reichu izraz lica svojih mučitelja kao nešto što se može nazvati samo 
preklinjanjem za ljubavlju i razumijevanjem. Kao da su ti mučitelji i sami 
mučenici koji se pokušavaju osloboditi svojih muka mučeći druge. Ovakav izraz 
je mnogim žrtvama bio bolniji čak i od same torture kojoj su bili podvrgavani. 

Ova analiza različitih lica ljubavi omogućiti će nam da razumijemo sljedeći 
slučaj, koji ilustrira stresove i konflikte kakvi se mogu pojaviti u braku koji je, 
po svim vanjskim manifestacijama, stabilan i siguran. 

John pedesetogodišnjak, je došao na razgovor jer je bio u stanju 
emocionalne rastrojenosti. Tijekom proteklih trideset godina, njegov seksualni 
odnos sa suprugom stalno se pogoršavao. lako su spavali u istom krevetu, imali 
su odnos najviše jednom mjesečno. John je radio mnogo i teško, postao uspješan 


” Ovo shvaćanje sadizma je prezentirano na manjem seminaru koji je držao dr. Wilhelm Reich, moj 
učitelj. Ne vjerujem da je to ikada objavljeno. 

biznismen, financijski nezavisan u vrijeme dolaska na terapiju. Supruga i on su 
imali krug prijatelja i, do određenog nivoa, bili dragi jedno drugom. Rekao mi je 
da bi bio sasvim zadovoljan sa ovim brakom, takvim kakav jeste, iako mu je, što 
je priznao, takav život dosadan da se sudbina nije umiješala u liku mlade žene, s 
kojom održava vezu i koja je izmijenila njegov život. Izjavio je da ga već i sama 
njena prisutnost uzbuđuje. Uživa s njom razgovarati telefonski i veseli se svakom 
njihovom susretu. Obično mu je teško učestvovati čak i u beznačajnim razgo- 
vorima sa poznanicima i na društvenim skupovima, ali kad je s njom može 
satima razgovarati o svemu i svačemu. Da li je zaljubljen u nju? Ne zna, ali misli 
da jest. Vjeruje da i ona njega voli. Naravno, seksualna želja mu je vrlo jaka kad 
je snjom, jača nego što je ikad bila sa suprugom. 

Došao je kod mene jer se osjećao rastrganim. Želio bi ostaviti suprugu i 
oženiti se s tom drugom ženom, ali tvrdi da voli i svoju suprugu i da se boji da je 
povrijedi. Naveo je i druge razloge koji ga sprječavaju da nešto učini: prijatelji bi 
se okrenuli protiv njega, a pošto njegova prijateljica ima dvoje male djece morao 
bi se u ovim godinama brinuti o novoj obitelji; također, pitao se da li će ova veza 
trajati. Da li će njegova želja za njom ostati i kada ostari? Da li će je moći 
zadovoljiti? 

Sumnjao sam da su ti razlozi dovoljno jaki da spriječe Johna da poduzme 
nešto u vezi žene koju želi. Na narednim seansama, ispostavilo se da se John 
uvijek pomalo plašio svoje supruge i da je ona dominirala u njihovoj vezi. Jedan 
od faktora koji je doprinio pogoršanju njihovih odnosa bila je i sklonost njegove 
supruge da ga omalovažava pred drugim ljudima. Njegova majka je također bila 
dominantna figura u njegovom djetinjstvu i priznao mi je da se plašio majke. Ne 
bi mogao povrijediti te žene, izjavio je i osjećao bi se krivim ako bi im nanio bol. 
Također mi je priznao da se u nekim situacijama njegova žena ponaša vrlo 
superiorno, za razliku od njegove ljubavnice. Pa ipak, ne može se odlučiti; ne 
može se ni odreći svoje nove ljubavi. 

Koju od ove dvije žene on voli, ili da li uistinu voli obje? Ni malo nisam 
sumnjao da je ljubav to što osjeća u ovoj novoj vezi. Srce bi mu kucalo brže pri 
pomisli ili pogledu na ženu koja je probudila njegovu seksualnu strast. Ako je 
ljubav želja da se bude blizu druge osobe, onda je to to. Supruga kod njega nije 
izazivala takvu reakciju, pa ipak sasvim je vjerojatno da je u srcu gajio neke 
osjećaje za nju. Međutim, sumnjao sam da ako ikada izjavljuje ljubav svojoj ženi 
te riječi zvuče uvjerljivo, ali kad ljubavnici kaže "Volim te", siguran sam da te 
riječi odražavaju istinu i trepere dubokim osjećajima. Kako onda da objasnimo 
činjenicu da on ne laže kad tvrdi da voli svoju suprugu? Ako želimo da 
razumijemo uzroke bolesti srca, trebamo shvatiti kompleksne emocije u 
ljudskom srcu. 

Psihijatri koriste izraz AMBIVALENTAN da opišu osobu koja istovremeno 
doživljava dva suprotna osjećaja. John je bio ambivalentan u odnosu na svoju 

suprugu. Želio je ostaviti a istovremeno je želio i ostati s njom. Efekt takve 
ambivalentnosti jest da je akcija paralizirana. Nemoguće je kretati se ako vas 
istovremeno vuku u suprotnom smjeru. Ako ambivalentnost traje, nastaje vrlo 
snažan emocionalan stres koji je opasan za ljudsko srce. 

Kako je moguće uhvatiti se u klopku odnosa ljubav-mržnja? Kada se 
ljubavna veza pokvari, kao što se ponekad dešava, zdrava reakcija je prekinuti je 
i otići. Međutim, ova reakcija se blokira ako nadvlada osjećaj krivice. John je 
osjećao krivicu zbog napuštanja svoje supruge radi druge žene. Ideja da bi je 
mogao povrijediti bila je vrlo snažna i dominantna i bila je u konfliktu sa 
njegovom predstavom o tome što treba uraditi. Bilo mu je lakše odbaciti ideju o 
tome da bi mogao posegnuti za ljubavlju druge žene prije nego da prihvati ideju 
da je ljut na svoju suprugu zato što ga ponižava, gleda s visine i pokazuje tek 
minimalni interes za seks s njim. Potiskivanjem svoje ljutnje, utro je put ka 
pretvaranju ljubavi u mržnju. Ali, isto kao što nije mogao prihvatiti da je ljut na 
ženu, još manje je mogao prihvatiti da je mrzi i time se samo pojačala njegova 
krivica. Generalno, krivica proizlazi iz potiskivanja osjećaja koja superego 
smatra pogrešnima. Krivica je u pozadini svih ambivalentnih stavova i sprječava 
razrješenje konflikta. 

Psihijatri se neprestano, kod svakog pacijenta, bave osjećajem krivice. 
Svako stanje napetosti u tijelu povezano je s nekim osjećajem krivice. Kad ne bi 
bilo krivice svi bi osjećali da smo vrijedni ljubavi bez obzira na činjenicu što 
nam ponašanje nije uvijek prihvatljivo. Mogli bismo reći: "Ja sam to što sam i 
prihvaćam sebe". Krivica je naša procjena da s nama nešto ne valja, da nismo 
vrijedni ljubavi osim ako je ne zaslužimo dobrim djelima. To što smo ljuti na one 
koji su nas povrijedili i što mrzimo one koji su izdali našu ljubav ne čini nas 
lošima. Pošto su takve reakcije biološki prirodne, treba ih smatrati moralno 
ispravnima. Pa ipak, djeci koja ovise o roditeljima, lako je isprati mozak i naučiti 
ih da misle drugačije. Ako dijete osjeća da nije voljeno, smatra da je nešto 
pogriješilo, jer je umu malog djeteta nepojmljivo da njegova majka i otac, koji su 
mu dali život, ne vole to što su mu dali. Kada dijete sumnja u sebe, roditeljima 
nije teško da ga uvjere da nije dobro ako gaji negativna osjećaja ili ljutnju prema 
njima. Ako dobrotom zarađuje ljubav, dijete će učiniti sve što je u njegovoj moći 
biti dobro, uključujući i potiskivanje "loših" osjećaja. Na taj način, krivica će ga 
ubaciti u doživotni sustav u kome se poriču i ne priznaju negativni ili 
neprijateljski osjećaji prema onima koje treba voljeti. Podsvjesno zadržavanje 
takvih osjećaja proizvodi stanje kronične napetosti u mišićima, naročito u 
gornjem dijelu leđa. 

Slika 6: funkcionalno razdvajanje tijela, izoliranje srca 


Glava (mišljenje) 


Stezanje vrata 
Toraks i srce (osećanja) 


Stezanje struka 


Stomak i kagica (seksualna aktivnost) 


Još jedna dimenzija osjećaja krivice, koju ilustrira Johnov slučaj, jest njena 
veza sa seksualnošću. John se osjećao krivim zbog seksualnog odnosa sa 
mladom ženom. Odgajan u uvjerenju da je preljuba grijeh, nije mogao potpuno 
prihvatiti da je seksualnost izraz ljubavi. Pa ipak, seksualno uzbuđenje je u stanju 
obuzeti cijelo tijelo pa čak i do točke gdje dotiče srce. Kada se to dogodi, dodir 
dva tijela na bilo kojem dijelu ima erotsku kvalitetu, iako je naboj najjači u 
erogenim zonama. Što više dijelova i površine tijela učestvuje u otpuštanju 
uzbuđenja, to se zadovoljstvo i zadovoljenje u klimaksu povećavaju. Kada 

učestvuje cijelo tijelo, doživljava se potpun orgazam koji obuzima srce. Takav 
orgazam je blizu ekstaze. 

Na žalost, takva reakcija je rijetka. Za većinu muškaraca, seksualni vrhunac 
je ograničen na ejakulaciju. Za većinu žena, vrhunac se i ne dogodi. Kada se i 
dogodi, ograničen je na klitoris. Orgazmi i vrhunci variraju, i slobodno se mogu 
okarakterizirati kao da su s punim srcem, s pola srca ili s vrlo malo srca. No ovaj 
opis reakcija pojedinaca u seksu može se primijeniti i na druge aktivnosti. U 
današnjem poslovnom svijetu, glava je važnija od srca. Ne uključujemo se svim 
srcem u posao koji nam u većini slučajeva i nije omiljen. Kakve veze ima srce sa 
zarađivanjem novaca? Dok je posao bio intenzivna fizička aktivnost, veći dio 
našeg bića mu je bio predan. Emocionalno uključivanje u poslovne poteze je 
siguran put ka gubitku. U stvari, mi smo izolirali tri glavna segmenta svog tijela i 
svoje osobnosti. Glava i genitalije nemaju ništa sa srcem ili jedno s drugim. 
Glava je za stvaranje novaca, genitalije za zabavu, a srce -jadno srce - izgubilo je 
svoju vezu sa svijetom jer je odvojeno od glave i genitalija. Napetost u voljnom 
mišićnom sustavu je pod kontrolom ega, koji često poništava želju srca i stvara 
sukob između glave i srca. U strahu od odbacivanja, čovjek prestaje pružati ruke 
za dodir, za zagrljaj, usne za poljubac, usta za sisanje (kao što dijete čini) oči za 
gledanje. Ovi pokreti su ograničeni ili inhibirani napetosti u ramenom pojasu, 
vratu i vilici. 

Napetost, napetost u ramenima, kao što smo vidjeli, potječe iz potiskivanja 
impulsa da udarimo u ljutnji ili bijesu. Stisnuta usta, sastavljene usne znak su 
nepovjerenja ili neodobravanja naklonosti, kruta vilica ukazuje na spremnost da 
se ne prepustimo čežnji za ljubavlju, bliskošću i kontaktom zbog straha od 
razočaranja ili odbacivanja. 

Sličan fenomen se zbiva u donjoj polovini tijela, izazvan prstenom 
napetosti, napetosti, oko zdjelice. Ova napetost se razvija rano u životu iz 
doživljaja stida, straha i krivice zbog seksualnih osjećaja i njihovog izražavanja. 
O ovome ćemo detaljnije govoriti u narednom poglavlju. Na ovoj točki je 
dovoljno reći da dijete nauči da može biti jako povrijeđeno ako se preda svojim 
seksualnim željama i impulsima. Dijete ne može zaustaviti javljanje seksualnog 
uzbuđenja jer se to odvija na nivou ispod svjesne kontrole. Ipak ono može 
spriječiti da mu se biće (self) istopi na plamenu strasti, što je zapravo pravo 
predavanje ljubavi. Ovo se postiže stezanjem mišića u donjem djelu leđa i karlici 
čime je spriječen protok uzbuđenja naniže u stomak i genitalije. Kada se to 
dogodi, seks nema veze sa srcem, baš kao što ni srce nema veze sa umom. 

Jedinstvo tijela održava se na dubokom, biološkom nivou; gore opisan 
rascjep djeluje na naše svjesno biće (self) i razara naš osjećaj da smo cijeli i u 
jednom komadu, osjećaj integriteta i cjelovitosti. U takvoj situaciji, svjesnost 
bića je ograničena na glavu, boravište ega. "Ja", koje je smješteno u mozgu, još 
uvijek ima srce i genitalije ali se ne identificira s njima, jer kada se živi u glavi, 

tijelo se smatra instrumentom "ja" ili ega. Kod takve podjele poslova, seksualna 
aktivnost postaje čin namijenjen demonstriranju muške ili ženske moći i ne 
doživljava se kao izraz ljubavi. 

Ovo funkcionalno razdvajanje jedinstva tijela, prikazano na Slici 6, razdvaja 
svjesnost glave i njene funkcije od osjećaja u srcu i seksualne aktivnosti u 
genitalijama. Razdvajanje ova tri aspekta osobnosti, postiže se stezanjem prolaza 
koji ih spajaju: vrata, koji spaja glavu i prsni koš; i struka, koji spaja prsni koš i 
karlicu. Proizvod ove podjele je izolacija srca. Srce je zatvoreno u kavez prsnog 
koša, stavljeno pod zaštitnu kontrolu. Niko ne može doprijeti do njega i, prema 
tome, nitko ga ne može povrijediti. Pošto srce, tako odsječeno od svijeta može 
uvenuti, ovakvo stanje stvari može imati ozbiljne posljedice za zdravlje srca. 

Pulsiranje srca i arterija je jedna od sila koje služe da na nesvjesnom nivou 
ujedine tijelo. Ovu funkciju na svjesnom nivou preuzima disanje, koje je također 
pulsirajuća aktivnost. Pokreti disanja prave valove koji prolaze tijelom s kraja na 
kraj. Inhalacija, udisanje, počinje u donjem abdomenu i nastavlja se prema gore, 
ka glavi, dok ekshalacija ili izdisaj ide obrnutim smjerom. Kad ovi valovi nisu 
prepriječeni prstenima napetosti, napetosti u tijelu, možemo sami sebe osjetiti od 
glave do pete. Iako je dijafragma glavni respiratorni mišić, mi zapravo dišemo 
cijelim tijelom. Pod normalnim okolnostima, takvo disanje je duboko, puno i 
lako. Međutim, mišićna napetost kao ona opisana gore, ograničit će disanje na 
jedan ili dva tjelesna segmenta. Mnogo ljudi, na primjer, diše s vrlo malo 
uključivanja prsnog koša ili abdomena. Takvo disanje je relativno plitko. Neki 
dišu prsima: njihovi abdomeni su čvrsti i ravni, s vrlo malo respiratornih pokreta 
za vrijeme udisaja ili izdisaja. Drugi dišu sa dijafragmom i stomakom dok su 
grudi krute i nepokretne. Ovi modeli disanja se pojačavaju u stresu i često 
izazivaju osjećaj uznemirenosti. Kasnije ćemo vidjeti da takvo disanje može 
imati opasne posljedice za srce. 


GLAVA 2 


SEKS I SRCE 


Nesporno je da seksualna aktivnost može imati snažni utjecaj na srce. 
Većina odraslih osoba je iskusila ubrzano kucanje srca u trenutku vrhunca. 
Masters i Johnson’ zabilježili su brzinu od 130 otkucaja u minuti. Netko može 
misliti da je ovakvo brzo kucanje srca rezultat naporne fizičke aktivnosti tijekom 
koitusa, ali nema ničeg teškog ili napornog u vođenju ljubavi. Pošto to obično 
nije konfliktna situacija, ne bi trebalo biti ni stresa. Prema tome, ubrzano kucanje 
srca se javlja zbog visokog stupnja uzbuđenja koje se razvija netom prije i u 
trenutku orgazma. Pošto svako veliko emocionalno uzbuđenje povećava brzinu 
otkucaja srca, ova reakcija je savršeno normalna. Ako se brzina otkucaja srca ne 
povećava u vrhuncu, to ukazuje da je stupanj uzbuđenja kod pražnjenja napona 
bio nizak i ograničen na genitalije. Naravno, ako osoba ne doživi klimaks u 
seksualnom odnosu, srce neće reagirati na gornji način. 

Istraživanja sugeriraju da nesposobnost da se doživi vrhunac ili iskusi 
emocionalno zadovoljstvo u seksu, mogu imati štetno djelovanje na srce. Jednom 
studijom je uspoređivan seksualni život stotinu žena, u dobi od četrdeset do 
šezdeset godina, koje su bile liječene od akutnog infarkta miokarda, sa 
kontrolnom grupom od 100 žena iste starosti koje su liječene od drugih bolesti. 
Seksualna frigidnost i nezadovoljstvo je otkriveno kod 65 posto koronarnih 
pacijenata, i kod 25 posto ostalih. Ove brojke su statistički značajne i pokazuju 
da odsustvo seksualnog zadovoljstva treba uzeti u obzir kao faktor rizika za 
oboljenja srca kod žena. 

Abramov prihvaća definiciju frigidnosti kao "djelomičnu ili potpunu 
nesposobnost da se doživi orgazam". Određuje žene kao frigidne ako: (1) nikad 
ne uživaju u seksualnom odnosu, (2) uživaju u koitusu ali ne mogu da doživjeti 
orgazam, zbog čega su razočarane i emocionalno nezadovoljene; ili (3) 


' Masters, William H., i Johnson, Virginia E., The Human Sexual Response" (Boston: Little, Brown 
& Co.) 

"L.A. Abramov, "Sexual Life and Sexual Frigidity Among Women Developing Acute Myocardial 
Infarction", publikacija Psychosomatic Medicine 38, (December 1976) 418-24. 

doživljavale su orgazam ranije, ali u posljednje vrijeme niti imaju seksualne 
odnose, niti doživljavaju orgazam zbog impotencije ili bolesti supruga. 

Ako postoji direktna povezanost između seksa i srca kod žena, važi li isto i 
za muškarce? Generalno gledano, problem je različit: učestalost akutnog infarkta 
miokarda je veća kod muškaraca, dok je nesposobnost doživljavanja vrhunca 
relativno rijetka. Pa ipak, i kod muškaraca postoji seksualna disfunkcija. Često se 
javlja u formi impotencije, tj. nemogućnosti da se postigne ili održi erekcija 
tijekom odnosa. Isto kao što frigidnost smanjuje seksualno zadovoljstvo žena, 
tako i impotencija ograničava zadovoljstvo u seksu kod muškaraca. Prema tome, 
slobodno možemo postaviti pitanje da li impotencija ima neke veze sa 
oboljenjem srca. 

Wahrer i Burchell su proučavali seksualnu disfunkciju muškaraca i ispitali 
131 muškarca, dobi između trideset jedne i osamdeset šest godina, koji su svi bili 
liječeni od srčanog udara. Dvije trećine ispitanika je imalo značajne seksualne 
probleme nekoliko tjedana ili mjeseci prije nego što su doživjeli srčani udar. 
Autori su objavili da je 64 posto ispitanika bilo impotentno, 28 posto doživjelo je 
značajan pad (50 posto) učestalosti seksualnih odnosa, a osam posto je imalo 
prijevremenu ejakulaciju.“ Impotencija je procjenjivana na osnovu više tjedana 
ili mjeseci neuspješnih pokušaja, a ne poslije samo jednog ili dva neuspjeha. 
Prijevremena ejakulacija je utvrđena na osnovu pacijentove izjave da je doživio 
vrhunac previše brzo da bi on sam ili njegova partnerica bili zadovoljeni. Iako 
nema tekućih podataka o slučajevima seksualne disfunkcionalnosti muškaraca, 
autori svoje podatke smatraju višim od prosjeka. 

Ako postoji veza između seksualne disfunkcionalnosti i oboljenja krvotoka 
srca, na što ukazuje ovo istraživanje, da li je ta veza direktna i uzročna? 
Neosporno je da seksualna disfunkcionalnost smanjuje samopoštovanje 
muškaraca i da ga dovodi u stres. Jedna žena je ispričala da se njen suprug 
"žestoko razljuti, psuje, hoda po sobi, udara šakama po namještaju, pocrveni u 
licu a jednom ili dva puta je razbio vazu zbog svog seksualnog neuspjeha".* 
Takav izljev bijesa vrlo lako podiže krvni tlak. Ipak, mnogi muškarci će se 
jednostavno povući u sebe i kriviti sami sebe zbog neuspjeha. 

Izlažu li ti muškarci sebe istom stupnju rizika? Odgovor je potvrdan, jer, 
kao što ćemo vidjeti, cjelovitost i kompletnost pražnjenja naboja je ono što 
osigurava zdravlje srca. 

Možda bi ovo razmatranje bilo jasnije kad bismo koristili emocionalno 
zadovoljenje, a ne sposobnost ejakuliranja, kao kriterij za zdravu seksualnu 
reakciju muškaraca. Ali, svi muškarci koji doživljavaju klimaks i ejakuliraju, 
nisu emocionalno zadovoljeni. Usprkos ejakulaciji, muškarac se može osjećati 


* A. J. Wahrer and R.C. Burchel, "Male Sexual Disfunction Associate with Coronary Heart Disease, 
"Archives of Sexual Behaviout 9 (1980) 69 

seksualno frustriranim, baš kao i žena. Muškarci koji ejakuliraju neposredno 
prije ili odmah poslije penetracije često se osjećaju nezadovoljeno. Neki drugi, 
čak i kad mogu neko vrijeme održati erekciju, nalaze da do ejakulacije dolazi bez 
mnogo osjećaja. Malo je vjerojatno da se sa takvim reakcijama osjećaju 
emocionalno zadovoljeni. 

Ali čak ni emocionalno zadovoljenje nije idealan kriterij za zdrav seks. 
Mnoge žene izjavljuju da osjećaju toplinu i zadovoljstvo kada ih muškarac samo 
drži u zagrljaju. Seks je njihov put prema kontaktu i bliskosti, ispunjenju potreba 
zaostalih iz ranog djetinjstva. Takvim ženama, seksualni akt je manje važan od 
osjećaja sigurnosti koji pruža seksualna intimnost. Muškarci također koriste seks 
i za druge svrhe osim za izražavanje ljubavi. Mnogima, seks pruža narcisoidno 
zadovoljstvo kroz potvrđivanje njihove muškosti, bez obzira na kvalitetu 
seksualnog vrhunca. Danas to važi i za mnoge žene, koje na seksualni kontakt 
gledaju kao na potvrdu svoje seksualne privlačnosti. 

Pa ipak, kada se seks koristi za ego svrhe, srce ostaje hladno i isključeno. 
Pod ovakvim okolnostima, koitus nije vođenje ljubavi već manifestacija raznih 
pomiješanih osjećaja prema suprotnom spolu, uključujući i određeni stupanj 
sadizma i prezira. Pa ipak, u gotovo svakom seksualnom činu postoji izvjestan 
stupanj ljubavi. Genitalije ne bi bile pod naponom niti nabrekle da krv ne dotiče 
iz srca — organa ljubavi -u seksualne organe. U većini slučajeva, naravno, učešće 
srca je nesvjesno. Ono funkcionira kao pumpa - mehanički. U takvom stanju, 
seksualni čin nije dovoljno iskren. Seksualno uzbuđenje je prigušeno, a vrhunac 
je. ako ga i bude, mlak. 

U prethodnom poglavlju vidjeli smo da, kod mnogo ljudi, glava, srce i 
genitalije ne funkcioniraju zajedno. Mada ova rascijepljenost negativno utiče na 
svaki vid ponašanja, najkritičnija je u seksualnom činu. Kada se uspješan i 
sposoban poslovan čovjek, koji je na zabavi popio više, ponaša kao mali dječak 
ostali se mogu nasmiješiti i to protumačiti kao njegovu potrebu za opuštanjem. 
Međutim, kada je isti muškarac impotentan sa svojom suprugom, koja ga 
tiranizira kao što je i njegova majka činila, a seksualno ga uzbuđuje mlada žena, 
tada je situacija ozbiljna. Obećanje ljubavi kao prirodni faktor njegovog braka, 
ustupilo je mjesto frustraciji i gorčini, koje mogu dovesti do ozbiljne bolesti. 
Mnogo je i žena u sličnom položaju. Iako na ego nivou funkcioniraju kao 
efikasni profesionalci ili rukovodioci koji uspješno rukovode podčinjenima, u 
krevetu su im potrebni utjeha i poticaj jer nisu u stanju postići prirodan vrhunac. 
Na žalost, u tako poremećenim bračnim odnosima, djeca pate čak i više nego 
odrasli i na kraju mogu pretrpjeti isti rascjep i međusobno odvajanje glave, srca i 
genitalija. 

Da bi odrasla osoba bila zadovoljna, njeno cjelokupno biće - glava, srce i 
genitalije - moraju ući u odnos koji je za nju važan. Zadovoljstvo, ispunjenje 
kakvo donosi takva cjelovitost najsnažnije se doživljava u onoj vrsti orgazma 

kojoj se predaje. Ovaj koncept orgazmičkog ispunjenja, zadovoljenja predložio 
je Wilhelm Reich 1924.5 Reich je primijetio da su njegovi pacijenti, koji su 
doživjeli takav totalan refleks, reakciju orgazma, bili izliječeni od svojih 
neurotskih simptoma. Analogno, pacijenti koji nisu ostvarili potencijal za 
kompletno predavanje u seksu, ostali su neurotični. Reich je također otkrio da je 
ovaj potencijal karakterističan za zdrave pojedince u općoj populaciji. U vrijeme 
kada je formulirao svoj koncept, Reich je bio istaknut član grupe psihoanalitičara 
kod Freuda u Beču. Međutim, korištenje totalnog orgazma kao kriterija za 
emocionalno i mentalno zdravlje, nije prihvaćeno od strane ostalih psiho- 
analitičara u njegovo doba. Kako bi takav kriterij mogao biti značajan, pitali su 
se, kad oni imaju vrlo mnogo neurotičnih pacijenata koji se ne žale na svoj 
seksualni život i redovno dostižu orgazam. Reich je postalo jasno kako on i 
njegove kolege doživljaj orgazma definiraju različitim terminima. 

Psihoanalitičari, svako oslobađanje napetosti kod žena, pa ma kako 
minimalno bilo, i svaku ejakulaciju, bez obzira koliko malo emocija je 
uključeno, proglašavaju orgazmom. Većina i danas o orgazmu govori na isti 
način, a mnogi seksolozi podržavaju ovo stanovište, ali izjednačiti doživljavanje 
orgazma sa olakšavanjem napetosti znači povrijediti, obezvrijediti izvjesni 
duboki osjećaj da je orgazam nešto izuzetno. Reich je imao na umu vrstu reakcije 
koja prožima cijelo tijelo valovima ugodnih konvulzija, ritmičkih pokreta. Na 
vrhuncu orgazma, ego je obuzet i preplavljen poplavom senzacija. Iz takve 
reakcije proističe dubok osjećaj zadovoljstva, zadovoljenja i ispunjenosti. Noću, 
čovjek zaspi odmah posle vrhunca, a ujutro se probudi osjećajući se pomlađen i 
pun života. 

Za vrijeme totalnog orgazmičkog refleksa, reakcije, svest o sebi se gubi u 
stapanju s objektom ljubavi. Tako ljubav dostiže svoj konačan cilj, jedinstvo 
suprotnosti. U mnogim slučajevima, prisutan je osjećaj jedinstva sa cijelim 
pulsirajućim svemirom, što potkrepljuje Reichovu ideju da se u orgazmu čovjek 
identificira sa svemirskim procesima. Jedna žena je rekla da se u tim trenucima 
osjeća kao kap vode u oceanu, a jedan muškarac je opisao svoju senzaciju kao 
boravak medu zvijezdama. 

Jedan od mojih pacijenata je opisao sličan doživljaj koji je doživio kada mu 
je djevojka izjavila da želi raskinuti vezu. Čuvši to, moj pacijent se rasplakao i 
izjavio da je voli. Na to se ona raznježila pa su vodili ljubav. Na vrhuncu, disanje 
mu se ubrzalo i produbilo a zdjelica pomjerala u skladu sa disanjem i ritmom 
ejakuliranja. Valovi ugodnog oslobađanja napetosti prolazili su mu tijelom. Pri 
tom se osjećao ujedinjen i sa svojom djevojkom i sa cijelim svetom. Kada je 
orgazam minuo, iskusio je dubok mir i zadovoljstvo. Srce mu je bilo tako 
otvoreno da mu se činilo kao da može osjetiti kucanje drugih srca. Ovaj doživljaj 

je bio toliko pun i snažan da je poželio da ga ponovi. U vrijeme kada mi je ovo 
ispričao, to se nije dogodilo ponovo iako je ostao sa istom djevojkom. 

Ova priča je čudesna po opisu efekta koje potpun orgazam ima na srce. 
Pacijent mi je ispričao da je volio svoju djevojku i prije ovog događaja, ali je 
ljubav sakrivao zbog straha da je ne izgubi. Njegova obrana od ozljeđivanja bila 
je da ne prepusti svoje tijelo i dušu ljubavi. Neobično je da je prijetnja gubitkom 
slomila njegovu obranu i oslobodila plimu čežnje i bola. Kada se već dogodilo 
najgore, nije imao više što da izgubi i potpuno se predao svojoj ljubavi. Ovo nije 
ništa neobično. Ljudi vrlo često ose te dubinu svoje ljubavi tek kad izgube 
voljenu osobu. Kada se raspadne neurotska struktura, srce se otvara za ljubav. 
Kod seksualnog predavanja srce je ispunjeno ljubavlju i otvoreno za život. 

Za ovog pacijenta kao i za mnoge druge koji su imali slično iskustvo, 
ovakvo seksualno ispunjenje nadmašuje orgazam. To je ono o čemu sanjamo u 
mladosti - ekstaza i ispunjenje ljubavi. Poražavajuća je životna činjenica da je 
takvo iskustvo vrlo rijetko. Još tragičnije je da ima ljudi koji ga nikada ne dozive. 
Naša srca vape za ljubavlju, ali fizička predaja je previše zastrašujuća. Ne 
usuđujemo se da se predamo božanskoj ludosti ljubavi jer nam je ego i suviše 
nesiguran da bi se odrekao kontrole. Ova kontrola, zapravo naša obrana od 
ozljeđivanja, postiže se stezanjem mišića, a naročito prsnih mišića oko srca. 
Takvo "oklopljavanje", kako ga je Reich nazvao, često nas odvaja od svijeta i 
smanjuje intenzitet naših transakcija. 

Izjednačili smo srce s ljubavlju i rekli da je ono dom Erosa. Zelja za 
erotskim kontaktom teče sa krvlju, nosiocem Erosa. Kao što smo istakli, erogene 
zone tijela se odlikuju obilnim napajanjem krvlju. Kada dvije takve zone dođu u 
dodir, poljupcem ili seksualnim zagrljajem, dolazi do snažnog erotskog naboja 
čija funkcija je da poveća uzbuđenje, a ne da ga isprazni. Pražnjenje uzbuđenja je 
funkcija kretanja. U seksualnom činu kretanje ima dvije faze. 

Prva faza obuhvata period od penetracije do početka klimaksa. Tijekom te 
prve faze, genitalije su u stanju uzbuđenja, tj. nabrekle od krvi, ali nisu još 
prekomjerno uzbuđene ili spremne za pražnjenje naboja. Partneri stvaraju 
međusobno uzbuđenje trenjem penisa o male usne vagine, muškarac gurajući 
penis naprijed a žena idući mu u susret i obuhvaćajući ga. Kada se razdvajaju, ali 
ne potpuno, male usne, poput usana što i jesu, usisavaju penis u sebe. U ovoj fazi 
pokreti su još voljni i kontrolirani a disanje je duboko i pravilno. Uzbuđenje raste 
u karlici i u genitalijama sve do trenutka kada se više ne može obuzdati. U ovoj 
točki, počinje druga faza koja vodi ka orgazmu: u trenutku pražnjenja dolazi do 
dubokog oslobađanja, koje često prati uzdah ili vrisak, dok snažan val izdisanja 
zraka prožima tijelo. Sa ovim valom, zdjelica se spontano pomjera naprijed, i 
orgazam je na pomolu. Zdjelica se može nevoljno pomjeriti više puta, ponekad 
brže, ponekad sporije, u ritmu disanja. Kod muškaraca, ejakulacija se događa u 
tom momentu i dio je oslobađanja naboja -pražnjenja. Kod starijih muškaraca, 

kod kojih je prekinuta proizvodnja sperme, ejakulacija je ograničena na nešto 
sjemene tekućine, ali je konvulzivni orgazmički refleks tijela istovjetan. 

Seksualno zadovoljstvo ne potiče samo iz voljnih, nego i iz nevoljnih 
pokreta pa da bi se omogućilo nastajanje i odvijanje tih pokreta, neophodno je 
odreći se kontrole. Pošto nije voljna, ejakulacija donosi muškarcu određeno 
olakšanje dok žena može doživjeti sličan klimaks preko nehotičnih kontrakcija 
malih usmina. No bez obzira koliko su ovi pokreti važni, oni predstavljaju tek 
ograničenu reakciju jer su svedeni na genitalije. Kada se zdjelica kreće spontano, 
bez kontrole volje, osjećaje ugodnosti i zadovoljstva je dublje; kad učestvuje 
cijelo tijelo, orgazam je potpun. Međutim, ukoliko se ovi spontani pokreti 
inhibiraju, ograničena je punoća, kompletnost pražnjenja. Ta inhibicija se događa 
na nesvjesnom nivou. 


Slika 7. Protok uzbuđenja i osjećaja u tijelu. 


Proticanje ja duž 
zadnje strane tela = ljuti- 
na. (motorički nagon da se 
pruži ruka, udari, približi ili 
udalji) 


Proticanje uzbuđenja duž 
prednje strane tela = čež- 


Analiza tjelesne konstrukcije pokazuje da se glavni tjelesni mišići, oni koji 
ostvaruju pokrete i održavaju uspravan položaj tijela, nalaze duž zadnje strane 
tijela i produžuju na ekstremitete. Do pokreta dolazi kada se naboj kreće duž 
zadnje strane tijela bilo naviše prema glavi i rukama, bilo naniže prema karlici i 
nogama. Pružanje ruku za hranom ili zagrljajem nastaje kada ovaj mišićni naboj 
teče naviše duž zadnje strane tijela. Izbacivanje karike u seksualnom činu nastaje 
kad naboj teče naniže, niz leđa. Ovaj naboj ili protok uzbuđenja, nazvao sam 

agresijom (ljutinom). Suprotno tome, protok uzbuđenja iz srca, koji sam nazvao 
čežnjom, doživljava se kao val koji se kreće duž prednje strane tijela. 

Protjecanje uzbuđenja duž prednje strane tijela može se doživjeti kao 
osjećaj čežnje izražen otvaranjem usana, kao kad beba poseže za majčinim 
grudima. Ovaj osjećaj se pojačava istovremenim pružanjem ruku. Protjecanje 
uzbuđenja naniže liči na senzaciju "spuštanja" želuca u liftu koji naglo krene 
dolje ili na ono što djeca doživljavaju pri ljuljanju. Ova senzacija je prisutna u 
seksu, kada se uzbuđenje spušta prema dolje u genitalije, i osjeća se razlijevanje 
topline u trbuhu. 

Obično se protjecanje uzbuđenja na više duž zadnje strane tijela doživljava 
kao val ljutnje. Ako je dovoljno jak, stići će do očiju i zuba. Na toj točki, zubi će 
se iskeziti a oči užariti od ljutnje. U međuvremenu, tok uzbuđenja na dolje je sila 
koja potiskuje zdjelicu naprijed. Uzbuđenje struji oko stražnjice, duž zdjeličnog 
dna i u genitalije." 

Obje ove komponente igraju ulogu u seksualnoj aktivnosti. Osjećamo želju 
za bliskošću i erotskim kontaktom i nagon za posjedovanjem, za sjedinjavanjem 
s partnerom. Zelja za erotskim kontaktom je nježna. 

Nagon za sjedinjavanjem je jak. Nježnost pojačava uzbuđenje a agresivan 
nagon nastoji ga isprazniti. Nema ničeg sadističkog u tom nagonu za 
pražnjenjem. Bez njega ne bi bilo ni zadovoljenja. Pa ipak, bez Erosa, nježne 
komponente, ne bi bilo mnogo uzbuđenja za pražnjenje a seksualna aktivnost bi 
bila lišena istinskog zadovoljstva. 

Kod rascijepljene osobnosti, nježnost je povezana sa djetetom u nama, a 
agresivan poriv sa odraslim egom. Takva osoba može doživjeti bilo nježnost bilo 
ljutnju, ali nikako oboje istovremeno. Kada su dječje osobine dominantne u 
osobnosti, osoba može biti nježna, osjetljiva pa čak i senzualna, ali ne pokazuje 
ni malo ili pokazuje vrlo malo namjere ili energije da doživi pražnjenje i 
zadovoljenje. U seksu je klimaks, ako do njega dođe, ugodan ali ne i strastan. 
Često ga prati i tuga jer je njime završena željena blizina i kontakt. Takvim 
ljudima, kontakt je važniji od oslobađanja napetosti. U nekim slučajevima, 
vođenje ljubavi dugo traje jednostavno zato da bi se održao kontakt, a klimaks, 
koji se ne može smatrati pravim orgazmom, je suzdržan. Takva dva partnera se 
mogu voljeti, ali njihov odnos je djetinjast, nezreli. 

S druge strane, kada su osobine odraslog dominantne u osobnosti i 
ponašanju, nagon, želja da se partner posjeduje i da se naboj isprazni tako su jake 
da za nježnost ima vrlo malo vremena i prostora. Seks postaje radnja s vrlo malo 
osjećaja i bez pravog zadovoljstva. 

Nježnost je funkcija mekoće, elastičnosti. Kruta, narcisoidna ličnost koja 
funkcionira provođenjem svoje volje fizički je nesposobna da osjeti bilo kakvu 

pravu nježnost. Pošto je tako kruta, svako seksualno uzbuđenje koje osjeti 
protječe kroz njeno tijelo do genitalija i stvara jaku napetost koje ona želi da se 
što prije oslobodi. Muškarcima, ejakulacija služi u tu svrhu i, prema tome, služi 
jednako dobro kao i svako drugo oslobađanje iz stanja napetosti ili bola. Pošto 
nema stvarnog zadovoljstva i zadovoljenja koje seks može pružiti, osjećaji 
muškarca prema partnerici su hladni. Osnovni problem je strah muškarca od 
predavanja ženi. Ovaj strah je nesvjestan, ali se jasno ogleda u krutosti tijela koja 
blokira prirodne konpulzivne pokrete orgazma. 

Strah od predavanja ženi je najviše izražen kod "mačo" muškaraca koji 
svoju muškost identificiraju sa potencijom. Reich je primijetio da su 

"teški poremećaji  genitalnosti... bili naročito izraženi kod 
muškaraca koji su se najglasnije hvalisali svojim seksualnim 
pobjedama i "koliko puta mogu za redom". Nema sumnje da su 
imali jaku i dugotrajnu erekciju, ali ejakulaciju je pratilo vrlo malo 
ili ni malo zadovoljstva; ili čak suprotno - gađenje i neugodne 
senzacije.“ 

Neki muškarci imaju mazohističan stav, koji često negativno djeluje na 
njihove seksualne i orgazmičke reakcije. Ovi muškarci doživljavaju svoju 
seksualnu ulogu kao pomoć roditeljima da dožive klimaks. Jedan muškarac je 
izjavio "Ja uživam kad žena svrši". Njegov vlastiti klimaks je relativno 
neuzbudljiv i slab. Bez obzira kakvo uzbuđenje osjeća u početku, ono se gubi 
zbog potrebe da se to pražnjenje obuzda kako bi "bio tu" za ženu. 

Strah muškarca od predavanja ženi vuče korijen iz ranih odnosa muškarca s 
majkom. Prepuštanje želji za ženom čini ga ranjivim na odbijanje i odbacivanje, 
kao dijete je bio tako ranjiv. Njegova obrana se temelji na obuzdavanju takvih 
osjećaja i na održavanju određenog osjećaja sigurnosti, odricanjem i krutošću. 
Može dozvoliti buđenje jakih genitalnih senzacija samo ako su one odvojene od 
srca. Seks bez ljubavi mu daje osjećaj moći koji mu omogućuje da porekne svoj 
strah od žena, ali seks bez ljubavi nije ni istinski ugodan niti zadovoljavajući. 

Ženski seksualni problemi su na više načina suprotni muškima, ali imaju 
istovjetno djelovanje na ženski orgazmički potencijal. Ženina orgazmička 
reakcija, kada je potpuna i kompletna, po konvulzivnim pokretima je ista kao i 
kod muškarca. Ne razlikuje se ni po totalnom pražnjenju uzbuđenja, osjećanju 
zadovoljstva, zadovoljenja i ispunjenja. Ovakva vrsta reakcije ovisi od njene 
sposobnosti za potpunim predavanjem svojoj ljubavi prema muškarcu, ali to je 
teško, možda i nemoguće, ako ima potisnute osjećaje ljutnje prema muškarcima, 
od kojih većina potiče iz njenog odnosa sa ocem. Marie Robinson je pokazala da 

je prihvaćanje i izražavanje tih potisnutih osjećaja ljutnje omogućilo mnogim 
"frigidnim" ženama da dožive vrhunac u seksualnom činu. 

Jedna od mojih pacijentica se uvijek pokoravala muževljevim seksualnim 
željama, bez obzira na vlastite osjećaje. Kada se ovaj problem tijekom terapije 
otkrio, ohrabrio sam je i poticao da izrazi svoja vlastite osjećaje. Kada je sljedeći 
put došla, rekla mi je, "Prvi put sam mužu rekla "ne". Sutradan me je iznenadila 
vlastita jaka seksualna želja. Vodili smo ljubav i doživjela sam orgazam." 

Muškarci rijetko doživljavaju ljubavni čin kao podčinjavanje. Umjesto toga, 
muškarac se odupire predavanju svojom moći ili kontroliranjem situacije, a 
jedno i drugo služe kao obrana od ranjivosti i nemoći. Poričući ova osjećaja, oni 
poriču svoj strah od odbacivanja. Naravno, ne mogu se dugo štititi igranjem igara 
moći jer takve igre kvare njihove odnose i završavaju se baš samim gubitkom 
ljubavi kojeg se i boje. Kada do toga dođe, izbijaju na površinu njihova 
bespomoćnost, ranjivost i bol, i ispostavi se da je moć, koju su smatrali da imaju, 
samo iluzija. 

U konačnoj analizi, predaja u ljubavi nije predaja drugoj osobi, već predaja 
svom biću (self) svom srcu i svojoj želji za ljubavlju. Ovo uključuje sva osjećaja 
jedne osobe. Kad se ego odrekne svoje hegemonije, odriče se kontrole nad 
tijelom i njegovim osjećajima. Ego mora da prihvati strah od odbacivanja, bol 
zbog gubitka, ljutnju zbog izdaje. Također mora da prihvati da je biće (self) 
bespomoćno u svim važnim aspektima života: rađanju, ljubavi, bolesti, smrti. Ali 
naša bespomoćnost u tim aspektima ne ostavlja nas nespremne. Priroda je 
snabdjela ljudska bića spremnošću i sposobnošću da reagiraju i odgovore na 
uvrede i traume. Naša tijela imaju moć da se izliječe, kao što je ima i naš duh. 
Možemo da plačemo kada smo povrijeđeni, da se naljutimo kada nas izdaju, da 
se borimo ili pobjegnemo kad nam prijete. Ove reakcije održavaju, čuvaju naš 
integritet tako da se možemo uspješno nositi sa životnim zbivanjima. Jedino kada 
su blokirane, postajemo hendikepirani. Ove blokade nastaju u djetinjstvu i 
izazivaju ih baš oni ljudi od kojih tražimo zaštitu i pomoć tijekom kritičnih 
godina svoje zavisnosti. Na kraju, prinuđeni smo da prihvatimo to osakaćenje da 
bi preživjeli. Kao što smo vidjeli u 1. poglavlju, ono poprima oblik kronične 
mišićne napetosti u grudnom košu i karlici koja smanjuje mobilnost i osjećajnost 
tijela. 

Takva napetost, kad je zarobljena u karlici, čini da muškarci prebrzo 
"svrše", a žene presporo, i blokira ono nježno stapanje do kog dolazi kad je 
orgazam istovremen. Napetost i zgrčenosti mišića u donjem dijelu tijela je 
uglavnom ono što blokira spontane pokrete zdjelice u orgazmu. Ova napetost 
nam je dobro poznata iz čestih i uobičajenih pritužbi na bol i neugodu u donjem 
dijelu tijela. Pošto se zdjelica pomjera na dva zgloba u kuku, napetost butnih 

mišića, posebno kvadriceps femorisa, također djeluje na ograničavanje pok- 
retljivosti zdjelice. Sve ove napetosti su naročito zaslužne za smanjenje 
seksualnog osjećaja, ali one nužno ne smanjuju uzbuđenje u genitalijama, stoje 
samo mali dio seksualne osjetljivosti i reakcije čovjeka. Kao rezultat toga, 
seksualni akt postaje čin oslobađanja od napetosti a ne izraz ljubavi. 

Za razliku od napetosti u grudima, napetost zdjelice nije direktno vezana za 
strah od odbacivanja već za traume vezane uz rana seksualna osjećaja djeteta. Ta 
osjećaja se razvijaju između tri i šest godina kada dijete doživljava jako 
seksualno uzbuđenje u odnosu na roditelja suprotnog spola. Ovo uzbuđenje je 
totalna tjelesna reakcija (drugim riječima, pravo seksualno osjećaje) uz vrlo malo 
genitalnog uzbuđenja i bez težišta na genitalnoj aktivnosti. Tipično, godine od tri 
do šest, poznate kao Edipalni period, su doba konflikta sa roditeljem suprotnog 
spola, koji je često ljubomoran ako drugi roditelj posvećuje posebnu pažnju 
djetetu. Ovo se dosta često dešava, pošto roditelji koriste djecu u borbi za 
premoć jednog nad drugim i za zadovoljenje vlastitih narcisoidnih potreba. 
Prema tome, mnogo očeva je oduševljeno kad im se njihove male kćerke dive i 
pokazuju seksualnu zainteresiranost. To čini da se osjećaju muški i kompenzira 
seksualno nezadovoljstvo supruge. Očevo uzbuđenje ima često seksualnu notu, 
koju djevojčica osjeća i koja služi da pojačava naboj medu njima. Majke se često 
slično ponašaju sa svojim malim sinovima. lako fraza "Dječak za tebe, 
djevojčica za mene", zvuči ljupko, praksa pokazuje da ona ni izdaleka nije tako 
nevina. Zapravo, kao što su to mnogi moji pacijenti shvatili, roditelji, često 
nesvjesno, zavode svoju djecu i pozivaju ih na emocionalne i fizičke intimnosti u 
kojima su seksualna osjećaja tek ovlaš zamaskirana. Također treba da priznamo 
da otvorena seksualna aktivnost, jedne ili druge vrste, nije rijetka između 
roditelja i djece. 

Sada ćemo detaljnije ispitati što se dešava kada majka postavi sina u tešku 
ulogu svog omiljenog ili najbliskijeg djeteta. Ne iznenađuje što dječak na 
majčinu pažnju odgovara pojačanom željom i osjećajima, što ga otuđuje od oca 
čija ljubav i podrška su mu potrebne. Njegov nezreli ego vjeruje da je vredniji i 
moćniji od oca: Zašto bi ga inače majka više voljela i stavljala na prvo mjesto? 
Ovakav stav ljuti dječakovog oca koji se okreće protiv sina smatrajući ga 
odgovornim za situaciju. Majka ne srne da zaštiti dijete od očevog neprijateljstva 
jer bi to još više probudilo konflikt. Osim toga, ona ima vlastito osjećaje krivice 
(obično podsvjesno) zbog svog ponašanja prema dječaku. Suočen s ovakvom 
situacijom, dječak želi da mu otac umre dok se istovremeno plaši da bi ga otac 
mogao ubiti. Freud je ovakvu situaciju opisao kao Edipalnu jer podsjeća na 
legendu o Edipu koji je ne znajući ubio vlastitog oca i oženio se svojom 
majkom.’ Za dijete je situacija suviše strašna da bi se s njom suočilo i ono, zbog 


” Za potpun prikaz Edipalnog problema, njegovog kulturnog porijekla i uticaja na seksualnost i 

samoobrane, može da isključi i presiječe svoja seksualna osjećaja prema majci da 
bi izbjeglo svako sukobljavanje s ocem. 

Pošto takav potez smanjuje orgazmički potencijal dječaka on rezultira 
psihološkom kastracijom. Isključiti osjećaja nije isto što i odbaciti neku misao iz 
uma, jer osjećaji su perceptori tjelesnih zbivanja. Da bi se isključila osjećaja, 
tijelo treba biti djelomično imobilizirano. Totalna imobiliziranost je smrt. Kako 
je već naglašeno, napetost u donjem dijelu tijela, butinama i karlici služi za 
redukciju seksualnih osjećaja. 

Situacija je identična za male djevojčice koje se seksualno vežu za svoje 
očeve, bez obzira da li se ta seksualnost iskaže i ostvari ili ne. Trokut koji se 
razvije između kćeri, njenog oca i majke je podjednako nabijen napetošću. 
Majka i kćerka su suparnice i svaka podsvjesno želi da ona druga nestane. Ali 
djevojčica, unatoč svom povlaštenom položaju, ne može da računa na očevu 
podršku jer bi to pojačalo majčinu ljubomoru. Otac je, za to vrijeme, imobiliziran 
osjećajem krivice zbog seksualnog interesa za kćerku. Da bi se zaštitila, 
djevojčica mora da isključi svoja seksualna osjećaja prema ocu, što postiže 
određenim stupnjem imobiliziranosti a najviše prstenom napetosti oko struka. 
Ovaj prsten, koji prekida vezu između dvije polovice tijela, tipična je ženska 
reakcija na problem, za razliku od opće krutosti koja karakterizira mušku 
reakciju. 

Razrješavanje Edipovog konflikta isključivanjem seksualnih osjećaja prema 
roditelju suprotnog spola, za dijete neizostavno znači put ka rascjepu osobnosti 
kroz postavljanje svjesnog tabua na seksualno predavanje osobi koju on ili ona 
najviše voli. Kao odraslom, teško mu je da voli svog seksualnog partnera svim 
srcem jer se takva ljubav identificira sa "tabu" (zabranjenim) roditeljem. Mnogi 
staromodni brakovi pretrpjeli su krizu kada bi muškarac otkrio da je impotentan 
sa vlastitom suprugom, a potpuno sposoban da vodi ljubav sa ljubavnicom ili 
prostitutkom. Neki muškarci iz tog vremena, razriješili su problem tako što su i 
oni i supruge imali ljubavnice, odnosno ljubavnike, ali naravno diskretno. Danas 
ima manje takvih problema jer je dvostruki moral diskreditiran, ali tabu još 
uvijek funkcionira na dubljem nivou. Muževi mogu da vode ljubav sa svojim 
suprugama, ali taj čin je često bez strasti a samim tim i bez mnogo ljubavi. 
Ljubav koju netko osjeća prema ženi dobiva kvalitetu obaveze. S vremenom čak 
i ova seksualna rutina gubi svako uzbuđenje i gasi želju tako da muškarci postaju 
impotentni sa svojim suprugama. 

U 1. poglavlju, opisali smo slučaj Johna, oženjenog muškarca s odraslom 
djecom, koji se zaljubio u mladu ženu i otkrio da je ono što je smatrao 
impotencijom zbog godina nestalo kada su se pojavile strast i želja prema novoj 
partnerici. Također smo primijetili kako John tvrdi da još uvijek voli svoju ženu, 
ali da na nju gleda kao na svoju majku. Ne treba ni reći da se ljubav ne vodi sa 
svojom majkom. Za Johna je to bila bolna i tragična situacija jer je on želio da i 

prema ženi osjeća isto oduševljenje i želju. John je bio žrtva incest tabua jer je 
svoj edipalni konflikt razriješio isključivanjem seksualnih osjećaja prema majci. 

Kod žena se problem javlja u drugačijem obliku iako je ishod isti. One su i 
dalje vezane za očeve kao "tatine male djevojčice" i nisu u stanju da se potpuno 
predaju drugom muškarcu. Iako žena seksualno prihvaća svog supruga, ona 
prema njemu ne osjeća nikakvu strast. Njena reagiranja se, u odnosu sa 
suprugom, svode na dvije uloge: Ona je ili šarmantna, zavodljiva mala 
djevojčica, ili majka. To su uloge koje je igrala i sa svojim ocem, vjerojatno u 
određenoj mjeri uspješno. Ono što žena ne shvaća jeste da, ponašajući se kao 
dijete ili majka svom suprugu, sprječava ovoga da je vidi kao seksualnu ženu. 
Uopće ne treba da nas čudi što u brakovima ima toliko malo zadovoljstva i što se 
toliko mnogo brakova raspada. 

Uopćeno govoreći, slobodno se može utvrditi da se žene više identificiraju s 
osjećajima ljubavi a muškarci sa seksualnim osjećajima. U tom smislu, za žene 
ljubav ne mora nužno da znači seks, dok za muškarce seks ne mora nužno da 
znači ljubav. Kad se žena seksualno predaje muškarcu, ona to obično smatra 
činom ljubavi, ali njen partner odbija da na to tako gleda samo da bi izbjegao 
obavezu koju ljubav podrazumijeva. Ne plaši se on same obaveze već mogu- 
énosti biti uhvaćen u zamku seksualno neispunjavajućeg i nezadovoljavajućeg 
odnosa, kakav je imao sa majkom. Ukoliko bi izabrao ljubav postao bi mamin 
mali dječak, a seks mu daje slobodu da juri druge žene. Situacija je za žene 
suprotna. Žena je odavno postala "tatina mala djevojčica", i time se odrekla 
nezavisnosti kakvu može da pruži seksualna identifikacija. 

Ova razlika između muško-ženskih reakcija donekle se smanjila poslije 
feminističkog pokreta. Pa ipak, još uvijek postoji. Još od Eve, na ženu se gleda 
kao na iskušenje i krivca za propast muškarca. Ako je zavedena, to je njena 
greška. Mnoge majke su svoje kćeri nazivale prostakušama, droljama, skitnicama 
samo zbog toga što su odgovarale i reagirale na očevu pažnju i interes. Ako 
djevojčica od pet godina sjedi ocu u krilu i on doživi erekciju, to je isključivo 
njena greška. Biva tako grubo odgurnuta kao da je učinila nešto užasno. Kao 
rezultat iskustva, poput ovog doživljenog u djetinjstvu, mnoge žene još uvijek 
imaju osjećaj dubokog poniženja u vezi sa svojim seksualnim osjećajima. 
Suprotno tome, mali dječak je rijetko ponižavan zbog svojih seksualnih interesa 
prema majci. Majka ga može eventualno nazvati zločestim ili pokvarenim 
dječakom zato što ima takva osjećaja, ali se i ponosi i divi njegovoj potencijalnoj 
muževnosti. Dječak može da osjeti potencijalnu prijetnju od kastracije od oca, ali 
čak i sama činjenica da ga otac smatra rivalom pojačava njegovo zanimanje za 
svoje genitalije i identificira sa njima. Prema tome, njegov najjači strah, kada 
poraste, jeste da ne izgubi erekcijski potencijal, "moć", što u njemu budi osjećaj 
stida. Žene nikada ne pate od ovakvog straha ili strepnje jer su gotovo uvijek u 
stanju da učestvuju u seksualnom činu. One se zapravo boje da ako prebrzo 

pristanu ili ako su previše agresivne u seksu, da će biti proglašene "lakim" 
ženama. U prošlosti je vanbračna trudnoća bila sramotna za ženu, a za muškarca 
dokaz muškosti. 

Mnogo toga se promijenilo odbacivanjem dvostrukog morala, otkrićem 
kontracepcijske pilule, bezopasnim abortusom i prihvaćanjem žena u svijet 
muškaraca. Pa ipak, borbom za veću nezavisnost, produbio se rascjep u 
osobnosti moderne žene. Djelujući više iz svog ega, nego iz svog srca, žena je 
postala kruća, usmjerena na postizanje uspjeha i podložnija oboljenju srca. Ako 
ona sada razdvaja ljubav od seksa to samo znači da još jače negira dijete u sebi, 
da je njeno srce izoliranije, a da je seksualno zadovoljstvo i ispunjenje dalje nego 
ikad. 

Sljedeći slučaj prikazuje neke od problema modernih žena. 

Poslovna žena, rukovodilac, stara oko 60 godina, koju ćemo da nazovemo 
Irena, došla je na terapiju zbog depresivne reakcije koja je uslijedila poslije 
gubitka rukovodećeg, vrhunskog položaja u jednoj velikoj korporaciji. Trebala 
joj je pomoć, i to je znala, ne samo zbog depresije, već i zbog prisutnosti 
nekoliko visoko rizičnih faktora za oboljenje krvotoka srca. Bila je gojazna, 
strastveni pušač s vrlo visokim nivoom kolesterola u krvi. 

Ovi problemi su se odrazili na Irenino tijelo. Pošto su joj pluća bila 
zagušena, disanje joj je bilo vrlo otežano. Stajala je kao da je u uspravnom 
položaju drže uzdignuta ramena a me noge. Abdomen i zdjelica su joj bili 
opušteni i mlitavi. Trudila se da stomak drži uvučen, ali sve što je uradila bilo je 
da stegne struk i tako razdvoji toraks i zdjelicu. Noge su joj bile tanke, a imala je 
probleme sa stopalima tako da su joj hodanje i stajanje bili bolni. 

Irena je bila svjesna da ima samodestruktivne (samouništavajuće) 
tendencije. Znala je da je pušenje štetno, nekoliko puta je pokušavala da prestane 
uz pomoć hipnoze, ali su prekidi bili kratki. Doktor je insistirao da smršavi ali 
ona nije bila u stanju da izdrži ni jednu dijetu. Na jednoj seansi je priznala: 
"Sinoć sam izašla i kupila kolače i sladoled. Sve sam to sama pojela iako znam 
da ne bi trebalo". Jadna Irena. Stvarno je bila gladna zadovoljstva. I fizički i 
emocionalno bila je u lošem stanju. 

Terapeutski pristup promijeni ponašanja jeste da se pomogne pacijentu da 
shvati dinamiku svoje unutrašnje borbe i da izrazi osjećaja vezana za tu borbu. 
Irena je bila tužna (svoj život je smatrala promašenim) i očajna. Razvela se prije 
mnogo godina i sama podigla dijete. Njena prva potreba bila je da osjeti tugu i da 
plače. U naporima da opstane u modernom poslovnom svijetu ravnopravno sa 
muškarcima, potisnula je većinu svojih osjećaja. To joj nije bilo suviše teško. 
Pomogao sam joj da diše a zatim je naveo da šutira krevet i da govori "Zašto", 
što je dovelo do suza. Iznenadila se koliko se bolje osjeća poslije plakanja. 
Također sam je ohrabrio da i kod kuće šutira krevet i naučio je kako da leži 

ničice i udara ispruženim nogama. Šutiranje i udaranje je protestiranje, a Irena je 
imala da protestira protiv mnogo toga.” 

Irena je bila jedinica i to vrlo lijepa; prirodno, bila je očeva ljubimica, ali je 
on umro kad joj je bilo pet godina. Majka joj je govorila da treba biti vojnik, kao 
što je otac bio, što je za djevojčicu značilo da treba biti hrabra i da obuzdava 
svoju tugu. Tijekom jedne seanse je primijetila: "Uvijek sam znala da je patnja u 
meni. Stezalo me je u grlu, ali nisam to povezivala sa svojim srcem." Dok je to 
govorila, ležala je na kauču. Predložio sam joj da ispruži ruke i kaže "Tatice, 
tatice". Učinila je to i briznula u grčevit plač. "Sve ove godine držala sam u sebi 
ovu tugu. Nisam znala gdje ću s njom", rekla mi je kasnije. 

Ovi rani događaji su oblikovali tok Ireninog života i odredili njenu sudbinu. 
lako je gubitak oca tijekom Edipalnog perioda važan faktor, drugi faktori su 
također imali značajnu ulogu. Jedan od najsnažnijih faktora bilo je osjećaje 
krivice koje je imala zbog seksualne želje prema ocu. Njegovu smrt je smatrala 
kaznom zbog tih zabranjenih osjećaja. Također se plašila majke, ljubomorne 
suparnice, od koje je, poslije smrti oca, više nije imao tko da zaštiti. Efekti tih 
ranih godina mogli su da se primijete u njenom odraslom tijelu i ponašanju. Ne 
samo da se Irena još uvijek trudila biti hrabar vojnik, kao što je njena majka 
zahtijevala, već se potpuno odvojila od svoje seksualnosti i borila da stekne 
samopoštovanje kroz rad i uspjeh. Smatrala je da mora da se drži čvrsto samo 
naporom volje. Popustiti, rasplakati se, značilo bi suočiti se sa dubokim očajem 
zbog gubitka oca koji nije mogla da podnese. 

Irena se dva puta udavala i još dva puta je bila duboko zaljubljena. Na 
žalost, nije bila udata za muškarce koje je voljela, niti joj je i jedan od muškaraca 
koje je voljela ponudio brak. Njen životni scenarij bio je određen događajima iz 
djetinjstva. U svojoj podsvijesti, Irena je muškarce koje je voljela izjednačila sa 
ocem, koji je bio tabu. Pošto je tabu funkcionirao tamo gdje je postojala duboka 
ljubav, udavala se za muškarce koji u njoj nisu budili jaku strast. Njen poriv za 
samostalnošću bio je važan dio njene borbe, jer je njime negirala i suprotstavljala 
se dubljoj želji da se netko o njoj brine. Plašila se da ako dozvoli sebi biti zavisna 
i ako se potpuno preda muškarcu, da će biti odbačena, kao što je i otac odbacio. 
Kao rezultat toga, udala se za muškarca od koga ne mora da ovisi i o kome je ona 
trebalo da brine. Njen prvi suprug nije bio u stanju da zadrži stalan posao, a 
ispostavilo se da je drugi bio psihotičan (manično-depresivan) i da mora da se 
liječi. Udajom za njih, uspela je da sačuva svoju nezavisnost, ili pseudo 
nezavisnost. Pa ipak, dozvoljavajući im da je koriste, osjećala se zarobljenom i 
deprimiranom. 

Zbog načina na koji se održavala i držala, Irena nije mogla da se prepusti 
ljubavi ili seksu. Kao i mnogo drugih žena, davala se seksualno ali na pokoran i 

pasivan način. Samo bi vrlo rijetko iskusila klimaks za vrijeme seksualnog čina. 
Bez orgazma nije imala ništa od olakšanja koje seks može da pruži. 

Kad je Irena tijekom terapije shvatila da je muškarac s kojim je tada bila u 
vezi iskorištava, njena ljutina se pojačala. Udarala je krevet teniskim reketom da 
isprazni, ventilira ljutnju zbog njegove izdaje. U isto vrijeme, počela je da osjeća 
ljutnju prema svim muškarcima, onima koji su je iskoristili i ostavili. Išlo je dotle 
da se naljutila i na oca zato što je umro onda kada joj je trebao. 

Napetost u Ireninim leđima i oko ramena bila je jasan znak količine ljutnje 
koju je zadržavala u sebi. Bukvalno je imala isturena leđa. Ali svijest o 
postojanju te ljutnje i želja da se ona izrazi, mnogo su joj pomogle. Davanje 
oduška, ventiliranje, ljutnje, smanjilo je njen osjećaj krivice i omogućilo joj da se 
potpunije preda svojoj seksualnosti. 

Irena je imala sreće što je uspela da izvuče na površinu svoju ljutnju prije 
nego što se ozbiljnije razboljela. Jedan od mojih pacijenata, koga ćemo nazvati 
Pol, nije bio te sreće. Pol je prvi put došao kod mene zbog savjeta u vezi sa 
impotencijom, sedam godina poslije razvoda i devet godina poslije prvog 
srčanog udara. U vrijeme kada je pretrpio prvi srčani udar, Pol je bio tipična 
osoba tipa "A": prodoran, agresivan, prezaposlen. Suviše je jeo, pušio, imao 
visok kolesterol, krvni tlak u porastu. Sve vrijeme je radio na dva posla i dospio 
u stanje totalne iscrpljenosti. Sudbina je htjela da doživi srčani udar upravo onda 
kada je bio spreman da prestane s takvim životom, uvjeren da je konačno uspio. 
Međutim, stres na poslu je bio mali u usporedbi s njegovim porodičnim životom. 

Pol je svoju suprugu opisao kao dominantnu ženu koja je uvijek provodila 
svoju volju. Tijekom godina, njihova ljubav se postojano gasila a veza slabila, a 
seks postao sporadičan i relativno formalan "posao" bez ikakvog uzbuđenja. U 
vrijeme kad je doživio srčani udar, rijetko su vodili ljubav. Ipak, Pol je bio vjeran 
svojoj ženi. Još više iznenađuje što nikada nije masturbirao. Ovo je objasnio 
ovako: "Otac me smrtno zaplašio od toga". Čak i kad je vodio ljubav sa svojom 
suprugom, Pol nikad ne bi ejakulirao prije nego što žena doživi orgazam. "Morao 
sam dugo vremena da se suzdržavam", rekao je, "Usavršio sam se u 
suzdržavanju". Tek pred kraj braka više nije mogao da održi erekciju. 

Suzdržavanje je bilo nužno za Pola, jer je znao da je eksplozivan. Ovo je 
naučio neposredno pošto se oženio. Jedne večeri, nedugo pošto se vratio iz rata, 
Polova punica, Njemica, ga je optužila da je ubio njene rođake. Pol je izgubio 
glavu, napao taštu i počeo da je davi i tek tada shvatio što radi. Poslije tog 
događaja, zarekao se da više nikad neće izgubiti kontrolu - i nije. Unatoč 
mnogim svađama sa suprugom, nikad nije eksplodirao. 

Odnose sa roditeljima, Pol je opisao ovako: "Bio sam blizak s majkom i ona 
me razmazila. Mlađa sestra je bila očeva ljubimica. Otac i ja nikad nismo bili 
prijatelji i nikad nismo razgovarali. Ako bi mu se suprotstavio, on bi me šamarao 
i to sve do moje šesnaeste godine kada sam ga pobijedio u boksu. Poslije toga 

me više nikada nije ni taknuo. Naravno, kada sam bio mali, redovno bi me 
kažnjavao tako što bi me rukom ili kaišem tukao po stražnjici. Govorio je da 
pokušava da od mene napravi muškarca." Na neki način, Polov otac je uspio. Pol 
se bavio svim takmičarskim sportovima i išao u lov i na pecanje. Tijekom života, 
dokazao je da može biti jak i žilav. Ali imao je i drugu stranu koju je naučio da 
potiskuje - meku, nježnu stranu vezanu za osjećaje ranjivosti. 

Kad sam ga pitao kada je posljednji put plakao, Pol se sjetio događaja od 
prije dvadeset godina. Bio je rezervni policajac u gradu u kome je živio. Jednog 
dana su ga pozvali na mjesto saobraćajne nesreće u kojoj je dvoje male djece bilo 
teško povrijeđeno. Pogled na njihove muke izazvao je suze u njegovim očima. 
Također se sjetio da je plakao kada je čuo da mu je majka umrla. Tada je bio na 
kampiranju i otišao je u šumu da bi se sam isplakao. Bio je nesretno dijete, i 
nesreća male djece ga je rastuživala i kada je odrastao. 

Polova borba se odvijala između dvije strane njegove osobnosti: jake, 
muževne vanjštine i meke, dječje, tužne unutrašnjosti. Kad biste ga pogledali 
izgledao je samopouzdano i opušteno. Međutim, kada bi nestao lakonski 
smiješak, lice bi poprimilo mračan izraz tuge a u očima sam mu vidio ubilački 
bijes. Što se njegovog tijela tiče, bio je dobro građen i mišićav ali imao je stomak 
koji je želio da skine. Jastučići sala na karlici upućivali su na feministički aspekt 
njegove osobnosti. Zdjelica mu je bila čvrsta i uvučena. Gornja polovina njego- 
vog tijela je izgledala jaka; donja polovina slaba. Rascjep između gornje i donje 
polovice tijela se obično nalazi kod muškaraca koji smatraju da treba da su 
"mačo". Ali ta sama potreba za isticanjem muškog "imidža" proističe iz 
unutarnjeg osjećaja neadekvatnosti. Prava muževnost leži u identificiranju osobe 
sa njenim seksualnim osjećajima, a ne u njenim seksualnim produkcijama. 

Polovu muževnost je potkopao njegov otac, čije je ponašanje prema Polu 
dovelo do Polove psihološke kastracije. To je značenje feminističke crte u 
konfiguraciji Polove kartice. Ipak, ozbiljnija trauma je zbog izdaje majke. Ne 
mogu se znati svi razlozi zbog kojih se majka nije zauzela za njega i zaštitila ga 
od oca, ali jedan od njih bi mogao biti osjećaj krivice zbog vlastitog zavodničkog 
i provokativnog odnosa prema Polu. Pol sam nije bio svjestan da je njegova 
bliskost s majkom uzrok očeve ljubomore i bijesa i da ga majka koristi protiv 
oca. lako je Pol osjećao žestoku ljutnju prema ocu zbog ponižavajućih batina 
koje je dobivao, gajio je još jači gnjev prema majci. Ubilački napad na taštu 
može da se razume samo kao projekcija dugo suzdržavane ljutnje prema majci 
zbog njenih provokacija i izdaje. Ali Pol nikada nije mogao majci direktno 
pokazati svoju ljutnju jer se osjećao krivim zbog seksualnog zanimanja za nju. 
Krivica je također učinila da on negira svoju mržnju. Pa ipak, na nekom 
dubokom nivou, on je i dalje volio svoju majku. Tako je i Pol, kao John, čiji 
slučaj smo opisali u 1. poglavlju, upao u zamku ambivalencije ljubav-mržnja. 

S vremenom, sva ambivalentna osjećaja prema majci prenio je na svoju 
suprugu, koja je bila dominantna kao i njegova majka i kojoj je bio seksualno 
podčinjen. Koliko je tek morao da mrzi svoju ženu! No on je obuzdavao i 
negirao svoju ljutnju, kao i tugu i bol zbog gubitka ljubavi. Na kraju, krivica ga 
je dovela do impotencije. Konačno, upravo su pucanje srca koje je osjećao i 
ljutina koju je potiskivao bile odgovorne za njegov srčani udar. 

U ovom poglavlju smo naglasili značaj zdrave seksualnosti za prevenciju 
srčanog udara. To funkcionira tako što zdrava seksualnost održava prsni koš 
mekim i tako omogućuje da se napetost, koja se sakuplja u grudima tijekom 
teške, kompetitivne borbe za život i egzistenciju, prirodno isprazni. Orgazam je 
kao ponovno rađanje, ili, jednostavnije, pomlađivanje. Ne samo da su mišići 
omekšani i relaksirani, već se ta mekoća proširuje duboko na tjelesna tkiva, uk- 
ljučujući i arterije. 

Potpun orgazam, onaj koji ostavlja tijelo potpuno zadovoljenim i 
ispunjenim, mirnim i spokojnim, je konvulzivno kretanje tijela pri kojem se 
zdjelica nevoljno pomjera u ritmu disanja. Isti konvulzivni pokreti nastaju kada 
osoba grčevito plače i jeca. Svaki jecaj je pulsiranje ili val koji se razlijeva 
tijelom i pomjera zdjelicu unaprijed kada val dođe do zdjeličnog dna. Jecaj je 
vokalni odušak nadgrađen na val izdisanja zraka. Između dva jecaja su kratki 
valovi udisanja zraka tijekom kojih se zdjelica vraća unazad. Kod grčevitog 
plača, pokreti kartice su nevoljni, kao i u orgazmu. Ova sličnost između te dvije 
reakcije djelomično objašnjava zašto mnoge žene brižnu u plač u trenutku 
orgazma. Njihov plač je izraz manifestacije pronađenog raja a odražava tugu 
zbog izgubljenog raja. Orgazmičke konvulzije otvaraju put takvom dubokom 
plaču, koji ima iste pokrete tijela. Na isti način, ako se osoba može prepustiti 
dubokom plaču i dozvoliti valovima tuge da se razliju njenim tijelom, ona će se 
također moći predati konvulzivnim pokretima orgazma. 

Na žalost, takva predaja većini ljudi nije laka. Zašto je to tako, pokušat 
ćemo odgovoriti u sljedećem poglavlju gdje ćemo ispitati proces odrastanja u 
modernom društvu. 


GLAVA 3 


U SRCU SMO JOŠ 
UVIJEK DJECA 


Dijete je samo srce 
Njemačka poslovica 


Kao što drvosječa iz godova na panju čita povijest drveta, tako se i povijest 
čovjeka može pročitati iz njegovog tijela, iako ljudski organizam raste i razvija 
se u fazama, a ne po godinama. Za razliku od godova na panju, ove faze nisu 
oštro razgraničene, ali ih ipak prepoznajemo jer svaka ima svoju posebnu 
kvalitetu: beba je bespomoćna, dijete radoznalo itd. Ove faze su kao slojevi od 
živ i aktivan i kod odraslog čovjeka i pridodaje svoju osobitu kvalitetu cjelini. 

Kvalitete koje svaki sloj pridodaje životu mogu se sumirati na slijedeći 
način: 


Beba od 0 do 2 godine ljubav i zadovoljstvo 
Dijete od 3 do 6 godina razigranost i zabava 
Dječak ili djevojčica od 7 do 12 godina avantura i izazov 
Mladić ili djevojka od 13 do 19 godina romantika i užitak 
Odrasli od 20 pa nadalje odgovornost, ostvarenje 


Razvoj o kome mi govorimo je razvoj i širenje svijesti. Svaki sloj 
predstavlja novu, različitu svjesnost sebe i svijeta. Međutim, svijest nije 
odvojena ili izolirana jedinica osobnosti. To je funkcija kompletnog organizma, 
aspekt živog tijela. Ona se razvija u odnosu na rast tijela fizički, emocionalno i 
psihološki. Ovisi od iskustva; produbljuje se kroz stjecanje vještina; potvrđuje se 
kroz rad i aktivnost. Izjednačavanje slojeva razvoja sa kvalitetama svjesnosti i ne 
znači da svaka nova dimenzija samog sebe (selfa) biva potpuno formirana u 
određenom periodu života. Razigranost, u stvari, počinje u djetinjstvu, ali dostiže 
svoj puni razvoj tek pošto je ta faza prošla - kada je dijete postalo dječak ili 
djevojčica. Ali, kvaliteta razigranosti ne prestaje sa ranim djetinjstvom. U onom 

stupnju u kome naš rast nije sputan i poremećen, mi tijekom života zadržavamo 
sposobnost igranja, iako razigranost nije dominantno obilježje naših zrelih 
godina. Ovo važi za ostale spomenute kvalitete. Avantura nas privlači cijelog 
života, ali ako smo kao odrasle osobe prihvatili odgovornost za obitelj, 
rukovođenje, kreativan rad i poduzetnost, tada je naša želja za avanturom 
podređena zrelijim ulogama koje smo preuzeli. 

Ali, počnimo od početka. Bebu karakterizira jaka želja za bliskošću, 
posebno sa majkom. Beba želi da je drže, maze, da je dobrodošla i da je 
prihvaćena. Ova želja je izraz ljubavi bebe prema majci. Fizička bliskost između 
bebe i majke je najjača za vrijeme dojenja, koje zadovoljava biološke potrebe i 
bebe i majke. Kada je potreba za bliskošću i hranom zadovoljena, beba ima 
osjećaje blaženstva. Svako osjećaje ljubavi kod odraslog proizlazi iz tog sloja 
njegove osobnosti. U osnovi svih osjećaja ljubavi je želja za intimnom bliskošću 
(kakva se doživljava tijekom dojenja, ljubljenja, genitalnog dodira itd.). Ako je 
čovjek u kontaktu sa bebom kakva je on nekada bio, a koja je još uvijek dio 
njega, on je u kontaktu sa svojim srcem. Ovo objašnjava zašto bebe tako lako 
dopru do srca odraslih. Ako je čovjek donekle ili potpuno izgubio kontakt sa 
periodom kada je bio beba, odnosno sa svojim srcem, on ne može doživjeti 
punoću ljubavi. Osjećaj potpunosti ljubavi je onoliko slabiji koliko je kontakt sa 
srcem slabiji. Kontakt sa srcem, odnosno sa bebom u sebi, može se lako izgubiti 
ako je bebi uskraćena potrebna bliskost i toplina. Kako se to događa, vidjet ćemo 
kasnije. 

Djetinjstvo pridodaje novu dimenziju i novu kvalitetu životu. Potreba za 
stalnom bliskošću ustupa mjesto potrebi za ispitivanjem svijeta: kroz istraživanje 
ljudi, stvari, prostora i vremena dijete stvara sliku o svijetu, o realnosti. Tijekom 
te faze dijete također istražuje svoje vlastito biće u odnosu na svijet i razvija 
svjesnu sliku o sebi. Ego se razvija u periodu djetinjstva, a postaje potpuno 
strukturiran u dobi od šest do sedam godina. Do tog vremena realnost se ne 
opaža kao fiksna i konačna, a djetetova imaginacija je slobodna. Pošto dijete nije 
opterećeno strukturiranim smislom realnosti, ono se slobodno igra zamišljajući 
da je netko drugi - tata, mama ili čak beba. kako nije svjesno nikakvih ozbiljnih 
posljedica svoje igre, dijete joj se predaje nevino i cijelim srcem. Dijete, koje je 
bilo zadovoljno kao beba i koje se sad može slobodno igrati bez uplitanja 
odraslih, osjeća radost. Međutim, ako nevinost djeteta naruše uplitanja i brige 
odraslih, ova radost se brzo pretvara u tugu. 

Dijete daje ljubav i poseže za ljubavlju u svijetu koji je veći od onog koji je 
imala beba. Dok je bebin svijet bio ograničen na ljude koji su bili neposredno 
odgovorni za njeno blagostanje, dijete, uz obitelj, već ima prijatelje koje iskreno 
voli. Znamo da se djeca igraju tate i mame, doktora i pacijenta i drugih igara u 
kojima istražuju svoja tijela. Budući je seksualnost jedna od životnih realnosti, 
ona se također mora istražiti u igri da bi bila uključena u djetetovo razumijevanje 

svijeta. Djeca jako uživaju u ovoj seksualnoj igri, ali, mada je ona potpuno 
bezazlena, to je jedan tip igre koju odrasli često osuđuju i zabranjuju. 
Projicirajući vlastite osjećaje na djecu, odrasli u dječje umove uvode pojmove 
stida i krivice i tako uništavaju radost koju seksualna igra daje djeci. Čim dijete 
postane svjesno vlastite seksualnosti, neizbježno se zainteresira za seksualnost 
odraslih oko njega. I mala djevojčica prema svom ocu i mali dječak prema majci 
osjećaju seksualno uzbuđenje. Ali sve ovo je još uvijek nevino jer je primarno u 
službi upoznavanja svijeta. Želja dječaka da oženi svoju majku ili djevojčice da 
se uda za oca imaginarne su, "kao" aktivnosti. Roditelji koji to uzmu za ozbiljno, 
bilo prihvaćanjem bilo neodobravanjem, zapravo vrijeđaju svoju djecu. Za djecu, 
roditelji su uvijek predmeti ljubavi, a to ne isključuje seksualne osjećaje. 


Može se reći da se djetinjstvo završava kada čovjek stekne koherentnu sliku 
o svom osobnom svijetu i sebi samom. Pošto je dostigao taj stupanj, čovjek 
(dijete) počinje istraživati širi svijet van svoje kuće i kruga prijatelja u igri. Škola 
postaje drugi centar aktivnosti, mjesto na kome se uči o realnom, objektivnom 
svijetu za razliku od uglavnom subjektivnog svijeta malog djeteta. Igre koje 
mladi ljudi igraju tijekom tih godina su realne, a njihove posljedice značajne; 
igre im omogućavaju da provjere sami sebe u odnosu prema drugima, a u isto 
vrijeme ih uče suradnji i učestvovanju u grupnim aktivnostima. Kako se vještine 
razvijaju, tako nastaje hijerarhija. Jedan dječak može biti najbolji trkač, drugi 
najbolji košarkaš, itd. Djevojčice prolaze kroz sličan proces rangiranja. Ovi 
mladi ljudi nisu više nevini, ali pošto još nisu opterećeni teretom odgovornosti, 
slobodni su u uživanju u uzbuđenjima i izazovima  predadolescencije. 
Prijateljstva su također dublja, a ljubav uložena u njih je objektivnija. 

Adolescencija, mladost, počinje sa seksualnom zrelošću na biološkom 
nivou. Vatra koja je tako dugo tinjala, rasplamsava se plamenom koji 
zasljepljuje. Nakratko je gorjela za vrijeme edipalnog perioda, ali to je gorjelo 
samo iverje; sada gore prave cijepanice. Strast može biti snažna, ali pošto još nije 
postignuta emocionalna zrelost, mladi idealiziraju predmet ljubavi. Potpuno ih je 
obuzelo uzbuđenje romantične ljubavi. Romantika mladosti kombinira se sa 
željom bebe za bliskošću, dječjom razigranošću i avanturizmom dječaka i 
djevojčica. Nedostaje samo osjećaj odgovornosti za ozbiljne posljedice ljubavi. 
Kada moguće posljedice imaju ozbiljnu realnost i čovjek preuzima odgovornost 
za njih, znači da je dostignut stupanj odraslog. 

Zdrava odrasla osoba je integritet svih razvojnih stupnjeva: beba u srcu, 
dijete u svojim maštanjima, dječačić sa avanturističkim duhom, mladić sa 
romantičnim težnjama. Odrasla osoba je također svjesna posljedica svog 
ponašanja i preuzima odgovornost za njih. Međutim, ako izgubi kontakt sa 
ranijim, prethodnim slojevima svoje osobnosti, biće sterilna, uskogrudna i 

rigidna osoba koja odgovornost smatra nametnutom obavezom i za koju 
odgovornost nije prirodna želja. 

Samo osobe koje su bile zadovoljne u svakoj od ranijih faza ili stupnjeva 
svog razvoja u doba odraslog ulaze sa integriranom ličnošću. Ako neka od 
ranijih faza nije bila ispunjena ili ostvarena, dolazi do fiksiranja određenog dijela 
osobnosti dok njen preostali dio, osiromašen, prelazi u slijedeću fazu. Osobnost 
se rascjepljuje: iako na jednom nivou osoba može funkcionirati kao odrasla, na 
drugom se ponaša kao beba ili dijete. Imao sam prilike susresti se sa 
najdramatičnijim vidom te rascijepljenosti kad je moju pomoć potražio 
četrdesetogodišnjak zato što je još uvijek sisao palac. Taj čovjek je bio na 
odgovornom položaju, oženjen, otac odrasle djece, ali bi u stresnim situacijama 
stavljao palac u usta i drugom rukom sakrivao tu gestu od ostalih ljudi. Još jedan, 
prilično ekstreman slučaj je mlada žena, u kasnim dvadesetim godinama, koja je 
imala probleme u braku. Dobro se oblačila, izgledala kao zrela, inteligentna 
osoba, ali kada je skinula dio odjeće, izgledala je kao 11-godišnja djevojčica. 
Tijelo joj je bilo tako "kržljavo" da uopće nije bilo iznenađujuće što ima 
probleme u braku. 

Osobnost ima dvojni aspekt: psihološki i fizički. Kod zdrave osobe ta dva 
aspekta su usklađena. Ako nisu, to označava određene poremećaje u razvoju 
osobnosti. Kada je intelektualni razvoj iznad nivoa emocionalne zrelosti, osoba 
će da izgleda i da se ponaša vrlo učeno, ali bez osjećaja koja bi potkrijepila takvo 
držanje. Obrnuto se vrlo teško nalazi, tj. emocionalno zrela osoba bez osnovnih 
saznanja i zdravog razuma, zbog toga što se emocionalna zrelost razvija tek kada 
se shvate život i realnost. 

Što se dešava kad se bebi uskrate ljubav, pomoć i njega koji su joj potrebni? 
Evo opisa jednog slučaja: 

Jim je muškarac od 53 godine, koji je na terapiju došao zbog problema sa 
mladom ženom. Rekao mi je da tu ženu mnogo voli i da mu ona uzvraća ljubav. 
Međutim, ona odbija seksualni kontakt s njim. Vodili su ljubav na početku veze, 
ali tijekom protekle dvije godine nisu bili intimni. Jim ne razumije zašto je to 
tako, tim prije što ona tvrdi da ga voli i da joj je lijepo s njim. Jimu također 
smeta što se obavezao da joj pomaže u karijeri, što je ispalo prilično skupo, iako 
to Jim može financijski podnijeti. 

Nije teško pogoditi razloge seksualne  nezainteresiranosti Jimove 
prijateljice. Pomaže joj i izdržava je čovjek znatno stariji od nje. Iako ima mnogo 
žena kojima ne bi smetale implikacije takvog seksualnog odnosa, ova mlada žena 
nije mogla prijeći preko incestnog značenja istog. Za nju, Jim je predstavljao 
očinsku figuru, ali on nije mogao vidjeti problem u tom svijetlu. 

Da bih mogao pomoći Jimu, morao sam ga upoznati. Najbolji način je bio 
preko proučavanja njegovog tijela. Počeo sam od lica, tradicionalno 
najizražajnijeg dijela tijela. Jimov uobičajeni facijalni izraz bio je anđeoski 

smiješak. To je uistinu bio osmijeh djeteta a ne grimasa lažne naklonosti. 
Međutim, kad bi Jim skinuo taj osmijeh s lica i opustio ga, ono bi poprimilo izraz 
duboke tuge, gotovo očajanja. Jim je vrlo rijetko dozvoljavao da se taj izraz 
pojavi. U stvari, čak nije ni priznao da je to njegov vlastiti izraz. Kada se vidio u 
ogledalu sa tim tužnim izrazom na licu, rekao je: "Ja sam sretan čovjek. Svi moji 
prijatelji misle da sam vesela osoba". Istina je da je Jim uvijek stvari promatrao 
sa vedre strane. Ova kvaliteta se održavala i u njegovom glasu koji je bio nešto 
viši od normalnog muškog glasa. 

Jim je čuvao svoj duh i tijelo na visini. Ramena su mu bila podignuta, a 
prsni koš ravan i u stanju prekomjerne napuhanosti. Izgled prsnog koša upućivao 
je da pati od emfizema, stanja pri kojem je disanje otežano i bolno jer je 
prevelika napuhanost pluća izazvala pucanje i oštećenje plućnog tkiva. Emfizem 
se uglavnom povezuje sa prekomjernim pušenjem, ali Jim nije pušio niti je imao 
bilo koje simptome emfizema. Rekao mi je da je kao dijete imao astmu, ali da 
kao odrasli nije imao ni jedan astmatični napad. Međutim, disanje mu je bilo vrlo 
plitko, gotovo bez ikakvog micanja prsnog koša. 

Donji dio Jimovog tijela izgledao je slab i donekle nerazvijen. Zdjelica mu 
je bila uska, a oko genitalnih organa bilo je nakupljeno masno tkivo kao kod 
malih dječaka. Noge i stopala izgledali su preslabi da ga nose. Sve ovo je 
ukazivalo na duboku nesigurnost njegove osobnosti, koju je nadomjestio 
uzdignutim držanjem uz pomoć čiste volje. Ramena mu nisu bila uzdignuta, a 
glas visok tek pukim slučajem. Kod njega bi opuštanje, spuštanje tona glasa, spu- 
štanje ramena, ispuhavanje prsnog koša oslobodilo nepodnošljiv stupanj tuge. 

Jimov slučaj je posebno značajan zato što je bio predebeo, imao visok nivo 
kolesterola u krvi, koji se nije spuštao ispod 300 mg, unatoč lijekovima i 
dijetalnim načinom prehrane. Uz ove faktore rizika kao i uz napuhana pluća, Jim 
se mogao smatrati kandidatom za srčani udar. Međutim, on nije bio tipična osoba 
tipa "A" unatoč činjenici da je naporno radio i bio uspješan u svom poslu. 
Ponašao se u maniru "lako ćemo" i "ohladi", barem na površini, i izgledalo je da 
ne podleže žurbi niti težnji ka dostignućima. Ipak je rekao da je želio biti bogat 
zbog stvari koje se mogu kupiti novcem. Tek će kasnije, tijekom terapije, otkriti 
da ne može kupiti ljubav svoje prijateljice iako mu novac daje lažni osjećaj 
sigurnosti. 

Odakle potiče Jimova nesigurnost? Što je u osnovi tuge koju negira? 
Odgovor na oba pitanja leži u njegovom tijelu, naročito u njegovim 
prenapuhanim prsima, što je povezano sa astmom koju je prebolio. Rekao mi je 
daje prvi napad astme imao sa 6 mjeseci, iako se toga ne sjeća niti zna što ga je 
moglo izazvati. Sugerirao sam mu da je uzrok astme mogla biti trauma koju je 
doživio u toj dobi i da pita svog oca o događajima iz tog perioda. Pretpostavio 
sam da je majka dojila Jima 6 mjeseci, a onda prestala, što je on doživio kao 
nepodnošljiv gubitak majke. Zatim sam pretpostavio da je Jim, pošto je do 

iznemoglosti plakao bez ikakvog rezultata, udahnuo zrak i zadržao dah da 
zaustavi plač i preživi. 

Jim se zapanjio kada je od oca čuo da ga je majka dojila 6 mjeseci, a zatim 
prestala jer je pala u depresiju. Jimov otac se nije mogao sjetiti Jimove reakcije 
na odbijanje od sise niti je bio svjestan bilo kakve veze između odbijanja od sise 
i početka astme. Bebe različito reagiraju na odbijanje od sise. Neke se žestoko 
bune a neke same prestaju sisati jer im se više sviđa bočica, zato što im sisanje 
više nije ni uzbudljivo niti ih zadovoljava. Međutim, za Jima je prestanak dojenja 
bio kraj svijeta. Nije neobično što je dojenje toliko značajno za bebe. U tom 
slučaju, gubitak dojke je katastrofa na koju dijete reagira vriskom i plačem. 
Pokušaj vraćanja ove vitalne veze traje sve dok se dijete ne iscrpi i prestane s 
plačem jer više nema energije. U ovoj točki torakalni mišići su tako zgrčeni da je 
prsni koš blokiran u napuhanom stanju. 

Kao astmatično dijete, Jim nije učestvovao u atletskim sportovima, čime se 
može objasniti nerazvijenost njegovih nogu. Međutim, po mom mišljenju, 
emocionalni faktori su imali važniju ulogu. 

Jim je opisao svoju majku kao boležljivu i sklonu depresijama i dodao je da 
je kao dijete osjećao da mora da se brine za nju. Pošto mu ona nije mogla 
osigurati podršku i njegu koja mu je bila potrebna, bio je prisiljen da se održava 
snagom vlastite volje a to se nastavilo i u odraslom dobu. Popuštanje bi značilo 
izazivanje osjećaja napuštenosti koji je, čini se, tako junački prebrodio u 
djetinjstvu. Da li bi preživio da ponovo doživi nepodnošljivu tugu koju je osjetio 
kada je kao dijete odbijen od sise? Jim nikada nije sebi postavio to pitanje, ali 
njegovo tijelo je jasno pokazivalo kako osjeća da ne može sebi dozvoliti takav 
rizik. Ali, održavanje voljom i obuzdavanje tuge čine drugi rizik, naime, 
mogućnost ozbiljnog srčanog udara. Dvije godine kasnije, Jim je stvarno doživio 
srčani udar poslije smrti sestre s kojom je bio vrlo blizak. 

Da li postoji veza između astme i oboljenja srca? Vrijedi istražiti ovu vezu 
tim prije što su poremećaji disanja uobičajeni za srčane bolesnike. Svojevremeno 
sam radio terapiju sa starijim 40-godišnjakom koji je patio od jake astme. 
Shvaćao je važnost emocionalnih faktora za svoju bolest i nadao se da bi terapija 
mogla popraviti njegovo stanje. Čini se da su mu vježbe disanja tijekom terapije 
dosta pomogle. Međutim, terapija je prekinuta na mjesec dana zbog godišnjeg 
odmora, ali on nije došao na zakazanu seansu. Njegova žena me je nazvala i 
rekla da je doživio fatalni srčani udar. 

Sudbina se umiješala u Jimov život, kao što to čini, nabolje ili nagore, sa 
životima svih nas. Petnaest godina prije nego što je došao k meni, Jim je pretrpio 
još jedan veliki gubitak - smrt supruge koju je volio dvadeset godina. To ga je 
potpuno porazilo. Doživio je takvu agoniju za koju je mislio da je neće moći 
preživjeti. Danima je sjedio sam u svojoj sobi, plačući bez prestanka. Misao da 
treba da živi zbog svoja dva mala djeteta održala bi ga u životu, kada bi osjećao 

da više ne može da podnese bol. Tada se, polako, bol smanjio i on vratio u 
normalan život. Nakon nekoliko godina ponovo se oženio, ali ta supruga je patila 
od jake depresije tako da se poslije dvije godine razveo. Kada je došao na 
terapiju, kao što smo vidjeli, bio je u još jednoj nezadovoljavajućoj vezi. 

Još jedan od mojih pacijenata, Marta, žena stara 40 godina, patila je od 
depresije. Njeno tijelo je, kao i Jimovo, otkrivalo neke od uzroka depresije. 
Gornji dio tijela je izgledao kao da ga drži voljni napor; ramena su joj bila 
uzdignuta, a grudi visoke i napuhane. Pri tom su joj abdomen i zdjelica bili 
zategnuti i uvučeni. Noge su joj bile krute i tanke, a mišići nogu tako zgrčeni da 
su joj noge izgledale kao štapovi. Izgleda da je u nogama bilo vrlo malo osjećaja 
i da su služile samo kao mehanički oslonac. Ovaj nedostatak oslonca, koji 
upućuje na duboko osjećaje nesigurnosti, može da se objasni time što je Marta, 
kao i Jim, doživjela traumu u ranom djetinjstvu. Ova trauma bila je prekid 
nježnog donosa s majkom, koji se, kao što ćemo vidjeti, prvi put dogodio kad je 
Marta imala samo dva mjeseca. Rezultat tog prekida bio je potkopavanje 
Martinog osjećaja da će majka biti tu kad joj treba. Ova nesigurnost se prenijela 
čak i na majku zemlju, izazivajući osjećaje da neće biti ni zemlje po kojoj može 
da hoda. Nije ni čudo što su Martine noge bile nerazvijene. Marta se morala 
držati pomoću ramena jer nije mogla osjetiti tlo pod nogama. Marta mi je 
ispričala ovo: 

Do dobi od dva mjeseca, mama ili baka bi me držale i ljuljale dok 
ne bi zaspala. Tada je, jednog dana, moja mama zaključila da sam 
dovoljno velika i da to maženje treba prestati. Kada sam plakala, 
ostavljala bi me samu i puštala da plačem do besvijesti. Baka se 
ljutila, ali je mama nije puštala da uđe u moju sobu i da me 
podigne. Konačno, prestala sam da plačem i mama je rekla baki: 
"Vidiš!" Otvorile su vrata i vidjele da sam sva poplavila. Povraćala 
sam i gotovo se ugušila zato što mi je hrana upala u dušnik. 

Marta se sjećala sličnih užasnih situacija iz svog djetinjstva - priča koje je 
njena majka pričala s ponosom. 

Kada je plač toliko ozbiljan da prijeti gušenjem ili astmom, nije čudno da ga 
dijete potiskuje, zajedno sa željom da posegne za ljubavlju. Stezanje grla blokira 
impuls za plakanjem; povlačenje ramena blokira impuls za pružanjem ruku. 
Usporednim stezanjem prsnog koša, efikasno se sprječava da svaki osjećaj bola i 
tuge dopre do svijesti. I kod Marte i kod Jima, nepogrešivo se moglo vidjeti da 
su upravo to i uradili, ali dok je Marta bila u jakoj depresiji, Jim nije. Jim se bolje 
držao i brinuo za sebe jer, unatoč uzdignutim ramenima, Marta nije mogla i svoj 
duh držati na visini, možda zato što je njena majka bila okrutna a Jimova samo 
nedostupna. Krutost prsnog koša, koju sam opisao gore, stvara ono što je Reich 


' Ovaj slučaj je potpuno opisan u Alexander Lowen, "Depression and the Body" (New York: Penguin 
Books, 1972). 166-82. 

nazvao "oklopljivanje". Kao što je funkcija prsnog oklopa, koji su stari vitezovi 
nosili, bila da zaštiti srce od strijele ili mača, tako je i funkcija ovog 
"oklopljivanja" zaštita od opasnosti da srce probode strelica ljubavi. Probiti tu 
obranu, značilo bi osloboditi dugo potiskivani osjećaj patnje i bola. Dobro 
oklopljena osoba se podsvjesno plaši da bi se opet mogla naći u istoj situaciji u 
kakvoj je bila kao dijete - nesposobna da diše zbog bola i patnje. Dijete - a 
kasnije odrasli - osjeća paniku zbog nemogućnosti da dobije dovoljno zraka. 
Ispod te panike je strah od smrti zbog gušenja. 

To je kriza koju dijete preživljava zbog gubitka majke. Obično dijete preživi 
gubitak, ali ništa se ne razriješi. Iako kriza može proći, strah od odbacivanja, koji 
prati osjećaje panike i bol zbog neispunjene čežnje, ostaju u podsvjesnom - u 
mnogim slučajevima vrlo blizu površine. Potiskivanje ovih osjećaja može 
inspirirati osjećaj sigurnosti, ali ako se probudi čežnja za ljubavlju, aktivirati će 
se potisnuti osjećaji odbacivanja i panike. Nije ni čudo što se takva osoba plaši 
da potpuno otvori svoje srce i da posegne za ljubavlju. 


Slika 8. Bioenergetski stolac 





Ako je plakanje primarni mehanizam oslobađanja i olakšanja boli zbog 
slomljenog srca, onda je obuzdavanje plača primarna obrana. Podsvjesna 
inhibicija plača se uglavnom postiže zadržavanjem zraka-daha. Važno je da se 
osoba, koja je na terapiju došla zbog depresivnosti ili anksioznosti, navede da 
bolje diše. Sve dok takva osoba plitko diše, bilo kakav razgovor o njenim 
problemima ostaje na čisto intelektualnom nivou i ne dotiče dublje osjećaje. 
Jedan od načina da se osobi pomogne da dublje diše jeste pomoću 
bioenergetskog stolca. Kada osoba legne preko stolca, (slika 8) protezanje 
unazad otvara prsa i stimulira respiratorni proces. 


50 Ljubav. seks i vaše srce 


Sljedeći slučaj ilustrira korištenje stolca za produbljenje disanja a time i 
izazivanje osjećaja vezanih za gubitak ljubavi. Mlada žena, Ruth, koja je na 
terapiju došla zbog depresije i anksioznosti, ležala je na stolcu uz uputo da diše 
lako i slobodno. Disala je tako nekoliko minuta i odjednom povikala dašćući, 
"Ne mogu disati, ne mogu disati". Govoreći to, ustala je sa stolca, srušila se na 
pod i briznula u grčevit plač. Dogodilo se ovo: dublje disanje je probudilo njenu 
čežnju, dotaklo njenu tugu i uklonilo branu za njene suze. Međutim, kada je 
pokušala da blokira ovu poplavu osjećaja gušeći svoje jecaje, također je blokirala 
i zrak što je izazvalo paniku. Na sreću, poplava suza je bila prejaka da bi joj se 
mogla oduprijeti, tako da se slomila i grčevito isplakala. To ju je oslobodilo boli 
i omogućilo joj da dublje i punije diše. 

Priča, koju je Ruth kasnije ispričala, otkrila je mnogo toga. Bila je 
prvorođena od dvojajčanih bliznakinja i jača od svoje sestre bliznakinje. Majka 
je dojila obje djevojčice, što joj je bilo dosta naporno, jer su obje djevojčice 
htjele da sišu u isto vrijeme. Ruth je bila agresivnija, što je ljutilo njenu majku 
koja ju je smatrala čudovištem. Uz to, djevojčice su stalno bile rivali u borbi za 
majčinu, a kasnije za očevu ljubav. Ruth je bila odbačena i u jednom i u drugom 
odnosu, a to je nju duboko povrijedilo. 

Vidjeli smo da prva faza ili sloj života, period bebe, za mnoge ljude nije 
period ispunjenja, već period uskraćivanja. Mnogi su u tom periodu doživjeli 
gubitak ljubavi koji je imao razarajuće djelovanje na osobnost. Međutim, u 
većini slučajeva, iskustva iz perioda bebe neće spriječiti dijete da sa svom 
svojom nevinošću i s punim srcem posegne za ljubavlju, koja mu je očajnički 
potrebna. Za vrijeme Edipalnog perioda, potražiti će je od roditelja suprotnog 
spola. 

Tijekom druge faze razvoja, ranog djetinjstva, dijete postaje izrazito svjesno 
svoje seksualnosti, djelomično zahvaljujući privremenom porastu proizvodnje 
seksualnih hormona tijekom tog perioda. Ali dijete koje se sa seksualnim 
osjećajima otvara prema roditelju suprotnog spola traži nježnost i ljubav, a ne 
erotski kontakt. U toj radnji, kao i u toliko mnogo drugih, dijete se igra sa 
svojom spolnošću. 

Razumijevanje suptilne dinamike odnosa između djece i roditelja tijekom 
Edipalnog perioda ključno je za shvaćanje problema koji se javljaju u odraslom 
dobu. Istakao sam potrebu djeteta za ljubavlju, ali njegova potreba za 
uvažavanjem, priznavanjem tek je nešto malo manje značajna. Između tri i šest 
godina, dijete stiče svjesnu sliku o samom sebi. Do navršenih šest godina dijete 
stiče identitet koji, uz male promjene, zadržava tijekom cijelog života. Ovaj 
proces je vezan uz rast i razvoj ega, koji je, u većini suštinskih aspekata, 
oformljen u ovom životnom dobu. Identitet osobe je usko vezan sa njenom 
seksualnom prirodom. Dijete je jako svjesno da je on (ili ona) dječak ili 
djevojčica i potpuno mu je jasno da će njegov spol utjecati na njegovu ulogu ili 

položaj u životu. Ovo je obrazac normalnog razvoja, ali on ovisi od toga da li 
roditelji vide, uvažavaju i prihvaćaju svoje dijete kao seksualnu, spolno 
definiranu osobu. Kada je tako, identitet djeteta se čvrsto ukorjenjuje u njegovu 
seksualnost. Kod odrasle osobe, identitet je zasnovan na tome što osoba jeste a 
ne na tome što ona radi. 

Na žalost, ovo značajno uvažavanje djeteta kao seksualne osobe, osobe 
određenog spola, nedostaje u vrlo mnogo obitelji. I suviše često, dječake ili 
djevojčice ponižavaju i kažnjavaju zbog bilo kakve otvorene manifestacije ili 
izražavanja seksualnih osjećaja. Istovremeno, prikriveno se navode da pokažu 
neka od svojih seksualnih osjećaja zbog kojih će kasnije biti ponižavani. Edipalni 
problem ne bi postojao da roditelji ne koriste svoju djecu za zadovoljenje svojih 
potreba i igranja igara. Neki roditelji, tražeći potvrdu svoje seksualnosti od djece, 
izazivajući seksualno uzbuđenje kod njih, nadoknađuju vlastiti nedostatak 
osjećaja; drugi traže bliskost i intimnost zbog svoje vlastite unutrašnje 
usamljenosti. Mnogi roditelji žele da njihova djeca ispune njihove snove, da 
budu uspješna tamo gdje to oni nisu bili, ili da jednostavno potkrijepe njihovu 
predstavu o sebi kao o dobrim i valjanim roditeljima. Svim ovim manevrima, 
podriva se i ruši djetetova nezavisnost i individualnost. 

Da bi koristio dijete na ovakav način, roditelj mu treba usaditi osjećaje 
krivice. Roditelji mogu svojoj djeci usaditi osjećaje krivice na mnogo raznih 
načina, ali svi ti načini se na kraju svode na krivicu zbog seksualnosti. Razlog 
tome je taj što se seksualnost povezuje sa slobodom i nezavisnošću. Potkopaj 
nezavisnost, potkopao si seksualnost, i obrnuto. Vrlo malo pojedinaca u našem 
društvu nema nikakav osjećaj krivice u vezi sa svojom seksualnošću, unatoč 
tome što je ta krivica u većini slučajeva podsvjesna i manifestira se samo kroz 
nesposobnost da se osoba potpuno preda seksualnim osjećajima. 

Roditelji također osjećaju krivicu zbog seksualnosti, iako taj osjećaj 
negiraju i racionaliziraju ga kao moralnost i poštenje. Ali moralnost zasnovana 
na krivici nije prava moralnost. Nisu svi "vrli i pošteni" ljudi uvijek išli pravim i 
uzanim bezgrešnim putem vrlina pa zato sada svoju krivicu ublažuju projicirajući 
je na vlastitu djecu. Na stav roditelja prema dječjoj seksualnosti mogu utjecati i 
drugi osjećaji. Zavist i ljubomora čine da se roditelj pobuni protiv dječjeg 
nevinog uživanja u svojoj seksualnosti. Taj stav se može izraziti ovako: "Ja 
nisam smio uživati u svojoj seksualnosti pa ni ti ne možeš imati ono što ja nisam 
imao". Bili bi slijepi da kao istraživači ljudske prirode ne vidimo prikriveno, a 
ponekad i otvoreno, neprijateljstvo između nekih roditelja i njihove djece. 
Najčešće se razlozi tog neprijateljstva mogu naći u osjećajima roditelja prema 
svojoj vlastitoj seksualnosti - osjećajima koje su im davno ugradili njihovi 
roditelji. 

Kako ova iskustva iz djetinjstva utječu na osobu koja raste i koja iz svog 
doma ide u svijet? Analitički rad s pacijentima može dati odgovor na ovo pitanje. 

Analiza porijekla pacijentovog straha od ljubavi i bliskosti, otvorenosti i 
iskrenosti, uvijek vodi unazad do doživljaja iz djetinjstva. Tu je potrebna 
terapija, jer vrlo malo pacijenata pamti te rane doživljaje. U stvari, većina ljudi se 
izuzetno slabo sjeća svojih najranijih godina života iako bi ti rani doživljaji, 
pošto su bili najintenzivnije doživljeni, trebali biti najjasnije zapamćeni. 

Freudu, kao i ostalim psihoanalitičarima u njegovo vrijeme, ta amnezija u 
odnosu na doživljaje iz ranog djetinjstva je bila dobro poznata. Da je do gubitka 
pamćenja došlo zbog fizioloških razloga, mi se nikada više ne bismo mogli sjetiti 
proteklih događaja. Pa ipak, psihoanalizom i radom na i sa tijelom, mnogi 
značajni događaji iz djetinjstva vraćaju se u svijest. 

U psihogenoj amneziji, kako je nazvao Arthur P. Noyes "odsutnost 
memorije je aktivan, obrambeni proces; pacijent se odbija sjetiti ... Svijest se štiti 
od neugodnih ili neprikladnih sjećanja." Ovakav gubitak memorije predstavlja 
nesvjesno negiranje realnosti. Ovaj zaključak potvrđuje i to što mnogi pacijenti 
tvrde da su imali sretno djetinjstvo sve dok se tijekom analize ne otkrije da su im 
roditelji bili nezainteresirani, neosjetljivi, a ponekad i okrutni. Ovi pacijenti su 
blokirali svoja rana sjećanja zato što su bila previše bolna i previše zastrašujuća 
da bi ih mogli prihvatiti. Ali kada se djetinjstvo izgubi u odrasloj svijesti, 
izgubljena je i dječja ljubav otvorenog srca i nevinost dječaka ili djevojčice. 
Zapravo, niti su faze ni sjećanja izgubljeni; oni su samo izdvojeni i začahureni. 

Konfuzija identiteta, kada se seksualnost osobe ne prihvaća niti poštuje, vidi 
se iz sljedećeg slučaja. Janny, izuzetno pametna žena tridesetih godina, i sama 
psihoterapeut, obratila mi se za pomoć jer je otkrila da joj je vrlo teško 
komunicirati s drugim ljudima. Bila je uvjerena da oni nisu otvoreni i direktno u 
komunikaciji s njom. S druge strane, ni ona nije bila otvorena i direktna prema 
njima, jer se plašila da bi svako isticanje same sebe, svako iskazivanje osjećaja, 
provociralo napad. Za samoobranu je usvojila negativan stav - Ja ih niti želim 
niti trebam - što nije bilo istina, ali je služilo kao zaštita od odbacivanja ili 
ponižavanja kojih se plašila. Bila je rastrgnuta između svoje čežnje za 
uvažavanjem i prihvaćanjem i negiranja tih osjećaja, što ju je ponekad izluđivalo. 
Njen bol je bio toliko snažna da je znala satima sama plakati. Kada je plakala 
tijekom grupnog terapeutskog rada, bilo ju je bolno gledati, jer joj se nitko nije 
mogao približiti. 

Tko je Janny? Ona to nije znala jer je bila vrlo zbunjena. Pa ipak, njeno 
tijelo je otkrilo izvor njene konfuzije. Imala je malu glavu i lice, a veliko, dobro 
razvijeno tijelo. Lice joj je bilo iskrivljeno u izrazu bola, tuge i gorčine. To nije 
bilo privlačno lice. Nasuprot tome, tijelo joj je bilo vrlo privlačno: krupno, dobro 
isklesano i ženstveno. Noge su joj bile jake i izgledale dovoljno čvrste da je nose. 
Financijski i psihološki je bila nezavisna osoba, ali ne i emocionalno. Zone nape- 


* Arthur P. Moyes, "Modem Clinical Psychiatry" (Philadelphia: W.V. Saunders & Company, 1934) 

tosti, posebno oko ramena i prsnog koša, te zdjelice, mogle su se jasno vidjeti na 
njenom tijelu. 

Nesklad između Jannyine glave i tijela može se ovako objasniti: glava i lice 
predstavljali su njen ego, dio tijela koji pokazuje svijetu. Mala glava i izmučen 
izgled lica ukazuju da je njen ego vrlo povrijeđen i teško oštećen. Punoća, 
vitalnost i snaga drugih dijelova tijela ukazuju na to da je u ranom djetinjstvu 
imala dobru njegu. Oštećenje ega i razaranje svijesti o samoj sebi se moralo 
dogoditi kasnije, vjerojatno tijekom razvoja ega u Edipalnom periodu. 

Janny je bila jedina djevojčica od sedmoro djece. Nije teško zamisliti da je 
bila u centru sedam pari muških očiju. Njen interes za samu sebe kao ženu 
mogao je doprinijeti da se ona osjeća cijenjenom i željenom. Na žalost, to se nije 
dogodilo. Ispričala mi je jednu zgodu koja me je šokirala. Rekla mi je kako bi je 
braća ponekad okružila i mokrila po njoj. Bila je uvjerena da njena majka zna za 
to, ali nikada se nije potrudila da sinove u tome spriječi ili da ih kazni. Otac 
uglavnom nije bio kod kuće i nije joj bio ni od kakve pomoći. Opisala ga je kao 
pasivnu osobu, ali je rekla da je osjećala kako otac prema njoj gaji tople osjećaje. 
Ovi topli osjećaji i to što je otac prihvaćao kao seksualnu osobu omogućili su joj 
da stekne pozitivne seksualne osjećaje. Međutim, očev seksualni interes za nju 
izazvao je majčinu ljubomoru. Na nesreću po Janny, otac je nije zaštitio od 
majčine ljubomore. 

S druge strane, Janny se užasno plašila majke. Nikad ni sa čim nije mogla 
zadovoljiti svoju majku, koja je stalno kritizirala i često šamarala. Tijekom 
razgovora o majci, Janny je shvatila da je majka bila pomalo luda. Opisala mi je 
jedan skoriji događaj, kada su se ona, majka i jedan od braće s obitelji autom 
vozili po Švicarskoj. Majka je natjerala brata da zaustavi auto, poslije toga je 
sama sjela za volan i vozila po alpskim serpentinama takvom brzinom da je 
Janny bila uvjerena da će se strovaliti. Pa ipak, majka je smatrala da je Janny 
luda, što joj je mnogo puta i rekla. 

Ne iznenađuje što je i sama Janny mislila da je luda. Na neki način je i bila, 
jer je bila konfuzna prema vlastitoj realnosti i realnosti oko sebe. Nemoguće je 
da vrlo malo dijete vidi i prepozna ludost svoje majke, osim ako majka nije 
hospitalizirana ili ako se ostali članovi obitelji s tim slažu. Mlado biće preuzima 
na sebe krivicu za majčino ponašanje, jer majka je temelj i realnost njegovog 
postojanja, a dovoditi u sumnju ovu realnost zvuči sumanuto. Kao dijete, Janny 
je također osjetila da svojom ženstvenošću uzbuđuje braću, pa ipak oni su se 
prema njoj odnosili neprijateljski i s prezirom. Ovakvo ponašanje može se 
objasniti samo pretpostavkom da su oni pokazivali ono što su slutili da njihova 
majka osjeća prema djevojčici. Istovremeno, na Janny su iskaljivali ljutnju koju 
su osjećali prema majci, koje su se i sami plašili. Janny je bila žrtveni jarac. 

Ova majka nije bila u stanju da prihvati Jannyinu seksualnost jer nije mogla 
da prihvati ni svoju vlastitu. Ako majka svoju seksualnost smatra odvratnom ili 

prljavom, onda i kćer vidi u tom svijetlu. Većina majki osjećaj o sebi nesvjesno 
projicira na svoje kćeri. 

Tijekom terapije, Janny je iskazala takvu ljutnju prema majci da se i sama 
zapanjila otkrićem. Ponovo i ponovo bi vikala: "Mrzim te", sa žestinom koja j je 
otkrivala ubilački bijes. Ovakav intenzivan osjećaj, ukoliko se ne shvati i 
prihvati, može izludjeti čovjeka. Prihvatiti takav osjećaj znači izraziti ga, a ne 
iskazati prema drugima, jer ono pripada prošlosti. Pravo mjesto za izražavanje 
takvih osjećaja je terapijska situacija. Izražavajući mržnju prema majci u terapiji, 
Janny je shvatila da je majka mrzila nju na seksualnom nivou, iako je bila u 
stanju da je voli i prihvati kada je bila aseksualna beba. Kako se Jannyina 
seksualna priroda razvijala i ona počela reagirati na interes braće, majka ju je 
počela smatrati lošom. Rascjep kod majke stvorio je rascjep kod djeteta. 

Janny je bila seksualna osoba, ali samo od ramena naniže. Rekla mi je da 
voli muškarce i uživa u seksu, ali da joj je vrlo teško ostvariti trajnu vezu. Bila je 
ozbiljno rascijepljena između svojih seksualnih želja, straha da otvori srce i 
negativnog mišljenja. Kada se, tijekom terapije, ova slika iskristalizirala, Janny 
se preporodila - prvi put je osjetila toplinu razumijevanja, uvažavanja i 
prihvaćanja same sebe. Prokomentirala je to ovako: "Vjerujem da bih mogla biti 
lijepa. Osjećam kako mi je lice mekše i manje napeto", i dodala: "Voljela bih da 
imam svog čovjeka". Izliječiti, premostiti rascjep u pacijentovoj osobnosti glavni 
je zadatak terapije. 

Vidjeli smo da, kao posljedica gore opisanog  Edipalnog iskustva, 
djetinjstvo ostaje zarobljeno, tj. do izvjesnog stupnja uklonjeno iz svijesti. 
Drugim riječima, osoba gubi kontakt sa djetetom koje je bila. Istovremeno, njeno 
srce obujmi zaštitni oklop koji zatvara srce u kavez (slika 9). Srce više nije 
slobodno da reagira na vanjski svijet. Rast i razvoj će se nastaviti kroz naredne 
tri faze, ali je osoba otuđena od svojih najdubljih i najranijih osjećaja. 

Rezultat toga je rascjep jedinstva osobnosti. Umjesto integrirane osobe koja 
voli, koja je vesela, radoznala, romantična i odgovorna, stvorena su dva suprotna 
centra egzistiranja - svako sa vlastitim načinom življenja i ponašanja. 

Ovaj koncept je prikazan na slici 10. Jedan centar se nalazi oko srca i 
emocija vezanih za srce: ljubav, razigranost, nevinost, radost. Ovaj centar je 
duboko u svakoj osobi. Drugi centar, kojim dominira ego, je na površini - tamo 
gdje dolazi do kontakata sa okolinom. Osjećaji vezani za taj centar su želja za 
priznanjem i statusom, borba za prestiž i uspjeh, potreba za samorealizacijom. 
Kod zdrave osobe, osjećaji srca i impulsi ega nisu u konfliktu. Borba za uspjeh je 
zrelo produžavanje dječjeg zadovoljstva u igri, potreba za samorealizacijom 
vezana je za radost koju dijete doživljava u kretanju, pokretima tijela i kreativnoj 
aktivnosti. Integrirana osobnost je prikazana na slici 11. 

Kod rascijepljene osobnosti, posezanje za ljubavlju ima infantilnu kvalitetu 
koji se vidi u težnji da se dobije pažnja, maženje, zaštita -želja da netko drugi 

brine o nama. Ovakvo posezanje dolazi iz praznine, ne iz punoće. Međutim, kad 
osoba posegne iz svog drugog ili ego centra, djeluje kao super-nezavisna, super 
agresivna i na izgled potpuno kontrolirana. Ovo je samo fasada koju je postavilo 
željno i ranjivo dijete kako bi se sakrilo iza nje. 

Negiranje ne eliminira ranjivost; negiranjem se ranjivost samo prebacuje sa 
površine u centar, iz ega u srce koje postaje podložno infarktu. Clancy Seagal 
holivudski pisac, je opisao koliko mnogo uspješnih ljudi je sebe dovelo u 
predinfarktno stanje negirajući svoju ranjivost. Otkrio je, da se, kada je i sam 
preživio infarkt, našao u grupi ljudi koju veže isti nedostatak i zajednička potreba 
za nečim što je izgubljeno. "Infarkt bi mogao postati prvi korak u vraćanju 
smisla za igru, čiji gubitak je prvenstveno i doveo do infarkta", napisao je, "Kada 
sam dozvolio da izblijedi livada mog djetinjstva, zaboravio na svoje srce, postao 
jak i realan, mislim da sam zakoračio na put koji me je doveo u intenzivnu 


nj egu." 
Slika 9. Iskustva i doživ ljaji djetinjstva zarobljeni unutar 


osobnosti. Impuls posezanja za ljubavlju sputan je oklopom 
i može tek vrlo oprezno doprijeti do površine. 


Površina = svest 







Zaštitni obruč 


* Clancy Sigal, "Beware the Forgotten Child in the Marathon Male", International Herald Tribune, 
June 10,1986. 


56 Ljubav, seks i vaše srce 


Slika 10. Rascjep jedinstva na ego-centar i srce 
(beba/dijete) centar. Svi impulsi za posezanjem/otvaranjem 
potječu iz srca. Kada postoji rascjep, ako je jak osjećaj 


ljukayk,Komnesgnta gela gds igba 

Dbruč okruženja ago vrednosti 


Eksprasije ega 


Ekspresije iz srca 


Slika 11. Jedinstvena osobnost. Slobodna i puna 
komunikacija između svih vidova osobnosti. 


__ 
Odgovornost/ispunjenje 
—— 


GLAVA 4 


GUBITAK LJUBAVI I GUBITAK NADE: 


NE MOGU ŽIVJETI BEZ TEBE" 


U prvom poglavlju proučili smo pozitivne efekte koje ljubav ima na srce. 
Ljubav čini da srce kuca brže i jače i šalje više krvi na površinu tijela, što čini oči 
sjajnima i puni erogene zone. U ljubavi, osoba poseže za kontaktom i bliskošću u 
očekivanju zadovoljstva. Ako ništa ne poremeti kontakt sa predmetom ljubavi, 
ovaj impuls je potpun i slobodan, osoba je laka srca i razdragana. Kada je 
kontakt uspostavljen, zavlada zadovoljstvo, spokojstvo i mir. Uzbuđenje se 
povlači, srce smiruje, a osoba je preplavljena osjećajem blagostanja. Ali, što se 
dešava kada nagon za uspostavljanjem kontakta naiđe na prepreku, odbijanje, 
kada voljene osobe nema ili kada smo je izgubili? Umjesto zadovoljstva, osjeća 
se bol; umjesto ispunjenja, praznina; umjesto mira i spokoja, koji se jave poslije 
pražnjenja uzbuđenja, tu su napetost i uznemirenost. 

Mnogi od nas su, kad-tad, doživjeli bol zbog gubitka ljubavi. Mlada žena, 
čija majka je umirala, stavila je ruku na srce i rekla: "Ovo tako boli. Osjećam da 
će mi srce pući". Ovaj bol je stvarna fizička senzacija, smještena u predjelu srca. 
POI POl dožici gabiak ubavi, kev koja Je bila wmjerra k ponini 
tijela u očekivanju bliskosti (čak i sama pomisao na susret ili bliskost sa 
voljenom osobom ponekad usmjerava krv ka površini tijela) iznenada se povlači 
nazad, u samo srce. Srce je sada preplavljeno s više krvi no što može normalno 
izbaciti. Tlak raste, a srce kao da će pući. Istovremeno se mišići grudi stežu. 
Zapravo, cijelo tijelo prelazi u stanje kontrakcije - reakcija na gubitak ljubavi. 
Ovo stanje je suprotno stanju ekspanzije koje ljubav izaziva. 

U većini slučajeva, osoba stvarno pukne - brizne u jak plač, a ponekad 


počne i vrištati. Ovakva reakcija je česta kad voljena osoba umire. Ridanje i plač 

su toliko snažni da izgleda kako je osobi koja plače srce stvarno puklo. Ono što 
puca je rigidnost koja se pojavila sa spoznajom gubitka. Taj proces pucanja 
najbolje se vidi kada se dijete rasplače zbog razočarenja ili boli. Djetetova prva 
reakcija na bol je ukrućivanje. Odrastao čovjek može da ostane u tom stanju, ali 
dijete ne. Nekoliko trenutaka poslije šoka, dječja vilica zadrhti i odmah poslije 
toga dijete brizne u plač. Plakanje je kod djece konpulzivna reakcija koja 
obuhvata cijelo tijelo i izaziva glasne jauke ili jecaje pri izbacivanju zraka iz 
pluća. 

Plač je najosnovnija forma olakšanja koju, uz ostale, organizam posjeduje 
da bi se oslobodio napetosti izazvane bolom. Bebin plač je i poziv u pomoć, 
dozivanje majke i, prema tome, reakcija na gubitak ljubavi. Jecanje ili 
neprekidno plakanje su jedinstvene reakcije ljudskih bića. Ostali sisavci plaču u 
monotonu. Prolivanje suza je također svojstveno samo ljudima. Ove jedinstvene 
reakcije upućuju na to da ljudi doživljavaju intenzivniju tugu i ljubav u odnosu 
na ostale sisavce, djelom zbog toga što ljudski mozak bolje percipira suptilna 
osjećaja i senzacije, ali najviše zbog toga što je ljudsko tijelo ekscitabilnije (brže 
reagira i na najmanje poticaje i draži izvana i iznutra). Povećana ekscitabilnost 
ljudskog bića najbolje se vidi u njegovoj seksualnosti. Dok su seksualne reakcije 
većine ostalih sisavaca ograničene na reproduktivne cikluse, seksualne reakcije 
odraslih ljudi nisu povezane sa njihovom reproduktivnom funkcijom. Česta 
seksualna želja stvara potrebu za bliskošću i intimnošću iz koje se razvija 
jedinstveno osjećaje ljubavi a, kad se ljubav izgubi, tuge. 

Da bismo se mogli nositi sa gubitkom, priroda nas je, srećom, snabdjela 
snažnim mehanizmom oslobađanja - glasnim plačem i jecanjem. Iako su suze, 
koje teku niz lice, također izraz tuge, one ne donose takvo olakšanje tijelu kakvo 
pruža jecanje. Potok suza oslobađa napetost iz očiju, što se i vidi, jer su oči 
poslije dobrog plača, mekše i sjajnije. Ali rigidnost tijela, naročito oklop u 
grudima koji je stvorio bol zbog gubitka ljubavi, samo jecanje može smekšati. 

Kod beba, napetost zbog doživljenog bola ili ozljede je akutna i brzo se 
oslobađa. Međutim, kod većine odraslih osoba, ta napetost je kronična i teško se 
plakanjem oslobađa i popušta. Ovo posebno važi za muškarce jer ima i onih 
kojima je prosto nezamislivo i nemoguće zaplakati. Potrebno je mnogo 
terapijskog rada da određeni pacijent omekša do točke kada može emocionalno 
reagirati na gubitak ljubavi. Jack je bio na terapiji nekoliko godina prije nego što 
je uspio zaplakati. To se dogodilo poslije svađe u kojoj mu je djevojka rekla da 
ne želi da živi s njim. Jack je svoju reakciju opisao ovako: 

Osjetio sam kako mi srce puca. Ništa nisam rekao. Otišao sam i te 
noći duboko plakao. Gradi su me boljele tjedan dana. Osjećao sam 
- to je to, gotovo je. Isto tako sam se osjećao i kad sam prekinuo sa 
svojom prvom djevojkom. Tjedan dana sam to nosio u sebi, ali 
sam također imao i snažan osjećaj da želim da s nekim podijelim 

svoj život i svoju ljubav. Ponovo smo se vidjeli krajem tjedna i ona 
je opet odbila da živi sa mnom. Bol mi se vratio. Gradi su me 
boljele cijelog tjedna. Bilo je strašno. Osjećao sam se tako umorno. 
Rekao sam joj: "Ja to naprosto ne mogu da podnesem i počeo da 
plačem. Mislim da sam plakao jače i dublje no ikada ranije. Ridao 
sam, ridao i ridao a ona je tu sjedila. Mislim da je njena prisutnost 
tijekom mog plakanja bilo važna. Dok sam plakao, osjećao sam 
kao da mi srce puca. Stvarno me je boljelo u srcu. Boga mi! Kada 
sam prestao da plačem, osjetio sam kako su mi gradi pročišćene. 
Nisu me više boljele. Osjećao sam se slobodniji sa Helen. 

Ranije, uvijek sam osjećao kako mi je bol, patnja nametnuta. Sada 
sam je osjetio kao vlastito cijepanje srca. Priznavši to, mogao sam 
da ispraznim svoj bol. Znate, uvijek sam se trudio biti "mačo", ali 
sada vidim koliko sam, zbog tog slomljenog srca, te patnje u meni, 
ranjiv i osjetljiv na odbacivanje. Ranjava me seksualno odbijanje. 

Bol zbog posječenog prsta strogo je ograničen na mjesto povrede. Ali, 
emotivan bol, za razliku od fizičkog, uključuje cijelo tijelo. Ljudi spominju 
težinu u prsima, teškoće sa disanjem, grčeve kao i naročiti bol u samom srcu. 
Međutim, gubitak ljubavi svako doživljava sa različitim intenzitetom. Mnogi 
ljudi su razvili toliko snažnu obranu od emocionalnih ozljeda i bolova da su, 
poslije prekida ljubavne veze, hladni, depresivni ili bez ikakvog osjećaja. Ali, 
takve osobe ne doživljavaju ni radost ljubavi. 

Cijepanje srca, koje je stvorilo Jackovu ranjivost zbog odbacivanja, ima 
korijen u iskustvima iz ranog djetinjstva. Nakon druge krize sa svojom 
djevojkom, Jack je to sam povezao sa prekidom dojenja, gubitkom fizičkog 
kontakta s majkom. 

Izuzetno teško mi je pao gubitak fizičkih kontakata sa Helen - 
dodira, zagrljaja, uzbuđenja erotskog zbližavanja. Osjećaj tog 
gubitka je fizička memorija - sjećanje na gubitak cjelokupnog 
fizičkog kontakta sa majkom, dodira koji hrani, daje život, 
udobnost, koji me ispunjava. To je osjećaj hladnoće i praznine. Što 
sam dublje plakao, počeo sam da gubim zrak i tada sam bio u 
stanju da osjetim paniku koju je ovaj osjećaj gubitka u meni 
probudio. 

Kada do gubitka ljubavi dođe u djetinjstvu, osoba ostaje sa trajnim, 
podsvjesnim osjećajem panike. Isto kao što se bol slomljenog srca potisne, tako 
se potisne i osjećaj panike koji može doprijeti do svijesti tek kada osoba pokuša 
disati duboko i osjetiti da nema dovoljno zraka. Ova reakcija se javlja kada se 
osoba nađe u situaciji koja je opasna po život. Čovjek se nastoji spasiti na sve 
moguće načine, ali ako ga savlada panika, pokušaji su kaotični i, zbog toga, 
jalovi. Kada iznenada izbije požar, svi ljudi trče prema najbližem izlazu i tu, na 

kraju, zaglave jer nitko ne može van. Često postoje i drugi izlazi, ali panika 
sprječava racionalno mišljenje i donošenje odluka. Svi znamo da je jasno 
razmišljanje imperativno u opasnim situacijama, ali za takvo razmišljanje mozgu 
treba adekvatna količina kisika. Ako se zadrži dah, što se i čini u strahu, priljev 
kisika u mozak je neadekvatan, a jasno mišljenje nemoguće. 

Svi strahovi utječu na disanje. Instinktivna reakcija na strah je: zadržan dah, 
uzdignuta ramena i široko otvorene oči. Ova reakcija, poznata u psihologiji kao 
reakcija iznenađenja, najbolje se vidi kod bebe koja se uplašila od jakog zvuka ili 
iznenadnog gubitka podloge na kojoj se nalazi. Različite ljude panika hvata u 
različitim situacijama. Što je osoba sigurnija, disanje je relativno slobodnije i 
opuštenije, a mogućnost panike manja. Unutrašnji osjećaj sigurnosti ovisi od 
stupnja u kojem je osoba bila prihvaćena i voljena u djetinjstvu. Ako osoba u 
djetinjstvu nije bila prihvaćena nema ovaj unutrašnji osjećaj sigurnosti. 

Važno je postaviti pitanje zašto gubitak ljubavi u djetinjstvu ulijeva osjećaj 
nesigurnosti tijekom cijelog života unatoč činjenici da je moguće ostvariti 
ljubavnu vezu sa suprugom ili partnericom. Nesigurnost je strukturirana u 
ljudskom tijelu na podsvjesnom nivou. To je odgovor. Iako osoba može biti u 
principu svjesna svoje nesigurnosti, ona tu nesigurnost ne povezuje sa svojim 
stisnutim grlom ili napuhanim plućima niti je svjesna da se uglavnom oslanja na 
svoj rameni dio a ne na noge i stopala - prirodni oslonac. 

Noge i stopala su naši funkcionalni korijeni koji nas vežu za zemlju, bez 
obzira da li stojimo ili se krećemo. Zbog toga je lako vidjeti kako osoba, čiji 
oslonac je u ramenima, nema osjećaj sigurnosti. Njezine noge mogu djelovati 
jako i čvrsto, ali ako su krute i ukočene, senzacije u njima i iz njih su reducirane, 
tj. nedovoljne da u svijesti proizvedu utisak nosača, potpore. Ova rigidnost je 
obrana od straha od propadanja. Taj strah se prvi put javlja kad dijete osjeti da 
gubi podlogu - oslonac. Kad odraste, još uvijek podsvjesno vjeruje da, ako 
padne, ne samo da neće biti nikoga da ga podigne već da će se i sama zemlja 
otvoriti pod njim. 

Za dijete, majka je u stvari zemlja - tlo. Ako ona djetetu ne daje dovoljno 
podrške, ono će zaključiti da se ne može osloniti ni na koga osim samog sebe, te 
se zato mora održavati vlastitim svjesnim trudom. S vremenom, taj trud i napor 
prijeđe u podsvijest. Sve dok se dijete, i kasnije, odrasli, drži uspravno 
napinjanjem ramena i stezanjem - ukrućivanjem nogu, osjećati će se nesigurno u 
životu. 

Svaki gubitak ljubavi ili sigurnosti, svaka opasna ili zastrašujuća situacija 
pojačavaju ovu podsvjesnu nesigurnost i mogu izazvati osjećaj panike. Mnogo 
žena pati od agorafobije, straha od otvorenog prostora. Agora je grčka riječ za trg 
a suština tog straha je podsvjesna panika zbog mogućnosti razdvajanja od majke 
u gužvi koja vlada na trgu. Kada se, kod odrasle žene, zbog izlaska iz kuće, 
pojavi ova fobija ona je povezana sa podsvjesnim strahom od separacije ili 

odbijanja. Agorafobija se teško liječi jer oboljeli nisu svjesni da uzrok njihovog 
straha leži u ranom iskustvu koje su imali sa svojim majkama. 

Migrena je još jedan simptom koji se može povezati sa gubitkom ljubavi i 
strahom od odbacivanja. Imao sam pacijenticu koja je na terapiju došla isključivo 
zbog jakih migrena od kojih bi neki napadi bili toliko jaki da bi je potpuno 
paralizirali. Mary je bila privlačna, mlada žena od oko 25 godina, pametna, 
živahna, uvijek nasmijana, osim za vrijeme napada migrene kada bi joj bolovi 
potpuno izobličili lice. Kada sam je naveo da gorko plače, glavobolja bi oslabila, 
a ako bi se isplakala na vrijeme mogla je i spriječiti napad. Izgleda da se tijekom 
plača nešto napetosti oslobodilo iz tijela, posebno oko očiju i glave. Vrištanje je 
bilo još efikasnije za smanjenje bola. Pa ipak, unatoč svoj patnji i bolovima, 
Mary dugo nije bila u stanju da se slomi i da zajeca. U strukturi njene osobnosti 
bila je potreba za kontrolom, biti vedra i vesela i uspješna u svemu. Međutim, 
pošto je njena kontroliranost bila osnovana na negiranju, Mary nije bila u stanju 
nositi se sa svojim osjećajima, posebno seksualnim, kada bi se pojavili, te je tako 
stalno bila u konfliktu. Često bi je, upravo prije sastanka s mladićem, tako 
zaboljela glava da je morala otkazati sastanak ali unatoč tome glavobolja ne bi 
prestala. Konstantno je uzimala lijekove protiv migrene, koji nisu uvijek bili od 
pomoći. Tijekom terapije je shvatila konflikte u svojoj osobnosti koji su stvarali 
napetost - pravi uzrok njenih glavobolja. 

Mary je iz irske katoličke obitelji u kojoj se o seksu i pitanjima seksa nije 
govorilo, a sam seks je smatran grješnim. Mary je bila vrlo vezana za oca, čiju 
smrt je u dobi od svojih 10 godina, doživjela kao velik šok. Međutim, nije se 
slomila i zaplakala. Otac je umro u bolnici a majka, s namjerom da poštedi kćer, 
nije odmah rekla Mary istinu. Mary se za ovo odlaganje istine o očevoj smrti 
uhvatila kao za slamku kako bi mogla odbaciti i negirati činjenicu da ju je otac 
nepovratno napustio. Zamišljala je kako je tata na nebu i kako je stalno gleda i 
vjerovala je da će joj se on nekako vratiti ako bude dobra djevojka (znači 
aseksualna). Kad je odrasla, Mary više nije vjerovala u njegov povratak, ali joj je 
tijekom terapije postalo jasno da na podsvjesnom nivou nije potpuno prihvatila 
činjenicu da je on umro. Problem je bila njena nesposobnost da emocionalno 
reagira. Zašto? 

Mary je u ocu vidjela zaštitnika od majke, koju je smatrala neprijateljem i 
suparnicom u borbi za očevu ljubav. Gubitak oca ju je doveo u nepodnošljivo 
stanje ranjivosti i bespomoćnosti. Da kompenzira to stanje, zamišljala bi oca na 
nebu, kako bi i dalje mogla misliti o njemu kao o svom zaštitniku. U stvarnosti, 
patnja zbog gubitka oca bila je prevelika da bi je mogla podnijeti i, prema tome, 
priznati gubitak. Sama je, poslije određenog vremena u terapiji, izjavila: "Nisam 
to mogla podnijeti. Umrla bih ako bi sebi priznala da je mrtav". Da li bi Mary 
umrla ili ne je apstraktno pitanje; ona samo nije bila u stanju boriti se sa tako 
intenzivnim osjećajem. 

Negiranjem gubitka oca, bol je prenijeta u glavu. Mehanizam ovog transfera 
(prijenosa) leži u Maryinom nastojanju da negira i kontrolira svoju seksualnost. 

U svojoj podsvijesti, Mary je krivicu za gubitak oca pripisala svojim 
seksualnim osjećajima prema njemu. Nije bila dobra djevojčica i to je njena 
kazna; da nije bila seksualna, mogla je još uvijek imati oca i, samim tim, izbjeći 
neizmjernu bol izazvanu njegovom smrću. Kontrola seksualnih osjećaja 
ostvarena je skretanjem protoka krvi od genitalija prema glavi što je dovelo do 
prekomjernog priliva krvi u glavu i pulsiranja u moždanim arterijama. Znači, 
svaki put kada bi se pojavili seksualni osjećaji, umjesto u genitalije, krv bi 
jurnula u glavu i izazvala jak bol. U prilog ovom stajalištu o psihopatologiji 
migrene govori i činjenica da su Maryine migrene postale znatno rjeđe i slabije 
poslije terapijskog rada na osjećanju seksualne krivice i negiranju gubitka oca.' 
Ali, jedini način da Mary prihvati gubitak oca je da bol i patnju koju on izaziva 
isprazni dubokim oplakivanjem njegove smrti -plačem, ridanjem i jecanjem. 

Nemoguće je dovoljno naglasiti važnost plača za oslobađanje od bola 
slomljenog srca i opuštanje napetosti. Gubitak voljene osobe mora se otplakati i 
prežaliti ako osoba, poslije takvog gubitka, želi da se vrati u normalan život. Od 
Freuda na ovamo, psiholozi znaju da je osoba koja nije prežalila i oplakala važan 
gubitak na sigurnom putu u depresiju ili melankoliju.“ Sve depresivne reakcije 
imaju korijen u gubitku ljubavi koji nije valjano oplakan i prežaljen, jer se 
depresija tada razvija iz iluzije da se izgubljena ljubav može vratiti "dobrim" 
ponašanjem. 

Negiranje smrti voljenog roditelja nije uobičajeno, jer to u djetetov život 
unosi element nerealnosti koji ometa njegove odnose i veze s drugim ljudima. 
Ovo se događa kada je vezanost za tog roditelja toliko snažna da je nemoguće 
prihvatiti gubitak. S druge strane, gubitak ljubavi se vrlo često negira. Rijetko 
tko će priznati da nije bio voljen u djetinjstvu. Čak i pacijenti u terapiji nerado 
prihvaćaju tu mogućnost. Obično, tek pošto ponovo prežive patnje cijepanja srca, 
mogu prihvatiti saznanje kako su jedan ili oba roditelja bili grubi i zli prema 
njima. Ako opisuju situacije u kojima su roditelji bili neosjetljivi ili 
neprijateljski, krivicu za roditeljsko ponašanje preuzimaju na sebe ili ga 
pripisuju, i tako opravdavaju, patnjama i problemima samih roditelja. Često se 
dešava da je dijete kojeg više zlostavljaju manje spremno ili sposobno uočiti 
kako je zlostavljanje ekspresija mržnje. Prihvatiti činjenicu da te roditelj mrzi 
znači dovesti u sumnju prirodan poredak stvari. Pa ipak, stvarnost, gledana 
očima odraslog i zrelog čovjeka, pokazuje koliko su roditelji ambivalentni u 
odnosu na svoju djecu. S jedne strane, žele im sve najbolje; s druge pak, njihovi 


' Alexander Lowen, "A Case of Migraine, Bioenergetic Analysis, A. Clinical. Toural", 1:117-24 

* Sigmund Freud, Mourning and Melancholia, in Collected papers London: Hogarth Press, 1953, 
4:152-70. 

* Lowen: Depression and the Body, 129-38. 

zahtjevi ih iritiraju. Također, zavide svom djetetu jer im se čini kako ono ima 
više nego što su oni imali u djetinjstvu. 

Ova ambivalentnost jasno se vidi iz uvjetovanosti roditeljske ljubavi 
uspjesima i ostvarenjima njihovog djeteta. U našoj kulturi, gdje je uspjeh postao 
najznačajnija "vrlina", roditelji uspjehe svog djeteta doživljavaju kao obilježje 
vlastite superiornosti. Roditeljska ega su, i prečesto, upletena u status i postupke 
djeteta u školi i izvan nje. Ali, ljubav uvjetovana postupcima i djelima uopće nije 
ljubav. Prava ljubav okružuje osobu toplinom i nježnošću zato što je osoba to što 
jeste, a ne zbog onoga što ona čini. "Mama će te voljeti ako pojedeš juhu" nije 
izjava ljubavi već odbacivanja. Isto važi i za rečenice kao što su: "Vidi kako si se 
uprljao. Nitko te takvog ne voli". Dijete se rađa kao mala životinja, a ako je 
majčina ljubav uvjetovana njegovim rano stečenim higijenskim i drugim 
kulturnim navikama i besprijekornim manirama, suštinska priroda djeteta je 
odbačena. Sva djeca trebaju se adaptirati na socijaliziran život, ali za to nisu 
potrebne prijetnje i kazne. Isto kao što djeca spontano i prirodno nauče govoriti, 
tako će se s vremenom naučiti i adekvatno ponašati u različitim situacijama. 
Istina, djeca nisu uvijek tiha i mirna, a to iritira one roditelje koji nisu u stanju 
podnijeti vitalnost i živahnost svoje djece. 

Psiholozi su svjesni da su današnja djeca izložena ogromnom pritisku jer se 
od njih zahtijeva da brzo odrastu. Ova činjenica se pripisuje kompetitivnoj 
(takmičarskoj) prirodi naše kulture, ali i želji umornih i napregnutih roditelja da 
se što prije oslobode pritiska i naporne obaveze da svoje vrijeme i energiju 
posvećuju zadovoljenju potreba djece. Koliko majki danas stvarno uživa u 
dojenju bebe? Koliko očeva ima vremena, strpljenja i energije uspavati dijete? 
Prvi put srce puca kada dijete - beba osjeti da su njene potrebe i želje sekundarne 
i da, bez obzira koliko plače, neće dobiti pažnju i brigu koja mu je potrebna. 

Djeca brzo nauče da će, ako su emocionalno na raspolaganju svojim 
roditeljima, i sama dobiti porciju pohvala i nježnosti. "Morala sam biti mama 
svojoj majci" izjava je koja se često čuje na terapiji. Djeca su osjetljiva na patnje 
svojih roditelja i čine sve da ih ublaže. Jedan pacijent je izjavio: "Nisam mogao 
plakati jer nisam smio opteretiti majku svojom tugom. Imala je i previše svojih 
briga da bi mogla podnijeti i moje". Dijete potiskuje svoju čežnju i nastoji biti 
osoba koja će usrećiti roditelje. U početku, to znači biti dobar i poslušan - 
ponašanje koje i škola potkrepljuje. Zadovoljavanje roditelja prelazi u dobar 
uspjeh u školi i konačno uspješnu karijeru. Posvećenost zadovoljavanju tuđih 
očekivanja bazirana je isključivo na nadi i uvjerenju da će se tako steći ljubav i 
prebroditi rano doživljeni bol slomljenog srca. 

Dakako, ovakvo ponašanje ne pomaže odraslom ništa više no što je 
pomoglo djetetu. Naravno, odrasla osoba nije svjesna da svojim postupcima traži 
ljubav, jer je odavno potisnula svoju čežnju za njom. Ipak, ova čežnja se 
povremeno javlja, zajedno sa osjećajem kako je čovjek zarobljen u beznadnom 

položaju. Oba osjećaja, čežnja i beznadnost, prijete da ugroze obranu od patnje 
slomljenog srca i tako oslobode bujicu tuge čija bi nas snaga mogla ugušiti. Ali, 
impuls da se probije brana i nađe ljubav, bez obzira koliko bolno to bilo, sigurno 
će se pojaviti, a s njim i panika zbog mogućnosti ponovnog odbacivanja. 
(Povezanost srčanog udara s izbijanjem panike je predmet narednog poglavlja). 

Ambivalentnost roditelja prema djeci ne manifestira se samo u njihovom 
mlakom ponašanju i nedovoljnoj brizi za djecu. Neki roditelji pokazuju direktno 
neprijateljstvo prema svojoj djeci. Takva mržnja djeluje na djecu drugačije od 
roditeljskog narcizma koji je gore opisan. Jedna je stvar biti u panici zbog 
mogućeg odbacivanja, a sasvim druga prestraviti se od roditeljske mržnje. 
Zlostavljanje djece, dobro poznat fenomen današnjice, može obuhvatiti fizičko 
zlostavljanje, koje seže čak i do ugrožavanja života djeteta, ili biti u formi 
psihološkog rata. Sjećam se ručka u obitelji kada je majka zabranila sinu da 
okusi njegovo omiljeno jelo sve dok ne pojede sve povrće iz tanjura. Dječak, koji 
je iz nekog razloga imao averziju prema povrću, se trudio poslušati majku ali nije 
u tome uspijevao. Bilo mi ga je žao i zauzeo sam se za njega. Još i sada pamtim 
pogled pun mržnje koji mi je dječakova majka uputila zbog mog, na izgled, 
neopravdanog uplitanja. To dijete je kasnije imalo ozbiljne emotivne probleme. 

Drugom prilikom, u prisutnosti majke, radio sam sa djevojkom koja je 
imala ozbiljne teškoće. Dok je djevojka govorila, slučajno sam pogledao majku i 
vidio kako kćer promatra s mržnjom. Naravno, majka je tijekom našeg narednog 
razgovora, negirala bilo kakva negativna osjećaja prema kćeri. Očigledno, majka 
nije bila svjesna svojih sakrivenih osjećaja ali, siguran sam da ih je kćer mnogo 
puta vidjela i prestravila se. 

Užas je vrsta straha koji se razlikuje od panike. Kada grabljivica napadne 
krdo stoke, ono prelazi u stampedo-divlji trk do spasa. Ali, ako grabljivica uhvati 
svoj plijen, životinja je obično toliko užasnuta da nije u stanju da poduzeti 
nikakav namjeran pokušaj da se oslobodi. Užas paralizira i otupljuje sva čula 
životinje i tako smanjuje bol samrtne agonije. 

Djeca, koja su u užasnom strahu od roditelja, gube sposobnost odupiranja i 
mogu se samo bespomoćno pokoriti situaciji. Ona prestanu osjećati bilo što, jer 
zamiru svi spontani pokreti prema i od roditelja. Takvo dijete može postati 
robovski privrženo mrskom roditelju, ali privrženost izvire iz straha, a ne iz 
ljubavi. Užas djeluje na tijelo drugačije od panike. Pod utjecajem panike tijelo je 
rigidno, pluća naduvena, ponašanje tipa "A" - agresivno; kod užasa, tijelo je 
mlitavo, pluća ispuhana a osoba uglavnom pasivna. Ovdje upozoravam čitatelja 
da ne klasificira ljude u tipove, jer je vrlo malo ljudi koji su u životu iskusili 
samo užas ili samo paniku. Jednom se dijete uspaniči ako plačem ne može 
dozvati majku; drugi put ga obuzme užas ako njegov otac brutalno reagira na 
plač. Roditelji su rijetko dosljedni, ponašanje im varira u ovisnosti od 

raspoloženja. Čak i roditelj koji najviše mrzi svoje dijete, tu i tamo pokaže neki 
pozitivan osjećaj. 

Emotivna veza, ljubav, između roditelja i djeteta rijetko kada potpuno puca. 
Može doći do većih ili manjih prekida različitog trajanja. Dijete pati zbog svakog 
prekida, ali intenzitet te patnje varira od djeteta do djeteta u istoj obitelji i od 
obitelji do obitelji. Slično tome, dijete nije uvijek izloženo istoj, fiksnoj količini 
roditeljskog neprijateljstva. Neprijateljstvo se obično rasplamsa od prilike do 
prilike. Međutim, u određenim slučajevima dijete može biti svjesno postojanog 
neprijateljstva koje se rijetko povlači. 

Pošto većina ljudi ne pamti dugo patnju i bol doživljen u djetinjstvu, rijetki 
su oni koji su u stanju točno opisati svoje djetinjstvo. U većini slučajeva, 
pacijenti negiraju ili uljepšavaju negativne aspekte svog djetinjstva, ali su ti 
doživljaji ostali strukturirani u njihovim tijelima. Napuhan, oklopljen prsni koš je 
obrana od sadašnje panike i prošlog cijepanja srca. Stupanj rigidnosti otkriva 
snagu rane traume. Ispuhan ili uvučen, opušten prsni koš otkriva efekte užasa na 
srce - razorni udar protiv kojeg nema obrane. U takvim slučajevima, u tijelu 
nema ni malo rigidnosti. 

U 3. poglavlju smo vidjeli da gubitak ljubavi cijepa jedinstvo osobnosti i da 
se stvaraju dva centra - ego centar i emotivni (srce) centar. Srce je odsječeno od 
svjesne slike o samom sebi. Ego je oslabljen ovim rascjepom, ali je još uvijek 
dovoljno jak da sačuva koherentnu sliku o sebi unatoč unutrašnjim konfliktima. 
Takva osoba je čvrsto odlučila izbjeći eventualno pucanje srca tako što ljubav 
"zarađuje" uslužnošću, marljivim radom, priznatim djelima ili je lovi na mamac 
moći i uspjeha. Opća rigidnost tijela ima funkciju da stvori umjetno jedinstvo 
osobnosti. Šizoidne osobnosti, koje su potpuno razbijene, nemaju integritet 
osobnosti. Kod njih je slomljen duh, a ne srce pa su, za razliku od rigidnih osoba, 
manje sklone oboljenjima srca. Njihova srca jesu otvorena za ljubav, ali ljubav 
kakvu oni traže je infantilna i nezrela. Istovremeno, šizoidne osobe su manje 
orijentirane ka postizavanju uspjeha. 

Slike 12a i 12b ilustriraju različite dinamike gornjih struktura osobnosti. 
Slika 12a predstavlja rigidnu strukturu (narcisoidnu osobnost) koja je produkt 
podsvjesne panike. Kako se vidi na slici, ego centar (osjenčana površina) 
dominira a srce (emotivni centar) je odsječeno. Puna linija koja okružuje oba 
centra pokazuje da su granice osobnosti jasno definirane i čuvane. Relativno jak 
naboj koji postoji na površini tijela osigurava dobar i stabilan kontakt sa 
vanjskim svijetom. S druge strane, kontakt sa srcem i njegovim osjećajima je 
reduciran. 

Slika 12b predstavlja oralnu ili šizoidnu strukturu osobnosti koja je produkt 
podsvjesnog užasa. Ovdje je situacija obrnuta - naime, slab ego s jakim 
emocijama iz srca. Osjenčan centar označava dominaciju srca. Zbog smanjenog 
naboja na površini tijela, ego granica šizoidne strukture je slaba i nebranjena pa 
je, zbog toga, osoba preosjetljiva, lako ranjiva i prije će se povući nego braniti od 
uvreda ili trauma. 

Toni je pokazivao neke osobine obje opisane strukture, s tim što je 


Slika 12a. Rigidna ili narcistička ličnost 





podsvjesna panika bila jača. Žalio se na depresiju i odsustvo emocija - ništa 
neobično u današnje vrijeme. Izjavio je kako mu život ne nudi nikakva 
uzbuđenja i priznao kako je u stanju po cijeli dan ležati i gledati TV. Gotovo sve 
pokrete ili radnje izvodi uz određen voljni napor, jer mu je vlastito tijelo 
imobilizirano do te mjere da se skoro nikakav spontani pokret, emocija ili akcija 

ne može pojaviti. Bio je dobro građen i mišićav ali, zbog izuzetno velikog 
stupnja napetosti u voljnim mišićima, tijelo mu je bilo ukrućeno. Kako su mu 
ramena bila uzdignuta i kruta, bilo mu je teško pružiti ruke iznad glave. Prsni koš 
mu je bio prekomjerno napuhan i, prema tome, disanje ograničeno. Naravno, nije 
mogao zaplakati, iako je, kada bi se opustio imao tužan i nesretan izraz lica. 

Toni je bio jedinac. Djetinjstva se, tako reći, nije ni sjećao. Teškom mukom 
se prisjetio onih nekoliko prilika kada su mu roditelji pokazali da ga vole. Otac je 
radio, a majka svakog dana igrala karte s prijateljicama 1 nikad ga nitko ne bi 
sačekao po povratku iz škole. Otac bi ga ponekad poveo na neku utakmicu, ali bi 
ga i istukao svaki put kada bi bio neposlušan ili nestašan. Toni se nije mogao 
sjetiti svih detalja tog fizičkog kažnjavanja, ali pamti kako bi se sakrivao ispod 
kreveta i stavljao knjigu u hlače da udarci bole manje. Često je spominjao 
veličinu očevih ruku, kao da želi reći da ih se plašio, ali pričajući o tome ne bi 
pokazao ni strah ni bilo koji drugi osjećaj. Bio je usamljeno dijete, gotovo bez 
prijatelja i drugova. Kao adolescent, krao je od oca novac da izvede društvo i 
tako se bar malo oslobodi svoje užasne samoće. 

Tonijevo tijelo je pokazivalo obilježja njegovog odnosa s roditeljima. Na 
očevo neprijateljstvo, Toni je reagirao tako što se ukrutio, kao da želi reći: 
"Nećeš me slomiti. Neću plakati pa ma kako me jako udario." I nije plakao kada 
bi ga otac tukao. Na majčinu indiferentnost i uzdržljivost reagirao je stezanjem 
srca, kao da govori: "Ne trebaš mi. Niko mi ne treba. Nije mi stalo da me itko 
voli." Ipak, Tonijevo srce nije bilo tvrdo. U stvari, imao je vrlo mekano srce i bio 
izuzetno osjetljiv na bol i patnje svoje djece i svojih prijatelja, upravo zato što je 
i sam mnogo propatio. Tvrdoća je bila samo na površini, oklop kojim se štitio od 
hladnog i neprijateljskog vanjskog svijeta i patnje iznutra. Ali, užas koji je 
doživio zbog oca paralizirao ga je i otupio njegova čula, te mu je zbog toga bilo 
još teže se otvoriti i posegnuti za ljubavlju. 

Kada je Toni radio vježbe dubokog disanja, nije se slomio kao ostali 
pacijenti. Niti ga je uhvatila panika, niti je osjetio intenzivniji bol. Istina, bilo mu 
je neugodno i ramena su ga toliko boljela da je morao skratiti vježbu. Zbog toga, 
niti se disanje značajno produbilo, niti su se pojavile ikakve emocije. Jasno je da 
se Toni plašio opuštanja. Srećom, bio je svjestan svog prekomjerno krutog 
držanja, naročito kad su se pojavili grčevi u mišićima. Prepoznao je ovo kao 
oblik svog otpora. Jedan dio njega bio je odlučan u namjeri da ustraje i da se ne 
slomi u terapiji, isto kao što nije popustio i slomio se kada ga je otac tukao. Ova 
spoznaja mu je pomogla da nastavi s terapijom, iako je napredak bio vrlo spor. 
Pomoći Toniju da nauči plakati bio je dug proces, ali jedina druga alternativa bila 
je da živi kao mrtvac, bez ikakvih emocija. Takav život je nepodnošljiv; Toni je 
to znao i više puta glasno rekao: "Volio bih da sam mrtav". 

Rigidnost i napetost prsnog koša svrstale su Tonija medu kandidate za 
infarkt. Kada bi ogroman fizički stres, kojem je zbog napetosti u tjelesnim 

mišićima bio izložen, bio jedini faktor koji izaziva infarkt, Tonijeve šanse da 
preživi bile bi zanemarujuće. Srećom, Toni je našao način da smanji taj stres i to 
ga je do sada spašavalo. Nije se suviše naprezao; kako je i sam priznao, u stanju 
je da cijeli dan provede u krevetu. Podsvjesna beznadnost sputavala ga je da se 
potrudi i stekne ljubav. Iako je bio indiferentan prema uspjehu, pošlo mu je za 
rukom da razvije vrlo uspješan posao, zahvaljujući natprosječnoj inteligenciji i 
pronicljivosti kao i sposobnosti da pusti druge da rade za njega. Nesposoban da 
osjeća i da djeluje, Toni se posvetio razmišljanju. Živio je u svojoj glavi, baveći 
se misaonim i logičkim problemima. Na sreću, bio je dovoljno inteligentan da 
vidi kako se je potrebno promjeniti i kako je ta promjena moguća samo ako 
aktivira svoje tijelo. Radeći na tijelu, što je dio bioenergetske terapije, u tome je i 
uspio. 

Poslije više godina u terapiji, Toni je sanjao kratak, neobičan san. "Sanjao 
sam da ću u roku od tjedan dana umrijeti od raka", ispričao je, "Hladno sam 
rasporedio svoju imovinu nasljednicima". Tjedan dana poslije tog sna, Toni se 
zaljubio. Veza između ove dvije stvari mi je potpuno jasna. Toni je nekoliko puta 
poželio umrijeti, ali tu ideju nikad nije prihvatio. On je bio borac kojem nije bila 
potrebna ni ljubav, niti bilo tko. Bio je siguran da će i da može preživjeti i živjeti 
samo ako negira svoje osjećaje ali je, kroz ovaj san, shvatio da ga negiranje 
osjećaja vodi u smrt. Živjeti znači voljeti. Negirati želju za ljubavlju znači živjeti 
kao mrtvac, a to neizostavno završava kobnom bolešću. Toni je shvatio i priznao 
sebi da će umrijeti ako se ne otvori za ljubav. 

Da li je Toni izuzetak u tome što preživljavanje izjednačuje sa negiranjem 
ljubavi, negiranjem brige i nježnosti koju daje i koja mu je potrebna? Njegov 
slučaj jeste ekstreman, ali strah od ljubavi je vrlo raširen unatoč činjenici da 
rijetko tko negira važnost ljubavi. Pošto je strah od ljubavi osnova i ishodište 
predispozicije za srčano oboljenje, detaljnije ćemo se njime pozabaviti u 
slijedećem poglavlju. 


GLAVA 5 


STRAH OD LJUBAVI 


Opisao sam rascjep osobnosti na dijete i odraslog, na osjećaja srca i porive 
ega. Ovaj rascjep je karakterističan za rigidnu osobu koja se primarno identificira 
sa svojim egom i odraslom osobom u kakvu se razvila. Vidjeli smo da je 
rigidnost obrana od bola ranog pucanja srca i mogućnosti da se to ponovo desi 
povezan s ovim je i podsvjestan strah od odbacivanja koji, s vremenom, prerasta 
u strah od same ljubavi. Ako ne volimo, ne riskiramo gubitak ljubavi i ne 
možemo biti odbačeni. Ali, uhvaćeni smo u zamku vlastitih obrana koje, već 
samim svojim postojanjem, uvjerljivo dokazuju da su naši najveći strahovi 
opravdani. 

Obrana rigidne osobnosti ugrađena je u njenu ego-strukturu. Odbaciti je 
znači regresirati (vratiti se) sa odraslog na dijete i izgubiti samopoštovanje koje 
je s mukom stečeno. Jedna pacijentica je jezgrovito opisala ovu dilemu. To je 32- 
godišnja, razvedena žena koja je već dvije godine u nezadovoljavajućoj vezi s 
muškarcem za kojeg tvrdi da nije ozbiljno zainteresiran za nju. Taj muškarac je 
jednog dana, prema njenoj priči, izjavio da je spreman za ozbiljnu vezu. "Prestala 
sam se žaliti i osjetila prema njemu nešto kao ljubav kada mi je rekao da želi 
više, da želi da budemo bliži", pričala je. "Uplašila sam se i počela sam jecati. 
Ako se opustim i prihvatim to, biću povrijeđena. Ako me ostavi, biću sama i 
izgubljena. Ako me ne ostavi, stopiti ću se s njim i izgubiti svoj identitet. Biti ću 
nitko i ništa". 

Kako to da je pomislila da će postati nitko i ništa ako se preda ljubavi? 
Pjesme pjevaju kako nas ljubav oplemenjuje, a ne osiromašuje. Ova očigledna 
kontradikcija se može razumjeti samo ako shvatimo da je zaljubljenost pozitivno 
i uzbudljivo stanje, ali da mogućnost zaljubljivanja plaši ljude zato što uključuje 
gubitak i predaju ego kontrole. Pošto slika ove žene o sebi u velikoj mjeri ovisi 
od njenog ega, ona bi se zaista osjećala kao nitko i ništa kada bi odbacila tu 
poziciju. S druge strane, da je njena slika o sebi osnovana na osjećajima tijela, 
odbacivanje ego kontrole bi obogatilo njen postojeći self i istinski bi sebe 
doživjela kao nekog - važnu osobu. Osobe koje su presjekle i isključile tjelesne 

osjećaje da bi se obranile od bola slomljenog srca, vlastiti identitet osnivaju na 
sposobnosti kontrole osjećaja. Ova kontrola im daje osjećaj moći, kao zamjenu 
za istinsku sliku o sebi. Moć stvara iluziju da si netko. To je, što ćemo vidjeti u 
ovom poglavlju, oruđe ljudi koji se boje voljeti. 

Ideja da ljubav povlači za sobom stapanje dvije osobe, važi samo za 
simbiotski odnos između majke i djeteta. Kako dijete raste i postaje sve 
nezavisnije, taj se odnos mijenja. Nezavisnost znači da je dijete osoba sa svim 
pravima koja joj pripadaju. Iako se potpuna nezavisnost ne stiče do zrelosti, 
djetetov osjećaj posebnosti (da je netko) se počinje razvijati dosta rano i prilično 
je oformljen do dobi od 6 godina. Proces razvoja ovog osjećaja ovisi od njege, 
podrške i ljubavi roditelja. Nedostatak ili gubitak ljubavi hendikepira ili čak 
blokira dijete. U takvoj situaciji, proces nije normalan i dijete ostaje emocionalno 
fiksirano na ranom nivou, bez obzira što nastavlja rasti, razvija se i konačno 
dostigne seksualnu zrelost. Na dubokom nivou, to jest u srcu, takva osoba je i 
dalje dijete koje se nije potpuno odvojilo od majke i, prema tome, nije kompletno 
sposobno za samostalan život. Na površini djeluje zrelo i nezavisno, ali te crte 
nisu usađene u integritet njegovog bića i nemaju podlogu u sigurnosti koju daje 
ljubav. Napuštanje te pozicije skriva opasnost povratka u emocionalno stanje 
ranog djetinjstva, što je uistinu zastrašujuća perspektiva za nekoga tko je 
odrastao sa osjećajem bespomoćnosti, zavisnosti i bez čvrste slike o samom sebi. 

Pošto takvoj osobi treba ljubavi, a ona se plaši otvoriti za ljubav, s 
partnerima ulazi u takve aranžmane gdje jedno iskorištava drugo. Možda oni u 
takvom aranžmanu i osjećaju međusobnu naklonost, ali primarna svrha takvog 
odnosa je maskiranje straha od predaje, otvaranja. Ovakvi aranžmani nisu na 
svjesnom nivou; to su kopije odnosa kakve je osoba imala s majkom ili ocem. 
Sve dok aranžman funkcionira, strah od odbacivanja je ublažen ali takav odnos 
ne pruža duboko zadovoljstvo, jer ne može zamijeniti ljubav. 

Dovoljno je samo zagrepsti po površini većine veza da bi ispod površine 
otkrili takve aranžmane. Najčešće je to postavljeno ovako: Ako si ti tu kad meni 
treba, ja ću biti tu kad to tebi treba. Jedan pacijent je pričajući o svom braku 
jezgrovito objasnio tu ideju: "Ja sam izigravao oca maloj djevojčici u njoj, a ona 
majku malom dječaku u meni. Ovakav aranžman na izgled funkcionira, ali ovaj 
pacijent se zapravo neizmjerno ljutio na svoju majku, za koju je uvijek bio "njen 
mali dječak", i tu ljutnju je prenio na svoju suprugu. Sve dok mu brak nije 
popucao po svim šavovima nije shvatio da je i opstao samo zbog postojećeg 
aranžmana. Smetalo mu je što ga malim dječakom smatra, i tako se prema njemu 
ponaša, žena koja je i sama emocionalno nezrela. Pa ipak, nije mogao ostaviti 
svoju ženu jer mu je saznanje da je on njoj potreban davalo određen osjećaj 
sigurnosti. Generalno govoreći, ljudi uređuju svoje odnose na opisan način zbog 
straha od odbacivanja. Ovaj problem se može razriješiti samo konfrontiranjem 
podsvjesne panike. 

Pol, četrdesetogodišnji doktor je na jednoj terapijskoj seansi spoznao: 
"Osjećam napetost u grudnom košu", izjavio je. "nešto želi izaći odatle". 
Iznenada je shvatio da je taj osjećaj u grudima tuga. "Plašim se svoje tuge", 
priznao je, "Osjećam koliko sam usamljen, Ne usuđujem se otvoriti svoje srce." 
Kako je tuga postajala sve snažnija, uzviknuo je: "Kako mi možeš to raditi? 
Lomiš mi srce!" Pol je govorio u sadašnjem vremenu jer je ponovo proživljavao 
raniji doživljaj pucanja srca. Kada smo razgovarali o osjećajima koja ima u 
grudnom košu, rekao mi je: "Tamo nema ništa, nikakvih osjećaja. Ne osjećam ni 
svoje srce." Moje tumačenje je bilo da on ne osjeća ljubav u svom srcu. Da dopre 
do ljubavi, koju je u ranom djetinjstvu blokirao kako bi se zaštitio, Pol se mora 
vratiti u rano djetinjstvo. 

Ležao je na kauču i meko napućio usne, kao dijete koje hoće sisati. Kada je 
to učinio, osjetio je čežnju za majkom, koju je potiskivao, i počeo plakati: "Želim 
te", šapnuo je, a zatim dodao: "Plašim se". 

Polovo djetinjstvo liči na ostala koja sam već opisao. Poslije očeve smrti, 
Pol je ostao muška glava u kući. Majka ga je seksualno zavodila, 
nagovještavajući spremnost na intimnosti, ali kada bi on pokazao da ga to 
uzbuđuje majka bi ga ponizila i "dovela u red". Ovakav odnos je bio perverzan, 
jer je svoje želje i potrebe Pol neizostavno podređivao majčinim. Krivica zbog 
seksualnih osjećaja i strah od mogućeg odbacivanja utjecali su na Polovu odluku 
biti dobar dječak. 

Na terapiji je Pol uspio prihvatiti i priznati svoju tugu i analizirati svoj 
odnos sa majkom. "Prvi put osjećam ono što sam osjećao kao mali", izjavio je, 
"Jadno dijete. Pobjesniti ću zbog toga." Tada je oslobodio dio svoje ljutnje, 
lupajući po krevetu. 

Ova epizoda iz Polove terapije je tek jedna od mnogih koje su mu 
omogućile da stekne uvid u svoju osobnost. Prije dolaska na terapiju, nije bio 
svjestan da je osoba koja ne može voljeti i biti voljena, jer je imao mnogo veza 
sa ženama prema kojima je osjećao naklonost. Međutim, ove veze su bile kopija 
njegovog odnosa s majkom, za koju je još uvijek bio vezan. Vodio je računa o 
tim ženama, bio je "tu" za njih, a zauzvrat one su bile "tu" za njega u seksu. Ovi 
odnosi su bili zasnovani na potrebi, a ne na strasti ili dubokim osjećajima. Polu 
su partnerice bile potrebne zbog seksa, a on njima zbog podrške i pažnje. Neki 
ljudi ovu vrstu međuovisnosti koriste kao osnovu za brak, ali Pol je tražio nešto 
dublje i bogatije - ljubav. Zbog toga se nikada nije oženio. Ma koliko da se 
trudio, nije mogao naći ljubav jer u biti ni sam nije bio otvoren za nju. 

Pol je sebe vidio kao muškarca koji se može brinuti o ženi. To mu je 
pružalo osjećaj moći i superiornosti kao kompenzaciju za unutarnje osjećaje 
"jadnog djeteta". Kao "jadno dijete", osjećao je beznadnost i nemoć zbog 
majčinog zavođenja i njenih prijetnji. Međutim, mehanizmi kompenzacije 
mijenjaju samo izgled realnosti; na seksualnom nivou, Pol je još uvijek bio malo 

dijete koje je majka psihološki kastrirala. Ova kastracija se jasno vidjela po tome 
što nije bio u stanju zavesti žene svojom muževnošću i seksualnošću. Osvajao ih 
je svojom pažnjom i spremnošću da im ugađa. Kompenzacijska uloga koju je 
igrao poslužila je svojoj svrsi: sa smanjivanjem straha od ponižavanja i 
odbacivanja povećavao se njegov erekcioni potencijal. Na žalost, orgazmički 
potencijal je time smanjen. 

Takvi aranžmani bazirani su na onome za što partneri vjeruju da im treba. 
Ženi, na primjer, može biti potrebno da joj se dive zbog privlačnog izgleda, 
pameti, koketne seksualnosti - upravo onoga čemu su se divili kada je bila 
djevojčica. Ali, te se osobine cijene kod djevojčica, a ne kod odraslih žena. Pa 
ipak, mnogim muškarcima se kod žena sviđaju baš te kvalitete - ne samo da se to 
sviđa malim dječacima u njima već i zadovoljava njihovu potrebu da se osjećaju 
muževno i superiorno. Ovakva podudarnost interesa može djelovati kao idealna 
kombinacija, ali u praksi nikada ne funkcionira jer ne zadovoljava istinske 
potrebe niti jednog partnera. Muškarca može uzbuditi žena koja igra ulogu male 
zavodnice, ali zbog njene emotivne nezrelosti, posebno na seksualnom nivou, on 
će na kraju biti nezadovoljen. Njemu će smetati njena ovisnost, a njoj njegova 
superiornost, naročito kad otkrije koliko mu je potrebna njena utjeha i podrška. 
Najzad, ako u njemu čuči mali dječak, kako to dijete može voditi računa o njoj. 
Prije ili kasnije, ono što je izgledalo kao idealna veza, raspasti će se uz 
međusobna optuživanja i neprijateljstvo. 

Osjećaj da smo partneru potrebni doprinosi da se osjećamo moćno i 
sigurnije, ali ta je sigurnost prividna jer su moć i ljubav suprotne i antagonističke 
vrijednosti. Moć nikada ne donosi ljubav, posebno moć bazirana na novcu ili 
erotskoj privlačnosti. Moć samo jača predstavu o samom sebi i čini nas ego- 
svjesnijima; ljubav zahtijeva povlačenje ega i jača naše tjelesno ja. Ne možemo 
imati vlast nad partnerom i tvrditi da ga volimo. Po istom načelu, ne možemo 
tvrditi da smo zaljubljeni i pri tome imati potpunu kontrolu nad sobom. 
Samokontrola je važan element samo u odnosima gdje je moć važan faktor. Na 
žalost, roditelji često koriste moć - u obliku kazne - u odnosima sa svojom 
djecom. 

Kad se radi o kazni, nije važno da li se primjenjuje na kriminalca ili dijete; u 
oba slučaja radi se o provođenju moći. Iako se kazna može opravdati kao 
odgojna mjera, njena stvarna svrha je da se drugoj osobi pokaže tko je glavni 
gazda. Kaznom se podjednako lako uspostavlja disciplina i izaziva otpor i 
pobuna. Kažnjavanje djece je vrlo sporno. Prvo, djeca nemaju zlih namjera; 
drugo, djeca u roditeljima vide zaštitnike, a ne kažnavatelje. Malo dijete čin 
fizičkog kažnjavanja doživljava kao izdaju svoje ljubavi i povjerenja. Pa zar 
može drugačije? Naravno, kaže mu se da je to za njegovo dobro. Možda, na 
kraju, dijete i povjeruje u to. Ako povjeruje, izdalo je samo sebe jer se okrenulo 
protiv vlastitih osjećaja. Dreseri pasa izbjegavaju kažnjavanje tijekom dresure jer 

znaju da ima i boljih načina da se postigne cilj. Pošto psi žele i spremni su da 
ugode vlasniku, nagrađivanje dobrog ponašanja je mnogo efikasnije. Svaki 
dreser zna da je za dresuru potrebno strpljenje - nešto čega mnogi roditelji imaju 
jako malo za svoju djecu. 

Pošto djeca nemaju nikakvu stvarnu moć nad svojim roditeljima, moraju se 
pokoriti kada se moć koristi protiv njih. Međutim, pokornost je samo na površini. 
Unutra se razvija čvrsta jezgra otpora. Najčešće, dijete ne plače kad dobije 
batine. Vidjeli smo da je muškarcima, koje su očevi tukli kada su bili mali, 
izuzetno teško zaplakati pa ma koliko bili povrijeđeni. Kada se o tome razgovara 
na terapiji, oni to objašnjavaju kao oblik obrane, "neću mu priuštiti zadovoljstvo 
da vidi da me je slomio", pričaju kao da im očevi sjede u istoj prostoriji. Ova se 
obrana u tijelu strukturira kao rigidnost, a verbalno generalizira ovako: "Nitko mi 
ništa ne može", što postaje njihov moto. 

Reakcija na zlostavljanje, koje pretrpe kao djeca, je to da neke odrasle 
osobe sve svoje osjećaje zadržavaju ispod površine. Mlada žena, čije lice je bilo 
potpuno bezizražajno, ovo je objasnila ovako: "Majka me je uvijek promatrala i 
proučavala moje lice. Kao da je perverzno uživala u tome što uvijek zna što 
osjećam. Morala sam skrivati osjećaje od nje." Skrivanje i nepokazivanje 
osjećaja može nekom dati osjećaj moći u odnosima s drugim ljudima, ali time se 
istovremeno smanjuje osjećaj međusobnog povjerenja. Po ovom principu, 
samokontrola, kvaliteta koji se visoko vrednuje, zapravo predstavlja strah od 
ljubavi. 

Većina veza između žena i muškaraca počinje s određenom količinom 
međusobne ljubavi, a većinu upropaste borbe moći koje počnu kad odnos 
postane bliži. Kaže se da međusobno upoznavanje rađa prijezir. Kad se par 
prestane zabavljati i počne živjeti zajedno, slabosti i greške i jednog i drugog 
izađu na vidjelo, a jedno ili oboje ih koriste da zauzmu superiornu poziciju. Ali, 
kritika provocira obranu iz koje nastaje povratan kritični stav. Kada do ovoga 
dođe, prvobitno uzbuđenje i oduševljenje, koje je spojilo par, slabi, ali oni 
vjerojatno i dalje ostaju zajedno iz tradicionalnih razloga. Međutim, tako 
postavljen odnos vodi u mržnju. Zarobljeni su u situaciji, koja u mnogo čemu 
podsjeća na njihova djetinjstva. Mogu izaći iz te veze, mučiti se s njom ili se 
rezignirano pomiriti sa gubitkom nade u ljubav i radost. Ali, rezignacija ih može 
odvesti u bolest (rak, npr.), a muka i borba često završava srčanim udarom. Pa 
ipak, ni prekid veze nije rješenje jer nova veza često ne bude ništa bolja od stare. 
Izlaz iz ove zamke par može naći samo ako se suoči i pozabavi sa svojim 
strahom od ljubavi. 

Na najdubljem nivou, strah od ljubavi je isto što i strah od suprotnog spola. 
Svi muškarci podsvjesno identificiraju žene sa svojim majkama, a sve žene 
muškarce sa svojim očevima. Ova identifikacija je prirodna. Kada bi naši 
partneri suprotnog spola bili susretljivi, jaki, voljeli nas i dozvoljavali da mi njih 


Strah ad linhavi Fg 


ovo mje e s pere 


volimo, ne bi bilo teškoća u braku. Na žalost, rijetko je tako. Većina ljudi svoj 
odnos sa roditeljem suprotnog spola pamti kao konfliktan. Imali su doživljaj da 
se sa njima manipulira i očekivali su izdaju i uvrede. Modus vivendi 
preživljavanja je postao aranžman u kojem je moguće relativno sigurno živjeti, 
pod uvjetom da se negiraju negativne strane međusobnih odnosa i potiskuje 
većina vlastitih negativnih osjećaja. Ali, potiskivanje je samo gurnulo ta osjećaja 
dublje - ispod nivoa svijesti: ona su i dalje aktivna i prisutna, ali na suptilan i 
zaobilazan način. 

Peter je, kao i Toni u prethodnom poglavlju, došao na terapiju zbog 
depresije. Nije nalazio zadovoljstvo ni u svom poslu ni u obiteljskom životu, a 
neprestano je bio u konfliktu sa suprugom. Supruga mu je prebacivala da se 
zatvorio u sebe i da izbjegava seks. Priznao je da ga supruga ne uzbuđuje i da ne 
reagira na njene erotske pozive i izazove. Također se požalio da ga supruga ne 
prihvaća i da mu stvara osjećaj krivice zato što nije zainteresiran za seks. Peter je 
vidio i njene mane: bila je predebela, aljkava domaćica i nije vodila mnogo 
računa o sebi. Peter je bio nesretan u braku ali je odbio moj prijedlog o razvodu 
jer, kako je sam rekao, on voli svoju ženu i ponekad se dobro slažu. Osim toga, 
nije htio biti sam. Shvatio je da je suviše povučen u sebe i da bi mu bilo teško da 
uspostavi i održi trajniju vezu sa bilo kojom drugom ženom. Povučenost mu je 
smetala i u poslovnim odnosima. Peter je priznao da se osjeća ulovljen u zamku 
što je samo produbilo njegovu depresiju. Izvući ga iz te zamke nije bio lak 
posao; trebalo je pronaći, shvatiti i osloboditi sve sile koje od djetinjstva 
sputavaju njegovu osobnost. 

Peter je najmlađi od trojice braće. Kada mu je bilo pet godina roditelji su se 
razveli i dječaci su ostali s majkom. Iako se povremeno viđao s ocem, nisu bili 
bliski. Majka je neprestano ogovarala i optuživala oca što je dječaka otuđilo od 
njega. Braća su bila dosta starija tako da nije bio emocionalno vezan za njih. Ali, 
braća su često bila s ocem za kojeg su bila emocionalno vezani i poslije razvoda. 
Peteru je preostala prezaposlena, uvijek odsutna majka. Opisao je majku kao 
tužnu, donekle depresivnu ženu koja je stalno bila umorna i koja mu je malo toga 
mogla dati. Osim toga, majku je i ljutilo kada bi on nešto tražio. Pa ipak, Peteru 
je bilo žao majke i trudio se da joj ugodi - što bi učinio i svaki drugi dječak na 
njegovom mjestu. To mu nije uspijevalo i ostao mu je osjećaj da se od njega 
zahtijeva nešto što ne može dati. 

Peterova zatvorenost se jasno vidjela i na njegovom tijelu, koje je bilo 
pretjerano napeto: vilica stegnuta, oči sužene, a najizrazitiji dokaz je bio 
prenapuhan prsni koš koji je izgledao kao da je prepun najdublje tuge. Srećom, 
tijekom vježbe disanja, Peter se brzo slomio i zajecao. Osjetio je svu tragičnost 
vlastitog, ali i majčinog života. Plakanjem se oslobodio dijela tuge i bilo mu je 
lakše, ali to nije razriješilo njegove konflikte. U napetom, gornjem dijelu leđa, 
Peter je nosio zarobljeno ogromno neprijateljstvo prema ženama. Osjećao je 

kako ga njihova tuga i bespomoćnost opterećuje i kako ga preziru zato što nije 
takav kakav bi trebalo biti. Ohrabrio sam ga da lupa po krevetu u sobi za terapiju 
i time izrazi svoju ljutnju prema supruzi i majci. "Pusti me na miru", vrištao bi, 
"nisam tvoj rob i ne mogu da zadovoljim tvoje prohtjeve, ljut sam na tebe, 
mogao bih te ubiti". Što je više pokazivao svoju ljutnju, to se bolje osjećao. Ovo 
mu je omogućilo da osjeti da može biti slobodan, biti muškarac, i da ne mora biti 
"pastuh" svojoj ženi. Voditi će ljubav onda, kada i on to bude želio. 

Seksualna nezainteresiranost za suprugu je vjerojatno bio Peterov način da 
joj uskrati ljubav. Ovakvo ponašanje liči na ponašanje djeteta koje odbija jesti iz 
inata prema majci. Prkos i inat su indirektni načini da se izrazi ljutnja, onda kada 
je direktno izražavanje zabranjeno. Peter bi ponekad, ležeći pored žene, imao 
erekciju, ali kada bi ona to osjetila i uzbudila se, erekcija bi prošla. Međutim, 
saznanje o prkosnoj prirodi tog čina nije ga eliminiralo. Inat može prestati samo 
ako se izrazi potisnuta ljutnja. Poticao sam ga da se suprotstavi ženi i on bi to 
ponekad učinio. Čudno, kad god bi se posvađali, seksualna potencija bi mu 
porasla i njihova veza se popravila. Međutim, osjećao se krivim zbog svoje 
sebičnosti i ljutnje. Ova krivica ima seksualno poreklo. 

Peter pamti da bi majka, po povratku s posla, legla na kauč u dnevnoj sobi i 
raširila noge tako da joj se vide gaćice i stidne dlačice. Ako bi bio u sobi i prošao 
pored nje, oči bi mu same skrenule na to mjesto. Ali, kada bi ona uhvatila njegov 
pogled, pogledala bi ga tako gadno i odbojno da bi se istog trena povukao u sebe. 
Ova razmjena pogleda se često ponavljala jer se nije bio u stanju suzdržati od 
gledanja zabranjenog prizora. Stidio se samog sebe, posebno kada je razvio 
sadističke i pornografske fantazije na osnovu svog voajerskog doživljaja. Zbog 
tih fantazija se osjećao prljavim, a one su samo potvrdile opravdanost majčinog 
prezirnog i gadljivog pogleda. Ipak, nije bio u stanju da se ljuti na nju jer je 
ovisio od nje, žalio je majku i smatrao da je sam kriv za sve. Upao je u zamku i 
zatvorio se u sebe da sakrije svoju sramotu. Nemoćan da se osveti majci zato što 
seksualni užitak. 

Ova terapijska analiza je pomogla Peteru da oslobodi svoju ljutnju, koju je 
intenzivno iskazivao u terapijskoj situaciji a sve otvorenije kod kuće. Supruga je 
pozitivno reagirala na njegovo liječenje i odlučila da se i sama podvrgne terapiji i 
riješi neke svoje probleme; ranije je za svoje nezadovoljstvo krivila isključivo 
njega. Što se više otvarao, to je njihov odnos bivao bolji. Situacija na poslu se 
također drastično popravila. 

Po mom mišljenju, većina muškaraca se plaši žena. Oni obično nisu svjesni 
svog straha, kao što nisu svjesni ni svog neprijateljstva prema ženama. Mogu 
tvrditi kako uživaju u seksu ali, ako imaju nesvjesna, negativna osjećaja prema 
ženama, nisu u stanju da se potpuno predaju seksualnom doživljaju pa im je i 
zadovoljstvo ograničeno. 

> ii Aza 


Mnogi muškarci se upuštaju u borbe moći sa svojim partnericama. Po 
njima, žene su pune zahtijeva, žele biti glavne i naređuju, a upustiti se u ljubavnu 
vezu s njima znači izgubiti osobnu slobodu. Takvi muškarci vanbračne izlete 
smatraju dokazom i potvrdom svoje slobode. U nekim slučajevima, ovakav stav 
može biti opravdan, ali čak i tada je to odraz osjećaja djeteta koje je svoju majku 
doživjelo kao diktatora. Pošto je sjećanje na ovo iskustvo iz djetinjstva potisnuto, 
ljutnja koja se osjeća prema majci projektira se na supruge. Sve to se dešava na 
podsvjesnom nivou i zato je tako teško razriješiti bračne konflikte. 

Korisno je istaknuti da žena ne može upravljati i dominirati nad pravim 
muškarcem. Zar oni nisu ravnopravni? Ako je tako, kako to da on nije u stanju 
da joj se suprotstavi? Nesposobnost muškarca da se suprotstavi ženi ukazuje na 
to da on tu ženu (ili sve) doživljava kao majčinsku figuru. Ako se žali da ga žena 
kastrira, sigurno se može pretpostaviti da ga je majka već kastrirala. Žena može 
kastrirati dijete, ali ne može kastrirati pravog muškarca. 

Kod takvih slučajeva, korisno je proučiti djetinjstvo muškarca da bi se 
vidjelo zašto je i kako on izgubio svoju muškost. Neizbježno će se pokazati da 
njegov strah od žena proističe iz patnje koju je doživio kada mu je majka slomila 
srce. Cilj terapije je pomoći muškarcu da se oslobodi fiksacija koje ga drže u 
prošlosti kako bi potpunije mogao živjeti u sadašnjosti. 

Neki muškarci se odnose prema ženama sa otvorenom grubošću i 
sadizmom. Umjesto da obuzdaju svoja negativne i agresivne osjećaje oni ih 
iskazuju svojim ponašanjem. Obično, pobjesne zbog neke sitnice. Takav izljev 
bijesa može djelovati kao izraz ljutnje, ali ljutnja i bijes se bitno razlikuju. 
Iskazivanje ljutnje je konstruktivna akcija koja ima za cilj da popravi odnose. 
Naprotiv, bijes je destruktivan; njegov cilj je da se uspostavi kontrola nad 
drugom osobom. 

Korijen bijesa je u frustraciji, a ne u povrijeđenim osjećajima, i često ga 
izaziva osporavanje ili negiranje moći što objašnjava zašto se bijes uglavnom 
iskaljuje na inferiornijim osobama.! 

Vrlo je malo muškaraca koji se mogu suprotstaviti ženi na direktan, 
samopouzdan način. Muškarci koji to mogu, sposobni su da u odnosu sa ženom 
osjete duboku ljubav i sigurnost, a to se vidi u seksualnom kontaktu - niti se 
suzdržavaju niti imaju prijevremenu ejakulaciju. 

S druge strane, pasivni muškarci su skloni prijevremenoj ejakulaciji. 
Napetost u tijelu, proistekla iz nužde da se potisnu negativna osjećaja, smanjuje 
sposobnost prihvaćanja i podnošenja rastućeg uzbuđenja. Muškarac se nije u 
stanju prepustiti seksualnom uzbuđenju, kao što nije u stanju ni prepustiti se 
ljutnji koju gaji prema majci i prema svim ostalim ženama. Da li je prijevremena 
ejakulacija sredstvo kojim se takav muškarac sveti ženama tako što im uskraćuje 


' Za potpunije razmatranje razlike između bijesa i ljutnje vidi Alexander Lowen: "Narcissism: Denial 
of the True Self (New York: Macmillan Publishing Company, 1983), 93-94. 

zadovoljstvo? Možda, ali i njegovo zadovoljstvo je proporcionalno manje. 
Točnije objašnjenje za ovaj fenomen jest da je prijevremena ejakulacija 
manifestacija straha - straha od suprotstavljanja ženi u času kada uzbuđenje raste. 

Agresivan muškarac, međutim, odlažući ejakulaciju održava erekciju što mu 
daje osjećaj moći. Ovo je podsvjesni manevar u kojem se ukrućen ud doživljava 
kao oružje kojim se podčinjava i kažnjava žena. Odlaganje orgazma se vidi i kao 
način da se izbjegne predavanje. Međutim, ovakvim postupkom muškarac 
smanjuje vlastito i partneričino zadovoljstvo i uživanje. 

Mnogo muškaraca namjerno odlaže ejakulaciju da omogući ženi da doživi 
vrhunac. Ovo obično postižu tako što odvrate misli od seksa i tako smanje 
uzbuđenje. Nešto takvo rijetko zadovoljava bilo kog partnera. U takvoj situaciji 
žena se obično treba truditi da doživi vrhunac jer je opći nivo uzbuđenja mali. 
Muškarac, sa svoje strane, malo dobiva iz takvog seksa iako, često pogrešno, 
misli kako je zadovoljio svoju partnericu. Podsvjesno, ovaj muškarac na ženu 
gleda kao na čudovište koje će ga uništiti ako ga ne zadovolji. Zadržavanje 
ejakulacije je kao zadržavanje osjećaja. To unosi ogroman stres u vezu i kod 
muškarca stvara predispozicije za srčane bolesti. Gornje se također odnosi i na 
koitus interuptus jer muškarac mora stalno držati svoje uzbuđenje na uzdi kako 
bi mogao kontrolirati svoje reakcije. 

Voljeti ženu znači uživati u njoj. Ovo vrijedi i kad se kaže obrnuto. Uživati 
u ženi, znači voljeti je. Ali, ni jedan muškarac ne može uživati u ženi ako je se 
boji, ako osjeća potrebu njome vladati ili biti iznad nje, ili ako prema njoj osjeća 
neprijateljstvo ili ljutnju. Ako se muškarac plaši žene, biti će njezin sluga; ako je 
agresivan ili sadističan, zahtijevati će da ona služi njemu. Ali ljubav nije akt 
samožrtvovanja. Niti je to nešto što netko daje. Umjesto toga, ljubav dolazi iz 
onoga što čovjek jeste: osoba koja voli i koja je voljena. 

Žene se, kao i muškarci, boje ljubavi. Kao djeci, srce im se slamalo na isti 
način kao i dječacima, podjednako su bile uključene i korištene u igrama moći 
koje roditelji igraju, vukući dijete na jednu ili drugu stranu kako bi poslužilo 
njihovim potrebama. Najčešće, otac namami djevojčicu u savez protiv majke i 
tako ona postane suparnik majci koja je jača. Zbog takve situacije, djevojčica 
traži zaštitu od oca. Ako je on zaštiti, ulovila se u zamku zavisnog odnosa i 
postala "tatina mala djevojčica". Ako otac ne zaštiti kćer zato što se plaši supruge 
i osjeća krivicu zbog svog zavodničkog ponašanja, kćer će se osjećati izdanom, 
okrenuti majci i postati "mamina mala djevojčica". 

Kad odrastu, tatine djevojčice zavode muškarce i osjetljive su na njihove 
potrebe - isti odnos kakav su imale sa očevima. Njihova uloga je, kakvom je one 
vide, da "budu tu" za muškarca. Mamine djevojčice uzimaju suprotnu ulogu. 
Pošto su ih očevi izdali, prema muškarcima osjećaju ljutnju i neprijateljstvo. 
Međutim, ove uloge se mogu mijenjati i mijenjaju se. Žena, koja igra ulogu 
osjetljive i nježne kćeri u odnosu sa muškarcem koji djeluje snažno i očinski, 

može postati cinična, zlobna i sitničava kad taj muškarac pokaže svoju dječačku 
prirodu. Takva žena je sposobna biti i vrlo požrtvovana, ako je potrebno, ali 
samo ako se osjeća superiornom. Jadan mali, možda misli, treba mu mamica. Po 
istom pravilu, oštra, agresivna žena može se ponašati kao mala djevojčica kada 
joj treba ljubav i nježnost. 

Sally je bila privlačna četrdesetogodišnjakinja kada je, po nagovoru 
prijatelja, došla kod mene. Isprobala je bezbroj raznih terapija u potrazi za nečim 
što nije mogla imenovati. Sally je imala uspješan posao i nekoliko muškaraca 
koji su bili ozbiljno zainteresirani za nju. Mogla se udati za mnogo muškaraca 
koje ona nije željela. Muškarci koje je željela nisu bili zainteresirani za brak s 
njom. 

Tko god bi upoznao Sally na poslu ili u društvu, ne bi ni pomislio da ona 
ima ikakve probleme. Bila je živahna, djelovala sretno i lako sklapala 
poznanstva. No, pažljivom promatraču ne bi promaklo da je njeno ponašanje 
zapravo fasada. Kada se nije smijala i veselila lice joj je bilo iskrivljeno a oči 
prazne, bez ikakvih osjećaja. Odavala je utisak izgubljene osobe, sa fasadom čija 
je svrha da od svijeta i od same sebe sakrije neizmjernu tugu. Tijelo je odavalo 
dubok rascjep osobnosti. Imala je vrlo uzak struk koji je dijelio njeno tijelo na 
dvije različite polovice. Donji dio je bio pun i dobro isklesan, ali s malo naboja 
tako da je izgledao pasivno. Disanje nije dopiralo do trbuha. Gornja polovina je 
bila uzana i mala, s dobro razvijenim grudima. Vrat, prilično tanak i dug, stvarao 
je sliku da joj glava ne leži čvrsto na ramenima. Očigledno, glava nije bila u vezi 
sa srcem, a ni srce sa genitalijama. 

Sallyine veze s muškarcima bile su donekle neobične. Podavala im se 
seksualno i obasipala ih poklonima zbog čega su je oni iskorištavali. Pa ipak, nije 
se zbog toga ljutila jer je to od njih i očekivala. Da li je takvo ponašanje ljubav ili 
neki oblik samožrtvovanja? Odgovor ćemo naći ako proučimo Sallyin odnos sa 
ocem za kojeg je bila jako vezana. Tvrdila je da bi za njega učinila sve. 
Obožavala ga je. On je u ratu bio teško ranjen, ali se potpuno oporavio i postao 
vrlo uspješan pravnik. Otac je bio sjaj njenog, a ona njegovog oka. Međutim, 
kada je odrasla, oči su joj izgubile sjaj. Što se stvarno dogodilo među njima? 

Sally je imala starijeg brata, koji je bio vezan za majku, ali ne toliko koliko 
ona za oca. S majkom nije bila bliska. Majku je doživljavala kao nezrelu i 
zavisnu i osjećala se gotovo u svemu superiornom u odnosu na nju. Tijekom 
analize je nekoliko puta naglasila da majka nije bila tu kada joj je trebala. Vidio 
sam da je Sallyino lice napeto, disanje plitko, glas prigušen - što je sve ukazivalo 
na to da je Sally bila lišena majčine njege tijekom prve dvije godine života. 
Ležanje na kauču i posezanje rukama izazivalo je kod Sally neka vrlo bolna 
osjećaja. Rekla bi mi: "Nema svrhe. Nikada to neću dobiti". "To" se odnosilo na 
ljubav. Tada bi tiho zaplakala. Duboko unutra, Sally je bila očajna. 

Što je terapija više napredovala, to je njen očaj bivao sve snažniji. Više puta 
je viknula, "Ne želim živjeti". Fasada se raspala. Ma koliko bolan, taj korak je 
bio neophodan u Sallynoj borbi za ponovno stjecanje vlastitog identiteta. 

Sally je tvrdila da ju je otac volio, što objašnjava njenu vezanost za njega. 
Ali, da je očev interes za nju bio nesebičan, ona bi imala pozitivnu sliku o sebi. 
Na žalost, njegova ljubav je bila seksualno obojena. Kada smo radili na tom 
aspektu njenog života, potvrdila mi je da je bila svjesna očevih seksualnih želja. 
Unatoč tome što ga je neizmjerno voljela, trudila se da nikada ne bude sama s 
njim u kući. Otac je više puta pokušao da je poljubi u usta, a jednom i da je 
namami u krevet što je nju vrlo uplašilo. Otac se jako ljutio kada je počela 
izlaziti sa mladićima i govorio bi joj da su djevojke, koje su slobodne s 
muškarcima, kurve. 

Kako bi Sally i mogla prihvatiti vlastitu seksualnost koju je, istovremeno, 
očev interes poticao a njegov puritanizam osuđivao? Rezultat toga bio je da se 
nije mogla identificirati sa donjim dijelom svog tijela. Bila je opsesivno čista i 
mnogo je puta izjavila da je donji dio njezinog tijela prljav. Pa ipak, Sally je bila 
vrlo seksi i privlačila je muškarce. Linije donjeg dijela njenog tijela 
nagovještavale su njenu potencijalnu senzualnost, a kruto, pasivno i bezosjećajno 
držanje strah od predaje. Iako je Sally imala mnogo muškaraca, nikada nije 
doživjela orgazam. Kada smo razgovarali o njenom seksualnom životu, rekla mi 
je: "Ja sam djevica-kurva". 

Da li je Sally voljela muškarce? Da i ne. Veze koje je imala s muškarcima 
bile su odraz njenog odnosa s ocem. On je bio tu da joj pruži neku vrstu njege, a 
ona je bila tu za njega u izvjesnom erotskom smislu. Ali ona nije bila tu za 
vlastitu seksualnost. To je bio tabu, čijim kršenjem i prihvaćanjem vlastite 
seksualnosti bi postala prava drolja, a ne kurva koja je još uvijek nevina. Voljela 
je muškarce jer su oni za nju izvor života i uzbuđenja, a mrzila ih je jer su je, kao 
i otac, iskorištavali, vrijeđali i ponižavali. A pošto je dozvolila da je 
iskorištavaju, na što ih je čak i sama navodila, prvo kao dijete a kasnije kao žena, 
mrzila je samu sebe. 

Sally nije bila rigidan tip. Prsni koš joj je bio relativno mek, tijelo 
fleksibilno. Ne samo što joj je srce bilo slomljeno već joj je i osobnost bila 
uništena do te mjere da gotovo i nije imala niti sliku o sebi, niti osjećaj da ima 
pravo da zahtijeva i da traži ono što želi. Psihijatrijski, bila je granična osobnost. 
Slika koju je imala o sebi bila je jako krhka i mogla se svakog trena raspasti. 
Također, može se reći da joj je srce bilo otvoreno i zato nije bila sklona 
bolestima koronarne arterije kao rigidni, oklopljeni tipovi. Nije se ni trudila da 
zadobije ljubav jer nije ni vjerovala da bi je netko mogao voljeti zbog nje same. 
Međutim, određene veze s muškarcima bile su joj potrebne jer bi se u suprotnom 
osjećala potpuno sama. 


* Za kompletnu analizu ove osobnosti, vidi ibid. 

Pošto je Sally imala otvoreno srce, opravdano je reći da je u tom srcu bilo 
neke ljubavi za muškarce s kojima je bila u vezi. Ali ovaj osjećaj je bio 
ograničen na srce i nije se širio na tijelo. Da je voljela muškarce i tijelom, tako 
kako ih je voljela srcem, uživala bi u seksu i doživjela neki stupanj orgazmičkog 
zadovoljstva. 

Problem rigidne osobnosti je da otvori svoje srce za ljubav. Sallyin problem 
je bio da stekne sliku o sebi - svoj identitet. Da bi se to postiglo, trebalo je učiniti 
dvije stvari: prvo, otvoriti, osloboditi Sally za čežnju što bi joj pomoglo da 
plačem odagna svoju tugu i drugo, pomoći joj da osjeti i iskaže ljutnju zbog 
očeve izdaje. Ova ljutnja se javlja i prema muškarcima koji je, kao odraslu ženu, 
iskorištavaju. Činjenica da oni to rade s njenom dozvolom, ne mijenja tu 
podsvjesnu ljutnju. Izražavajući ljutnju, Sally je počela vraćati svoju seksualnost 
i donji dio tijela napajati životom. Duboko disanje i odgovarajuće vježbe 
potpomogle su i pospješile ovaj proces. Tek kada seksualnost postane stvarnost 
njenog bića, moći će iskreno reći da voli muškarce. 

Žene koje vole muškarce ne osjećaju se ni inferiorno ni superiorno u odnosu 
na njih, niti prema njima gaje odbojnost ili neprijateljstvo. Takve žene su rasle i 
odrasle sa pozitivnim iskustvima vezanim za suprotni spol. Počevši od očeva, 
braće i ostali muški rođaci su se prema njima odnosili s poštovanjem i ljubavlju, 
a roditelji ih nisu koristili kao pijune. Ovakav stav prema djetetu, ženskom ili 
muškom, moguć je samo kada se u kući ne vode borbe moći, kada ljubav i 
poštovanje prevladavaju u odnosima između svih članova obitelji i kada je 
atmosfera prožeta zadovoljstvom i dobrim raspoloženjem. Jednostavno rečeno, 
zdrava djeca su produkt roditelja koji vole. Ali, nije dovoljno samo da roditelji 
vole svoju djecu; važnije je da se uzajamno vole jer tada i u seksu doživljavaju 
međusobno ispunjenje. Djevojke koje odrastu s roditeljima koji vode zdrav, pot- 
pun i ispunjavajući seksualni život postaju žene koje doživljavaju orgazam s 
muškarcem koga vole. 

Jedna od nesretnih posljedica feminističkog pokreta je tendencija da žene 
svu krivicu zbog svog nezadovoljstva i osjećaja inferiornosti svaljuju na 
muškarce. Ova optužba muškog spola nema nikakve osnove. U ovoj knjizi smo 
vidjeli da muškarci nisu ništa više nego žene zadovoljni i zadovoljeni ni u seksu 
ni u ljubavi. Sa stanovišta sklonosti ka srčanim bolestima i prijevremenoj 
smrtnosti, muškarci su slabiji spol. Ne može se poreći da su jači u politici, 
biznisu, karijeri, što uključuje stjecanje dobara i upotreba moći. Svoju snagu i 
moć često koriste protiv žena. Ali, bitno je naglasiti da posjedovanje i uporaba 
moći ne doprinose blagostanju čovjeka; zbog toga nitko ne voli više, ne živi duže 
i nema više radosti u životu. U svakom međuljudskom odnosu, upotreba moći 
podjednako šteti i onome tko je koristi i onome protiv koga se upotrebljava. 
Vidjeli smo da je moć destruktivna za ljubav. 


Problem medu spolovima je jednakost po poštovanju, a ne po moći. To 
znači da se prema ženama treba odnositi sa istim poštovanjem kao i prema 
muškarcima. Ista plaća za isti posao je ženino prirodno, osobno pravo. Na žalost, 
fraza isti posao zavarava. Slažemo se sa idejom da žena-rukovodilac treba primiti 
istu plaću kao i muškarac na tom položaju, ali što je sa ženom koja upravlja 
vrtićom? Da li je njen posao manje važan? Zar ona ne treba biti plaćena isto kao i 
bilo tko drugi tko nosi veliku odgovornost? A žena koja je ostala kod kuće da 
odgaja djecu - da li je njen posao inferioran? Ako vrijednost mjerimo isključivo 
novcem, uvodimo moć u sve interpersonalne odnose. 

Kada bi žena jurila za moći u istoj mjeri kao i muškarac, oboljela bi od istih 
bolesti koje muškarcima skraćuju život. Srećom, ona je donekle zaštićena od te 
opasnosti zahvaljujući svojoj prirodnoj funkciji - rađanju djece. Do sada je, u 
povijesti ljudske vrste, kod žena materinski nagon uvijek bio jači od želje za 
moći. Ali, ispunjenje žene se ne sastoji samo u tome da rađa djecu, već da ih 
voli. I ovdje je priroda ženama dala prednost u odnosu na muškarce, jer žena, 
dojenjem, neposrednije i direktnije iskazuje svoju ljubav prema djetetu. Isto kao 
što je rak dojke rjeđi kod žena koje doje, vjeruje se da su one i manje izložene 
bolestima srca. 

Široko govoreći, žene se manje nego muškarci boje ljubavi. Za razliku od 
muškaraca, manje ih je strah da pokažu emocije, da budu nježne, manje su 
zaokupljene svojim imidžom; lakše zaplaču, dijelom i zato što nisu, kao dječaci, 
odgajane da budu jake i čvrste. Zabrana na emotivni slom i plač imala je smisla 
kada su muškarci bili lovci i ratnici čija je primarna uloga bila zaštita plemena. 
Ali, rigidnost pri doživljavanju i suočavanju sa gubitkom nije isto što i hrabrost u 
opasnoj situaciji. Zadržavanje suza i gušenje jecaja kada voljena osoba umire 
nije čin hrabrosti već autodestrukcije. (samouništenja). 

Po prirodi i odgoju muškarci su uvijek bili fizički jači spol. Ali fizička 
snaga ne znači nužno i otpornost ili rigidnost. Nježnost je dobit za muškarca, isto 
kao i za ženu, iako je njemu možda teže da do nje dođe. Pa ipak, muškarac koji 
nije u stanju da ukloni obrane, koje je postavio da se zaštiti od ozljeđivanja, neće 
nikada voljeti. Uostalom, upravo ovaj nedostatak ljubavi uzrokuje bolesti srca. 
Ovo ćemo detaljnije obraditi u drugom dijelu knjige. 


DRUGI DIO 


SLOMLJENO SRCE I BOLESTI SRCA 


U prethodnim poglavljima bavili smo se prirodom ljubavi i proučili smo 
njenu direktnu vezu sa srcem. Vidjeli smo da u našoj kulturi mnogo ljudi pretrpi 
gubitak ljubavi u djetinjstvu i nastavlja život sa slomljenim srcem. U cilju 
preživljavanja, potiskuju bol, podižu obrambene zidove i navlače oklope - 
drugim riječima, ukrućuju i stežu mišiće prsnog koša, a to sputava i ograničava 
disanje, pokrete i osjećaje i stvara neprekidan stres za srce i tijelo. Prisutnost 
ovog stresa je, po mom mišljenju, upravo ono što kod ogromne većine ljudi 
stvara predispozicije za bolesti srca. 

U drugom dijelu ove knjige proučiti ćemo vezu između cijepanja srca i 
bolesti srca. Posebnu pažnju posvetiti ćemo srčanom udaru i pokušati otkriti 
zašto se on desi baš tada kada se desi. Za psihologe i psihoterapeute koji se bave 
proučavanjem života određene osobe, teška bolest nije tek slučajnost već nešto 
što je duboko povezano sa životnim stilom pojedinca. Ispitati ćemo neke od sila 
koje oblikuju taj životni stil i predložiti načine kako s njima izaći na kraj sa 
ciljem da ostvarimo život relativno oslobođen jakog stresa. Vidjeti ćemo da je bit 
u slijedećem: Samo osoba koja se ne plaši voljeti može u razumnoj mjeri biti 
sigurna da će joj srce ostati zdravo. 

GLAVA 6 


LJUBAV, STRES I SRCE 


Danas većina ljudi prihvaća ideju da prekomjeran stres vodi u bolest. 
Međutim, ovako uopćena ideja malo doprinosi razumijevanju specifičnih bolesti, 
kao što je na primjer oboljenje koronarne arterije. Kako to da stres kod jedne 
osobe udara na srce, kod druge izaziva artritis, a kod treće rak? Drugim riječima, 
kakva je priroda stresa koji negativno djeluje na srce i koja vrsta ljudi je naročito 
sklona srčanim bolestima kada se izloži takvom stresu? Meyer Friedman i 
Samuel Rosenman su se usmjerili na drugi dio ovog problema kada su započeli 
svoje pionirsko istraživanje uzroka bolesti koronarne arterije. Ovo istraživanje je, 
prema autorima, imalo za cilj odgovoriti na dva pitanja: "Prvo, da li misli ili 
osjećaji jedne osobe mogu uticati na razvoj bolesti koronarne arterije? Drugo, 
ako postoji takva uzajamna povezanost, kako ona djeluje?" 

Prvi korak, koji su ovi kardiolozi poduzeli, bio je da prouče svoje 
kardiološke pacijente i utvrde da li se i po čemu oni razlikuju od ostalih ljudi. 
"Promatrajući svoje pacijente na ovaj, nov način kao osobe, koje osim bolesnog 
srca imaju i druge organe i svoje osobnosti", Friedman je zabilježio, "postalo mi 
je jasno da se nije samo srce pokvarilo. Nešto u načinu kako se ti ljudi osjećaju, 
misle i djeluju također je alarmantno poremećeno." Primijetili su da gotovo svi 
koronarni pacijenti imaju slične izraze lica, geste i govor. Kao karakteristično 
naveli su slijedeće: stegnuta vilica i mišići čeljusti uz napregnuto držanje tijela; 
brzo lupkanje prstima ili drmusanje koljena; stezanje šaka i za vrijeme 
najobičnijeg razgovora; škripanje zubima; brzi pokreti, brz govor i nestrpljenje 
zbog sporosti drugih; grimasa, nalik režanju koja djelomično otkriva zube u 
kutovima usta. 

Reakcije ovih ljudi na događaje iz svakodnevnog života također su bile 
slične: naglašena ambicioznost, takmičarski duh sa izrazitom željom za 
pobjedom, razdražljivosti zbog razlika u mišljenju drugih osoba, kruti stavovi 
koji se zagriženo brane; nerviranje zbog zastoja u prometu ili čekanja u redu; 
kompulzivna potreba da se stvari naprave i okončaju - razlog što brzo jedu i 
hodaju; netoleriranje neaktivnosti. 


' Meyer Friedman and Diane Ulmer, Treating Type A Behaviout and your Heart" (New York: Alfred 
Knopf. 1984), 4. 
* Ibid. 5 

Friedman i Rosenman su podijelili ispitanike u dvije kategorije: Tipu "A" 
pripadaju sve osobe koje pokazuju neke ili sve opisane osobine, a Tipu "B" 
ostali. Osoba Tipa "A" definirana je kao izuzetno napeta, u neprestanoj žurbi, 
neprijateljski raspoložena, čega nije svjesna, a trajni nedostatak samopoštovanja 
kompenzira stjecanjem dobara i uspjeha. Friedman i Rosenman su ovu 
klasifikaciju primijenili na 5.500 zdravih muškaraca - tj. na one muškarce koji 
nisu nikada bolovali od srca i pratili su život tih muškaraca tijekom osam i po 
godina. Na kraju istraživanja su konstatirali da osobe Tipa "A" imaju sedam puta 
veće šanse oboljeti od koronarnih bolesti nego osobe Tipa "B". Osobe Tipa "A" 
također više puše, viši im je nivo kolesterola u krvi, a šanse da dožive srčani udar 
su im tri puta veće. Rezultati ovog istraživanja su više nego dovoljno uvjerljivi 
da rasprše svaku sumnju u postojanje direktne veze između stavova, ponašanja i 
bolesti srca. Studije drugih istraživača su dale slične rezultate. Tada je Friedman 
otišao korak dalje. Zaključio je da bi eventualna modifikacija ponašanja tipa "A" 
mogla utjecati na izloženost i osjetljivost osobe na mogući srčani udar. Drugim 
riječima, kada bi se ponašanje izmijenilo, srce ne bi bilo ugroženo. Takav ishod 
bi bio definitivan dokaz za tvrdnju da je samo ponašanje Tipa "A" uzročnik 
bolesti koroname arterije. Ovo drugo istraživanje, koje je trajalo tri godine, 
obuhvatilo je brojne pacijente s oboljenjem koronarne arterije koji su preživjeli 
infarkt miokarda. Prema vrsti postbolničkog tretmana, ispitanici su podijeljeni u 
tri grupe: 

1. grupa -pojačana kardiološka kontrola uz konzultacije sa kardiologom, 

2. grupa - pored kardiološke kontrole i konzultacija, oformljene su male 
grupe u kojima se radilo na problemima ponašanja tipa "A". 

3. grupa - redovna kardiološka kontrola. 

Podaci o recidivitetu (vraćanju ili pogoršanju bolesti) obrađivani su 
godišnje. Pronađeno je da je "razlika u stopi recidiviteta između 1. i 2. grupe u 
prvoj godini bila 48 posto, u drugoj 62 posto a u trećoj čak 372 posto". Krajem 
treće godine, razlika je dostigla vrijednost van bilo kakve statističke sumnje. 
Friedman je ovaj rezultat objasnio činjenicom da su ispitanici 2. grupe 30 posto 
reducirali svoje ponašanje Tipa A. 

Znači, odgovor na prvo od dva pitanja koje su Friedman i Rosenman 
postavili, je pozitivan: osjećaji i misli pojedinca utječu na razvoj srčanih bolesti. 

Ovo istraživanje je obuhvatilo samo mušku populaciju jer su, u vrijeme kad 
se ono provodilo, srčana oboljenja bila puno zastupljenija kod muškaraca. Novija 
istraživanja, međutim, ukazuju na porast srčanih bolesti kod žena, naročito u 
posljednjem desetljeću.“ Ponašanje tipa "A" je i za žene postalo životna zbilja. 


* Ibid., 144 
* Stephen Sinatra, neobjavljeni podaci, zasnovani na deset godišnjem proučavanju pacijenata sa 
oboljenjem koronarne arterije primljenih u Manchestersku bolnicu. 

Odgovor na drugo pitanje Friedman i Rosenmana, o mehanizmu odnosa 
između subjektivnog stanja osobnosti i razvoja srčane bolesti, bilo je teže naći. 
Njihova istraživanja su pokazala da osobe tipa "A" imaju teškoća sa 
metabolizmom masti u krvi, bez obzira da li su zdrave ili su već imale neku 
srčanu bolest. Također, osobe tipa "A" imaju viši nivo norepinifrena, "borbenog 
hormona", u krvi. Uz to, izlučuju više ACTH (adrenokortikotropni hormon) 
hormona, koji stimulira proizvodnju ortizonskih stres hormona u nadbubrežnoj 
žlijezdi i manje hormona rasta koje proizvodi hipofiza; na šećer reagiraju 
prekomjernim lučenjem inzulina. (Ovo je u skladu sa konstatiranom činjenicom 
da je dijabetes, koji se razvije u zrelom dobu, faktor rizika za oboljenje 
koronarne arterije.) Eksperimenti sa štakorima ukazuju i na moguću ulogu 
neprijateljstva. Kada se, električnom stimulacijom određenog dijela 
hipotalamusa, emocionalno stanje životinje iz miroljubivog pretvori u divlje 
neprijatelje, životinja reagira na gotovo isti način kao i osoba tipa "A": nivo 
kolesterola u krvi poraste, proizvodnja norepinifrena se poveća, a krvni tlak 
skoči. 

I mnoga druga istraživanja ukazuju da bi neprijateljstvo moglo biti 
odlučujući faktor u razvoju srčanih bolesti. Dombroski i suradnici“ su ponovnom 
analizom podataka dobivenih iz strukturiranih intervjua koji su vođeni sa 
kardiološkim pacijentima na kojima je napravljena angiografija (rendgensko 
snimanje krvožilnog sustava u koje je ubrizgan kontrast) pronašli da su "visok 
stupanj latentnog neprijateljstva i 'unutarnje ljutnje" - drugim riječima potisnute 
ljutnje - "u visokoj korelaciji sa stupnjem težine koronarne arterioskleroze". 
Provedeno je istraživanje! na 255 doktora koji su, tijekom studiranja u 
medicinskoj školi, popunjavali MMPI." (Minesota multifazni upitnik ličnosti je 
psihološki upitnik za utvrđivanje niza osobina ličnosti, prim. prev.) 

Ovi doktori su praćeni tijekom 25 godina. Utvrđeno je da su kandidati, koji 
su na skali neprijateljstva postigli natprosječan rezultat, pet do šest puta češće 
nego ostali imali infarkt i umirali zbog raznih uzroka za vrijeme perioda 
praćenja. Ali ako prihvatimo činjenicu da su neprijateljstvo i potisnuta ljutnja 
možda primarni uzročnici oboljenja koronarne arterije, još uvijek nam ostaje da 
objasnimo zašto to djeluje na srce, koje nije organ direktno uključen u emocije 
neprijateljstva i ljutnje. Čak i ako ove emocije stvaraju višak norepinifrena, zašto 
je. kod nekih osoba, upravo srce ovim pogođeno? 

Da bi odgovorili na ovo pitanje, trebamo znati da norepinifren djeluje tako 
što u opasnoj ili kriznoj situaciji mobilizira sve tjelesne organe, uključujući i 
srce, da se suoče sa krizom ili opasnosti. Ako osoba u kriznoj situaciji adekvatno 
reagira, hormon je ispunio svoju svrhu i nema nikakvih štetnih efekata na bilo 
koji dio tijela. Ali, obuzdavana ljutnja sve vrijeme osobu drži u kriznoj situaciji 


*I. M. Dombroski et al. Objavio R.B. Williams u Integrative Psychiatry 2, no 4:133. 
° J. C. Barefoal et al Psychosomatic Medicine 45 (1983):13. 

koju nikakva količina norepinifrena ne može ublažiti. Srce je neprestano 
stimulirano, a nesposobno da djeluje. 

Ali, većina ljudi u našoj kulturi, obuzdava određeni stupanj ljutnje. Na kojoj 
točki to postaje opasno za život? Odgovor na ovo pitanje traži drugačiji pristup 
problemu bolesti srca, jer sva dosadašnja istraživanja, unatoč svojoj neospomoj 
vrijednosti, ostavila su previše praznina da bi se ovaj poremećaj mogao potpuno 
razumjeti. Napokon, niti sve osobe tipa "A" obole od poremećaja koronarne 
arterije, niti sve osobe tipa "B" izbjegnu tu bolest. Prema studiji Western grupe iz 
koje su Friedman i Rosenman izvukli svoje podatke, samo 10 posto osoba 
dijagnosticiranih kao tip "A" je doživjelo infarkt miokarda tijekom perioda od 
8,5 godina, koliko je istraživanje trajalo. Sigurno je da bi, s vremenom, više njih 
dobilo infarkt, ali, ako je vrijeme faktor, onda trebamo znati i kako ono djeluje. 

Zašto se infarkt desi baš tada kad se desi? Uz određene predispozicije, kao 
što su ponašanje Tipa "A", pušenje i visok krvni pritisak, trebamo uzeti u obzir i 
neposredne povode. Drugim riječima, koji neposredan stres u životu osobe je 
najvjerojatniji "okidač" stresa? Kakva je veza između neposrednih uzročnika i 
predispozicija? Primijećeno je da gubitak posla često neposredno prethodi 
infarktu. Smrt voljene osobe može također izazvati smrtonosan infarkt, čak i kod 
osoba koje ranije nisu bolovale od srčanih bolesti. Budući je srce uključeno u 
ljubav, ali nije direktno uključeno u neprijateljstvo i ljutnju, razumno je 
pretpostaviti da su poremećaji i problemi u ljubavi osnova za bolesti srca. U tom 
slučaju, izravna kriza u ljubavnom životu mogla bi biti neposredan povod za 
infarkt. Uvjeren sam da težište proučavanja cjelokupnog problema oboljenja srca 
treba prebaciti na kritičnu ulogu koju ljubav, ili odsustvo ljubavi, ima za zdravlje 
srca. 

Friedman je i sam došao do zaključka da je nedostatak ljubavi odgovoran za 
ponašanje tipa "A". "Sada vjerujemo", pisao je, "da je jedan od najznačajnijih 
faktora koji podupiru nesigurnost osobe tipa "A" to što ta osoba kao beba ili u 
ranom djetinjstvu nije dobila BEZUVJETNU LJUBAV, simpatije i podršku od 
jednog ili oba roditelja". U takvoj situaciji, osoba tipa "A" nema drugog izbora 
osim jednog jedinog: da se upusti u "neprekidnu borbu", neprestan napor da 
postigne ili dobije što više za sve manje i manje vremena". 

James Lynch je također sugerirao da nedostatak ljubavi može izazvati bolest 
srca.“ U svojoj knjizi "The Broken Heart" (Slomljeno srce) Lynch navodi 
statističke podatke koji jasno pokazuju da srčani udar rjeđe dožive oženjeni nego 
udovci, razvedeni ili samci. "Neoženjeni svih godina, oba spola i svih rasa u 
Sjedinjenim Državama", pisao je, "imaju veću stopu smrtnosti, ponekad čak i pet 
puta, od osoba u braku." Iako se ova konstatacija odnosi na sve uzroke smrti, 
posebno je točna za umiranje od kardiovaskularnih bolesti. Lynch se poziva na 


7 Ibid., 31 
* James Lynch, "The Broken Heart" (New York: Basic Books, 1977). 

istraživanja koja pokazuju značajan porast smrtnosti u roku od šest mjeseci 
poslije smrti voljene osobe.? Analizom pojedinačnih slučajeva je utvrđeno da je u 
75 posto slučajeva uzrok smrti oboljenje koronarne arterije. To je činjenica koja 
dokumentira razarajući efekt gubitka ljubavi za srce. Nerijetko, šok zbog takvog 
gubitka završava naglom smrću, često uslijed snažnog infarkta ili pretkomorne 
fibrilacije. Fenomen nagle smrti ćemo proučiti u slijedećem poglavlju. 

Lyncha je na proučavanje "medicinskih posljedica samoće" motiviralo to 
što su on sam i drugi naučnici primijetili da u laboratorijskim uvjetima ljudski 
dodir pozitivno djeluje na srce životinje. Također je opaženo da ljudski dodir 
pozitivno djeluje i na pacijente koji se liječe u koronarnim jedinicama. Pokazalo 
se da se psi uzbude i da im srce počne brže kucati kada čovjek uđe u laboratoriju. 
S druge strane, maženje smiruje životinju i brzina otkucaja njenog srca pada.'“ 
Ljudski dodir također utječe na protok krvi u koronarnim arterijama. 
Demonstrirano je da kod nekih pasa ljudski dodir ima istu snagu kao naporna 
fizička vježba. Također se pokazalo da mjerenje pulsa, naoko rutinski ljudski 
dodir, snažno utječe na kardiološke pacijente. Linč je zabilježio da "Kod nekih 
pacijenata... obično mjerenje pulsa ublažava i zaustavlja akutnu aritmiju."!! U 
prilog ovome govore i podaci da krvni tlak osobe koja miluje psa pada za 
vrijeme milovanja. 

Neizbježan zaključak koji proizlazi iz ovih istraživanja jest da ljudskom 
biću treba neka vrsta nježnog, emotivnog dodira. Mnogi ljudi to traže u braku, ali 
ne nađu svi. Zbog vlastitog straha od ljubavi, bračni partneri često jedan drugog 
tretiraju kao suparnike i upuštaju se u borbe moći. Prema tome, vidimo da iako 
oženjeni ne podliježu bolestima srca u tolikoj mjeri kao neoženjeni, ni oni nisu 
pošteđeni svojih srčanih udara. 

Kako je Lynch primijetio, "Ima... dovoljno raspoloživih dokaza na osnovu 
kojih se može predvidjeti veza između bračnog nesklada i razvoja bolesti 
koronarne arterije i prerane smrti." On se poziva na istraživanje dr. J.A. 
Medalnea u kojem je 10.000 Izraelaca (muškarci) kod kojih nisu pronađeni 
nikakvi simptomi srčanih bolesti, praćeno tijekom perioda od 5 godina. Ispitanici 
koji su kasnije doživjeli infarkt, bili su nezadovoljni i imali više problema u 
braku od ostalih. Pa ipak, sva istraživanja ove vrste nam govore da bračni 
nesklad jest faktor rizika, ali ne i odlučujući faktor. Ni u ovom istraživanju nisu 
svi muškarci u lošim brakovima doživjeli infarkt. Shodno tome, opravdano je 
pretpostaviti da se neki muškarci bolje od drugih nose sa stresom lošeg bračnog 
života. 


” Ova statistika je ažurirana. 
"" Lynch, op. cit., 165 
" Ibid., 140 

Istraživanje koje je kardiolog dr Stewart Wolf,!? proveo na stanovnicima 
grada Roseta u Pensilvaniji 1960. godine pokazalo je da nestabilne emocionalne 
veze stvaraju stres koji može ugroziti srce. Roseto je gradić od oko 1.630 
stanovnika, uglavnom Talijana, na oko 90 km od New Yorka. Wolfa je ovaj 
gradić privukao prvenstveno zato što je broj srčanih udara u njemu bio dvije 
trećine manji od broja u okolnim mjestima, iako su način ishrane i visina 
kolesterola u krvi bili približno isti. Što je to što štiti ove ljude od srčanih 
bolesti? Najznačajnija razlika bila je, kako je Wolf konstatirao, u kvaliteti 
obiteljskog života u Rosetu. Obitelj je bila središte svakodnevnog života, a 
stanovnici su još uvijek živjeli u skladu sa socijalnim običajima i tradicijom 
starog kraja. Ova koncentriranost na očuvanje integriteta obitelji pogoduje stilu 

Na žalost, dvadeset godina poslije ovog istraživanja, gradić je doživio 
drastične promjene. Razvila se industrija, izgrađene su nove kuće i Roseto je 
doživio nezapamćen procvat. To je izvršilo velik utjecaj na način života njegovih 
stanovnika - dom je prestao biti središte života i pretvorio se u bazu iz koje se 
ujutro odlazi, a navečer vraća. Nije prošlo puno vremena, a zdravstvena statistika 
je pokazala da se Roseto, po broju infarkta i srčanih bolesti, izjednačio sa 
okolnim gradovima. 

Obiteljska stabilnost, koja je svojevremeno krasila Roseto, danas je prilično 
rijetka i ne može se stvoriti po želji ili po zapovjedi. Jedna od komponenata 
modernog života, s kojom mnogi od nas žive, je stres lošeg braka ili stvaran ili 
preteći raskid veze. Da bi bili u stanju da se efikasno nosimo s tim stresom važno 
je da shvatimo njegovu prirodu. Na osnovu gore navedenih studija, izgleda da 
srce mogu ugroziti dva različita tipa stresa. Jedan proizlazi iz stresne situacije u 
široj okolini - najčešće na radnom mjestu i veže se uz ponašanje tipa "A". Drugi 
proističe iz situacije kod kuće i veže se za bračne probleme i nedostatak ili 
gubitak ljubavi. No, nisu li ove situacije povezane? Konstatirali smo da je 
ponašanje tipa "A" motivirano potrebom za većim samopotvrđivanjem. Ova 
potreba vuče korijen iz nedostatka bezuvjetne ljubavi u djetinjstvu. Naravno, čak 
i kada odrastemo potrebna nam je bezuvjetna ljubav. Djeluje nevjerojatno da bi 
osobe koje posjeduju bogatstvo takve ljubavi mogle podleći stresu jednako lako 
kao osobe koje nemaju tu ljubav. Prihvativši centralnu ulogu ljubavi u našem 
životu, šteta je što Friedman i Rosenman nisu, uz manifestno ponašanje, 
podjednako temeljno ispitali i ljubavni život svojih ispitanika. 

lako bračni nesklad često vodi do neprijateljstva, to nije uvijek tako. 
Alternativa je dobra bračna svađa. Određeni konflikti se mogu mirno razmotriti i 
razriješiti, ali oni koji dublje zadiru u sferu moći i samopoštovanja, što i 
predstavlja problem većine brakova, ne mogu. Žena, na primjer, može osjećati 
kako je muž iskorištava, ignorira njene osjećaje ili je ponižava. Muškarac se pak 


' Stewart Wolf and Helen Goodell, "Behavioral Science in Clinical Medicine (Springfield III: 1926) 

može osjetiti opterećen ovisnošću supruge, time što ga ona omalovažava svojim 
primjedbama ili seksualno izbjegava. Ovakva nezadovoljstva, ako se ne iskažu, 
vode u neprijateljstvo. Ali, iskazivanje negativnih osjećaja obično provocira 
ljutnju, što je dobro i korisno ako su supružnici spremni na svađu - borbu 
mišljenja. Nisu svi. Mnogo parova, iz straha da ne poremete odnose, ne iskazuje 
svoju ljutnju. Jedan suprug je izjavio: "Ne smijem pokazati da sam ljut jer se 
moja supruga osjeća previše ugroženom." Neke žene kažu da se njihovi muževi 
povlače kada se one naljute. Drugima je teško čak i osjetiti ljutnju jer je ta 
emocija još u djetinjstvu toliko duboko potisnuta da im sada, kao odraslima, i 
nije dostupna. Ako su se pak njihovi roditelji, kao moji, stalno svađali, oni se 
trude izbjeći rasprave i konfrontacije jer one samo stvaraju nepotrebne 
neugodnosti, a ništa nužno ne razriješe. Moji roditelji nikada nisu iskalili svoju 
ljutnju jedno na drugom, zbog čega su stalno bili neprijateljski nastrojeni. 
Rezultat toga bio je da sam se ja, kroz terapiju, morao jako potruditi da doprem 
do svoje ljutnje. 

Da li je iskazivanje ljutnje stresno samo po sebi? Mnogi vjeruju da su sve 
emocije stresne i da je najbolji način da se izbjegne stres ostati hladan, 
ravnodušan i pustiti da neugodna situacija procuri kao voda između prstiju. Ali, 
obuzdavanje reakcije zahtijeva određen napor jer reakcija je prirodan poriv. 
Ljudsko biće je senzitivan organizam čije reakcije na okolinu osjećaji motiviraju, 
a mišljenje usmjerava. U većini slučajeva, mišljenje i razum, koji djeluju preko 
ega, kontroliraju ponašanje, ali vrlo intenzivne emocije mogu nadjačati kontrolu 
ega i izazvati reakcije koje bi inače bile obuzdane. Na primjer, šefov postupak 
može toliko naljutiti radnika da će radnik iskazati svoju ljutnju bez obzira što 
time možda ugrožava svoj položaj. U takvim slučajevima, obuzdavanje ljutnje 
zahtijeva ogroman napor volje što je izuzetno stresno za tijelo. 

Osjećaje možemo reducirati samo ako se umrtvimo ili stvorimo debelu 
kožu. Ovim se ne smanjuje samo tlak okoline već i naša sposobnost da reagiramo 
ili posegnemo za nečim. Naravno, posljedica toga je neosjetljivost i na pozitivne 
i na negativne utjecaje, na ljubav, kao i na mržnju. Možda se stječe utisak da nas 
ovaj zaštitni manevar štiti od uobičajenih životnih stresova; u stvari, istina je 
suprotna. Oklopljivanje nas napreže, trošimo se i samim tim postajemo još manje 
otporniji na stres. 

Da bi shvatili ovaj paradoks, razmislite o slijedećem: Čovjek koji na leđima 
nosi pedeset kilograma brašna ili ugljena treba zategnuti odgovarajuće mišiće 
kako bi izdržao taj teret. Ova napetost se vidi u podignutim ramenima i napetoj 
muskulaturi i može se snimiti elektromiografom, aparatom za snimanje mišićne 
napetosti. Za održavanje ravnoteže, mišićna napetost se treba izjednačiti sa 
tlakom od 50 kg, koji proizvodi teret. Ali, stres (napor) nije u težini samog tereta 
već u napetosti tjelesnih mišića. 

Mnogi ljudi se žale na emocionalni teret i njihova tijela pokazuju napetost 
sličnu onoj koju stvara fizički teret. Ramena su im uzdignuta, leđa povijena a 
mišići jako zategnuti - ponekad do bola. Pored fizičkog, emocionalni teret je 
snažan stresogeni faktor i u mnogo čemu jednako djeluje. Na žalost, često je 
lakše osloboditi se fizičkog nego emotivnog tereta. Stres koji izaziva 
emocionalni teret obično duže traje i štetniji je za organizam. 

Tijelo je uglavnom sposobno dobro se nositi sa određenom količinom 
stresa. Možemo, bez teškoća, nositi određen teret, podnijeti određeno 
emocionalno opterećenje i svjesno obuzdati određene impulse. Međutim, kada je 
opterećenje neprekidno a obuzdavanje reakcija kronično, stres postaje štetan. Još 
veća šteta se nanosi kada izgubimo svijest o teretu koji nosimo ili o 
ograničenjima koja smo sami sebi nametnuli. Do gubitka te svijesti dolazi kada 
prestanemo osjećati napetost u tijelu. 

Ne tvrdim da je svjesno obuzdavanje ponašanja neprirodno ili štetno. 
Naprotiv! Često svjesno kontroliramo ili modificiramo svoje postupke kako 
bismo ih prilagodili postojećoj situaciji. Efikasno i adekvatno reagiranje u danoj 
situaciji je funkcija samosvijesti i samokontrole. Prije nego što steknemo 
sposobnost upravljanja svojim postupcima trebamo biti svjesni osjećaja koji 
motiviraju određene reakcije i moramo imati sposobnost izraziti te osjećaje. 
Prema tome, čovjek može potpuno vladati sobom tek ako je svjestan samog sebe 
i sposoban izraziti svoje osjećaje. Relativno zdravi ljudi su vrlo samosvjesni i 
imaju dobru samokontrolu.  Neurotičarima nesvjesna kontrola ponašanja 
smanjuje sposobnost vladanja sobom. Podsvjesna kontrola ponašanja se najbolje 
vidi kada osoba nije u stanju reći "ne", zamoliti za pomoć, plakati kada je 
povrijeđena ili se razljutiti ako je netko vrijeđa. Kronična mišićna napetost ili 
rigidnost također su simptomi podsvjesne kontrole. 

Glavni mehanizam podsvjesne kontrole emocija je rigidnost, koja se 
ostvaruje stezanjem, napinjanjem voljnih mišića tako da se blokiraju putovi za 
iskazivanje impulsa. Impuls za plač blokira se stezanjem lica; impuls za napad i 
udarac stezanjem ramena i leđa. Kada ova stegnutost postane kronična, blokirani 
impuls nije u stanju doprijeti ni do površine tijela, ni do svijesti. Svijest o sebi je 
ograničena. Stezanjem i ukrućivanjem tijelo se umrtvljuje i na kraju pretvara u 
"bezosjećajan balvan", a svi dobro znamo da krut, odsječen balvan ili ukočen 
mrtvac nemaju osjećaje. Ako u tijelu nema spontanih pokreta nema se što ni 
osjetiti. Emocije su nevoljne tjelesne radnje. One nam se dese. Mi ne težimo da 
se zaljubimo u nekoga, jednostavno se zaljubimo. Nešto nas dirne do suza ili 
razljuti "do daske". Emocije i osjećaji nisu funkcije ega, koji upravlja voljnim 
radnjama - postupcima koji potpadaju pod kontrolu volje. 

Emocije su impulsi koji proistječu iz jezgre našeg bića, a ono je vezano sa 
samim srcem. Vidjet ćemo da se rigidnost može proširiti duboko u tijelo i 
zahvatiti glatke, autonomne mišiće. Ta duboka rigidnost može se naći u glatkim 

mišićima probavnih organa, bronhijama i arterijama. Kada se ukruti periferni 
krvotok razvija se hipertenzija (povišen krvni tlak) koja stvara velik napor 
srčanom mišiću i ubraja se u faktore rizika za bolesti koronarne arterije. Kada se 
razvije rigidnost velikih krvotoka, praćena formiranjem ateromnih pločica 
(masno tkivo na arterijskom zidu) koje sužuju ove vitalne opskrbne putove, rizik 
od fatalnog srčanog udara je vrlo velik. 

Ako želimo razumjeti ulogu koju emocije igraju u nastanku stresa, trebamo 
ispitati još jedan mehanizam podsvjesne kontrole osjećaja. To je NEGIRANJE. 
Negiranje ne umrtvljuje tijelo već blokira percepciju impulsa. Tipičan primjer za 
ovo je osoba koja tijekom rasprave padne u vatru, počne prijetiti i vikati, a kada 
je netko upita da li se i zašto ljuti, bijesno poriče da je uopće ljuta. Negiranje 
funkcionira tako što su perceptivne funkcije glave i ega odvojene od funkcije 
jezgra (srca) - nastanka impulsa. U stvari, oba mehanizma, negiranje i rigidnost, 
u određenom, različitom stupnju postoje kod većine ljudi. 

Negiranje je odgovorno za činjenicu što mnogo onih koji potiskuju svoja 
osjećaja također imaju tendenciju abreagovanja." (Suviše burne, pretjerane 
reakcije na beznačajne povode, prim.prev) 

Ranije smo uočili da se nezadovoljstvo gomila ako se ljutnja potiskuje. 
Ako se i nezadovoljstvo negira, podsvjesna ljutnja tinja kao uspavan vulkan koji 
na svoje postojanje podsjeća povremenim izbacivanjem oblaka pare - u obliku 
razdražljivosti ili zajedljivih opaski - koji se provuku kroz naprsline u kori. Ali, 
trajna frustriranost je u stanju da unutrašnju vatru razjari do eksplozije i to je 
uzrok provale iracionalnih i pretjeranih reakcija. Iskaljivanje bijesa ne donosi 
olakšanje zato što se, zbog potpuno proizvoljne i bezrazložne reakcije stvara 
krivica koja opet ispočetka raspiruje plamen neprijateljstva. 

Netko se može zapitati kakve veze bijes ima sa srcem, ili po istom principu, 
zašto je obuzdavanje ljutnje tako štetno za srce. Odgovor je da je ljutnja 
konstruktivna reakcija koja uključuje određen stupanj ljubavi i naklonosti dok 
bijes, naprotiv, sadrži element mržnje. Kada iskazujemo svoju ljutnju prešutno 
dajemo do znanja drugome da nam je stalo do njega, da želimo popraviti naš 
odnos i ponovo ga dovesti do točke u kojoj se osjećaju i izražavaju ljubav i 
prijateljstvo. Ljudi koji nam ne znače mnogo nas i ne ljute jer, ako počnu da nas 
vrijeđaju svojim postupcima, možemo se jednostavno okrenuti i otići. 

Jedan od mojih pacijenata je opisao ovaj pozitivan aspekt ljutnje. Oženio se 
da ne bi bio sam, a ona se udala da preboli propalu ljubav. Očigledno, u braku im 
baš nisu cvjetale ruže, a moj pacijent je patio od depresije. Bijeg iz svoje 
nesretne situacije potražio je u radu. Količina ljutnje koju je držao u sebi i 
obuzdavao je, bila je ogromna, ali nikada nije iskazao ni njen najmanji djelić. 
Osjećao je krivicu a samopoštovanje mu je bilo toliko slabo da je bio uvjeren 
kako nema prava tražiti tuđu ljubav. Trebalo je više od godinu dana terapijskog 


'* Mehanizam negiranja obrađen je u Lowen, Narcissism, 56-59. 

rada da njegova ljutnja izađe na površinu. Napetost tjelesnih mišića također je 
bila ogromna, jednaka količini potisnute ljutnje. Najprije je trebalo osloboditi 
nagomilanu napetost i stvoriti preduvjet za uspostavljanje kontakta sa osjećajima. 
Istovremeno, pažljivom primjenom psihoterapije pomoglo se pacijentu da se 
oslobodi osjećaje krivice tako što je postepeno shvatio njegovu prirodu i 
porijeklo - odnos majke prema njemu u ranom djetinjstvu. Njegova majka se 
razvela od oca zato što on nije ispunio njena očekivanja. Tako je moj pacijent 
postao majčin "kućni momak". 

Kada je ljutnja tog pacijenta prvi put izbila na površinu, osjetio je želju da 
demolira moju ordinaciju. Pustio sam ga da šutira krevet (to je zapravo 10 cm 
debela presvučena spužva) i da ga iz stojećeg položaja udara šakama. Bio je to 
dobar način da isprazni makar dio svoje ljutnje. Nekoliko mjeseci šakama je 
napadao krevet, a onda je jednog dana došao i rekao mi kako se naljutio na svoju 
suprugu. Ona se prethodnog dana kasno vratila kući i odmah sjela ispred 
televizora. Na to joj je on ljutito rekao da ako više voli televizor nego njegovo 
društvo, on će otići. Ne znam kako se svađa dalje odvijala, ali znam da su te 
noći, poslije dugo vremena, ponovo vodili ljubav i to, prema njegovim riječima, 
vrlo uspješno. 

Tijekom godina od mnogih pacijenata sam čuo sličnu priču -otvorena, čista 
svađa uz neprikriveno izražavanje međusobne ljutnje često završava pomirenjem 
u krevetu. S druge strane, kada medu partnerima vlada prikrivena, ne izražena 
ljutnja, gotovo je nemoguće ostvariti uspješan seksualni kontakt. Ljutnja otvara 
srce jer u suštini govori: "Meni je stalo". Neprijateljstvo, pak, zatvara srce i ono 
se prema drugom hladi. 

Hiperaktivna osoba je mnogostruko slična osobnosti tipa "A". Na svaku 
konfliktnu situaciju ili zamjerku reagira kao na prijetnju vlastitoj sigurnosti i 
samopoštovanju. Friedmanov tretman ovog problema ponašanja sastojao se u 
tome da navede pacijenta da postane svjestan svog napetog stanja, 
hiperaktivnosti i opsjednutosti uspjehom. Friedman je točno uočio da ovakva 
opsesija podriva kreativnost i toliko ometa produktivnost da na kraju nema 
nikakvih rezultata a samopoštovanje je isto ili slabije. Onoliko koliko 
hiperaktivna osoba prihvati Friedmanov način liječenja, toliko će se i opustiti i 
biti manje opsjednuta poslom što će srce osloboditi proporcionalne količine 
stresa. Ipak, ovaj pristup ima svoje nedostatke. Ne samo što ne uzima u obzir 
kroničnu mišićnu napetost, od koje hiperaktivne osobe pate, već ne dotiče ni 
samu srž problema. 

Srž problema je ljubav, a mjesto dom. Stresovi radnog mjesta mogu biti 
snažni, ali s njima je moguće izaći na kraj ako je osoba u sigurnoj i stabilnoj 
ljubavnoj vezi. Ono što se dešava kod kuće stvara stres koji je najopasniji za 
srce. 

Ovo znam iz vlastitog iskustva. Žena me je često optuživala kako se 
neprijateljski odnosim prema njoj, a ja sam to isto toliko često poricao. Tvrdio 
sam da je volim, i stvarno je volim, ali me ljutilo njeno opiranje da mi pokaže 
svoju bezuvjetnu ljubav. U prilikama kada bih je povrijedio nekom primjedbom, 
koju bi odmah zatim povukao uz "nisam tako mislio", ona se povlačila u sebe a 
znala je i da mi zaprijeti razvodom. Takva prijetnja bi me uplašila i tek tada bih 
postao svjestan kako se negdje duboko plašim odbacivanja. Vrijeđalo me je 
njeno odbacivanje i povlačenje koje je samo pojačavalo moje neprijateljstvo 
prema njoj. Ali kako sam se mogao ljutiti na nju zato što me želi ostaviti ako je 
moje ponašanje vrijeđa i čini nesretnom. Ipak, toliko koliko su nju vrijeđale moje 
zamjerke i primjedbe i mene je vrijeđalo njeno kritičko ponašanje. Osjećao sam 
se poniženim kada bi me kritizirala i isticala moje trenutke slabosti i nepažnje. 
Doživljavao sam to kao ponašanje vlastite majke, koja me je s jedne strane 
cijenila ali mi je zato s druge strane jasno dala do znanja da nisam dorastao 
njenim očekivanjima. Kada sam ovo rekao svojoj supruzi, odgovorila mi je da se 
ja prema njoj ponašam kao da mi je ona mama. 

Sada vidim da je moj problem bio u tome što nisam bio svjestan niti sam 
osjećao svoje neprijateljstvo. Kada bi me drugi optužili da sam takav, žestoko 
bih se branio čime bi samo pojačao to neprijateljstvo. Ali, kako sam mogao biti 
neprijateljski nastrojen prema osobi koju sam volio i čiju ljubav sam želio, kada 
bih priznavanjem svog neprijateljstva upropastio mogućnost da dobijem željenu 
ljubav čega sam se najviše i plašio. Srećom, nije me uhvatila panika niti se nisam 
ukrutio u samoobrani. Umjesto toga pokušao sam osjetiti i doživjeti svoje 
osjećaje. Kada sam prepoznao duboku tugu, zaplakao sam. Nikada nisam iskusio 
onakvu bezuvjetnu ljubav kakvu sam očajnički želio i mogao sam osjetiti koliko 
sam zbog toga bio ljut. Također sam shvatio da ne želim živjeti u ambivalentnom 
stanju. Ako ne mogu imati ljubav kakvu želim, otići ću sa svojim bolom. Neću 
život u klopci. Moram biti slobodan. 

Biti slobodan je za mene značilo biti iskren prema sebi. Nisam više mogao 
igrati igru "ti mene vrijeđaš a ja ti vraćam istom mjerom". Odlučio sam da više 
ne dozvolim ženi da me ponizi iz bilo kog razloga. Imam svoje slabosti, baš kao i 
ona svoje. Kada me kritizira, pretvara se u moju majku i to me odmah razljuti, 
bez obzira da li je kritika opravdana ili ne. Najčešće i jeste opravdana, ali to nije 
opravdanje da se iznosi na način zbog kojeg se osjećam kao malo dijete. Jedne 
večeri, tijekom jedne od naših svađa, toliko sam se razljutio da sam joj rekao 
kako ću je udariti ako me samo još jednom ponizi. Moja ljutnja je bila toliko jaka 
da nisam mario što će biti s našim brakom. Jaka ljutnja ne poznaje strah. Naša 
veza se zbog ovog ispada nije prekinula. S iznenađenjem sam otkrio da je 
reakcija moje žene na ovaj ispad ljutnje pozitivna. Ja sam doživio intenzivni 
osjećaj slobode. Lakoća koju sam osjećao jasno je ilustrirala koliki teret i stres su 
mi bili moji negativni osjećaji. 


Vjerujem da svi želimo slobodu, bezuvjetnu ljubav i predavanje ljubavi i 
seksu punim srcem. S iskustvima iz djetinjstva to nije lako postići. Ja sam 
potisnuo svoju ljutnju prema majci zbog nekih okrutnih stvari koje mi je učinila. 
Pamtim jedan događaj iz svoje treće godine. Mama me je grubo oblačila i ja sam 
je udario šakom. Tada se ona okrenula prema meni, prijekomo me je pogledala i 
rekla: "Kako smiješ udariti svoju majku!" Zbog toga sam se tako užasno osjećao 
da poslije toga nikada više nisam podigao ruku ni na nju niti na bilo kog drugog, 
osim u samoobrani. Njene riječi su sadržavale optužbu da je najveći zločin 
udariti onog koga voliš. Znam da sam se pokorio i potisnuo svoj bunt. Ali, što 
drugo bi malo dijete i moglo učiniti? S vremenom, kako sam i dalje potiskivao 
svoju ljutnju, osjetio sam kako se razvija jaka napetost u gornjem dijelu leđa i 
oko ramena. Na kraju sam postao tipičan kandidat za srčani udar - rigidna, 
oklopljena individua, blago pognute glave, zaobljenih leđa, limitiranog disanja. 
Ali, ovo stanje sam izmijenio radom na sebi koji ću kratko opisati. 

Dozvoljavam sebi tvrdnju da sam prošao dovoljno psihoterapije da bih 
mogao biti svjestan napetosti u svom tijelu i strahova povezanih s njom. Moj 
najveći strah bio je strah od odbacivanja ako ne ispunim očekivanja svojih 
roditelja. U tom strahu bio je prisutan i element panike koji sam nastojao izbjeći. 
Zbog toga mi je i držanje bilo toliko kruto i napeto. Također sam bio svjestan i 
svoje duboke tuge zbog preranog gubitka majčinih grudi. Ova tuga je prisutna u 
mojim najranijim uspomenama. Čak i kada bi mi ta tuga došla do svijesti nisam 
mogao zaplakati. Za mene, plakati je značilo slomiti se i biti bespomoćan - stanje 
od kojeg sam se žestoko branio. Otpor je bio u formi krutih leđa i krutog vrata. 
Intenzivno sam radio na svom tijelu da ga dovoljno omekšam kako bi se suze 
mogle lakše probiti. Radio sam posebne vježbe uzemljenja da ojačam noge i da 
se na njima osjećam sigurno. Oslobodio sam dio napetosti iz gornjeg dijela leđa 
istovremenim udaranjem šakama po krevetu i verbalnim iskazivanjem ljutnje. 
(Ove vježbe ću opisati u 10. poglavlju) Želio bih istaći kako je u većini slučajeva 
neophodno raditi i na tijelu i na umu da bi se ostvarile promjene koje osiguravaju 
zdravo srce. 

GLAVA 7 


SRČANI UDAR 


U ovom poglavlju razmotrit ćemo događaje koji neposredno prethode 
srčanom udaru kako bismo utvrdili emocionalno stanje žrtve. Znamo da stres, 
vezan uz ponašanje Tipa "A", stvara predispozicije za bolesti srca i infarkt 
miokarda. Ovaj stres je rezultat potiskivanja neprijateljstva, čežnje, tuge i straha - 
osjećaja koji su vezani sa doživljajem cijepanja srca u djetinjstvu. Oni se 
manifestiraju kroničnom mišićnom napetosti koja izaziva napuhana pluća, 
tendenciju zadržavanja daha, plitko disanje i opću rigidnost. Stres također utječe 
na povećanu proizvodnju hormona nadbubrežne žlijezde, poremećaj 
metabolizma masnih kiselina i smanjenu proizvodnju prostaciklina. Sada ćemo 
detaljnije razmotriti ove biokemijske promjene. 

Kada se osoba suoči sa stresnom ili opasnom situacijom normalno je da 
tijelo mobilizira energiju kako bi se suprotstavilo stresu ili uklonilo opasnost. 
Mnogo sustava djeluje zajedno kako bi potaknulo ovu mobilizaciju. Mozak ima 
dva glavna regulacijska sustava za kontrolu tjelesnih reakcija: voljni i autonomni 
živčani sustav. Prvi se uglavnom bavi s aktivnosti poprečno-prugastih ili voljnih 
mišića koja uglavnom potpada pod kontrolu volje. Drugi, autonomni sustav, 
regulira aktivnost unutrašnjih organa, žlijezda sa unutrašnjim izlučivanjem i 
glatkih mišića čiji rad se uglavnom odvija izvan svjesne kontrole. Autonomni 
živčani sustav ima dva suprotna dijela - parasimpatički i simpatički. 

Parasimpatički koordinira reakcije organizma na ugodne podražaje i djeluje 
tako što širi i opušta tijelo. Kada je stimulacija bolna ili opasna, aktivira se 
simpatički živčani sustav koji steže tijelo i mobilizira tjelesne obrane. Primjer 
aktivnosti ova dva sustava vidi se iz njihovog djelovanja na rad srca: 
parasimpatički smanjuje brzinu otkucaja srca a simpatički je povećava. Ovo 
posljednje također pomaže srcu da više krvi pošalje u mišiće koji se aktiviraju 
zbog prijeteće opasnosti. 

Pored ove nervne regulacije, razne žlijezde luče hormone koji imaju aktivnu 
ulogu u mobilizaciji tjelesnih obrana. Najvažnije su nadbubrežne žlijezde koje 

luče hormone Koji se zovu Kateholamini. Dva od tih hormona, adrenalin 1 
norepinifren pojačavaju srčanu aktivnost, podižu krvni tlak i stežu periferne 
krvotoke tako da više kisika i hranjivih sastojaka odlazi u mozak, srce i druge 
mišićne organe. Svi znamo kakvu snagu adrenalin daje osobi koja je pod 
snažnim stresom. Kateholamini također utječu na metabolizam masti, tjelesni 
rezervoar energije, jer pospješuju proizvodnju slobodnih masnih kiselina koje 
jetra zatim pretvara u trigliceride. Ali, aktivnost ovih hormona je uključena i u 
bolesti srca. Stvoreni lipo-proteini se mogu nataložiti na zidove arterija i oformiti 
aterome (zadebljanja) koji sužuju arteriju i smanjuju ili blokiraju protok krvi. 
Tako nastalo suženje koronarnih arterija je jedan od faktora odgovornih za 
infarkt miokarda. Drugi faktor je koronarni spazam koji, kada zahvati sklerotičnu 
arteriju, potpuno presijeca protok krvi do srčanog mišića. 

Ova jednostavna analiza pokreće jedno važno pitanje. Zašto se mehanizam, 
koji je priroda stvorila da pomogne organizmu u suprotstavljanju i obrani 
prijetnjama za vlastiti integritet, pretvara u uzrok bolesti? Zato što šteta nastaje 
onda kada je organizam spreman i mobiliziran za akciju ali je ne poduzima jer je 
sleđen od straha. Kada organizam borbom ili bijegom reagira na prijetnju, 
pojačana fizička aktivnost utroši višak energije stvoren metabolizmom masti. 
Ali, u stresnim ili opasnim situacijama u kojima ni borba ni bijeg nisu mogući 
višak lipoproteina se deponira na arterijske zidove. 

Dvije situacije jasno ilustriraju ono što se događa kada je osoba uhvaćena u 
zamku i nesposobna da na stres efikasno reagira. Utvrđeno je da nivo kolesterola 
u krvi financijskih službenika naglo raste uslijed pojačanog stresa izazvanog 
približavanjem roka -15. travanj -za predaju godišnje bilance. Oni se ne mogu ni 
boriti ni pobjeći već su prinuđeni sjediti na svojim radnim mjestima dok ne 
okončaju posao. Sličan rast nivoa kolesterola uočen je i kod studenata medicine 
za vrijeme ispitnih rokova. Studenti su također privremeno zarobljeni u situaciji 
koja ih tjera da podnose stres. I za službenike i za studente stupanj doživljenog 
stresa ovisi od individualnog stanja svakog od njih. Opuštenije će stres pogoditi 
manje, a zaplašenije više. 

Još jedan sustav je relevantan za naše istraživanje. To je sustav koji regulira 
proizvodnju sastojaka za kontrolu viskoznosti krvi. To su tromboksan (TxA2) i 
prostaciklin (PG12), a oba su derivati arahnoidne kiseline koja se nalazi u 
zidovima krvotoka i u krvnoj plazmi. Djelovanje ovih sastojaka je 
antagonističko; tromboksan izaziva zgrušavanje krvnih pločica i stezanje 
krvotoka; prostaciklin inhibira zgrušavanje krvi i širi krvotok. Pri normalnim 
uvjetima krv slobodno struji arterijama. Da bi se olakšao protok krvi, 
prostaciklin oblaže unutrašnje zidove krvotoka, koji su glatki i klizavi, tako da za 
njih ništa ne zapinje niti se lijepi. Ali, kada je oštećen arterijski zid, tromboksan, 
koji se proizvodi iz oštećenog tkiva, istog trena kada se zid arterije stegne izaziva 
vezivanje krvnih pločica u čvrst ugrušak. Ovo zaustavlja ili smanjuje krvarenje i 

predstavlja jedan od najvažnijih tjelesnih — obrambenih — mehanizama. 
Kateholamin, "borbeni hormon" stimulira proizvodnju tromboksana. Ali, ako u 
tijelu nastane višak tromboksana stvaraju se ugrušci i na neoštećenim arterijskim 
zidovima. Višak tromboksana znači manjak prostaciklina. 

Poljski naučnik, R. Grvglievski,' doprinio je potpunijem razumijevanju 
ovog kompleksnog mehanizma dokazavši da se prostaciklin proizvodi u plućima. 
Kod onih ispitanika kojima je farmakološki izazivao pojačano disanje, nivo 
prostaciklina u krvotoku je narastao. Drugi naučnici su potvrdili njegovo otkriće. 
U svijetlu veze između disanja i proizvodnje prostaciklina, J. Santorski? je naveo 
ovakav slijed događaja: STRES > OGRANIČENO DISANJE > MANJAK 
PROSTACIKLINA —> SKLEROZA. 

(Ne daje se kisik slučajno kao prva pomoć žrtvi infarkta miokarda. Da je ta 
žrtva tijekom života uzimala dovoljno kisika mogla je izbjeći infarkt.) 

Višegodišnje, neprekidno djelovanje svih ovih faktora oštećuje koronarne 
arterije i izaziva određen stupanj arterioskleroze. To je stanje u kojem su arterije 
krute, a njihov lumen (funkcionalna širina) sužen toliko da je protok krvi do 
srčanog mišića smanjen. Ako je ovo stanje u bilo kojoj arteriji ozbiljno, bolesna 
osoba kod svakog fizičkog napora osjeća bol u predjelu srca - na primjer 
prilikom penjanja uz stepenice. Ova bol, koji se zove angina, siguran je simptom 
oboljenja koronarne arterije, ali osoba može dugo bolovati od angine a da ne 
doživi infarkt. S druge strane, netko može dobiti infarkt, a da nikada ne osjeti 
anginalni bol. 

Do infarkta dolazi kada se jedna od koronarnih arterija potpuno zatvori i 
tako uskrati neophodan kisik određenom dijelu srčanog mišića. Bez kisika, 
vlakna tog mišića odumiru u procesu koji se naziva infarkt miokarda. Ako je 
infarkt jak, srce može pretrpjeti šok ili nastaje fibrilacija komore, a potom smrt. 
Ako čovjek preživi srčani udar, srce se donekle oporavlja. Mrtve mišićne stanice 
zamijeni fibrozno tkivo, a na tom mjestu ostane ožiljak. Srce sa ožiljkom je 
oštećeno srce, ali veličina oštećenja ovisi od lokacije i jačine infarkta. Nakon 
oporavka od srčanog udara, većina ljudi može voditi relativno normalan život, a 
kod mnogih se infarkt neće ponoviti. Međutim, ako se tlak i stres, kulminacija 
koja ih je i dovela do infarkta, ne smanje postoji velika vjerojatnost da će se 
desiti i drugi, pa i treći udar sa terminalnim ishodom. 

lako je za srčani udar dovoljno zatvaranje samo jedne koronarne arterije, 
obično ni ostale nisu zdrave. Kardiolozi koriste angiografju (rendgensko 
snimanje krvotoka u koje je ubrizgan kontrast) za utvrđivanje veličine suženja 
koronarnih arterija. Ako se bolest razvila do točke u kojoj ometa funkcioniranje 
arterija preporučuje se ugradnja bypassa, operacija kojom se oštećena arterija 
zamjenjuje zdravom venom. Na taj način normalizira se protok krvi do srčanog 


' R. Gryglewski, "Prostacyeline and Sclerosis" (Wroclaw: Polish Acad-emy of Science, 1981.) 
*). Santorski in ibid., 9 


Srčani udar 99 


r O * 2 maneh . ae Æ ut . E 


mišica all, aKO OKOINOSU KOJE SU dovele do ugrozavanja zdravlja srca 1 daije 
postoje, i nove "arterije" će s vremenom oboljeti. 

Obično se pretpostavlja da do srčanog udara dolazi onda kada je srce 
izloženo jakom naporu. Poznata nam je činjenica da starije ljude ponekad pogodi 
infarkt kada zimi ispred svojih kuća čiste snijeg. Tenisači, maratonci i drugi 
sportaši također ponekad dožive infarkt na sportskom terenu. Klasičan je primjer 
Jamesa Fixa autora nekoliko popularnih knjiga o sportu, koji je umro trčeći. 
Naknadno je otkriveno da je imao oštećenje koronare arterije. Očigledno se 
suviše naprezao i srce to nije podnijelo. Ali, ni čišćenje snijega niti trčanje nisu 
opasni sami po sebi. Stariji ljudi, kao i ja, često čiste snijeg bez ikakvih štetnih 
posljedica, isto kao što mnogi igraju tenis i trče, a da im to ni malo ne smeta. 
Opasno je forsiranje i naprezanje zato što ih uvijek prati određeno zadržavanje 
daha. 

Spontano pobuđeni postupci obično se izvode bez ikakvog napora. Kada je 
pokret rezultat osjećaja koji ga je inspirirao on je skladan i jedinstven: svi 
dijelovi tijela slobodno su koordinirani u akciji, a kisika nikada ne nedostaje. Na 
primjer, ne treba uložiti nikakav napor da bismo potrčali u susret osobi koja nam 
je draga, a koju dugo nismo vidjeli. Međutim, naše akcije su najčešće usmjerene 
prema nekom cilju i često je potreban određen napor volje da bi se do tog cilja i 
stiglo. Forsiranje ili naprezanje zateže mišiće, a to ometa disanje. Kada nam je 
izuzetno stalo do nekog cilja, napor i tlak kojem se izlažemo da bi ga postigli 
može biti toliko jak da uopće ne zaustavlja dah. S druge strane, ako se 
koncentriramo na disanje možemo značajno ublažiti napor bilo koje aktivnosti. 
Na primjer, tijekom čišćenja snijega od osnovne je važnosti zaustaviti dah u 
redovnim vremenskim razmacima. Pokušaj prevazilaženja osjećaja 
uznemirenosti ili zamora znači izazivanje neprilika. 

James Fix je mogao spasiti svoj život da je napustio trčanje onda kada je 
osjetio prve smetnje. Ali, odustati značilo bi priznati neuspjeh što mu je 
očigledno bilo neprihvatljivo. Kada se neuspjeh izjednačuje sa gubitkom 
samopoštovanja i, na osnovu toga, gubitkom prava na nečiju ljubav, to može biti 
dovoljno jako da izazove osjećaje bespomoćnosti i beznadnosti i završi slomom. 

U našoj kulturi je mnogim muškarcima potreba za dokazivanjem svoje 
muškosti snažan poticaj. Biti slab ili bespomoćan uključuje velik gubitak 
samopoštovanja. Ali, održati predstavu vlastite moći, snage i kompetencije znači 
uložiti ogromnu količinu energije u održavanju izuzetno štetnog držanja tijela. 
Isturene grudi, uvučen trbuh, ispravljena ramena, stegnuta vilica i kruta leđa 
možda i daju muškarcu "mačo" izgled, ali mu istovremeno ograničavaju disanje i 
čine ga neosjetljivim na fizički i emocionalni stres kojem sam sebe izlaže. 

Ipak, ovo su izuzeci. Većina srčanih udara se ne dešava tijekom napornog 
fizičkog rada. U jednom istraživanju, koje je obuhvatilo 1.347 slučajeva infarkta 
miokarda, utvrđeno je da se samo dva posto od ukupnog broja dogodilo tijekom 

HZiıCKOg naprezanja. ritanje povezanost 1zičKkog naprezanja 1 bolesti srca se 
najčešće postavlja tijekom postinfarktne rehabilitacije, kada se pacijenti raspituju 
o svojoj sposobnosti za vođenje seksualnog života. Ovi pacijenti se redovno boje 
da će im seksualni napor preopteretiti srce i izazvati novi udar. Ali, ove brige ne 
muče samo muškarce koji su preživjeli infarkt. Iako brojne šale o "slatkoj smrti" 
sugeriraju kako je srčani udar za vrijeme seksualnog čina idealan način za 
odlazak s ovog svijeta, vrlo malo ljudi umire tijekom seksa. Japanci su proučili 
30.000 smrtnih slučajeva i pronašli da se svega 35 dogodio za vrijeme seksu- 
alnog akta. Od tih 35,28 muškaraca je umrlo vodeći ljubav sa ženom koja im nije 
bila supruga. Podrazumijeva se da ovdje ubojica nije seks već krivica. Jedan 
medicinski istražitelj je konstatirao da u takvim okolnostima smrt nastupa u 
nepoznatoj sredini, poslije obilnog jela i konzumacije veće količine alkohola. 
Ako je dotični muškarac stariji, jedva da je u stanju da učini bilo što, a upravo ga 
napor i trud koji ulaže da izbjegne neuspjeh izlažu ogromnom emocionalnom i 
fizičkom stresu. 

Netko može istovremeno "pretjerati" na više strana. Kada se to dogodi, 
stresovi često nadmašuju ono što je srce u stanju podnijeti. Ovaj opis slučaja 
ilustrira takvu kombinaciju stresova. Doktor, koga ćemo nazvati Arthur, ovako je 
opisao događaje koji su prethodili njegovom infarktu: 

Moj otac je u 38. godini umro od akutnog infarkta. Ja sam, u 37. 
godini, na sam Božić, doživio infarkt miokarda. Nije mi promakla 
ironija ovog "poklona" niti činjenica da sam krenuo očevim 
stopama, mada godinu dana ranije U vrijeme infarkta razišao sam 
se sa damom s kojom sam se povremeno viđao i vratio ženi s 
kojom sam jedno vrijeme bio u burnoj i nestabilnoj vezi. Možda se 
moje ljubavne i seksualne veze mogu najbolje opisati kao nezrele i 
nestabilne. Nisam se mogao "smiriti" i "preuzeti obaveze" bračnog 
života. Moja seksualna aktivnost, sa mnogobrojnim partnericama, 
je bila donekle opsesivna. Pa ipak, uvijek sam se vraćao relativno 
nezadovoljavajućoj i emocionalno burnoj vezi sa ovom određenom 
ženom. U vrijeme infarkta, niti prije toga, nikada nisam primijetio 
ni osjetio niti jedan kardiovaskularni simptom (tj. ni anginu, niti 
aritmiju itd.). Povremeno sam na poslu, u stanici hitne pomoći, 
mjerio svoj krvni tlak. Nekoliko mjeseci prije infarkta dijastolni 
(donji) tlak mi je ponekad bio visok (110). 

Kao internista sa medicinskim obrazovanjem mogu konstatirati da 
su moji jedini faktori rizika (barem oni koje priznaje naša 
mehanicistička ortodoksnost) bili: obiteljska povijest, pušenje i 


* A M. Masters and H.L. Jaffee, "Factors in the Onset of Coronary Occlusion and Coronary 
Insufficiency: Effort, Occupation, Trauma and Emotion", JAMA 148 (1952): 794. 

serumski kolesterol 250. 

Sam infarkt miokarda pogodio me je poslije serije noćnih 
dežurstava u stanici za hitne slučajeve (od 19,00 do 07,00 h). 
Došao sam kući na sam Božić ujutro i probudio se u jedan poslije 
podne sa neobičnim bolom u prsima. Imao sam osjećaj kao da su 
mi prsa rastegnuta jakim "oprugama" koje vuku i trzaju na sve 
strane. Bilo je neugodno, ali zapravo me nije boljelo. Sjećam se da 
sam se pitao nije li to možda infarkt. Nisam ni primijetio kako se 
bol širi niz obje ruke, da se obilno znojim i da imam slabu 
mučninu. Bilo mi je nešto gore kada sam stegnuo pektoralne 
mišiće. Misleći da mi je zlo zbog mišićne napetosti, pokušao sam 
da masturbiram ali to mi je samo pojačalo bol i nisam mogao 
postići orgazam. Ustao sam, okupao se i osjećao se nešto bolje 
iako "iscijeđeno". Mislio sam da imam virozu i izašao sam, kako 
sam i planirao, na večeru sa ženom s kojom sam se viđao i njenom 
obitelji. Kući sam se vratio rano. Prvi dan poslije Božića, u sedam 
ujutro, otišao sam na posao, iako sam izgledao i osjećao se grozno. 
Upravo prije povratka kući palo mi je na pamet da načinim svoj 
elektrokardiogram. Pogledao sam ga i rekao: "Jebi ga." Imao sam 
akutan infarkt miokarda. 

Uslijedilo je burno liječenje. Ugrađen mi je bypass na pet 
krvotoka; tlak mi je poslije operacije naglo pao i - razumljivo - bio 
sam potpuno zbunjen." 

Ovo je samo još jedan slučaj muškarca koji je pretjerao u ustrajavanju na 
dokazivanju svoje muškosti i negiranju vlastitog tijela. Sličan scenarij vidi se i u 
narednom opisu infarkta i smrti tridesetšesto-godišnjeg muškarca. Srčani udar se 
dogodio kada je Joseph bio na Floridi, na ljetovanju sa suprugom. Ovo mu je bio 
prvi odmor poslije osam mjeseci neprekidnog, iscrpljujućeg i vrlo odgovornog 
posla. Joseph je u svojem području bio vrlo sposoban, ali činjenica da je pušio tri 
kutije cigareta dnevno govorila je o stresu pod kojim se nalazio. Uz to, bio je 
debeo i nije se mnogo bavio nekim fizičkim aktivnostima. Na dan kada je 
doživio infarkt dugo je igrao golf. Iste večeri je izašao sa ženom na večeru u 
jedan ekskluzivan restoran i obilno večerao. Žena je kasnije rekla da je preskočio 
desert, koji inače uvijek pojede, i da se poslije jela žalio da se ne osjeća dobro. 
Kući su se vratili poslije ponoći i vodili ljubav. Žena je ispričala da je imao slabu 
ejakulaciju i da mu je na kraju tijelo omlohavilo. Neposredno poslije odnosa 
ponovo se požalio da mu nije dobro. Kada je žena predložila da pozove doktora, 
odbio je rekavši da će mučnina proći. Ubrzo zatim rekao je da mu je u glavi 
čudno i poblijedio je. Supruga je izjavila da je izgledao kao drogiran. Ozbiljno se 

je pozvala hitnu pomoć, ali umro je prije nego što je pomoć stigla. 

Očigledno, Joseph je bio kandidat za srčani udar. Da je stvarno bio toliko 
briljantan koliko je njegova supruga tvrdila, to je i sam mogao znati. Iz njegovog 
ponašanja jasno se vidjelo da ide preko svojih granica i prkosi svojoj ranjivosti 
ili, kako ćemo vidjeti u slijedećem poglavlju, izaziva sudbinu. Mnogi muškarci 
poistovjećuju pušenje sa muškošću. Prema tome, prekinuti pušenje na 
podsvjesnom nivou vjerojatno poistovjećuju sa priznavanjem neuspjeha. Joseph 
je bio odlučan da uspije po svaku cijenu. Morao je dokazati da je najbolji u 
golfu, u jelu, u seksu. Naprezao se do same ivice, i preko nje, da potvrdi i održi 
svoj imidž. Možda se za vrijeme seksualnog odnosa našao licem u lice sa svojom 
impotencijom i uspaničio. 

Većina muškaraca plaši se neuspjeha u seksu jer je on vezan za gubitak 
ljubavi. Donedavno ovaj strah nije toliko mučio žene, ali situacija se mijenja sa 
sve većim učešćem žena u nemilosrdnom poslovnom svijetu, gdje se ljudi 
procjenjuju na osnovu novca i uspjeha. Mnoge žene poprime ponašanje tipa "A" 
i tako izgrade predispozicije za srčane bolesti. Za posljednja dva desetljeća, 
bolesti koronare arterije i infarkt miokarda drastično su porasli u ženskoj 
populaciji. Promjene u stilu života utječu i na seksualne funkcije. U jednom 
novijem istraživanju seksualnih disfunkcija žena, koje je urađeno na Masters i 
Johnson institutu, 218 zaposlenih i nezaposlenih žena odgovaralo je na pitanja o 
svom seksualnom životu. Analiza prikupljenih podataka pokazala je da žene koje 
su se posvetile karijeri, i na to troše najveći dio energije i vremena, pomoć zbog 
inhibiranih seksualnih želja traže dva puta češće nego nezaposlene žene ili žene 
koje rade na manje odgovornim radnim mjestima, tj. ne jure karijeru.* Žene od 
karijere se češće žale i na vaginizmus." (Jak spazam mišića oko donjeg dijela 
vagine koji izaziva bol i izuzetno otežava spolni odnos prim.prev.) 

Znači da muškarce i žene, težnja i trka za uspjehom izlažu ogromnom 
pritisku i istovremeno ih sprječavaju i uskraćuju im mogućnost da se tog pritiska 
oslobode kroz zadovoljstvo i ispunjenje ljubavi. 

Šezdesetjednogodišnja žena, rukovodilac, koju ćemo zvati Lucy, imala je 
baš te probleme ali se, srećom, povukla iz posla prije nego što joj se stanje 
pogoršalo do točke u kojoj bi srčana bolest bila neminovna. Lucy je došla na 
terapiju poslije smjenjivanja sa visoke funkcije koju je zauzimala u jednoj 
velikoj korporaciji. Krivicu za gubitak položaja pripisivala je ljubomori 
pretpostavljenih, iako je službeno obrazloženje za ovaj kadrovski postupak bilo 
da joj nedostaje sposobnost procjene. Bez obzira na razloge, nije bilo teško 
primijetiti da je napeta i potresena. Bila je debela i stidjela se svog izgleda a 
sama je primijetila da joj je kolesterol izuzetno visok - čak 300. Primijetio sam 


*C. Avery-Clara, "Sexual Dystunction and Disorder Patterns of Working and Nonworking Wives", 
Joumal of Mental Therapy 12 (1986): 2. 

danuvada da ctmbktralna natnlnanae Nikan nna kantrnlikan da li Cancine diša dnhrn 

ovog položaja. Prsni koš joj je bio napuhan, a disanje loše. Jaka volja, koja joj je 
omogućila da se poslovno izdigne, nije postojala i u njenom privatnom životu: 
pušila je oko dvije kutije cigareta dnevno, iako je isprobala masu načina za 
prekid pušenja. Jednostavno rečeno, njen problem se sastojao u tome da dokaže 
svoju kompetentnost i superiornost - tipičan narcisoidni poremećaj osobnosti. 

Vjerujem da je Lucy izbjegla srčani udar samo zato što je prihvatila 
prijevremenu mirovinu poslije pada na hijerarhijskoj ljestvici. Na taj način se 
oslobodila stresa oštre poslovne borbe. Kasnija depresija ju je dovela na terapiju 
gdje je shvatila da karijera nije ono što joj godi već da je ljubavna veza sa 
muškarcem ono što istinski želi. Također je prestala pušiti. Na ovaj način, Lucy 
je pretvorila neuspjeh u slobodu. Da nije, i dalje bi se borila da održi svoj status i 
bila neprekidno izložena stresu i pritisku. 

U svojoj knjizi "The Healing Heart" (Srce koje zarasta) Norman Cousins 
odaje priznanje Arnoldu Hutshnevesu, autoru knjige "The Will to Live" (Volja 
za životom) za ideju da su "ljudi koji osjećaju kako su sputani obavezama kojih 
bi se najradije oslobodili kandidati za naglu i kobnu bolest".* Cousins je sam 
doživio srčani udar i to kod kuće po povratku sa "grozničavog puta na Istočnu 
obalu upravo prije Božića". Trebalo je da za nekoliko dana ode na još jedan 
službeni put na jugoistok i pomislio je da bi to moglo biti više nego što je u 
stanju podnijeti. Pa ipak, nije mogao otkazati ovu obavezu. Slijedećeg dana je 
dobio infarkt. 

"Baš poslije ručka", sjeća se Cousins, "pogodio me je val mučnine i 
slabosti. Počeo sam dahtati. Nisam osjetio nikakav jak, stežući bol kakav se 
obično povezuje sa srčanim udarom, ali tlak u prsima i teškoće u disanju 
potvrdile su da mi srce otkazuje". Supruga ga je priključila na bocu sa kisikom i 
tako je sačekao hitnu pomoć. Od te točke nadalje, Cousins se na svaki mogući 
način trudio izbjeći paniku jer je bio uvjeren da je panika pravi ubojica. "The 
Healing Heart" je knjiga u kojoj opisuje svoj oporavak od dijagnosticiranog 
"masivnog" razaranja srčanog mišića i akutne srčane insuficijencije i predstavlja 
zanimljiv prikaz moći koju psihološki i emocionalni faktori imaju za razvoj 
bolesti. 

Ali, da li ovi faktori mogu i izazvati bolest? Cousins nije bio tipična osoba 
tipa "A" -vjerovao je da smijeh može ublažiti stres, nije ni pio niti pušio, imao je 
nizak krvni tlak i normalnu tjelesnu težinu, zbog službenih putovanja. Dva 
mjeseca prije infarkta ostao je na hladnoći bez daha, osjetio tlak u grlu i težinu u 
desnoj nozi a u ispljuvku je bilo tragova krvi. Međutim, na EKG-u se nije 
pokazala nikakva nepravilnost a i simptomi su se povukli. Ipak, nešto nije bilo u 
redu. Na žalost, većina doktora ne može uočiti bolestan proces sve dok on ne 


* Norman Cousins, "The Healing Heart" (New York: W.W. Nortton & Company, 1983), 36. 
* Ibid., 35 

opušteno niti lako. Nisam mogao zasnati i osiećaa sam kako me 

ili loše, da li mu je i koliko tijelo rigidno, koliko su mu prsa napuhana a vilica 
stegnuta. Ako želimo shvatiti bolest, naročito kroničnu bolest, trebamo koristiti 
holističan pristup i pogled na osobu, kao i na njene organe. 

Ideja da neželjene obaveze mogu izazvati bolest je vjerodostojna, ali 
nepotpuna. Ako situacija budi osjećaja panike i bespomoćnosti to je sigurno 
opasno, naročito ako ti osjećaji prođu neopaženo. Napor koji se ulaže u 
blokiranje iskazivanja ovih osjećaja predstavlja stres za srce. Ali, prava i istinska 
klopka za srce je stanje bez ljubavi. Cousins je tvrdio da voli svoju ženu i djecu 
ali da nije siguran da li im to daje do znanja i da li oni osjećaju njegovu ljubav. 
Ne znamo intimne detalje iz Cousinsovog privatnog života, a kardiolozi se obi- 
čno njima ne bave tijekom liječenja pacijenta. Statistički podaci također ne 
pomažu, jer statističari ne postavljaju prava pitanja. Međutim, takvi detalji se 
nalaze u psihoterapeutskim opisima slučaja i pružaju nam podatke koji potvrđuju 
prethodno navedene koncepte. 

Priču koja slijedi ispričao je internist koji se poslije oporavka od infarkta 
došao posavjetovati sa mnom. Ralph je imao blizu šezdeset godina i nalazio se u 
drugom, nezadovoljavajućem braku. Iz prvog braka je imao kćer a iz drugog dva 
sina. Nevolje u drugom braku počele su rano, kada, kako je Ralph ispričao: 

Otkrio sam da moja druga supruga ne podnosi moju kćer. Prema 
njoj se ponašala kao osvetoljubiva i zla vještica. Tada bi bila kao 
dijete. Bila su to teška vremena. Pokušavao sam pomoći ženi, ali 
nije išlo. Za mene, život je bio pakao. 

Otprilike dvije godine prije srčanog udara napustio sam ženu. Ali, 
nisam mogao podnijeti muku drugog razvoda, koji bi uključio i 
moja dva sina, pa sam joj se vratio. 

Oko godinu dana prije infarkta, postao sam očajan. Sa suprugom 
sam bio impotentan pa sam odlučio pokušati s drugim ženama, 
"pustim se u promet" i prepustim seksu kad god i s kim god to 
poželim. Otkrio sam da s drugim ženama nisam impotentan ali ove 
seksualne avanture me nisu zadovoljavale. To nije imalo nikakve 
veze s mojim životom. 

Tada sam se zaljubio u mladu ženu, moju novu medicinsku sestru. 
Jedne večeri sam se kasno vratio kući, poslije sastanka s njom, i 
zatekao ljutu suprugu. Unatoč njenom bijesu, rekao sam joj za 
svoju novu vezu, ali nisam bio istrajan. Uvjerila me je i navela da 
se odreknem Mery, za što nisam bio spreman, tako da smo 
nastavili da se tajno sastajemo. 

Na sam dan udara, prije povratka kući, svratio sam s Mery na piće. 
Te noći žena mi je prišla i vodili smo ljubav. To sam baš odradio. 
lako sam imao erekciju i ejakulaciju, poslije se nisam osjećao ni 

steže tik ispod rebara. Otišao sam u kupaonicu misleći da će 
stezanje prestati ako ispraznim crijeva. Kao da se bol povukao, ali 
kada sam stigao do kuhinje, povratio se. Bio je to uporan bol i 
izgledalo je kao da jača. Trajao je oko deset minuta, ali nije bio 
nepodnošljiv. Pa ipak, palo mi je na pamet da bi to mogao biti 
infarkt. Žena je ustala i zamolio sam je da me odveze u bolnicu. 
Na putu do bolnice nekoliko puta sam nekontrolirano povratio. 

U sobi za hitne slučajeve priključili su me na EKG i, iznenađujuće, 
sav bol je nestao. Razočarao sam se jer sam postavio pogrešnu 
dijagnozu. Ali tada se bol vratio i dali su mi morfij. Zaspao sam i u 
snu doživio srčani zastoj. Doktori su uspjeli ponovo pokrenuti srce 
ali onda je nastupila fibrilacija komore i doktori su se namučili 
kako bi ponovo stabilizirali ritam rada srca. Budeći se i 
promatrajući nepravilnosti na monitoru otkrio sam svoj smisao za 
crni humor. Stvarno mi je bilo svejedno da li ću živjeti ili umrijeti. 
Nisam osjećao nikakvu paniku. Bilo mi je neugodno kada sam 
mislio da sam pogriješio u dijagnozi i osjetio sam olakšanje jer se 
pokazalo da sam ipak bio u pravu. Doživio sam infarkt 
posteriornog zida. 

Pitao sam se da li mogu dovoljno dugo živjeti da preživim ovaj 
brak? Osjećao sam da je noćašnji seks sa suprugom, prvi od kada 
sam se odrekao Mery, moja konačna izdaja samog sebe. 

Ovom infarktu je prethodio još jedan tragičan događaj. Sa svojim 
suradnicima ušao sam u projekt izgradnje klinike. Neposredno 
prije infarkta ispostavilo se da je projekt prava financijska 
katastrofa. Morao sam se odreći svog sna i raspustiti ljude. 
Osjećao sam se poraženo. Osjećao sam da me žena ima potpuno u 
šaci. 

Iz ovog opisa, koji jasno ilustrira moćne sile koje izazivaju srčani udar, 
možemo mnogo naučiti. Posljednja rečenica pokazuje do koje mjere se Ralph 
osjećao zarobljen svojim brakom. Ali, biti zarobljen nije odlučujući faktor za 
izazivanje srčanog udara. Ljudi se godinama nalaze u klopkama lošeg braka i 
drugih nesretnih situacija a da im se ništa dramatično ne desi. Po mom 
mišljenju, okidač je propast iznenadnog pokušaja bijega iz takve situacije. 
Neuspjeh ovog pokušaja ostavlja osobu sa osjećajem beznadnosti. Netko može 
tolerirati svoju mukotrpnu situaciju sve dok u srcu postoji i mrvica nade. Jedna 
izreka kaže da dok ima nade, ima života.( U originalu: Dok ima nade, srce kuca, 
prim.prev.) Ovo implicira da je srčani zastoj isto što i gubitak nade. Ralphov 
infarkt bio je kao pogrebno zvono i sigurno je bio povezan sa gubitkom nade, a 
Ralph je uistinu doživio srčani zastoj. 


106 Ljubav, seks i vaše srce 


Izgledalo je kao da želja da se oslobodi svojih obaveza i da se odmori i nije bila 


nada po svojoj suštini zapravo nada u ljubav, nada u sadržajnu i i ugodnu vé vezu sa 
životom, sa svijetom oko nas, sa nekom ili sa nekim posebnim osobama iz tog 
svijeta? Doživotna robija nije smrtna kazna ako osuđenik ostvari sadržajnu vezu 
sa ostalim osuđenicima i sa tim specifičnim svijetom. Ali, većina zatvorenika 
osuđenih na doživotnu robiju nada se pomilovanju. Na ovaj aspekt problema 
ćemo se vratiti u slijedećem poglavlju. Ovdje nas prvenstveno interesira uloga 
koju strah i panika igraju u povlačenju okidača za srčani udar. Zašto se Ralph 
nije mogao osloboditi svog braka? Što ga je sprječavalo? (Što ga je uplašilo?) 
Kasnije sam čuo da se ipak razveo. Trebamo shvatiti da se stvarna klopka nalazi 
u nama, da je srce zarobljeno čvrstim kavezom i da se žudi osloboditi i posegnuti 
za ljubavlju. Ali, bijeg iz ovog kaveza bi probudio bol cijepanja srca i strah od 
odbacivanja što bi moglo izazvati paniku i obuzdati i u korijenu ugušiti ovaj 
impuls. Ugušiti impuls posezanja za ljubavlju i slobodom u suštini znači stegnuti 
srce što može prouzročiti spazam jedne od koronarnih arterija. 

Po mom mišljenju, spazam je ključ za razumijevanje srčanog udara. Bolest 
koronarne arterije u formi ateromnih pločica i zadebljanja arterijskog zida jeste 
predispozicija za infarkt, ali je rijetko sama po sebi odgovorna za totalnu 
okluziju (potpuno začepljenje). Dvije činjenice idu u prilog ovom stanovištu. 
Ljudi godinama boluju od oboljenja koronarne arterije i ne dožive infarkt, a 
mnogo njih doživi infarkt, a da nikada ranije nisu imali nikakav poremećaj kor- 
onarne arterije. Prema tome, moramo se zapitati što to izaziva spazam. Spazam, 
osim koronarne arterije, pogađa i druga mišićna tkiva. Kada spazam pogodi 
velike poprečno-prugaste mišiće to se zove grč. Svi smo doživjeli grč nožnih 
mišića kada smo napravili neki nagao, brz ili neprirodan pokret. Spazam ne 
zahvata potpuno opuštene ili vrlo zategnute mišiće. U prvom slučaju svi pokreti 
su slobodni, a u drugom ne može doći ni do kakvog neprirodnog pokreta. 
Neprirodan ili neuobičajen pokret nastaje kada se zategnuti mišić počinje 
opuštati, tj. slobodno pokretati. Trenutan gubitak kontrole izaziva reakciju straha 
u zategnutom mišiću i on prelazi u spazam. Srećom, ovakvi spazmi ili grčevi 
nisu opasni i nestaju poslije opuštanja. Situacija je mnogo ozbiljnija kada se to 
dešava u koronarnoj arteriji. 

Žrtva srčanog udara je rijetko svjesna ovog redoslijeda događaja. Možda i 
shvaća da se nalazi u klopci, ali često ne osjeća sveobuhvatnu paniku izazvanu 
težnjom da se izvuče iz klopke. To je ista onakva panika kakvu je čovjek osjetio 
u djetinjstvu kao reakciju na cijepanje srca pa, isto kao tada, i sada na prijetnju 
koju ti osjećaji predstavljaju reagira zadržavanjem daha i imobiliziranjem tijela 
na najdubljem nivou - samom srcu. 

Cousinsov srčani udar ilustrira ovakav slijed događaja. Po njegovom 
sjećanju, infarkt se dogodio dan pošto je shvatio da ne želi ići na još jedan 
naporan službeni put, unatoč činjenici što je do puta preostalo još nekoliko dana. 

korijene. Oni su izbili na vidjelo kada je George. oporavljajući se od infarkta, 


naročito izražena, jer nije ni protestirao niti iskazao ljutnju zbog utiska da je 
uhvaćen u zamku. Čak i kada se udar dogodio nije se uspaničio niti vrisnuo od 
bola. Umjesto toga, prihvatio je situaciju na svoj tipično dobroćudan način. Ali, 
ova staloženost je bila samo na površini; unutra, u njegovom srcu, nešto se 
lomilo. 

George Engle psihijatar i internist, detaljno je opisao događaje koji su 
prethodili njegovom infarktu. On je doživio infarkt jedan dan uoči godišnjice 
smrti svog brata blizanca, Franka, koji je sa 49 godina umro od srčanog udara. 
Engleov opis baca svjetlo na ulogu podsvjesne krivice i neprijateljstva u 
izazivanju infarkta miokarda. 

Otac braće blizanaca umro je od srčanog udara dva dana prije svog 
pedesetdevetog rođendana. Umro je kod kuće, a tada 15-godišnji George je ostao 
sa, kako je to sam nazvao "prenaglašenim osjećajem nerealnosti" i uvjerenjem da 
ni on, kao ni otac, neće doživjeti 59. rođendan. 

Kao djeca, Frank i George su bili toliko slični da su ih i roditelji teško 
razlikovali. Njihov odnos je, prema Georgeovim riječima, bio "blizak, intenzivan 
ali uz snažno rivalstvo". Dječaci su išli u istu školu i odabrali istu profesiju. 
Frank je postao profesor medicine i patologije na Sveučilištu Duke, a George 
profesor medicine i psihijatrije na Rochersterskom sveučilištu. 

Frankova smrt, u dobi od 49 godina, bila je potpuno neočekivana. Par sati 
pošto je čuo da mu je brat umro, George je osjetio bol u grudima. Tjedan dana 
kasnije, na doktorskim pretragama otkrivena je srčana bolest. U to vrijeme imao 
je snove u kojima mu nije bilo jasno tko je umro - brat ili on sam. George je 
imao jak osjećaj da ni sam neće još dugo živjeti poslije Frankove smrti. Ali, kako 
su mjeseci prolazili, George se počeo nadati da će, ako ne doživi infarkt 10. 
lipnja, na godišnjicu Frankove smrti, biti pošteđen. 9. lipnja je doživio infarkt. 

Na dan infarkta, George je imao zakazan sastanak sa osobom koju je snažno 
identificirao sa svojim pokojnim bratom. Nije se veselio tom susretu i 
retrospektivno je shvatio kako se cijelog tjedna nečim bavio samo da ne bi 
razmišljao o tome. Sastanak je bio zakazan za 9. lipanj, uvečer. Nikada se nije 
održao. U 15,30 George je doživio infarkt 

"Na infarkt sam reagirao sa velikim olakšanjem", napisao je, "osjećao sam 
se smireno i spokojno. Ne samo što sam izbjegao neugodan susret, već više ne 
moram ni iščekivati srčani udar." 

Ovakva reakcija možda djeluje čudno, ali često se javlja, kako smo već 
primijetili, kod žrtava srčanog udara. Očigledno, anksioznost koju je George, 
zbog mogućeg infarkta, imao bila je za njega stresnija od infarkta samog. 
Vjerojatno je ova podsvjesna strepnja odigrala određenu ulogu u nastanku 
predispozicija za srčani udar, ali Georgeova anksioznost je imala i druge 

događaje iz života javnih osoba. Ovdje je posebno relevantan slučaj Elvisa 


slušao radio dramu "Hamlet". 
Odjednom mi je sinulo kako sam sada ovu dramu shvatio na nov 
način. Hamletov stric nije ubio svog brata. To je bila samo 
Hamletova fantazija. Zapanjio sam se što nikada ranije nisam 
uvidio ovu "činjenicu" i bio sam oduševljen sa svojim otkrićem. 
Naravno, brzo sam shvatio svoju grešku i lako prepoznao njene 
implikacije. Nisam ja odgovoran za Frankovu smrt. 

George je otišao iz bolnice, nekoliko mjeseci se oporavljao kod kuće i zatim 
"punom parom" prionuo na posao. 

Čitatelj se možda pita zašto se George osjećao odgovornim za bratovu smrt 
kada nije bilo nikakvih racionalnih podloga za takvu misao. Međutim, onaj tko je 
upućen u psihoanalitičke teorije, shvatiti će da Georgov osjećaj odgovornosti 
proistječe iz podsvjesne želje za Frankovom smrću. I sam George je priznao da 
je suparništvo medu braćom bilo vrlo jako. Sjeća se kako je jednom, u nastupu 
bijesa, jurio brata sa mesarskim nožem koji mu je kuharica silom oduzela. Kao 
mladići, dogovorili su se da nikada međusobno ne otimaju djevojke. 
Nesumnjivo, ovo suparništvo potječe iz ranog djetinjstva, iz težnje da svaki ima 
majku samo i potpuno za sebe. Kod životinja je ovakvo suparništvo, ako nema 
dovoljno hrane, stvar opstanka. Kod ljudi, najčešće je riječ o suparništvu na 
seksualnom planu. 

Kao i Normanu Cousinsu i George Engelu je bilo teško nositi se sa svojim 
negativnim osjećajima, pa ih je potiskivao. Onda kada negativni osjećaji dopru 
do svijesti i teže se ispoljiti, javlja se anksioznost. To se Georgeu dogodilo tjedan 
dana prije godišnjice Frankove smrti, sanjao je anksiozan san koji je opisao kao 
"agoniju krivice i gubitak zbog Frankove smrti i olakšanje zbog vlastitog 
preživljavanja". Drugi san, koji je sanjao na petogodišnjicu vlastitog infarkta, 
bacio ga je u tešku depresiju koju je pripisao konfliktu između želje da se ponovo 
ujedini sa svojim bratom i njihovog suparništva. Još dvije epizode tijekom 
narednih godina potvrđuju da se George, na podsvjesnom nivou, još uvijek borio 
sam sa sobom: sjećanje da Frank zapravo nije umro i iznenadan napad umora 
točno na minutu sedmogodišnjice Georgeovog infarkta. 

Strah da neće preživjeti pedeset osmu godinu, starost u kojoj mu je otac 
umro, George naziva svojim "Nemezis kompleksom". Ovi strahovi se također 
nazivaju i "reakcije godišnjice". Olin je posebno proučavao reakcije godišnjice i 
definira ih kao "psihološke reakcije koje se javljaju određenog, posebnog dana 
zbog sjećanja na stresne događaje iz prošlosti kojima je suđeno da se ponove u 
budućnosti... fizičke bolesti, kao npr. srčani udar; emocionalne bolesti, npr. 
depresija; poremećaji ponašanja, npr. zavisnosti." Olin citira vlastite slučajeve i 


* Bamey M. Olin, "Psychobiology and Treatment of Anniversary Reac-tions, "Psychosomatics 26 
(1986): 505. 


Srčani udar 109 


Kompleks Nemezis je češći kod muškaraca nego kod žena i obično se veže 


Presleya. Presley je također bio blizanac koji je nadživio svog brata i to ga je 
proganjalo. Uz to, Olin piše, "Elvis je bio vrlo blizak sa majkom. Kada mu je 
majka umrla - 14. kolovoza 1958. u 42. godini Elvis je izjavio: "Moj život je 
završen'. Devetnaest godina kasnije, 06. kolovoza 1977., Elvis je umro u 42. 
godini." 

Za Georga je godina Nemezis bila njegova 58. godina, starost u kojoj je 
umro otac. Tijekom te godine sve više je razmišljao o svom ocu shvativši koliko 
se s njim identificirao. Na fotografiji koju je tada snimila njegova supruga, 
George je zauzeo pozu toliko nalik očevoj da je izgledao kao njegov brat 
blizanac. Sudbinski dan je bio 12. prosinac, dan očeve smrti, koji pada dva dana 
prije očevog i dva dana poslije Georgeovog rođenja. U rujnu je George počeo 
osjećati neke zloslutne simptome - progresivnu slabost, umor, gubitak daha 
tijekom naprezanja i povremeno brzo lupanje srca. Nije na njih obraćao pažnju 
sve dok ga njegov doktor, primijetivši izuzetno bljedilo, nije odmah poslao u 
bolnicu. Pokazalo se da su to bili simptomi anemije izazvane velikim gubitkom 
krvi zbog krvarenja hemoroida. Gubitak krvi je ozbiljno ugrozio njegov život. 
Primio je transfuziju dvije doze crvenih krvnih zrnaca i oporavak je trajao oko 
dva tjedna. "Ali, da li je to bilo samo moje negiranje bolesti?" pitao se George, 
"Ili sam možda pasivno prihvatio bolest kao svoju zasluženu sudbinu, isto kao 
što sam prije osam godina pasivno prihvatio svoj infarkt?"? 

Nas ovaj slučaj interesira zbog uloge koju kritične godišnjice imaju za 
ubrzan razvoj bolesti. Engel piše: "U ovoj psihodinamičkoj situaciji, kalendarsko 
vrijeme postaje vanjski stimulans uvijek spreman ponovo pokrenuti borbu na 
život i smrt." Kod njega, borba se vodila između ljubavi i mržnje, prvo sa 
bratom blizancem, a zatim sa ocem za majčinu ljubav. Ali može li se dječak 
drznuti biti veći muškarac od vlastitog oca? Odnijeti pobjedu nad ocem znači 
osvojiti majku, zločin koji je van bilo kakve dozvoljene granice. 

Rastemo, razvijamo se i po nekim standardima ćemo prevazići svoje očeve, 
ali dijete u nama, zaboravljeno dijete identificirano sa srcem, ostaje isto. Rascjep 
između odrasli-ego i dijete-srce aspekata naše osobnosti, fiksira naša najdublja 
osjećaja na nivo šestogodišnjaka, na kraj Edipalne faze. Na tom nivou dječak nije 
u stanju prevazići svog oca niti ga nadživjeti i tako dokazati svoju superiornost. 
Jer, biti bolji muškarac od oca znači posjedovati majku. U nekim slučajevima 
ova mogućnost je toliko užasavajuća da na izgled ne ostavlja nijednu drugu 
alternativu do smrti. 


* Ibid.,506. 
” George L. Engel, "Death and Reunion: The Loss of a Twin", Dartmouth Alumni Magazine, June 
1981. 

isprazniti i iskaliti svoj bijes na krevetu ili nekom drugom pogodnom predmetu. 


uz odnose sa ocem. Srećom, ne završava uvijek smrću iako može prouzročiti 
bolest. U Georgovom slučaju, podsvjesno neprijateljstvo prema bratu i ocu, koje 
je prijetilo izaći van ("Drago mi je što si umro. Sada je sva slava moja."), 
izazvalo je reakciju panike koja je završila spazmom koronarne arterije. Po mom 
mišljenju, svaki se srčani udar mora interpretirati kao reakcija panike na 
podsvjesnom nivou. 

Gore opisana reakcija panike prethodi ili se događa simultano sa srčanim 
udarom. Jednom kada izbije, panika se bar privremeno stišava. Zapanjujuće je 
koliko se malo pacijenata uspaniči kada čuju da su pretrpjeli infarkt. U stvari, 
mnogi osjete olakšanje. Sada je borba završena. 

Ključ za sprječavanje infarkta leži u sprječavanju panike. Norman Cousins 
je potpuno svjestan opasnosti koju panika predstavlja za srce, naročito pošto 
osoba preživi koronarnu bolest. "Panika pojačava potencijalni zdravstveni 
problem", pisao je, "Panika može izazvati stezanje krvotoka, poremetiti 
normalan srčani ritam i čak izazvati infarkt miokarda."'“ Osobu možemo donekle 
osloboditi panike ako je utješimo, razuvjerimo i učinimo da se osjeća manje 
usamljena. Ali što raditi sa uspaničenom osobom koja uopće nije svjesna svoje 
panike? Prvo pitanje je kako je to uopće moguće? Vidjeli smo da rascjep između 
tijela i uma omogućuje da se osjećaj pojavi na fiziološkom, a da se ne percipira 
na svjesnom nivou. Tako, netko može podići ramena, uvući dah, širom otvoriti 
oči - drugim riječima, pokazati sve znakove straha, a da nije svjestan da se 
uplašio. Ako je strah dubok i kroničan širi se i na unutrašnje organe i tkiva. 
Glatki mišići bronhija i arterija postaju spazmični, koronarne arterije krute i 
postavljena je pozornica za infarkt uslijed akutne reakcije straha ili panike. 

Ako uspijemo osobu učiniti svjesnom svog straha ili panike, smanjiti će se 
vjerojatnost srčanog udara. Ljudi koji na svjesnom nivou doživljavaju paniku 
pate emocionalno, a ne fizički jer, prema općem pravilu, emocionalna bolest 
prethodi fizičkoj. Ovu tvrdnju potvrđuje obilje kliničkih dokaza. Svi psihijatri 
rade sa pacijentima koji pate od anksioznosti, često vrlo izražene. Ni u jednom 
slučaju nije registrirano da je ta anksioznost prouzročila srčani udar. 
Svojevremeno sam liječio pacijenta kojem je intenzivna anksioznost ozbiljno 
ometala normalno funkcioniranje i navodila ga na razmišljanja o samoubojstvu. 
Bio je svjestan da je ta anksioznost na neki način povezana sa ubilačkim bijesom 
koji je osjećao prema ocu, prema meni kao zamjeni za oca, a povremeno i prema 
drugim autoritativnim figurama. Ova anksioznost je proistekla iz straha da bi 
njegov bijes mogao neočekivano izbiti sa tragičnim posljedicama. Pošto je bio 
svjestan svog bijesa, nije bio kandidat za srčani udar. 

Za rad s ovim problemom neophodno je bijes pretvoriti u ljutnju, emociju 
koja se može integrirati u osobu i racionalno obraditi. Ali, pacijent mora najprije 


"" Cousins, op. cit., 134. 


Može udarati krevet do mile volje bez osjećaja krivice da nekoga ozljeđuje. Kada 
se oslobodi pritiska bijesa, može otpočeti identifikaciju sa ljutnjom i njeno 
adekvatno manifestiranje u situacijama koje to zahtijevaju. 

Terapija je usmjerena na samokontrolu unatoč činjenici što pacijenta često 
ohrabrujemo da se prepusti svojim osjećajima. Ovo nije kontradiktorno, jer 
samokontrola implicira sposobnost odbacivanja kontrole u odgovarajućim 
situacijama. Npr., gubitak kontrole nije dozvoljen u ljutnji, osim u zaštićenoj i 
kontroliranoj situaciji. S druge strane, ne trebamo se bojati odbacivanja kontrole 
u seksu, kada izražavamo svoja ljubavna osjećaja. Za razvoj zdrave 
samokontrole neophodan je potpun kontakt sa emocijama. Potiskivanje osjećaja 
slabi istinsku samokontrolu zbog rascjepa jedinstva osobnosti. Negiranje straha 
izlaže nas baš onom čega se plašimo. Ako sebi uskratimo preživljavanje patnje 
slomljenog srca i poreknemo strah od samoće, sami sebe činimo ranjivim i 
osjetljivima na napad koji nam može doslovno slomiti srce. 

otkucaja pada. Ali, fizička aktivnost nije jedina situacija u kojoj raste brzina 


GLAVA 8 


IZNENADNA SMRT 


Procijenjeno je da u Sjedinjenim Američkim Državama svake godine 
450.000 ljudi ili 25 posto od ukupnog broja smrtnih slučajeva, umre iznenadna 
smrću.' Prema De Silvi i Lowenu, koji su proučavali ovaj fenomen, "tipičnu 
žrtvu, za koju se obično smatra da je potpuno zdrava, smrt naglo snađe dok se 
bavi svojim uobičajenim aktivnostima". De Silva i Lowen definiraju ovakvu 
smrt kao onu "koja nastupi trenutno ili u roku od šest sati poslije pojave akutnih 
simptoma ili indikacija".3 Najčešće se pretpostavlja da je uzrok smrti srčani udar, 
ali se autopsijom često ne otkrije ni infarkt miokarda niti svježa koronarna 
tromboza jedne od koronarnih arterija. Međutim, žrtva iznenadne smrti sliči na 
koronarne pacijente po zastupljenosti faktora rizika kao što su: ponašanje tipa 
"A", hipertenzija, pušenje, visok nivo kolesterola i mišićna rigidnost praćena 
napuhanim prsnim košem. Danas je općenito prihvaćeno da je proces fibrilacije 
komore "terminalni mehanizam" naprasne smrti u skoro svim slučajevima. 
Fibrilacija komore je "nepravilna električna depolarizacija koja izaziva kaotičnu i 
neefikasnu mehaničku aktivnost srca uz prekid protoka krvi". Pošto srce kuca 
brzo i nepravilno, nije u stanju pumpati krv. Smrt nastupa u roku od nekoliko 
minuta ako se ne primijeni kardiopulmonarna animacija i defibrilacija. 

Ovdje ćemo pokušati odgovoriti na pitanje što se to desi da srce, koje 
normalno kuca, prijeđe u kobnu aritmiju ili abnormalni ritam. Za početak, treba 
znati da srce ne otkucava tako ujednačeno kao sat. Svi znamo da se brzina 
otkucaja povećava ili smanjuje u zavisnosti od potreba tijela za krvlju. Prema 
tome, kada se osoba bavi napornim fizičkim radom, brzina otkucaja može skočiti 
sa normalnih 70 u mirovanju na čak 130. Kada smo opušteni ili mirujemo brzina 


' R. A De Silva and B. Lowen, "Ventricular Premature Beats, Stress and Sudden Death", 
Psychosomatics 19 (1978): 694. 

* Ibid., 651. 

* Ibid 

* Ibid., 650 

* Ibid 


Iznenadna smrt 113 


uvjetovanje šokovima izaziva fibrilaciju komore. Naučnici su otkrili da se gornji 


otkucaja srca. 1 ijubav 1 stran ubrzavaju rad srca. Ovdje se ne radi o aritmiji vec o 
normalnim promjenama srčanog ritma, koje nisu patološke. 

Povremeno preskakanje po nekog otkucaja j je normalan oblik aritmije, koji 
smo vjerojatno svi doživjeli jer i sasvim normalno srce ponekad preskoči. Pa 
ipak, ovo preskakanje nije slučajno. Treperenje srca obilježava anksioznost na 
isti način kao i "leptirići" u trbuhu. Ako se preskoči samo jedan otkucaj, anksi- 
oznost je vjerojatno toliko slaba da i ne dopire do svijesti. S druge strane, kada 
srce zatreperi nemoguće je ne osjetiti anksioznost. 

Pod normalnim okolnostima, otkucaj srca je val kontrakcije koji se pravilno 
širi kroz srčani mišić. Prethodi mu određen električni fenomen koji pokreće 
kontrakciju pojedinačnih mišićnih stanica. Elektrokardiogram hvata električne 
komponente tog vala i registrira eventualne poremećaje njegovog tijeka. Ali, 
govoriti o električnoj nestabilnosti kao uzroku naprasne smrti znači razmišljati o 
srcu u čisto mehaničkim terminima. Ni čovjek niti srce nisu električni sustav, 
iako postoji električni aspekt funkcioniranja tijela. 

Moja teza je da nestabilna osoba ima nestabilno srce. Otvoreno srce, puno 
ljubavi pripada isto takvoj osobi; hladno i zatvoreno srce je u ravnodušnoj osobi. 
Nestabilnost bilo koje vrste je indikacija poremećaja kompletne osobnosti. 

Rad defibrilatora demonstrira emocionalni pokretač fibrilacije srca, paniku. 
Defibrilator je aparat kojim se srcu daje elektrošok. Kao jaka pljuska koja 
histeričnu, uspaničenu osobu privodi svijesti, elektrošok trenutno prekida svaku 
kardijalnu aktivnost i poslije toga se u većini slučajeva ponovo uspostavlja 
normalni ritam rada srca. U rijetkim slučajevima potrebna su dva ili više šoka za 
uspostavljanje normalnog ritma. 

Direktna veza između panike i iznenadne smrti prisutna je u mnogim 
slučajevima. Poznato je da osobe zatečene požarom ili nekom drugom prirodnom 
katastrofom hvata panika i da umiru od srčanog udara. Možda je uzrok tome 
prethodna nestabilnost srca, ali takve osobe su vjerojatno emocionalno 
nestabilnije od onih koje zadrže hladnokrvnost i prežive udes. 

Panika predstavlja borbu sa osjećajem da smo zarobljeni u situaciji koja je 
opasna za život. Ako organizam odustane od borbe i prihvati takvu situaciju, 
panika se povlači. Eksperimentalni dokazi, dobiveni iz laboratorijskih 
eksperimenata sa životinjama, značajno podupiru ovu tvrdnju. De Silva i Lowen 
su opisali jedno istraživanje u kojem su psi bili podvrgnuti elektrošokovima koje 
nisu mogli izbjeći. Iako je prethodno utvrđeno da svi psi imaju savršeno zdravo 
srce, osjetljivost na fibrilaciju komore je porasla za 40 posto. Porasla je i brzina 
otkucaja srca, krvni tlak i nivo "borbenog hormona" u krvi. Sve ove fiziološke 
promjene ukazuju na pojačanu aktivnost simpatičkog nervnog sustava, dijela 
autonomnog nervnog sustava koji priprema životinju za borbu ili bijeg. Kod onih 
pasa čije srce je već bilo oštećeno ranijom blokadom koronarnih arterija 

samom pomogao u osobnom životu i i u radu sa pacijentima. Kao i plač, i smijeh 

elekti mogu poništiu metodama Koje blokiraju aktivnost simpatičkog nervnog 
sustava. Lijekovi, kao što su propranolol i tolamolol, koji su inhibitori 
simpatičkih reakcija zaštitili su pse sa akutnim začepljenjem koronarne arterije 
od fibrilacije komore. Presijecanje simpatičkog nerva ima slično djelovanje za 
srce. I morfij, koji ublažava bol, dosta efikasno štiti od fibrilacije komore 
životinje koje se u svjesnom stanju izlažu jakom stresu. Djelovanje svih ovih 
postupaka sastoji se u ublažavanju ili sprječavanju reakcije straha.* 

Slučaj 14-godišnje djevojčice koja se onesvijestila kada ju je usred noći 
probudio udarac groma dramatično ilustrira ulogu straha u izazivanju fibrilacije 
komore. Poslije ovog prvog događaja, djevojčica bi padala u nesvijest i dobivala 
fibrilaciju komore svaki put kada bi je probudila zvonjava budilice, buka 
izazvana padom nekog većeg predmeta ili bilo koji drugi glasan zvuk. Ove 
epizode su bile kratke i prestajale same od sebe. Detaljnim pregledima nije 
utvrđena nikakva abnormalnost srca." Pretpostavilo se da je za ove napade 
odgovorna električna nestabilnost srca. Na žalost, nije napravljena dubinska 
psihološka analiza za utvrđivanje emocionalnog stanja ove djevojčice. Da li je 
ona bila uplašena osoba? Da li je imala noćne more? Da li je u djetinjstvu 
doživjela neku emocionalnu traumu? 

Lowen opisuje jedan neobičan slučaj straha impliciranog u iznenadnoj smrti 
tridesetdevetogodišnjaka sa strukturalno normalnim srcem. Fibrilacija komore se 
dogodila tijekom ranojutarnjeg sna na klinici koja se bavila poremećajima snova 
i spavanja. Čovjek je došao na kliniku žaleći se kako su mu snovi, koje obično 
sanja u to vrijeme, puni nasilja. U času smrti, na EKG-u, na koji je bio rutinski 
priključen, zabilježene su velike nepravilnosti u radu srca tijekom REM (ili 
dubokog sna). * 

U "The Healing Heart" Norman Cousins paniku naziva "konačnim 
neprijateljem"? naročito onu paniku koja obuzme pacijente kada čuju da boluju 
od ozbiljne bolesti. On kaže (a ja se slažem) "da je u liječenju teških bolesti 
najvažnije osloboditi pacijente panike i zlih slutnji". Iznenadna navala 
kateholamina (epinifren) do koje dolazi u panici može naglo prouzročiti čitavu 
lepezu negativnih reakcija koje ne isključuju kardijalnu destabilizaciju i stezanje 
krvotoka. ' Sve što ublažava ili odstranjuje paniku - ljudski kontakt, podrška, 
utjeha - pomaže. Cousinsovo specijalno protiv sredstvo je smijeh, koji je njemu 


° Ibid., 652 

” A H. Wellens, A. Venneulen and D. Duren, "Ventricular Fibrilation Occuring on Arousal from 
Sleep by Auditory Stimulation", Circulation 46 (1972): 661 

* De Silva and Lowen, op. cit., 658 

” Cousins, The Healing Heart, 202 

"" Ibid., 207. 

"' Ibid 

hitnu pomoć i otišao po njegovu suprugu. Kada je supruga stigla, zatekla j je 

PUSPIESUJE ICSPILACIJU KUJA UJGIU I SICU USIBULaVa NČOpPNOUAI KISIK. 

Cousins opisuje slučaj koji slikovito prikazuje destruktivno djelovanje 
panike na rad srca. Slučaj se odnosi na jednog mladića kojem je, u sklopu 
redovnog doktorskog pregleda, napravljen elektrokardiogram. Na njegovo 
potpuno iznenađenje, kardiogram je otkrio znakove ranijeg srčanog udara. 
Mladić, koji je smatrao da ima odlično zdravlje, je izjavio kako ne zna ništa o 
tome. Pa ipak, te noći prvi put su mu se pojavili bolovi u grudima i uspaničio se. 
Slijedeća tri dana ličila su na moru. Izgubio je osam kilograma i progonile su ga 
misli o smrti. Test opterećenja je pokazao kardijalnu slabost, a angiogram leziju 
jedne od koronarnih arterija. Preporučena mu je ugradnja bypassa. 

Cousins opisuje kako j je pomogao tom mladiću da prebrodi svoju paniku 
tako što ga je smirio i uvjerio da će mu srce dobro raditi ako vrati vjeru u sebe i 
vježba svoje srce. Na testu opterećenja koji je napravljen poslije terapijskog 
razgovora nisu otkrivene nikakve kardijalne ili respiratorne teškoće. Poslije šest 
mjeseci urednog i zdravog života, uz pridržavanje doktorskih uputa, ponovo je 
napravljen angiogram. Na tom angiogramu nije bilo ni traga nekoj leziji. 
Mladiću nije nikada ugrađen bypass. 

Ovaj slučaj je zanimljiv, ne samo kao primjer samoiscjeljujuće sposobnosti 
srca jednom kada se emocionalni stresovi smanje ili eliminiraju, već i kao 
ilustracija činjenice da panika koja se iskaže ne ubija. Ovaj mladić je puna tri 
dana živio u stanju neprekidne panike, a nije dobio fibrilaciju komore. Svjestan 
doživljaj panike je možda negativno djelovao na cijelo tijelo, ali srce je ostalo 
pošteđeno. Kroz cijelu knjigu ističem da potiskivanje osjećaja izaziva somatske 
bolesti. 

I sam, sam se susreo sa slučajem naglog srčanog zastoja u kojem je 
potiskivanje osjećaja bilo evidentno. Žrtva je bio moj bivši pacijent, Benjamin, a 
uzročnik, kako sam kasnije saznao od supruge, neželjeno umirovljenje. Uz 
odlazak u mirovinu veže se više srčanih udara nego uz bilo koju drugu životnu 
situaciju. Benjamin je prije 30 godina bio kod mene na terapiji, ali smo svih tih 
godina održavali vezu. Nikako ga ne bih mogao opisati kao osobu tipa "A". Nije 
se borio za prestiž, nije bio agresivan, nije se svim silama trudio da što više 
stekne, niti je radio pod vremenskom stiskom. Nije mu nedostajalo ni 
samopoštovanje. Naprotiv, osjećao se snažno i superiorno zahvaljujući svojoj 
širini, osjetljivosti za ljude i obrazovanju. Bio je samouk ali je stekao široko i 
temeljito obrazovanje. Ipak, znam da ispod te fasade nije bilo samopouzdanja i 
da je naginjao ka pasivnosti. Iznenada je umro u šesdesetšestoj godini, 
neposredno prije odlaska u mirovinu sa radnog mjesta poslovođe u 
mehaničarskoj radionici. 

To se dogodilo ovako: Jednog jutra prijatelj ga je autom povezao na posao. 
U autu se Benjamin jednostavno presamitio. Prijatelj ga je vratio kući, pozvao 

poslodavce. Ove osjećaje nije pokazao ali su se oni reflektirali u njegovim 

Supruga OpIUZCNOS Na UAVHJAKU ISPIĆU KUCE I UOSUDIJE PIVE PULNOCI KaKo mu udje 
reanimaciju. Uzalud su se trudili. Autopsijom je utvrđeno da je uzrok smrti bila 
fibrilacija komore uslijed progresivne koronarne arterioskleroze. 

Benjamin se nikada nije žalio na anginu niti na bol u grudima niti je ikada 
imao ikakav srčani poremećaj. Pušio je i vodio "sjedeći" život, ali nije bio debeo. 
Dobro sam ga poznavao i znao da u sebi nosi mnogo potisnute ljutnje. Iako je, 
zbog svega ovoga, bio sklon srčanim bolestima to ipak ne objašnjava njegovu 
iznenadnu smrt. Što se to Benjaminu dogodilo i izazvalo ovaj tragičan događaj? 
Njegova supruga mi je dala neke informacije o Benjaminovom emocionalnom 
stanju prije smrti: "Upravo dan uoči smrti rekla sam mu da otiđe u upravu i kaže 
im kako će od 1. siječnja u mirovinu. Neko vrijeme pričao je o tome da će u 
mirovinu, ali je isto tako govorio kako će raditi sve dok ne umre. Tako je i bilo. 
Bio je ambivalentan u vezi mirovine." 

Mirovina je za Benjamina podrazumijevala preseljenje u drugi, jeftiniji 
grad. Žena i on su već uplatili za novu kuću. "Dva ili tri tjedna prije smrti", 
ispričala mi je udovica, "bio je kod naših prijatelja koji su znali da planiramo 
preseljenje. Ponovili su mi njegove riječi 'Ali ja nikada neću živjeti u toj kući. 
Umrijet ću." Umro je prije nego što smo uplatili posljednju ratu za kuću." 

Posljednjih nekoliko godina života Benjamin se intenzivno okrenuo ka 
religiji. Zbog preseljenja u drugi grad morao bi prekinuti vrlo čvrste veze sa 
lokalnim svećenikom kome je čak i pomagao prilikom crkvenih obreda. U to 
vrijeme su se pogoršali njegovi odnosi sa suprugom a njihov seksualni život 
praktično sveo na nulu. 

Da je Benjamin imao veću sigurnost u braku, mirovina sigurno ne bi 
izgledala tako strašna. Ali, on se plašio svoje žene, kao što se, u izvjesnom 
stupnju, plašio svih žena. Kada je bio mali, majka ga je vezala uz sebe na način 
koji mu je onemogućio potpunu identifikaciju sa ocem. Majka je obuzdavala 
dječakovu agresivnost, a potkrepljivala senzibilitet i osjetljivost. Zbog takve 
bliskosti s majkom, seksualni interes prema njoj je bio tabu. Uz majku ga nije 
vezivala ljubav; čak i u trenutku smrti majka je imala vlast nad njim i plašio se 
nje. Nije se osjećao vezanim ni za suprugu. Njegove prave veze bile su van kuće 
- sa kolegama na poslu, prijateljima koji su dijelili njegovu ljubav prema muzici, 
sa crkvom. Perspektiva da se mora toga odreći i ostati vezan uz ženu bila je više 
nego što bi mogao podnijeti. Znao je da nije u stanju da se svega toga odrekne, a 
opet nije mogao reći ne. Nesposoban da se bori ili pobjegne, upao je u zamku. 
Vjerujem da ga je ubila panika potaknuta ovim osjećajem. 

Još jednu ilustraciju traume umirovljenja nalazimo u Karlovom slučaju. 
Karl je imao 61 godinu, bio je sportski pisac, strastan tenisač u dobroj fizičkoj 
kondiciji. Međutim, kada je napunio 60 godina umirovljen je po sili zakona. Ovu 
odluku je dostojanstveno prihvatio, ali bio je ljut i ozlojeđen na svoje 

ne postoji, nema prava da živi. On može odabrati život umjesto smrti, ali u 

DENU BJE Od sa ogaaaa ra NIELS U MIM LJ gada ra. ILU Jv Au u 
kojem je nekom trebao. Drugi snovi su bili puni čežnje i duboke tuge. Jednog 
jutra se onesvijestio i hitno je prebačen u bolnicu gdje mu je život spašen hitnom 
intervencijom uz pomoć defibrilatora. 

Priča Paul William "Bear" Brvanta "trenera sa najviše pobjeda" u 
univerzitetskoj ragbi ligi nema tako sretan završetak. Ubrzo poslije odlaska u 
penziju, umro je iznenada i neočekivano od masivnog srčanog udara. Svi su 
govorili da je umro zato što mu je srce prepuklo. Ragbi je bio njegov život i 
njegova ljubav i napustivši ga, presjekao je svoje najvitalnije veze. 

Kada je uzrok smrti fibrilacija komore, smrt, sa punim opravdanjem, 
možemo opisati kao reakciju na paniku. Međutim, srčani zastoj se može pojaviti 
i bez fibrilacije komore vjerojatno zato što ima ljudi koji smrt prihvaćaju 
hladnokrvno. Engel podsjeća na smrtni slučaj objavljen u časopisu "Life" (život) 
u kojem nije bilo ni jednog nagovještaja panike. Čovjek, o kome se u članku 
govori, imao je preko 70 godina. Nezavisan i neoženjen izvršio je sve pripreme 
za svoju sahranu, uključujući čak i nadgledanje uređenja terena na kojem će mu 
biti grob. Svima koji su ga poznavali djelovao je vedro i čilo. Tjedan dana poslije 
doktorskog pregleda, koji je pokazao da je u dobrom zdravstvenom stanju, 
okupio j je svoju obitelj i i, unatoč njihovim protestima, raspodijelio im je svu svoju 
imovinu, govoreći: "Meni više ništa ne treba". Engel kaže: "Kada je posljednja 
stvar dodijeljena, čovjek se srušio mrtav naočigled zapanjene rodbine." 

Kada smrt prirodno dođe na kraju punog života, osoba mirno usni san iz 
kojeg se nikada ne probudi. Takva smrt je uobičajena u životinjskom carstvu, ali 
relativno rijetka među civiliziranim ljudima, jer se oni često bore između želje za 
smrću i volje za životom. S druge strane, primitivni narodi su spremniji sami sebi 
dozvoliti umiranje bez borbe ili konflikta, posebno u slučaju takozvane "voodoo" 
smrti. Ovaj fenomen je proučavalo nekoliko istraživača.! Voodoo smrt postoji 
među domorocima u Južnoj Americi, Africi, Australiji, Novom Zelandu, na 
Haitima i na Pacifičkim otocima. Jedan istraživač je ispričao: "Vidio sam kada je 
jedna starica bacila kletvu na jednog muškarca. Rekla mu je: 'Umrijet ćeš prije 
nego što sunce zađe.' I stvarno je umro. Nikakav uzrok smrti nije pronađen 
autopsijom."'* 

Vjeruje se da su domoroca, na kojeg je bačena kletva, zaposjeli zli dusi i 
pleme ga zato odbacuje. Sve veze sa zajednicom, uključujući i članove obitelji, 
se naglo i definitivno prekidaju. Bez ovih vitalnih veza on nije biće, nema dušu, 


"" G. L. Engel, "Sudden and Rapid Death During Psychological Stress”, Annual of Internal Medicine 
74 (1971): 777 

"M. L. Yawkes, "Emotions as the Cause of Rapid and Sudden Death", Archieves of Neurology and 
Psychoanalysis 19 (1936): 875-79. W. B. Cannon, "Voodoo Death", Psychosomatic Medicine 
(1957): 182-90. 

'* Cannon, op. cit., 186 

srce staje. 

Kao civilizirani ljudi smatramo da nismo podložni takvim sujevjerjima. Ali 
ona su tu, samo što se javljaju u drugačijem obliku. U ovoj knjizi smo vidjeli da 
je George Engel nosio prokletstvo očeve smrti, a Benjamin buduće penzije. J. J. 
Mathis spominje slučaj jednog pedesetogodišnjaka koji je iznenada umro usred 
akutnog astmatičkog napada, jedan sat pošto je stavio na kušnju majčino upo- 
zorenje da se čuva "kobnih posljedica" ako napravi nešto protiv njene želje. !5 

Djeca su naročito osjetljiva na kletve onih koje smatraju moćnima. Ako 
majka malom djetetu kaže: "Nikada te nitko neće voljeti. Grozan si", ono će joj 
najvjerojatnije povjerovati. Kada odraste i kada ego i racionalni um preuzmu 
kontrolu nad ponašanjem shvatiti će da, unatoč majčinoj prijetnji, zaslužuje 
ljubav, ali će se u dnu srca uvijek pitati nije li ona ipak u pravu. Pored toga, pošto 
tako "prokleti" ljudi smatraju da ljubav moraju zaslužiti vlastitim trudom uvijek 
će se osjećati pomalo izolirani i na distanci od drugih. 

Za dijete nema ničeg strašnijeg od osjećaja da je izgubljeno i samo na 
svijetu. Taj osjećaj može sa godinama izblijediti ali nikada potpuno ne nestaje. 
Nijedna životinja ne doživljava samoću na takav način jer se osjeća dijelom šireg 
prirodnog poretka. Čovjekov strah proizlazi iz njegove samosvijesti i činjenice 
da je od svih živih bića baš on najbespomoćnije i najzavisnije enje 
Opstanak ljudske vrste ovisi od produženog perioda majčinske ljubavi i njege. U 
sljedećem poglavlju vidjet ćemo da je gubitak ljubavi toliko moćan i strašan da 
onaj koji to doživi poželi umrijeti. 


'* J. L. Mathis, "A Sophisticated Version of Voodoo Death, Report of a Case", Psychosomatic 
Medicine 26 (1964): 104-7. 

ljudsko biće. Znate što? Želio sam da mi se ovo dogodi i nije me bilo briga da li 
én nreživlteti ili ne " 


GLAVA 9 


VOLJA ZA ŽIVOTOM 


I ŽELJA ZA SMRTI 


Autodestruktivno ponašanje je jedan od fenomena koji je najteže shvatiti. 
Ovo ponašanje je medu životinjama vrlo rijetko a među ljudima vrlo uobičajeno. 
Ljudi koji puše, drogiraju se, ili pretjerano jedu znaju na nekom nivou da je 
njihovo ponašanje štetno. Poznavao sam osobu koja je za svaku cigaretu govorila 
da je to čavao više zabijen u mrtvački kovčeg ali nije se odrekla svoje navike i na 
kraju je umrla od raka. Ne može se poreći da je ovaj čovjek želio umrijeti, ali to 
nije cijela priča. U svim autodestruktivnim osobama na djelu je, mada 
podsvjesno, potisnuta ljutnja. Suicid (samoubojstvo) je najbolji primjer. Većina 
psihologa smatra da nagon za oduzimanjem vlastitog života izvire iz želje da se 
ubije netko drugi: roditelj, bračni partner, bivša ljubav. Zbog osjećaja krivice ta 
želja se potiskuje, a ubilački nagon okreće prema samom sebi. 

Pošto su potisnuta ljutnja i neprijateljstvo karakteristike ponašanja tipa "A", 
nije iznenađujuće što osobe tipa "A" pokazuju izražene autodestruktivne 
tendencije. Friedman spominje dva uspješna rukovodioca koji su "zaboravili" 
prijaviti porez i to ih je koštalo karijere.! Da li su ti na izgled zdravi i normalni 
ljudi željeli da ih vlasti uhvate u prekršaju? Da li čovjek tipa "A" koji pretrpi 
srčani udar želi biti bolestan? Iznenađuje što izvjestan broj ljudi priznaje da ima 
takav stav. Friedman je otkrio da je više od polovice onih muškaraca 
obuhvaćenih njegovim istraživanjem koji su dobili infarkt ne samo očekivalo 
srčani udar već i žudjelo za njim. "Vraški je ugodno ležati ovdje, bez ikakvih 
briga i odgovornosti a zgodne sestre se brinu o tebi", rekao je jedan, dok je drugi 
izjavio: "Sada se slobodno mogu povući iz posla i konačno početi živjeti kao 


!' Friedman and Ulmer, op. cit., 141. 

Vjerovala mu je, iako su je svi prijatelji uvjeravali kako mu je to samo izgovor. 
Veza ie traiala godinama i maika ie napokon umrla. Ali. kada ie žena počela 

Izvjesnim ljudima možda izgleda da im je infarkt jedini način da pobjegnu 
od stresova, napora i tlaka svakodnevne egzistencije. Tek poslije infarkta oni u 
svoj život uvode one promjene koje su mogle spriječiti udar. Da li ovi ljudi imaju 
potrebu patiti, možda proisteklu iz dubokog osjećaja krivice, koja ih sprječava da 
slobodno raspolažu svojim životom sve dok ne plate svoju cijenu. Nema sumnje 
da autodestruktivne tendencije toliko snažno djeluju na osobnost da se osoba i 
bukvalno osjeća zarobljenom i nemoćnom da utječe na svoj život. Pošto su snage 
koje motiviraju takvo ponašanje unutrašnje i uglavnom podsvjesne na njih ne 
možemo uticati svjesnom voljom. Volja je nemoćna sve dok osoba ne shvati i ne 
objasni poreklo tih sila. 

Psihijatri znaju da bolest pacijentu često donosi sekundarnu nagradu ili 
dobit. Bolesnik obično dobiva pažnju i brigu kakvu nikada ranije nije imao. O 
njemu se vodi briga kao o djetetu bez ikakvih odgovornosti. Izvjesne bolesti se 
smatraju podsvjesnom emocionalnom regresijom, pokušajem da se dobije ljubav 
koja nije dobivena u djetinjstvu. Ipak, u tom slučaju bolesnik ne dobiva 
bezuvjetnu ljubav jer ga njeguju zato što je bolestan, a onaj tko ga njeguje 
neizbježno je nezadovoljan zbog tereta koji mu bolesnik, kao zdravoj osobi, 
predstavlja. (Ovo se ne odnosi na doktore i medicinsko osoblje koji taj teret 
prihvaćaju po profesionalnoj, osobno izabranoj dužnosti, već na članove obitelji 
koji se i sami bore za svoju nezavisnost.) Ako je bolest cijena za takvu pažnju, 
onda je ta cijena nerazmjerno visoka. Uz to, srčani udar je prijetnja za život bez 
garancije preživljavanja tako da se ne radi samo o pitanju želje za bolešću već i o 
želji za smrću. 

Ima ljudi koji često izražavaju želju da umru, a neki čak i rade na tome. 
Osobe sa suicidalnim tendencijama svjesno žele umrijeti, a kao razlog navode 
mukotrpnost i beznadnost svog života. Misli ili fantazije o samoubojstvu su 
odraz osjećaja "Ne mogu više to podnijeti". Ali, samoubojstvo ima još jedno 
značenje. Normalno je da osoba pokuša izmijeniti situaciju koju više ne može 
podnijeti. Suicidalni tip, pak, vjeruje kako je promjena nemoguća zato što on želi 
promijeniti ponašanje drugih prema sebi. Želi bezuvjetnu ljubav i prihvaćanje 
koje u djetinjstvu nije dobio od roditelja, a osjeća da je to ono što mu treba. Kada 
to ne dobije, osjeća se uskraćen i pun bijesa. Taj bijes još više raspiruje osjećaje 
da drugi, u odnosu na njega, imaju određena očekivanja koja on ne može 
ispuniti. U isto vrijeme, obuzima ga jak osjećaj krivice zbog ljutnje koju osjeća. 
Pošto se osjeća nevoljeno i nedoraslo situaciji, ljutnju usmjerava prema samom 
sebi. Uništavajući sebe nastoji povrijediti i druge jer je uvjeren da će oni patiti, 
što se ponekad i dešava. 

Četrdesetogodišnja razvedena žena sa dvoje djece bila je u vezi sa 
muškarcem koji je tvrdio da se ne može s njom oženiti sve dok mu je majka živa. 

ponašanja, Freud ga je nazvao repeticija kompulzije - prinude da se isti 
traumatičan i mučan scenarii cijelog života ponavlja. 


inzistirati na braku, on ju je ostavio. Nakon toga je dva puta pokušala izvršiti 
samoubojstvo kako bi kod njega izazvala krivicu i vratila ga. To nije uspelo, i u 
trećem pokušaju se stvarno ubila. 

Ovakvo, višestruko pojačano samodestruktivno ponašanje očigledno izvire 
iz poricanja ljutnje. Potisnuta ljutnja je kao nož uperen u srce. Ali što to zadržava 
ljutnju potisnutom? Drugim riječima, što je u osnovi autodestruktivnog 
ponašanja? Ako odgovorimo da je to strah, odmah se moramo upitati: strah od 
čega i od koga? Osoba koja potiskuje ljutnju nije svjesna da to radi iz straha. U 
većini slučajeva i sam strah je podjednako potisnut i osoba nema jasna sjećanja 
na rane doživljaje u kojima je bila i ljuta i uplašena - preciznije, uplašena da bi 
zbog ljutnje mogla biti kažnjena. Sve dok ne bude u stanju oživjeti i ponovo 
preživjeti neke od tih osjećaja nećemo biti u stanju potpuno razumijeti što je to 
što je tjera na autodestruktivno ponašanje. Ovaj proces je obično dio 
psihoterapijske analize čiji je primarni cilj da pomogne osobi da takvo ponašanje 
shvati i izmijeni. 

Freud je odavno primijetio da su otpor i transfer prisutni u svakoj analitičkoj 
terapiji. Otpor se odnosi na pacijentovu nesvjesnu blokadu terapeutovih napora 
da mu pomogne da dopre do svojih ranih iskustava, unatoč činjenici što pacijent 
zna da njegov oporavak ovisi od uvida koje će dobiti sagledavanjem i 
uspostavljanjem veza sa svojom prošlošću. Pošto je pacijent u podređenom 
položaju i treba mu pomoć, terapeuta vidi kao zamjenu za svog roditelja i na 
njega prenosi ili projektira konfliktna osjećaja koja gaji prema pravom roditelju. 
Dok očekuje da se terapeut, kao dobar roditelj, pobrine za njega, istovremeno ga 
doživljava kao lošeg roditelja koji će iskoristiti njegove potrebe i slabosti u svoju 
korist. Pacijent obično prikriva svoje nepovjerenje i negativne osjećaje prema 
terapeutu jer se plaši da će se terapeut naljutiti na njega i uskratiti mu pomoć ako 
iskaže ta osjećaja. Kako ovo ometa terapijski postupak zadržavanje negativnih 
misli je također oblik otpora. 

Zbog transfera, tj. prijenosa negativnih osjećaja na terapeuta, pacijent i u 
terapijskom odnosu stvara onu situaciju koja kod njega izaziva neurozu. Ovaj 
proces pruža šansu terapeutu ili psihoanalitičaru da shvati kako je neuroza 
nastala u originalnoj, prvobitnoj situaciji. Teoretski bi analiza transfera trebala 
osloboditi pacijenta fiksacije na tu ranu situaciju. To rijetko uspijeva zbog 
pacijentovog nesvjesnog otpora da otkrije sve svoje misli i osjećaje pa je tako 
vrlo teško načiniti kompletnu analizu transfera. Pacijent je uhvaćen u svoj 
transfer a terapeut u svoj kontratransfer (drugim riječima, svoju želju da 
pomogne). Prema tome, terapija ili psihoanaliza često dožive neuspjeh, a pacijent 
i dalje ponavlja svoje neurotične postupke, unatoč njihovoj evidentnoj 
autodestruktivnoj prirodi. Pošto je nebrojeno mnogo puta bio svjedokom takva 

se na to primorava, kako mi je sama rekla, samo bi legla i više nikada ne bi 
ustala. U ovom osjećanju se ogleda borba za opstanak unatoč nepodnošljivog 


Suočen sa fenomenima otpora, transfera i repeticije kompulzije, Freud je 
uveo koncept instinkta smrti, nazvanog Tanatos, kao polaznu točku za 
objašnjenje autodestruktivnog ponašanja. Kao protutežu destruktivnom 
djelovanju instinkta smrti Freud uvodi koncept instinkta života, nazvanog Eros. 
Freud je razvio teoriju da kod zdrave osobe Eros usmjerava instinkt smrti dalje 
od selfa i vani, u svijet, kao ljutnju ili agresiju. Međutim, ako instinkt života nije 
dovoljno jak pa instinkt smrti dominira u osobnosti, ljutnja se usmjerava na 
unutra, prema selfu (samom sebi) i nastaje stanje koje je Freud opisao kao 
mazohizam. 

Mnogi terapeuti su prihvatili ove koncepte, ali ja nikako ne mogu prihvatiti 
ideju instinkta smrti. Za mene je riječ instinkt uvijek asocirana sa životom. 
Naravno, ne možemo poreći da izvjesni ljudi sami sebe tjeraju u smrt. U 
njihovom slučaju izgleda da sile života nisu dovoljno jake da spriječe 
autodestruktivnost, ali to ne znači da je njihovo ponašanje prirodno ili 
instinktivno. Potrebno je dublje zaviriti u osobnost i detaljnije istražiti doživljaje 
iz ranog djetinjstva da bi se shvatio razvoj ovih autodestruktivnih sila. 

"Ako dišem, umrijet ću", govorio je jedan od mojih pacijenata. Disanje 
pouzdano nije autodestruktivno. Naprotiv, zadržavanje daha je protiv života. 
Kako onda pacijent može povezivati disanje sa umiranjem? 

U odgovoru na ovo pitanje nalazi se ključ za razumijevanje otpora i, prema 
tome, autodestruktivnih tendencija. Što dublje i potpunije osoba diše to u njoj 
ima više života. Tamo gdje ima više života ima i više osjećaja. Ali, kada su 
osjećaji toliko bolni da su nepodnošljivi, osoba će učiniti sve moguće da ne dođe 
u kontakt s njima, braniti će se od njih i poricati njihovo postojanje i plitko disati 
samo da ih ne bi osjetila. 

Vraćam se pacijentici čiji slučaj sam opisao ranije. Majka je nju kao bebu, 
puštala plakati toliko dugo dok nije povratila i gotovo se ugušila. Ovo iskustvo je 
ostavilo neizbrisiv učinak na mlad organizam: očajnički željeti ljubav znači 
riskirati bolnu smrt. Jedan traumatski doživljaj ne mora uvijek ozbiljno ugroziti 
dijete ali, u ovom, kao i u mnogim drugim slučajevima, može predstavljati 
obrazac odnosa roditelj-dijete. Zapanjujući dio ove priče je to što je za cijeli 
događaj moja pacijentica čula od svoje majke, koja joj ga je prepričala s 
ponosom. Majka nije popustila djetetu. Cijeli događaj je doživjela kao igru moći 
u kojoj je ona pobijedila. Dijete je, međutim, izgubilo - ne u igri moći, jer je 
nemoguće zamisliti da bi dvomjesečna beba mogla imati ikakav pojam moći, već 
povjerenje u majku. Mada je izgledalo kako se, poslije te epizode, majka i kćer 
dobro slažu, njihov odnos više nije bio srcem uz srce. Rezultat toga bila je de- 
presija od koje je moja pacijentica patila veći dio svog odraslog života. Morala je 
samu sebe gurati i tjerati da izvršava svoje dnevne obaveze jer da je prestala da 

krenuti prema uspješnoj i sretnijoj budućnosti.“ Svojim pacijentima, kao dokaz 
ove tvrdnje, navodim da su dvije nacije koje su izgubile Drugi svjetski rat sada 


bola zbog gubitka ljubavi. Pošto život bez ljubavi ne znači ništa, preživljavanje 
zahtijeva ogroman napor volje da se prebrodi želja za predajom, odustajanjem i 
prepuštanjem smrti. 

Većina ljudi koji su pretrpjeli gubitak ljubavi suprotstavlja se toj želji za 
smrću neodustajanjem, ustrajanjem u borbi da zadobiju ljubav svojim uspjesima, 
uslužnošću, trudom da ispune tuđa očekivanja. Oni moraju uspeti; oni hoće 
uspeti. Vilice su im stegnute u nepopustljivu grimasu odlučnosti da ne dožive 
neuspjeh, jer neuspjeh znači smrt. Umjesto prepuštanja želji za smrti oni 
mobiliziraju svjesnu volju za životom, kojom objavljuju: "Neću se slomiti, 
nastaviti ću ići dalje a ti mi nećeš trebati" Korištena za potiskivanje osjećaja, 
volja je izvor otpora u terapiji i glavna prepreka na putu do ozdravljenja. 

Koliko je česta želja za smrću? Mnogo mojih pacijenata je izrazilo takvu 
želju, a ja sam naučio da je uzimam ozbiljno kada je jedan od njih izvršio 
samoubojstvo. Ne mislim da je svaki pacijent koji izgovori tu želju potencijalni 
samoubojica, ali svaki put kada to čujem, intenzivno sam svjestan dubine i 
količine bola koji se krije u osobnosti. Također znam da osoba ne želi umrijeti, 
da želi živjeti. Dvije želje, jedna za životom a druga za smrću, mogu koegzistirati 
jer dolaze iz različitih slojeva osobnosti. Za procjenu mogućnosti samoubojstva 
neophodno je odmjeriti snagu svakog od ova dva osjećaja. 

Ne vjerujem da bih znao koliko je rasprostranjena želja za smrću da je i sam 
nisam osjetio. Prije nekoliko godina, kada sam lagano i polako plivao u bazenu, 
dok mi je glava bila pod vodom pala mi je na um misao da ne želim ponovo 
podići glavu iznad vode. Podizanje glave traži da učinim napor a ja sam se 
umorio od naprezanja. Kako je samo lijepo ležati ovdje i ne raditi ništa. Bilo bi 
to kao vratiti se u majčinu utrobu. Znao sam da ću umrijeti ako ne podignem 
glavu i udahnem zrak. Ova misao me nije naročito zaplašila ali osjetio sam da 
želim da živim. Podigao sam glavu, udahnuo i nastavio da plivam, ali sam, 
zahvaljujući ovom doživljaju, postao svjestan koliko mi je vlastiti život zapravo 
borba. 

Radeći sa svojim pacijentima, vidio sam da je za sve njih život borba, za 
neke vrlo nemilosrdna sa jako malo mjesta za pravo zadovoljstvo i uživanje. No 
oni nisu jedini. Skoro za sve nas život ima ovo obilježje. Koliko mnogo nas se 
neizmjerno duboko umorilo od te beskrajne životne borbe. Pa ipak, ako želimo 
povratiti osjećaje životne radosti, moramo odustati od borbe. Kad odrastemo, rat 
je završen. Izgubili smo i od roditelja više ne možemo dobiti bezuvjetnu ljubav 
koju smo, kao djeca, trebali i tako je očajnički željeli. Rasipamo energiju u 
neprekidnoj borbi za tu ljubav. Prihvaćanje gubitka je bolno i znači priznavanje 
neuspjeha, protiv čega se ego bori, ali nas to prihvaćanje oslobađa uplitanja 
prošlosti u sadašnji život. Samo ako prihvatimo prošlost možemo slobodno 

Slika 13. Volja za životom i želja za smrću 


Puig N 


najrazvijenije i najuspješnije nacije na zemlji. 

Na dubokom, podsvjesnom nivou pacijent se plaši da će zbog predaje ili 
povlačenja svoje volje umrijeti. Pošto je zahvaljujući svojoj volji preživio, 
"otpuštanje" volje i predaja osjećajima bi moglo završiti smrću. Naravno, takav 
ishod je teško moguć jer većina pacijenata želi živjeti. Kada se osoba navede da 
osjeti svoju želju za životom, autodestruktivno ponašanje slabi ili prestaje. 

Terapija je usmjerena na to da pomogne osobi da uspostavi direktnu vezu sa 
svojom životnom snagom tako da je može koristiti za vlastito ispunjenje i 
zadovoljstvo. Ali, da bi uspostavili tu vezu moramo duboko kopati ispod prva 
dva sloja pacijentove osobnosti, naime, ispod volje za životom i želje za smrću. 
Ovo raslojavanje prikazano je na slici 13. Želja za životom izvlači svoju energiju 
iz životne snage tako što energiju za zadovoljstvo i ispunjenje pretače u energiju 
za opstanak. 

Prvi korak je učiniti pacijenta svjesnim konflikta između svoje volje za 
životom i želje za smrću. Ova svjesnost se ponekad može steći uz pomoć 
bioenergetskih vježbi. U jednoj od tih vježbi, pacijent leži preko bioenergetskog 
stolca i diše najdublje što može. Daje mu se instrukcija da ne udahne na kraju 
ekspiracije (izdisaja). Iz pacijentovog reagiranja na ovu situaciju dobiva se 
određen uvid u njegovu osobnost. Ako mora udahnuti odmah poslije relativno 
kratkog izdisaja, to dokazuje prisutnost panike. Mnogo pacijenata doživi tu 
paniku koju objašnjavaju riječima: "Treba mi zrak", ili "Imam utisak da ću 
umrijeti ako ne udahnem". Ali, nemoguće je umrijeti uslijed namjernog prekida 
disanja. Kada potreba za zrakom postane akutna, tijelo preuzima kontrolu i udiše 
zrak bez obzira na bilo kakav svjesni napor da se disanje obuzda. 


* See Lowen, "Fear of Life", 66-69, za potpunije razmatranje ovog predmeta. 

relativno pravilno mada plitko; volja održava disanje na nivou na kojem se ne 
dopire do dubokih osjećaja kao što je očaj. Navođenjem osobe na dublje disanje, 





a. Riječ "core' (jezgro) je izvedena iz latinskog korijena 
"cor", što znači srce. Francuski se srce kaže 'coeur", 
a španjolski "corazon" što reflektira ovu istovjetnost. 
Srce je jezgro života. Onaj tko osjeća svoje srce ima 

snažnu želju za životom. 

b. Želja za smrću je sloj koji sadrži bol, tugu i očaj 
zbog gubitka ljubavi. To je sloj slomljenog srca. 
c. Volja za životom je egova tehnika preživljavanja. 
Zasnovana na obranama podignutim' "protiv bola, 
tuge i očaja ona blokira težnju srca da posegne za 
ljubavlju. 


Znamo da svako može zadržati dah određeno vrijeme, a neki čak i vrlo 
dugo. Svako tko se bavio ronjenjem bez boce za kisik zna da pod vodom može 
ostati nekoliko minuta. Vjerujem da je rekord, kada osoba mirno leži ispod vode, 
deset minuta. Naravno, vježbanje zadržavanja zraka nije svrha naše vježbe. 
Ronioci zadržavaju dah u sebi poslije dubokog udisaja a u gornjoj vježbi dah se 
treba zadržati vani poslije dubokog izdisaja. Pošto tijelo normalno ima u plućima 
i krvi zalihu kisika za dva do tri minuta, panika koju pacijent osjeća nije rezultat 
nedostatka zraka ili kisika već nesposobnosti da slobodno diše uslijed kronične 
napetosti prsnog koša. Panika je povezana sa osjećajem nesigurnosti i strahom od 
odbacivanja koji prizivaju avet smrti. 

Izvjesne osobe pak, tijekom te vježbe zadržavaju dah, na izgled, vrlo dugo. 
U njihovom se slučaju stiče utisak da je podsvjesna želja za smrću vrlo jaka, čak 
do točke prihvaćanja umiranja, jer je disanje izraz želje za životom. Kada se 
ovom vježbom imobilizira volja za životom, želja za smrću postaje očiglednija. 
Volja za životom najbolje se razumije kada je izražena negativnom rečenicom: 
"Naželim umrijeti". Sve dok je volja za životom aktivna, disanje osobe je 

prežive, ali ne mogu naći ispunjenje i zadovoljstvo. Zbog ogromnog stresa za 
tijelo, održavanje u uspravnom položaju ne može trajati beskonačno, a to prijeti 


posebno pri izdisaju, preskače se obrambena funkcija volje i omogućuje osobi da 
priđe bliže svom osjećanju očaja i želji za smrću. Ovo objašnjava osjećaj panike 
u prvoj grupi, kod onih koji se boje da slobodno ispuste zrak. I oni žele da umru i 
to ih strašno plaši pa se tome suprotstavljaju jakom voljom za životom. Kod 
druge grupe, volja za životom je slabija. 

Postoji i srednja grupa ljudi čija volja nije jako angažirana zato što je želja 
za smrću slaba ili je nema. Ova grupa može duboko izdahnuti zrak i sprječavati 
udisaj dovoljno dugo da to izazove snažno uvlačenje zraka nalik gutanju. Ovakav 
udisaj je spontana potvrda života koja je u svakom pogledu identična sa prvim 
vriskom i udisajem novorođenčeta. Intenzitet usisavanja zraka u tijelo je mjera 
snage želje za životom. Kod gutanja zraka grlo se široko otvara da uzme što više 
zraka a to je isto kao potpuno otvaranje za život. Poslije takvog udisaja osoba 
diše dublje i punije a često tiho i duboko zaječi. Ova vrsta plakanja je izraz 
olakšanja - olakšanja jer više nije potrebno da se opire životu zbog straha od 
smrti ili straha od emocija. 

Želja za životom je psihološka strana biološkog instinkta za 
samoodržanjem. Ona je u jezgru osobnosti i ogleda se u svim vitalnim tjelesnim 
funkcijama: kucanju srca, peristaltici probavnih organa, ekspanziji i kontrakciji 
respiracije, plus bezbroj ostalih aktivnosti različitih organa, tkiva i stanica. Od 
svih tih funkcija, disanje se najbolje vidi i zato može poslužiti kao indikacija 
snage životnih sila. Dubina disanja reflektira snagu želje za životom. Da li se val 
uzdisaja širi i spušta do abdomena i dopire do dna zdjelice? Da li disanje uk- 
ljučuje cijelo tijelo ili je ograničeno samo na jedan segment, grudi ili dijafragmu? 
Plitko, ograničeno i usiljeno disanje je suprotno dubokom. Ne pitamo se koliko 
zraka netko može unijeti ako se potrudi već koliko zraka unosi bez napora. Pošto 
je UDISANJE proces usisavanja zraka, mjerimo i snagu usisnog impulsa. Bilo 
koji doživljaj iz djetinjstva koji je oslabio snagu tog impulsa također je smanjio 
snagu želje za životom. Svaka vježba, kao ova opisana gore, koja mobilizira i 
jača taj impuls pojačati će energiju i želju za životom. Ako se može izazvati plač, 
on će ublažiti stres za srce i snažno stimulirati disanje smanjenjem mišićne 
napetosti i rigidnosti koje ometaju osnovne vitalne aktivnosti tijela. 

Ljudi koje karakterizira jaka volja za životom opstaju i preživljavaju, a 
takvih "boraca" je vrlo mnogo u našoj kulturi. Tijelo im obilježavaju stegnuta 
vilica i opća rigidnost. Unatoč očiglednoj sposobnosti preživljavanja, ostali su na 
nivou bola i očaja zbog prvobitnog gubitka ljubavi, koji je prvenstveno i doveo 
do želje za smrću. Ovu želju neprestano potkrepljuje odsustvo ispunjenja 
(ljubavi) koje ide ruku pod ruku sa preokupacijom i angažiranjem na opstanku. 
Pošto takve osobe žive na ivici opasnosti, mada nesvjesno, spremne su za borbu 
ili bijeg, ali ne rade ni jedno ni drugo. Rigidnost im omogućuje da se drže i da 

pružio ruke i pozvao majku. Za to vrijeme, ja sam ravnomjerno pritiskao njegove 
stegnute vilične mišiće. Tada je tako bolno zajecao, jecajima koji su dopirali iz 


samom opstanku. Prije Ili kasnije iscrpe se 1 zažele se predati 1 odustati. Na toj 
točki se mogu uspaničiti (drugim riječima, osjete želju za smrti) i doživjeti srčani 
udar. 

Da bi izbjegla ovakav ishod, osoba se mora odreći svoje volje i slobodno 
prepustiti svom bolu, očaju i želji za smrti kako bi mogla oplakati gubitak ljubavi 
i prežaliti godine provedene u borbi za opstanak. Ovo odricanje joj dozvoljava da 
uspostavi kontakt sa svojim životnim silama u njihovoj samoj jezgri: impulsom 
za disanjem i željom za životom. Ljubav je srce života, a srce je izvor ljubavi. 
Svako mora prodrijeti do same jezgre svog bića da nađe ljubav koja je smisao i 
ispunjenje života. 

Dobar primjer za ovaj proces vidi se iz prikaza jedne od terapijskih seansi u 
okviru edukativne radionice iz bioenergetske analize. Jedan od učesnika 
radionice, mladi klinički psiholog, je za vrijeme pauze za ručak odlučio isprobati 
bioenergetski stolac. Dok je on ležao preko stolca, slučajno sam prošao i 
primijetio samrtni izraz na njegovom licu. To sam mu i rekao pa se poslije ručka 
dobrovoljno javio da radi sa mnom. Stojeći pred grupom, izjavio je: "Iznenadilo 
me je to što si vidio na mom licu. U posljednje vrijeme sam preokupiran smrću. 
Moja supruga je prije tri mjeseca izvršila samoubojstvo." Ali, izraz lica mu je bio 
kroničan. Povrh toga, stegnuta vilica je otkrivala snažnu volju za životom koja 
pod kontrolom drži želju za smrti. 

Predložio sam mu da načini naprijed opisanu vježbu i on je pristao. Obično 
pacijent tek poslije nekoliko pokušaja skupi hrabrost da se uzdrži od uzimanja 
zraka dovoljno dugo da udisaj izazove snažan uzdah. To se desilo i sa ovim 
pacijentom. A onda mu se grlo otvorilo i uzdah se probio. Duboko je zajecao. 
"Želim da živim, želim da živim", bile su riječi koje je uporno ponavljao. 

Nakon vježbe, pitao sam ga da li je ikada bio blizu smrti. Odgovorio mi je: 
"Da. Zamalo nisam umro kada sam bio beba. U stvari doktori nisu ni očekivali 
da ću preživjeti. Odbijao sam hranu i rapidno gubio na težini." Pitao sam ga što 
mu se to tada dogodilo. "Majka me je odbila od sise", rekao mi je. Njegova 
uvučena vilica odražavala je odlučnost da više nikad ne posegne za majčinim 
grudima jer je osujećenje tog čina i suviše bolno. Istovremeno, ukazivala je i na 
njegovu odluku da preživi i bez ljubavi koju je želio. Ne otvarajući se i ne 
posežući ni za čim može izbjeći bol zbog odbacivanja. Ali, život na razini 
preživljavanja stalno ga je držao u borbi između života i smrti, što se i ogledalo 
na njegovom licu. 

Predložio sam mu da se pokuša osloboditi tog bola iz prošlosti koji 
pothranjuje njegovu želju za smrću tako što će sada posegnuti za majkom i time 
prizvati bol one rane traume. Pošto više nije dijete, u stanju je i bolje je za njega 
da prihvati taj bol nego da se bori protiv njega. Legao je na kauč, napućio usne, 

za sebe. Okupiran sam podizanjem obitelji, spremanjem djece za udaju ili 
ženidbu, radom, itd. Čitav moj život svodi se na napor da opravdam svoje 

samog srca, da je svako od nas u toj sobi mogao osjetiti agoniju bebe (Koja Još 
uvijek živi u odraslom) zbog gubitka svog svijeta, zbog gubitka majčinih grudi 
koje su mu bile sva radost i ispunjenje. Psihološki, beba nije željela umrijeti, ali 
je bol uslijed gubitka bio toliko jak da joj se grlo stegnulo do točke u kojoj je 
uzimanje hrane postalo gotovo nemoguće. 

Kada se vježba završila, pacijent je izjavio da se osjeća mnogo slobodnije 
nego ranije. Znao je za priču o svojoj bolesti, ali je nikada nije povezao sa 
gubitkom majčinih grudi. Uvjeren sam da ni njegova majka ni doktori nisu uočili 
ovu povezanost. Kao rezultat toga, beba se našla u izuzetno beznadnom i 
bespomoćnom položaju, koji čak ni plač nije mogao popraviti. Plač kojem se 
pacijent sada prepustio, udružen sa razumijevanjem gubitka koji je iskusio, sprao 
mu je sa lica izraz smrti i bola. 

Nisu svi slučajevi tako dramatični kao ovaj. Mnogo ih je u kojima pacijentu 
nije lako prijeći preko volje za životom i doživjeti želju za smrću. Često čujemo 
riječi: "Želim umrijeti", ali strah od smrti je previše jak da bi dozvolio 
konfrontiranje sa tom željom. Sa nekim pacijentima treba dugo raditi dok ne 
steknu hrabrost da dožive taj strah. Možemo uvjeriti i smiriti pacijenta 
uvjeravajući ga da neće umrijeti zbog ove konfrontacije. Najzad, preživjeli su 
stvarno iskustvo onda kada su bili mladi i bespomoćni a sada imaju još i pomoć i 
podršku terapeuta. 

Kada netko umire, na njegovu smrt se može gledati kao na iskazivanje 
biološke želje za smrću. Na psihološkom nivou, taj čovjek možda još uvijek ima 
volju za životom, što proizlazi iz ega i racionalnog uma, ali to nije nužno i želja 
samog tijela. Prema tome, kada osoba umre prirodnom smrću, možemo reći da je 
živjela onoliko dugo koliko je to i željela. Volja za životom je efikasna toliko 
dugo koliko traje napajanje energijom iz životnih sila organizma. Kada ove sile 
popuste, zbog iscrpljenosti ili stresa, volja za životom slabi. 

Nekoliko istraživanja je pokazalo da stariji ljudi dobiju rak poslije gubitka 
voljene osobe. Opravdano se pretpostavlja da stres uslijed gubitka izaziva bolest. 
Međutim, mnogi istraživači su primijetili da je ovaj kasniji gubitak "repriza" 
slične traume iz djetinjstva, naime, gubitka majčine ili očeve ljubavi. Kasniji 
gubitak oživljava bol ranijeg i pojačava želju za smrću. U velikom broju 
slučajeva ta želja je svjesna jer se u poodmakloj starosti gubi nada da će se 
pronaći nova ljubav. Bez ljubavi ili nade u ljubav ne može se čak ni preživjeti. 

Ovo poglavlje smo počeli razmatranjem autodestruktivnog ponašanja 
kardioloških pacijenata. Najčešći oblik je ponašanje osobe tipa "A" koju nešto 
tjera da stiče i postiže uspjehe kako bi dokazala da je vrijedna ljubavi. Ovaj 
nagon i napor su očajnički. Jedan pacijent je to ovako opisao: Život je velika 
borba. Ako odustanem od borbe, odustao sam od života. Ne znam kako da živim 

kao što smo već vidjeli, ne oslobađaju ljutnju koja tada predstavlja opasnost za 
srce. Iskaljivanje ljutnje na rođenoj djeci, što je česta praksa, je izigravanje 


postojanje Jer me nije (Teoalo ni biti. Moja majka nije zeera drugo dijete, a ako 
ga već mora imati, neka to bude djevojčica. "Kada sam se ja rodio, rekla je: 
"Nosite ga. On nije moj." Nemoguće je saznati zašto mu je majka ispričala ovu 
priču koja ga je strašno opteretila. 

Norman Cousins je također napisao knjigu "The Anatomy of an Illness" 
(Anatomija jedne bolesti) u kojoj opisuje prvu ozbiljnu bolest od koje se 
razbolio. Radi se o kolagenskom oboljenju koje se iznenada pojavilo i umalo 
tragično završilo. Svoje izlječenje Cousins pripisuje ogromnim količinama 
smijeha i vitamina "C". Iz opisa događaja koji su se zbili neposredno prije 
izbijanja bolesti vidi se da je bio izuzetno premoren uslijed stresa. Ali, nije 
prihvaćao svoju iscrpljenost jer je njegova volja zahtijeva da nastavi s radom. 
Bolest se javila kada osoba tjera samu sebe preko granica izdržljivosti. Na žalost, 
osoba nije uvijek svjesna svojih granica, ili ih ne prepoznaje, sve dok ih ne 
pređe. Opasnost ne leži u samom stanju iscrpljenosti već u vjerovanju, svjesnom 
ili podsvjesnom, da je prepustiti se umoru znak slabosti, da je neprihvatljivo 
izgovoriti: "Ne mogu". 

Istina je sasvim suprotna. Prepuštanje umoru dozvoljava osobi da se 
oporavi, da obnovi svoju energiju i povrati duh. Prepuštanje tuzi, otvara i 
oslobađa bol cijepanja srca. Taj bol boravi u tijelu: u stegnutoj vilici, stisnutom 
grlu, rigidnim grudima, uvučenom trbuhu osobe koja potiskuje svoju čežnju za 
ljubavlju i volju za životom. 

Blokiravši čežnju za ljubavlju, osoba više ne osjeća bol. Zavisne od stupnja 
te blokade, sve što osoba osjeća su duboka frustriranost beznadnost koje 
pothranjuju želju za smrću. S druge strane, posezanje za ljubavlju oživljava bol. 
U smrti nema bola i to je ono što se mnogim ljudima smrt čini privlačnom. Ni u 
životu nema bola ako je osoba potpuno živa, jer tada su osjećaja slobodna i 
nesputana. Bol je u buđenju, vraćanju u život, u prilivu energije i osjećaja u 
stegnute i umrtvljene dijelove tijela. 

Strah od tog bola objašnjava zašto se srčani udar obično dešava kada ranjiva 
osoba osjeti čežnju za ljubavlju i nalazi se na ivici da učini pozitivan korak i 
izađe iz zamke u kojoj nema ljubavi. Bolno je shvatiti kako je život bio prazan i 
bez ispunjenja i kako takav može i da ostane. Ali, ako ta spoznaja dovede do 
plača a ne do daljeg potiskivanja osjećaja, bol odmah slabi i kao da ga suze 
odnose sa sobom. 

Provociranje i buđenje bola ima još jednu svrhu, a to je poticanje potisnute 
ljutnje tako da se ona može usmjeriti van. Pošto je, u gotovo svim slučajevima, 
potisnuta ljutnja povezana sa traumatskim doživljajima iz ranog djetinjstva, ne 
može se iskaliti na jednom od roditelja kasnije u životu. Ako se potiskuje, može 
se pojaviti kao bijes uslijed neke manje frustracije. Na žalost, takvi izljevi bijesa, 

vlastitim konfliktima je uvijek bolno i zastrašujuće iskustvo ali višestruko se 
isplati zato što čuva one životne potencijale koji nisu zahvaćeni željom za smrću. 

acung out) 1 ne donosi pravo olaKksanje. Vmjesto toga, Ijumju trepa Iskazau u 
adekvatnoj okolini, tamo gdje to nikoga neće ozlijediti. Tijekom terapije, 
pacijenti svoju potisnutu i suzdržanu ljutnju mogu isprazniti lupanjem i 
udaranjem kreveta u terapijskom prostoru ili kod kuće. Ova vježba smanjuje 
napetost u leđima i ramenim mišićima, oslobađa prsni koš i omogućuje osobi da 
dublje i punije diše. Usmjeravanje ljutnje prema vani slabi autodestruktivno 
ponašanje koje je, konačno, i rezultat ljutnje usmjerene prema samom sebi. 

Sugerirao sam da je želja za smrću povezana sa teškim bolestima kao što su 
rak i srčani udar. Zašto, onda, jedna osoba umire od raka a druga podlegne 
kobnom infarktu? Rak podrazumijeva sporu smrt i izaziva ga postepeno 
slabljenje želje za životom. Neobično je to što je volja za životom prilično jaka 
kod ljudi oboljelih od raka sve do samog kraja. Dok tijelo umire, ego i dalje 
zahtijeva svoju volju za životom, zahtjev, koji sa progresivnim razvojem bolesti, 
postaje potpuno besmislen. Zapravo, pacijent obolio od raka ne odustaje od ove 
neurotične borbe sve dok je smrt ne okonča. Ali, ne važi li isto i za žrtve srčanog 
udara? Da i ne. Žrtva srčanog udara je svjesnija svoje borbe i želje da od nje 
odustane. Ako se voljnom radnjom ne može osloboditi, učiniti će nešto 
destruktivno da se iščupa iz klopke, baš kao ona dva rukovodioca, koje je 
spomenuo Friedman, koji su upropastili svoje karijere zbog utaje poreza. Pa ipak, 
bolje je izgubiti visok položaj nego život. U određenim slučajevima, sam srčani 
napad je način da se čovjek oslobodi nepodnošljivog pritiska. Ali, ne može se 
tvrditi da je osoba sama sebi zadala udar; možda ga je isprovocirala i prizvala, pa 
ako i jeste, to je učinila nevoljno. 

Žrtva srčanog udara se nalazi u konfliktu - želi izaći, ali se boji to učiniti. 
Ako hoće izaći, mora se otvoriti, a otvaranje budi bol pucanja srca i strah od 
odbacivanja. Smrt, ako se desi tijekom napada, nije rezultat emocionalne 
rezignacije već straha. Simbolično, srčani udar je kao panična reakcija koja 
nastane kada impuls za prodiranje, posezanje, otvaranje postane dovoljno jak da 
ugrozi relativnu sigurnost "statusa quo". Ni panika niti impuls nisu svjesni. Kada 
bi bili, problem bi bio prebačen na svjesni nivo i tu bi se mogao obraditi. Smrt 
uslijed srčanog udara također predstavlja gubitak nade, jer srce je organ nade isto 
toliko koliko i organ ljubavi. Gubitak nade, uzrok panike, je sveobuhvatno, 
akutno osjećaje koje se suštinski razlikuje od emocionalne rezignacije osoba 
oboljelih od raka, čiju nadu polako izjeda želja za smrću. 

Kada se ove stvari obrazlože i kada se o njima razgovara na terapiji, 
strahom se može upravljati. A pošto je taj strah udružen sa samoćom, on 
intenzivno slabi kada je tu druga osoba koja sluša pažljivo i sa simpatijom. 
Mnogim pacijentima je odnos sa terapeutom životna potpora. Suočavanje sa 


* Alexander Lowen, "Some Thoughts About Cancer", Bioenergetic Analysis 3, No. 1 (1987): 1-28. 

impresionirala brzina akcije. EKG je pokazao da je srce normalno ali je ipak 
odveden u intenzivnu njegu gdje je prenoćio priključen na monitor. Sutradan, 

OIJLVUVVI SUVA JY AAMI S Ji Jy POVJS MIOU SVE SHUPUUIIC PLOHU UUU a, 
a zapravo nije doživio infarkt. Vjerujem da je Moris izbjegao infarkt zato što je 
ostao u vezi sa svojim osjećajima. To se desilo kada su pozitivna osjećaja ljubavi 
pokušala da se probiju kroz njegove oklopljene grudi. Moris je bio klinički 
patolog, star 53 godine, koji je već više godina dolazio na bioenergetsku terapiju. 
Borba da otvori svoje srce bila je glavni predmet terapije. Treći put se oženio 
prije oko deset godina, i taj brak je uglavnom bio vrlo buran. Periodi nježnih 
osjećaja i topline smjenjivali su se sa periodima distanciranja, hladnoće, 
povrijeđenih osjećaja i izljevima ljutnje. Bila je to komplicirana veza koja se 
ipak polako popravljala jer je svako od njih radio na svojim osobnim 
problemima. Sa svoje strane, Moris je predano radio na tome da postane 
samostalnija autonomnija osoba koja neće da ovisi od žene, da se više 
identificira sa svojom seksualnošću i postane sigurniji u nju i da postane osoba 
koju je lakše voljeti. Problemi koje je imao sa Barbarom, svojom suprugom, 
odgovarali su istim onim problemima koje je imao sa svojom majkom. Preuzeo 
je ulogu "pomagača" i uvijek je bio "tu" za nju ali bi postao ogorčen kada, za 
uzvrat, nje nije bilo tu za njega. 

Ovaj događaj, kako ga je Moris opisao, omogućuje nam da shvatimo 
osjećaja i konflikte koji su uključeni u pokušaj da se probije napetost koja 
zatvara osjećaja srca. Počeo je s Morisovim buđenjem iz sna uz "užasan osjećaj u 
grlu i esofagusu". U snu je vidio čovjeka čije grudi su bile rasparane dubokim i 
dugim posjekotinama. Sjeća se "Preplavila me je tuga zbog ovog stravičnog 
prizora. Bio sam siguran da će čovjek umrijeti, pa ipak imao sam neko divno 
osjećaje u vezi s njim. Ali, probudio sam se sa bolom u grlu." Ovaj san je lako 
protumačiti. Čovjek u snu bio je sam Moris, čije grudi i grlo su bili otvoreni i 
izazivali određena divna osjećaja, ali i bol i strah od umiranja. Kada se potpuno 
probudio, bol je ličio na probadanje u trbuhu i pogoršao se kada je pokušao 
sjesti. Uplašio se i posumnjao na srčani udar. Oblio ga je hladan i ljepljiv znoj i 
mislio je kako možda umire. Tada je probudio Barbaru i rekao joj je: "Čini mi se 
da sam ozbiljno bolestan." Ona je odlučila pozvati hitnu pomoć, sa čime se i 
Moris suglasio, jer se osjećao slabo, znojavo i na ivici onesvještavanja. Međutim, 
više ga nije boljelo ni u prsima niti u grlu. Ideja da možda umire je ostala i Moris 
se pripremio da prihvati tu mogućnost. Jedan od članova ekipe za prvu pomoć 
bio je suprug Morisove bivše asistentice, Janny. Mors ga je pitao za ženu i tek 
rođenu bebu i čuo je da su svi dobro. Moris je kasnije ispričao: "Razmišljajući o 
Janny, srce mi je preplavila ljubav prema njoj. Rekao sam, 'Kaži joj da je volim". 
To mi se činilo jako važnim." 

Kada je Moris dopremljen u bolnicu, odmah su ga priključili na monitor, 
snimili EKG i dali mu infuziju. Smirio ga je njihov efikasan postupak i 

osjetim svoju samoću. Sada sam osjetio i priznao samom sebi 
koliko sam veći dio svog života bio nesretan, nešto čega me je bilo 


aram da ge ciatiti ca ban da tnormarn rrava hiti nacraetan Izalada da 


ROG Se VSJLLaV VUUIJe I SHVOLIU Ua INU Je SIUS U IVUU, 1aE,5vrvarav je sa supiusvi U 
njihovoj emocionalnoj situaciji i njegovim "stvarnim" problemima sa srcem. 


Evo što je ispričao: 
U kolima hitne pomoći, na putu do bolnice bilo mi je jako važno 
da kažem, "Kaži Janny da je volim". Osjetio sam svoje srce; ja je 
stvarno volim. U sobi za hitne slučajeve, kada sam se osvrnuo 
unaokolo, pomislio sam, Koga ovdje mogu voljeti? Ono što se 
dešavalo bilo je to da mi žena posljednja četiri tjedna nije 
dozvoljavala da je volim. Bila je bijesna na mene, ljubomorna jer 
je mislila da me je otela neka druga žena. Povukao sam se, držeći 
svoju distancu i ne osjećajući svoju seksualnost. Kako su dani 
prolazili osjećao sam da u meni nešto umire. Dok sam razgovarao 
sa ženom u bolnici, osjećao sam kako bi za nju mogao umrijeti. To 
osjećaje je zapravo značilo da bi umro za svoju majku da je 
usrećim ili vratim sebi. Sjećam se da me je, kao dječaka, 
zaokupljala ideja da žrtvujem nešto od svog života kako bi moji 
roditelji mogli da žive stotinama godina. To je bio odraz mog 
straha da ću ih izgubiti, jer sam duboko u sebi osjećao kako ću bez 
njih umrijeti. Kada sam bio u svađi sa ženom, sjećam se da sam 
jedne noći plakao u krevetu progonjen istom mišlju -"Umrijeti ću 
bez tebe" -i osjećajem boli u grlu. Očajnički sam želio nekoga 
pozvati - Majku - ali sam imao užasno saznanje da ona neće doći, 
neće čuti, da moj glas i moja osjećaja nisu dobrodošla. Bilo je to 
strašno osjećaje samoće, bola, očaja - odbačenosti, iako se riječima 
ne može valjano opisati sav užas osjećaja da bih mogao umrijeti. 
Tijekom tog perioda, jedne noći sam zaspao i doživio dvije užasne 
senzacije koje kao da su trajale cijelu noć. Jedna je bila da će mi 
grlo i esofagus otkazati i da ću umrijeti, a druga da će me netko 
ubiti ako se ne pritajim i sakrijem. Sada to razumijem kao potrebu 
da sakrijem svoja osjećaja ili potrebe jer će me, u protivnom, netko 
ubiti. Nekako sam se pritajio. Tako sam se osjećao kada sam 
doživio bijes svoje žene i njenu ludost kada me optužila da sam 
našao drugu ženu. Nju je uhvatila panika koja se prenijela na mene 
i navela me da shvatim kako je i moja majka bila u donekle 
sličnom stanju. Shvatio sam koliko se očajnički trudim da joj 
pomognem, da pomognem svojoj majci ali sam isto tako osjetio 
kako sam BESPOMOĆAN. Osjećaje vlastite bespomoćnosti 
donekle me je oslobodilo da zaplačem zbog samog sebe i da 

Majka se igrala sa mnom, dirala me je, mamila, zadirkivala, 
mučila, nudila se a onda povlačila. Mogao sam osjetiti kako me 


izluđniae evniim zavnđeniam i nravnsiwraniem Qada echvaćam da te 


parne e ue en sre. move er pe rav i pen pa s ae rr a 
nisam mogao ništa učiniti upravo u vezi s tom nesrećom - jer to je 
bila nesreća moje majke. Nekako sam je preuzeo na sebe i osjećao 
je kao svoju. 


Identifikacija djeteta sa osjećajima majke izvire iz njihovog simbiotskog 
odnosa. To nije psihološki fenomen. Tijekom devet mjeseci rasta u majčinoj 
utrobi, dijete je u tako bliskom kontaktu sa majkom da osjeća i reagira na svaki 
val osjećaja koji prožima majku. Čak i po rođenju, bebino tijelo je tako 
prilagođeno majčinom da vibrira u skladu s njenim. Ako je majka tužna i 
nesretna i dijete će biti tužno i nesretno. Ako je uzbuđena i živahna i dijete će se 
isto tako osjećati. Njeni osjećaji određuju kućnu atmosferu i raspoloženje. Ako je 
ona nesretna, njena nesreća će baciti sjenu i pokvariti raspoloženje svih ukućana. 
Odrasli mogu izaći i potražiti zadovoljstvo i ugodnu atmosferu na drugom mjestu 
ali dijete je zarobljeno. Ono se ne može osjećati dobro ako se njegova majka ne 
osjeća dobro, tako da je prinuđeno učiniti sve što je u njegovoj moći da povrati 
majci dobro raspoloženje. Neizbježno, neće uspjeti i postati će jedno nesretno, 
sumorno dijete. Nesreća njegove majke je sada postala njegova. Ovu vrstu 
nesreće dijete ne može odagnati suzama i plačem. Kako može i smije svoju 
jadnu, nesretnu majku opteretiti svojom tugom kada ona ima tako puno svoje 
vlastite. Intuitivno, dijete zna da majka ne može zadovoljiti njegove potrebe. 

Moris je prepoznao ovu dilemu. Rekao mi je: "Shvaćam da sada mogu 
učiniti nešto u vezi moje nesreće - mogu plakati. Ova spoznaja je vezana uz moje 
grlo. Zatvorio sam grlo da potisnem svoje suze i tako sam sebe zarobio." 

Morisova uloga podrške i pomagača ženama je produžetak njegove uloge iz 
djetinjstva. Možda je to i uticalo na njegov izbor zanimanja. Biti "tu", biti na 
raspolaganju majci omogućuje djetetu da prevaziđe strašne osjećaje samoće i 
odbačenosti koji mu ugrožavaju život. Negiranje samog sebe i preuzimanje 
odgovornosti za drugo ljudsko biće postaje način opstanka. 

Vidjeli smo iz gornjeg da dijete vrlo lako ulazi u takve odnose sa majkom iz 
kojih je vrlo teško izaći i odvojiti se od majke. Kada odraste, možda se nađe 
vezan u nezadovoljavajućem odnosu zbog osjećaja da je njegova uloga u tome da 
usreći svog partnera kako bi i sam mogao biti zadovoljan. Ali, ovo objašnjenje je 
samo pola cijele priče. Kavez u koji je srce zatvoreno ne zatvara se potpuno sve 
do kraja Edipalnog perioda. Dječak koji je "tu" za majku obično se nalazi u 
situaciji koja je seksualno obojena. Moris je bio svjestan da ga je majka 
seksualno zavodila i da je njeno ponašanje odgovorno za ono što je sam nazvao 
svojom seksualnom "ludošću". Rekao je: 

velika količina mog seksualnog uzbuđenja vezana uz razmišljanja, 
nagovještaje, igre a ne uz sam seksualni akt. 


Na Morisa je to utjecalo tako što je, kao i svako drugo dijete koje se našlo u 
istoj ili sličnoj situaciji, razvio osjećaj krivice u odnosu na svoju seksualnost. 
Možemo se pitati kako to da je on, a ne majka, osjećao krivicu kada je on bio taj 
koji je bio ozlijeđen. Tek nekoliko roditelja dozvoljava sebi da osjeti krivicu 
zbog svog zavodničkog ponašanja prema djeci. U njihovim očima to je 
bezazleno uzbuđenje koje mogu kontrolirati tako da ono ne dovede do incesta. 
Na žalost, dijete ne može kontrolirati svoje uzbuđenje. Stimulacija postaje pre- 
jaka za dijete što je utoliko teže jer dijete, za razliku od odraslog, nema načina da 
se oslobodi napetosti. Jedan dio njega očajno želi seksualni kontakt sa roditeljem 
dok je drugi dio uplašen te mogućnosti i zna da to nije u redu. Pošto to nije u 
redu, netko mora preuzeti krivicu. Roditelju nije ni malo teško da na dijete 
prebaci odgovornost zbog seksualnog "petljanja" s njim. Projektirajući krivicu na 
dijete, roditelj poriče svoju krivicu i odgovornost. Dijete nema drugog izbora 
nego prihvatiti krivicu koja razara njegovu nevinost i zatvara vrata djetinjstva. 

Već smo vidjeli posljedice takvog iskustva. Kod odraslih, seks se odvojio 
od ljubavi. Osoba može naći seksualno zadovoljstvo sa slučajnim partnerom, ali 
teško joj se potpuno uzbuditi sa nekim do koga joj je stvarno stalo i koga iskreno 
voli. Kao dijete predobro je naučila da su intenzivni osjećaji prema objektu 
ljubavi tabu. 

Ali, odvajanje seksa od ljubavi dovodi srce u opasnosti, jer ono ne može 
ispuniti i ostvari svoje najdublje čežnje. Rješenje je postati osoba koja voli i koju 
vole, osoba čije srce je otvoreno za sva osjećaja. Da bi se to postiglo, treba živjeti 
po principima koji su usmjereni na očuvanje integriteta osobnosti. O nekima od 
tih principa ćemo govoriti u slijedećem poglavlju. 

Nije dovoljno donijeti odluku da ćemo postati osoba koja će biti više 
voljena i više voljeti. Ništa više ne možemo se prisiliti voljeti nego što se 
možemo prisiliti biti sretni no vlastitoi volii. Po samal svoloi prirodi aslećali 

Srce ima razloge koje razum neće nikada upoznati. 
Pascal 


Danas se sve više prihvaća mišljenje da je oboljenje srca povezano sa 
stavovima i načinom ponašanja određene osobe. Shodno tome, osobe koje brinu 
o svom zdravlju trude se ne samo da smanje stresove modernog života već i da 
ojačaju svoje tijelo kako bi ono moglo podnijeti te stresove. Za mnoge, fizička 
kondicija je rješenje za sve. Paze na ishranu, redovno vježbaju, prestaju s 
pušenjem, idu redovno na doktorske kontrole, a neki se bave meditacijom ili 
drugim tehnikama opuštanja. Iako su sve ove aktivnosti preporučljive one ipak 
ne dotiču onu najvažniju stvar koja vodi ka oboljenju srca, a koju smo proučili u 
ovoj knjizi, a to je nedostatak ljubavi. Moja teza je da osoba čije je srce otvoreno 
za ljubav neće oboljeti od poremećaja koronarne arterije. Ta osoba neće biti 
rigidna, disati će punim tijelom i ništa je neće tjerati da postiže uspjehe ili 
bjesomučno radi kao osoba tipa "A". Ako je ova tvrdnja valjana, oni među nama 
koje zanima i brine zdravlje srca trebaju usmjeriti svoj interes na način kako da 
ta ista srca otvore za ljubav. 

Problem, sa kojim se većina nas susreće, jest da su obrane koje smo podigli 
da zaštitimo srce postale njegov zatvor i sada ih više nismo ni svjesni. Mnogo 
osoba nije čak ni svjesno napetosti u prsima ili nesposobnosti da otvore svoja 
srca. Veliki broj ljudi vjeruje da bi bili potpuno sposobni nekog voljeti kada bi 
netko volio njih. Oni brkaju čežnju za ljubavlju sa samim voljenjem. Osjećaju 
ljubav u svom srcu ali ne mogu doći do nje zato što su od srca odsječeni 
barijerama koje su sami podigli kako bi ga spasili. 

Naravno, znala je da se to neće dogoditi, ali njen svjestan um nije bio u stanju 
prebroditi strah, strukturiran u kroničnoj tjelesnoj napetosti. 
Ranije smo naglasili da je osjećaj percepcija onoga što se dešava u tijelu. U 


proizlaze i iz z dubine našeg organizma i i mada ih možemo oslabiti ili potisnuti, ne 
možemo ih sami stvoriti. Iako je istina da se određeni osjećaji mogu izazvati 
maštanjem ili glumom, ona nisu pravi i iskreni sve dok ne izviru iz potisnutog, 
"sakrivenog" spremnika emocija. Dešava se da netko probije barijere koje 
sprječavaju izlaz ljubavi tako da ona dopre do površine, ali taj prodor, iako vrlo 
značajan, ne mijenja osobnost jer barijere nisu poznate, shvaćene i uklonjene. Na 
primjer, mnogo ljudi je doživjelo sveobuhvatnu radost zaljubljivanja. Ipak, ta 
ljubav je uglavnom djetinjasta ili romantična i brzo propada kada se suoči sa 
stvarnošću, a osoba je i dalje zatvorena za ljubav kao što je i bila. 

Da bismo otvorili srce tako da ono pruži smisao osobnosti i život tijelu, 
moramo prvo utvrditi zašto i kako se ono zatvorilo i koje ga to sile i strahovi drže 
zatvorenim. Bez ovog znanja terapeut ne može skinuti oklop niti ukloniti barijere 
ni sebi niti svojim pacijentima. Prvi korak je istražiti i analizirati prošlost osobe, 
naročito doživljaje iz djetinjstva. Istovremeno, nužno je otkriti i shvatiti fizički 
proces koji "oklopljava", blokira, osobu. Tijelo se ne smije promatrati na 
mehanički način, već kao živa slika osobne povijesti određene osobe. Vidjeli 
smo da je svaka kronična napetost tijela znak izvjesnog ranog konflikta koji je 
osobu ispunio nerazriješenim strahom. Ove strahove treba proraditi i eliminirati 
ako želimo sačuvati srce otvoreno za život. U tu svrhu, čovjek se mora osloboditi 
mišićne napetosti i dozvoliti potisnutim osjećajima da dopru do svijesti. Oba ova 
procesa se i u terapiji, kao i u životu, odvijaju paralelno. 

Naredna "sličica" sa jedne od terapijskih seansi prikazuje ovu uzajamnu 
vezu. Dok je pacijentica, žena tridesetih godina koju ćemo zvati Barbara, ležala 
na krevetu predložio sam joj da pruži ruke i kaže što bi željela. Rekla je: "Želim 
osjetiti ljubav u srcu". Kasnije mi je ispričala da je mislila na svog supruga i 
sestre. Izgovorena želja je izazvala tugu, ali ne i suze. Stegnuta, stroga vilica i 
napeto tijelo nisu joj dozvolili da se smekša do suza. Kada smo razgovarali o 
njenoj nesposobnosti da plače, primijetila je "Imam isti problem kada sam s 
mužem u krevetu i seksualna želja me počinje topiti. Tada se ukrutim, presiječem 
osjećaje i postanem neprijateljski raspoložena." Objasnila je: "Ako dozvolim da 
se moji osjećaji vide, mislim da će drugi uživati u njima i perverzno se 
naslađivati mojom bespomoćnosti... Ako izgubiš kontrolu, gurnuti će te u 
pozadinu i pregaziti", a ja sam u sebi dodao, "I poniziti". 

Barbara se još ranije žalila kako, kao dijete, nikada nije mogla biti sama niti 
imati svoje tajne i privatnost. Snažno je osjećala kako je majka neprestano pazi i 
vreba i kako je otac vrlo svjestan njene seksualnosti. Kada je odrasla, Barbara se 
i dalje ponašala tako kao da će je svako izražavanje osjećaja izložiti ponižavanju. 


Zdravo srce — osoba koja voli 137 


zvuka napetošću u grlu i vilici također inhibira plakanje. Ali, ako se prebrode 
ove prepreke, u prsima se osjećamo lakše, a disanje je posle dobrog plača lakše. 
Smijeh je. po sposobnosti oslobađanja napetosti, sličan plaču. Vidjeli smo 


Barbarinom slučaju, potiskivanje osjećaja je signaliziralo strah od isticanja i 
ponižavanja. Ako bi zaplakala neizbježno bi se osjećala poniženom, jer je 
poniženje bilo osjećaj koje je željela potisnuti. Ali ako nikada ne zaplače, uvijek 
će se plašiti iskazivanja emocija i ponižavanja. Da li je ovo stanje zamka? Ne, 
ako Barbara može sakupiti hrabrosti i kao odrasla osoba ispitati svoju realnost. 
Poniženje koje bi mogla doživjeti ako se prepusti plaču bilo bi trenutno. Brzo bi 
ga zamijenilo osjećaje olakšanja, uz spoznaju da će oni koji su joj bliski njene 
suze prihvatiti sa simpatijom i razumijevanjem. 

Barbara je željela to olakšanje i zato joj nije bilo teško pomoći da ga i 
dobije. Ponovo sam je zamolio da ispruži ruke i da sada zamoli mene za pomoć. 
Unatoč jakoj potrebi, bilo joj je teško da tu gestu učini sa osjećajem. Kada je 
izgovorila: "Molim te, pomozi mi", pritisnuo sam joj vilicu sa obje strane i taj 
tlak je izazvao njeno opuštanje. Za manje od minut Barbara je počela jecati. 
Kada je prestala, rekla je kako je to dobro kada si u stanju se opustiti. Znala je da 
to ne bi mogla bez moje intervencije. 

U tome nije usamljena. Mnoge ljude paralizira konflikt "Želim" -"Neću" i 
potrebna im je pomoć terapeuta da težište prebace sa potiskivanja na izražavanje 
osjećaja. Mala djeca su izuzetak. Kada je beba uplašena, ozlijeđena ili 
frustrirana, vilica joj počne drhtati i to odmah vodi u grčevit plač. Taj plač je 
ujedno i plač pobune i konvulzivno pražnjenje napetosti. 

Kako beba raste, tako uči i druge načine za pražnjenje napetosti. Jedan je 
ljutnja zbog ozljede ili uvrede. Na primjer, dijete koje uplaši iznenadan pokret 
može udariti osobu koja ga je uplašila. Ljutnja iskazana fizičkim napadom 
oslobađa napetost. Dijete također nauči da se odlaskom iz stresne situacije 
oslobodi napetosti. Kada još više odraste, može se poslužiti smijehom. 

Beba nema ni jedan od ovih izbora i plač je za nju jedini način kojim se 
oslobađa napetosti. I odraslima je plakanje jedini način da se oslobode napetosti 
proistekle iz gubitka ljubavi. Proces tugovanja neće efikasno ublažiti bol zbog 
gubitka ako u njemu nema dubokog plača i jecanja. Neko se može i razljutiti 
zbog smrti voljene osobe, kao na primjer primitivna plemena, ali njihova ljutnja 
je uvijek praćena jadikovkama, vriskom i plačem. Jedan pacijent mi je ispričao 
da je, posle smrti svoje supruge, tjedan dana plakao svake noći. Bol zbog gubitka 
bio je toliko snažan da nije vjerovao da će ga preživjeti. Ali plač bi ga umorio i 
uspavao, a san mu je davao energiju da nastavi sa životom. 

Dok ljutnja oslobađa energije iz stražnje strane tijela, plač to čini sa prednje. 
Svaki jecaj je kao otkucaj (puls) koji počinje duboko u abdomenu (plakanje iz 
trbuha) i diže se nagore kroz prsa i grlo da bi završio zvukom. Za emitiranje 
zvuka je potreban izdisaj; plakanje je nemoguće ako se dah zadržava. Blokiranje 

infarkt, iz sna se nije moglo zaključiti da će to biti u bliskoj budućnosti. Pa ipak, 
plašio sam se te mogućnosti. Jednostavno sam rekao: "Sve je u redu ukoliko 
umirem sa dostojanstvom". Slijedeće noći sanjao sam da sam savjetnik dječjeg 


da Norman Cousins zagovara uporabu smijeha kao protu sredstvo panici i pomoć 
pri liječenju. Teško se mogu poreći pozitivne vrijednosti smijeha; on podiže duh. 
Fiziološki, smijeh i plač se ne razlikuju mnogo; oba su konvulzivne reakcije u 
kojima se koristi glas i mobilizira disanje. Oslobađanje napetosti je rezultat 
konvulzivnog pokreta u tijelu, ali, dok smijeh završava "ozarenim" izrazom lica, 
plač opušta i "izdužuje" lice. Dobar smijeh iz trbuha i dobar plač iz trbuha nisu 
psihološki istovjetni. Smijati se kada si tužan ne oslobađa te tuge, iako je 
privremeno može ublažiti. Samo dubok plač nas može osloboditi tuge. 

Mnogo pacijenata se smije, koristeći smijeh za blokiranje ili poricanje svoje 
tuge. Ponekad, se pacijent počinje spontano smijati dok leži preko 
bioenergetskog stolca, ali taj smijeh je neadekvatan, jer u cijeloj situaciji ništa 
nije ni smiješno niti zabavno. Ali, ako ohrabrimo osobu da nastavi sa smijehom, 
često se događa da se smijeh iznenada pretvori u plač. Situacija može biti i 
obrnuta. Sjećam se jedne prilike kada se to meni dogodilo. Moja supruga je 
radila na napetosti u mojim ramenima dok sam sjedio na poslu. Stajala je iza 
mene i šakama pritiskala zategnute mišiće između mog vrata i ramena. To me je 
toliko boljelo da sam počeo plakati. Onda je bol iznenada nestala i ja sam se 
počeo smijati. Kada su se mišići opustili, napetost je izašla iz njih, a s njom i bol. 
Smijao sam se sa olakšanjem i dobro raspoložen. 

Izvjesnim ljudima je vrlo teško zaplakati i čak se ponose svojom 
sposobnošću što "sve podnose", a da se ne slome. Postoji vrijeme i mjesto kada 
se ovakav stav može smatrati znakom hrabrosti. Savladati se i ne popustiti pred 
neprijateljem je preporučljivo, ali prenijeti ovakav stav u svakodnevni život je 
glupo i opasno. Možemo se zapitati da li to želi dokazati kako je sačinjen od 
kamena. Ali u tom slučaju, kao i u mnogim drugima, pravi razlozi leže ispod 
površine, u nesvjesnom. Ne plakati je bio način opstanka u djetinjstvu. Ako ne 
plače, dijete svom grubom i agresivnom roditelju uskraćuje zadovoljstvo 
saznanja da je pokorio svoje dijete. Pretvarajući se u kamen, dijete može učiniti 
da roditelj osjeća nemoć. Niko nije dovoljno moćan i snažan da po svojoj volji 
savija kamen. Povrh toga, mnogi se muškarci srame plakati. Ako i zaplaču, lice 
prekriju rukama. Na svjesnom nivou smatraju da plakati nije muški. Ali, to što 
im je teško zaplakati vodi porijeklo iz njihove nesvjesne rigidnosti, koja blokira 
duboko disanje i predstavlja potisnute konflikte. 

Ranije sam spomenuo vlastitu teškoću da zaplačem. Godinama sam bio 
svjestan da su mi grudi napete i da tu leži sakrivena panika. Znao sam da se 
plašim odbacivanja. Terapija i vježbe koje sam prošao znatno su mi ublažile 
paniku i strah, ali znao sam da sam još uvijek kandidat za srčani udar. U stvari, 
sanjao sam da ću dobiti infarkt i umrijeti. Iako nije bilo određeno kada ću dobiti 

nemirno. Također je imao i nekih teškoća sa disanjem. Izgledao je toliko 
iznureno da su mu savjetovali da ode na odmor. Tijekom Novogodišnjih 
praznika otputovao je na odmor sestri u Kaliforniju i, dok je boravio tamo, 


cara. Smatrao je da sam ga izdao i naredio da me pogube. Odveden sam do panja 
na kojem će mi odsjeći glavu. Vidio sam krvnika kako stoji sa svojom sjekirom 
pored panja, ali nisam osjećao nikakav strah, jer sam bio siguran da će car 
uvidjeti svoju grešku i osloboditi me u posljednjem trenu. Sekunde su 
otkucavale, približavalo se vrijeme egzekucije, a nikakvo pomilovanje nije 
stizalo. U posljednjem momentu pogledao sam dolje i vidio da su lanci kojima su 
mi noge vezane lažni i da jednostavno mogu otići odavde. Tada sam se probudio. 
Jasnoća i živost sna bile su indikacija da je on za mene značajan. Razmišljajući o 
snu, postao mi je jasan njegov smisao. Dječji car je bilo moje srce; uvaženi 
savjetnik moja glava. Moja glava je izdala moje srce preuzimajući vlast i 
diktirajući ponašanja sa obrazloženjem da je car, moje srce, infantilan. San je 
slikovito pokazao tipičan konflikt između ega i srca odraslog. Ako spašavam 
srce, gubim glavu - jedna je od poruka mog sna. Druga poruka je da mom životu 
zapravo ništa ne prijeti ako sagledam realnost svoje situacije. Bio sam slobodan. 
Jednostavno, morao sam samo priznati hegemoniju srcu. Ja sam stvorio konflikt 
i, prema tome, mogao sam ga i razriješiti uviđajući da funkcija savjetnika nije 
donošenje odluka. To je carevo pravo. Funkcija savjetnika je da informira cara i 
da mu pomogne u provođenju svoje odluke. Odnos glava-srce bih opisao ovako: 
Srce vam kaže što da radite, a glava odabire najbolji način da to učinite. 

Moj pristup problemu, koji razmatram u ovoj knjizi - nesposobnost 
otvaranja srca za ljubav - je psihološki i fiziološki. Na psihološkom nivou, 
potrebno je da osoba razumije prirodu problema i što dublje pronikne u njegove 
uzroke. To zahtijeva pažljivu psihoterapiju koja će omogućiti pacijentu da 
uspostavi kontakt sa svojim doživljajima i iskustvima iz djetinjstva. Ali, ja ne 
vjerujem da je samo psihoterapijska analiza dovoljna i potpuno djelotvorna. 
Problem je strukturiran u tijelu u formi kronične mišićne napetosti, kao što sam 
već mnogo puta naglasio u ovoj knjizi. Opisao sam prednji oklop prsnog koša 
koji blokira čežnju i leđni oklop koji sprječava iskazivanje ljutnje. Za zdravo 
funkcioniranje osobe neophodno je u što većem stupnju ukloniti i ublažiti ove 
napetosti. Prvi korak u terapijskom programu je uočiti te napetosti. 

Slika 14A je crtež napravljen na osnovu fotografije četrdesettrogodišnjeg, 
depresivnog pacijenta koji je dvije godine prije toga doživio infarkt miokarda. 
Zakrivljenost leđa je najočigledniji detalj na crtežu. Izvjesne životinje tako saviju 
i podignu leđa kada su toliko razjarene da im se čak i dlaka na leđima 
nakostriješi. Kao one, i ovaj čovjek je podigao svoja leđa. Oko četiri tjedna prije 
infarkta, neposredni rukovodilac ga je pozvao na "ribanje" što je pacijent opisao 
kao vrlo ponižavajuće iskustvo. Mada ljut i bijesan, nije pokazao svoja osjećaja. 
Tijekom narednih Božićnih praznika, osjećao se u isto vrijeme i umomo i 

Kada je zakrivljenost leđa izražena, ne smijemo previdjeti ni napuhan, 
oklopljen prsni koš koji prikazuje slomljeno srce i paniku. Zbog zakrivljenih 
leđa, naduvenost prsnog koša se možda ne primjećuje, posebno kada je pacijent 


zaručnik njegove sestričine, star dvadeset godina, predložio mu je da odigraju 
partiju stolnog tenisa. Pacijent se nije mogao oduprijeti izazovu. Prvi set je 
izgubio sa 21-22, a onda i drugi. Nakon trećeg poraza, prošetao je 15-20 minuta. 
Kada je sjeo da se odmori, osjetio je bol u grudima. Srećom, bolnica je bila na 
samo pet minuta. 


Slika 14. Vidovi napetosti kod oklopljenih osoba 
A B 


toraks 

dubokog disanja. (Potpuniji opis upotrebe stolca može se naći u priručniku o 
bioenergetskim vježbama)! 
Vidjeli smo da ljudi koji zadržavaju svoje osjećaje, zadržavaju i dah. 


obučen. Kada je bez odjeće, ta napuhanost se Jasno vidi 1z pretjerano naglašenog 
dijametra toraksa. Ovaj pacijent se nikada nije ženio niti je ikada imao trajnu ili 
sadržajnu vezu sa nekom ženom. Kada smo pričali o njegovom djetinjstvu, nije 
bio svjestan da je pretrpio gubitak ljubavi. Slabo se sjećao svog djetinjstva, ali 
nije smatrao da je bilo ičeg neobičnog tijekom njegovog rasta i odgoja. Razgovor 
o njegovom srčanom udaru nije kod njega probudio nikakvo osjećaje tuge niti 
osjećaj da mu se nešto strašno dogodilo. Shvatio je da je bio ljut, ali ljut ne sebe 
zato što nije uspješan. Negirajući svaki tračak tuge zbog gubitka ljubavi, nije 
imao ni želju plakati. Nije se mogao sjetiti kada je posljednji put plakao. Čak i 
kada mu je, prije nekoliko godina, umrla majka, osjetio je suze u očima ali se 
nije slomio i zajecao. 

Slika 14B je crtež prilično uobičajene tjelesne konstrukcije sredovječnih 
muškaraca. Pokazuje uzdignuta, napeta leđa, naglašen poprečni presjek toraksa 
(od naprijed unazad) i prilično tipičan stomačić. Osoba s takvim tijelom 
vjerojatno mnogo i rado jede i ima visok kolesterol. Međutim, ove fizičke 
karakteristike su, po mom mišljenju, sekundarne u odnosu na emocionalne 
faktore i respiratorne probleme iskazane uvećanim toraksom. Još jedan aspekt 
ovih crteža zaslužuje pažnju: opuštena zadnjica. Na oba crteža zadnjica je 
relativno spljoštena, položaj koji podsjeća na psa uvučenog repa. Smatram da 
ovakvo držanje tijela označava gubitak seksualne "drčnosti", još jedan od faktora 
koji se ubraja u predispozicije za srčanu bolest. Pošto osoba jest svoje tijelo, to 
tijelo se treba promijeniti ako želimo pouzdanu i trajnu promjenu osobnosti. 
Slijedi opis određenih vježbi koje se koriste za postizanje te promjene. 

Osnovna tehnika koju ja koristim da pomognem osobi da deblokira svoj 
plač jeste mobilizacija disanja i glasa. Ima nekoliko načina kako se to može 
uraditi, ali u radu s ljudima, koji su jako otvrdnuli, pomaže bioenergetski stolac. 
Stolac, prikazan na slici 15, visok je oko pedeset centimetara. Deka, uvijena oko 
papirnatog uloška privezana je za vrh stolca. Osoba leđima legne na stolac, a 
ruke ispruži preko glave. Deka dodiruje tijelo u liniji bradavica. Ovaj položaj je 
preuzet iz "protezanja" kojim se ublažava napetost poslije dužeg sjedenja. Da 
nekoliko puta pošteno udahnu zrak, ljudi uzdignu torzo i zabace ruke preko 
naslona stolice. Pošto mnogo ljudi pati od jake napetosti u leđnim mišićima, ovaj 
položaj na stolcu je neudoban. Ipak, ako se osoba opusti najviše što može, stolac 
mu pomaže pri disanju jer rasteže zategnute mišiće oko toraksa. Teško je 
zadržati dah ležeći preko stolca, a rigidne osobe će osjetiti i svoju i nesposobnost 

Slika 15. Bioenergetski stolac i vježba disanja 


Ležanje preko stolca pospješuje izdisaje 1 tako pogoduje "pražnjenju". Ako netko 
ispušta zrak dubokim abdominalnim izdisajima, potisnuta tuga se ne može 
obuzdati i spontano će provaliti van. Većinom, ljudi nisu u stanju disati toliko 
duboko, ali takvu vrstu disanja može pojačati korištenje glasa. Ako se čovjek 
potrudi, i ispušta tih zvuk dok leži preko stolca time produbljuje izdisaj. 
Nesposobnost održavanja tona više od nekoliko sekundi je znak respiratornih 
teškoća, čak kada se osoba na njih ne žali u svakodnevnom životu. Obično su 
respiratorne teškoće povezane sa teškoćom udisanja zraka, a ovdje se radi o 
problemu dubokog izdisanja. Mnogo ljudi prestane ispuštati zvuk kada on stigne 
do prijelomne točke, tj., do točke kada duboka ekspiracija izaziva isprekidane 
zvukove kao "ah, ah, ah", koji se mogu lako pretvoriti u jecanje. U velikom broju 
slučajeva bronhijalna napetost nagoni ljude na kašalj. Ako je napetost u grlu 
jaka, osoba će se početi gušiti. U izvjesnim slučajevima, osjećaj tuge se ponovo 
proguta kada stigne do grla. Bez obzira na oblik otpora, potičem pacijenta da se 
opusti i "isprazni" što više može i da namjerno proizvodi zvukove plača. Čak i uz 
to, mnogim ljudima, naročito muškarcima, nije se lako slomiti i zaplakati. Ni 
meni to nije bilo lako. Uplašila me je bol u srcu, ali sam shvatio koliko mi je 
važno povratiti sposobnost plakanja. Višegodišnji rad na disanju omogućio mi je 
da plačem lako i bezbolno, skoro kao beba, zbog čega sam jako sretan. 

Nakon vježbe sa stolcem slijedi vježba u kojoj je leđni luk obrnut. Osoba je 
nagnuta naprijed, vrhovima prstiju dodiruje tlo, koljena su blago povijena, a noge 
razmaknute oko 25 centimetara i blago okrenute na unutra. Nakon nekoliko 
minuta u tom položaju, noge počinju vibrirati. Dok rigidnost, vježbu preko stolca 
čini donekle stresnom, vibracije u ovoj vježbi ublažuju taj stres i još više 
unaprjeđuju proces disanja. Ovaj položaj je jedan od položaja primicanja zemlji; 
zovemo ga vježbom uzemljivanja (vidi sliku 16). Kada, tijekom jedne od 
radionica, kardiološki pacijenti rade tu vježbu, svi kažu da im je poslije bolje i 
lakše. 


* Alexander Lowen and Leslie Lowen, "The Way to Vibrant Health: A Manual of Bioenergetics 
Exercise (New York: Harper & Row, 1977). 


Zdravo srce — osoba koja voli 143 


U bioenergetskoj terapiji koristimo još jednu vježbu koja pomaže ljudima 
da izraze protest, negodovanje karakteristično za svakoga tko je izgubio voljenu 
osobu. U mnogim primitivnim plemenima domoroci vriskom izražavaju svoj 





Upotreba bioenergetskog stolca nije neophodna za produbljivanje disanja. 
Možemo leći na pod, sa savijenom dekom ispod gornjeg dijela leđa. Mada ovaj 
položaj nije tako efikasan kao onaj opisan gore, plač se može izazvati upotrebom 
glasa onako kako je već opisano. Čak i prilikom sjedenja u stolici, korištenje 
glasa na opisan način može pomoći osobi da zaplače. Pomaže i prisjećanje na 
neki tužan događaj ili gubitak u životu. Mnogo ljudi kaže da se rasplaču kada 
gledaju tužan film ili slušaju tužnu muziku, ali to se većinom odnosi na suze a ne 
na jecaje. Mada su suze važne, i kao izraz tuge i kao sredstvo za čišćenje očiju, 
pomoću njih nije moguće osloboditi i olakšati napetost izazvanu gubitkom 
ljubavi. U tu svrhu trebamo plakati neobuzdano, iz sveg grla. 

otežava osobi da kaže što želi ili da izusti neki nerazuman zahtjev. Plaši se da će, 
ako budu odbijeni, eksplodirati od bijesa. 


NE AA Nine ai e 


protest 1 negodovanje, au mi kao odgojen 1 civiliziran narod, iiozolski 
prihvaćamo gubitak i smrt, iako ovaj racionalan stav negira osjećaja tijela i 
umrtvljava naš emocionalni život. Vježba se sastoji od toga da pacijent legne 
leđima na krevet i ispruženim nogama ritmički udara po njemu. Ako je na 
krevetu madrac od spužve debele desetak centimetara, osoba može lupati iz sve 
snage a da ne povrijedi ni sebe niti ošteti krevet. Lupajući, pacijent viče glasnim i 
ravnomjernim glasom riječ "Zašto?" Ja od pacijenata tražim da tri puta viknu 
"zašto" i da svaki uzvik traje toliko dugo dok im ne ponestane daha, a da za sve 
to vrijeme lupaju po krevetu, i da tek tada ponovo uzmu zrak. Kako vježba teče 
od prvog ka trećem "zašto", lupanje se ubrzava a glas podiže. Kod mnogih žena 
posljednje "zašto" se pretvara u vrisak. Plač, vriska i glasno jecanje, su dio 
istinskog i iskrenog procesa žalosti. Ova vježba oslobađa napetost iz prsa, grla i 
nogu i značajno produbljuje disanje tako da je osoba izrazito svjesna njegove 
spontanosti. Kao i dubok plač, izražavanje negodovanja, protesta, vriskom ili 
vikom skida teret tuge i bola sa srca. 

Ono što je važno u vezi sa ovim vježbama jeste da njihov efekt na disanje 
nije prisutan samo dok vježba traje. Pošto vježbe pomažu osobi da prebrodi svoj 
strah od predaje osjećajima, one mogu izazvati dalekosežne i dugotrajne 
promjene u ponašanju osobe. Umjesto da obuzdava svoje osjećaje, pacijent ih 
nauči "pustiti van", biti opušteniji, mekši i slobodniji. Ovo se lakše i brže dešava 
kada je pacijent u takvoj terapiji koja mu omogućuje da u svojoj memoriji traga 
za uzrocima sila koje su ga zarobile i da ih shvati. Ali, treba naglasiti da terapija 
nije apsolutno sredstvo i uvjet za rast i sazrijevanje. Život nam pruža mnogo 
prilika da izrazimo svoje osjećaje, otvoreno i direktno, a svaki put kada to 
učinimo učimo kako se postaje osoba koja je otvorenija i bliža ljubavi. Ipak, 
vježbe kao ove mnogo pomažu u procesu otvaranja srca i izražavanja osjećaja. 

Bilo koji razgovor o emocijama je nekompletan ako izostavimo problem 
ljutnje. Većina ljudi generalno nije svjesna suzdržane ljutnje, unatoč činjenici što 
su povremeno razdražljivi ili eksplodiraju od bijesa. Ti ljudi nisu svjesni ni 
ogromne napetosti u gornjem dijelu leđa koja prati potisnutu ljutnju. Možda su 
leđa određene osobe uzdignuta, ali ona to obično ne osjeća. Vidjeli smo da 
ovakva potisnuta ljutnja izvire iz rano doživljenog osjećaja deprivacije, negiranja 
i nužde pokoravanja roditeljskom autoritetu. U mnogo slučajeva, ta rana iskustva 
uključuju i fizičko zlostavljanje u ime kažnjavanja. Ljutnja, kao reakcija na ovo 
zlostavljanje, toliko je jaka da se nalazi na samoj ivici ubilačkog gnjeva, kojem 
se većina ljudi nerado predaje iz straha da ne izgube kontrolu i nekoga ozbiljno 
ne povrijede. Ali, kada se takvi osjećaji zadrže u sebi, osoba ih okreće protiv 
same sebe i postaje autodestruktivna. Potisnuta, obuzdana ljutnja također mnogo 

da će im leđa pući, što se sigurno neće dogoditi, ali nikoga ne treba zadržavati u 
bolnom položaju ako ga on suviše zastrašuje. Ipak, bol nije negativan znak jer on 
predstav lja konflikt između želje za opuštanjem i straha od toga. Bol se uvijek 


UTE kle A TA (i 101 SERE de) SRE) Ne 8 -d a E ZVE ir a cE ER TA VSE SE GJ Egona. 


DHRU LU. PJELZVU HZEIMIJENJU 





I tako, osoba nosi svoju ljutnju u obliku kronične mišićne napetosti, kao 
majmuna na leđima. Ako želi lako i razumno razriješiti stresnu situaciju mora 
isprazniti svoju ljutnju. Logičan način je da sa svom žestinom napadne krevet, 
govoreći što god poželi. Mada ova vježba pruža katarzu (potpuno oslobađanje ili 
opuštanje) njena primarna funkcija je da oslobodi ruke i ramena kako bi se s 
njima moglo slobodno i nježno posegnuti za ljubavlju. Godinama obuzdavana 
ljutnja ne može se osloboditi jednom vježbom. Sve dok "majmun" sjedi na 
leđima, osoba će biti ljuta individua. Za potpuno oslobađanje neophodne su dvije 
stvari: Prvo, osoba mora osjetiti svoju ljutnju i identificirati se s njom; drugo, 
treba uporno, i kod kuće, šutirati i udarati krevet sve dok se ne oslobodi napetosti 
iz leđa i ramena. (Vidi u "The Way to Vibrant Health", upute za tu vježbu). 

Ja sam stekao naviku da svakog jutra, poslije umivanja, a prije doručka, 
nekoliko minuta ležim preko stolca i pustim da mi se tijelo istegne a disanje 
produbi. Ležim u raznim položajima, mijenjajući oslonac počevši od gornjeg 
prema donjem dijelu leđa. Ovi položaji su mi neudobni bez obzira na to što 
godinama radim na i sa stolcem. Ne mogu ni biti udobni, sve dok ima i malo 
napetosti u leđima ili ramenom pojasu. Mnogim ljudima je bilo koji od ovih 
položaja izrazito i trenutno bolan zbog napetosti u leđnim mišićima. Neki se boje 

Ponoviti ćemo ove faze (vidi slike 9 i 10) prema kvaliteti ljubavi koji svaka 
od njih predstavlja. 
Ljubav = želja za bliskošću i dodirom 


n Tnfamntilna linin femiun hinmll animnm sariri a 


INOZ UUIAZIU UZAUSaNJGCIN MI SEHJanjJeunL CHIC 5C OSIOVAdUA LAVJVSNa KOLNCHIA 
napetosti jer se disanje produbljuje. 

Nakon vježbe na stolcu, izvodim vježbu uzemljenja, koju sam već opisao. 
Poslije vibriranja nogu, osjećam da u cijelom tijelu imam više energije i života. 
Tada radim vježbu udaranja ili neku drugu vježbu koja uključuje moje ruke i 
ramena. I, povremeno, prepuštam se plaču kada shvatim koliko sam bio rigidan i 
koliko mi je život bio borba. Sve dok mogu plakati, znam da mi je tijelo meko a 
srce otvoreno. Ova navika mi je pomogla da dođem do točke u kojoj sam u 
stanju da ispraznim nagomilanu ljutnju i prestanem biti ljut i ogorčen čovjek. 

Iznenađujući rezultat jeste i to da mi je ljutnja uvijek na raspolaganju. Mogu 
je osjetiti kako raste kada vjerujem da me je netko "prešao". Mogu je izraziti 
očima tako da ljudi vide da sam ljut, a da ih ne moram napadati. Stekavši pristup 
svojoj ljutnji, počeo sam se osjećati kao kompletna osoba - netko, a pošto se 
prema meni češće tako i ophode, imam manje potreba da se ljutim. Također se i 
manje plašim jer više nisam ni toliko ranjiv niti popustljiv jer su mi i srce i um 
otvoreniji. 

Ako govorimo o zdravom srcu, trebamo shvatiti da ono postoji samo u 
zdravoj osobi. Ako želimo izliječiti slomljeno srce, treba jasno naglasiti i 
objasniti ulogu koju ljubav ima u životu. Poslužiti ću se jednom analogijom. 
Opisao sam srce kao središte kotača sa žicama koje predstavljaju impulse ljubavi 
iz srca. Ovi impulsi, kao i žice kotača, podupiru okvir ili granice osobe. Isto kao 
što ni kotač ne funkcionira bez okvira, tako ni osoba ne može funkcionirati bez 
granica koje omeđuju self. (biće, JA) 

Kada radim sa pacijentom i pomažem mu da otvori svoje srce, ne 
savjetujem mu da se odrekne svih svojih obrana. To bi ga svelo na nivo 
dojenčeta, koje možda jeste samo srce, ali je zavisno i bespomoćno. Zbog toga je 
toliko važno pomoći osobi da osjeti svoju ljutnju i da se identificira s njom. Ako 
čovjek zna kako uzvratiti udarac ne mora se zaključati u tvrđavu da bi se zaštitio, 
niti ostati u mukotrpnoj i bolnoj situaciji. 

U 3. poglavlju govorio sam o fazama u rastu i razvoju i opisao kako dolazi 
do rascjepa osobnosti na dva središta, srce i ego. 

tri druge duže veze su neslavno završile. Tražio je idealnu ženu, onu koja će 
zadovoljiti sve njegove nezadovoljene potrebe. Ali, svaki put kada bi osvojio i 
dobio ljubav neke žene, jedino što je vidio bilo je da ona ne odgovara njegovim 


uaolša Q Aman alana abn em aa rrnanna wana na ku anima armala mea hin 


“. SESEL anai MYUa = TAE = i as ass + 
zaštitu; za uzvrat, nudi vezu sa 
budućnošću van samog sebe; 
obnavljanje i ponovno rađanje. 

b. Ljubav djeteta treba podršku, zaštitu, pohvalu i 
prihvaćanje; za uzvrat, dijeli radost igre. 

c. Ljubav dječaka ili treba podršku, pohvalu, prihvaćanje 

djevojčice i usmjeravanje; za uzvrat, dijeli 

uzbuđenje avanture i nudi duboko 
prijateljstvo. 

d. Mladalačka ljubav treba usmjeravanje i slobodu; za 
uzvrat, nudi uzbuđenje i draž romantike 
i seksa. 

e. Odrasla ljubav treba druga s kojim će podijeliti 
život; za uzvrat, daje naklonost, 
poštovanje i podršku. 


Ovo je slobodan prikaz razvoja ljubavi tijekom rasta i sazrijevanja. Kada je, 
u djetinjstvu, taj razvoj osujećen događajima koji cijepaju srce, impuls za 
ljubavlju je sputan i probija se oprezno, ispitujući i sa pola srca. Stupanj 
sputanosti ovisi od težine tih događaja i vremena u kojem su se dogodili. Kao 
posljedicu, impuls za ljubavlju nosi u sebi neispunjene potrebe iz ranijih faza. 
Riječi "Volim te", mogu značiti: (a) "Treba mi tvoja njega", (b) "Treba mi tvoja 
podrška", (c) "Treba mi tvoja pohvala i prihvaćanje", (d) "Želim seks sa tobom" 
ili (e) "Želim podijeliti život s tobom". Za neke ljude, ljubav ima snažan 
infantilan karakter; za druge je izrazito romantična. Ako su rane karakteristike 
jake, zrele su slabije. Tako, kada pacijent govori o svojoj ljubavi prema bračnom 
drugu ili partneru, trudim se otkriti iz kojeg sloja osobnosti on govori. Izjavu 
ljubavi vrednujem prema stupnju zrelosti određene osobe. 

Radeći terapiju sa osobom koja ima bilo kakav emocionalni problem nije 
dovoljno usmjeriti pažnju samo na srce. Ako se koncentriramo na kompletnu 
osobu, imajući na umu da je ljubav središte problema, možemo joj pomoći da 
otvori svoje srce i nade ispunjenje u ljubavi koju traži. Jedan od mojih 
pacijenata, čovjek srednjih godina, koga sam nazvao Mickey, imao je sa ženama 
niz razočaravajućih i frustrirajućih veza unatoč činjenici što mu je glavni cilj u 
životu bio da nađe ljubav. Mickey je bio jak, vitalan i lijep muškarac koji se 
sviđao mnogim ženama. Mickey je spremno i toplo odgovarao na njihov interes i 
"poruke", jer je znao da je život bez žene prazan. Pa ipak, brak mu je propao, a i 

zamaskiralo neprijateljstvo. Mnoge ljude, ne ljubav već strah od odbacivanja 
drže u vezi. U tom kontekstu, izjava "volim te" ne znači ono što kaže. 

To što smo ovdje rekli o otvorenom i direktnom izricanju "ne" odnosi se na 
svaki adnas koii ukliučnie navierenie. Čaviek. koii svom šefu ne može reći "ne" 


IMVCGLELLI wo a DLU GLY, GRAVY Miu ov ru CVI HY vs po prema su kz vas 
u stanju da se "odlijepi" od nje i doživljavao bi određene, vrlo bolne osjećaje. 
Nije li možda baš ta najzad ona prava? To što je nije mogao imati za sebe 
potaklo je ista tabu osjećaja koja je imao prema majci. 

Ova analiza, iako valjana, nije bila faktor koji je doprinio Mickeyevoj 
promijeni. Znao je za svoj stav prema majci ali nije znao da ga je taj stav fiksirao 
na nivo dječaka. Objasnio sam Mickeyu da njegov problem nije naći ljubav, već 
postati muškarac. S vremenom, shvatio je kako sam sebe u odnosima sa ženama 
izdaje, isto onako kako j je majka njega izdala pretvarajući ga u svog "malog 
muškarca". Ova spoznaja je izazvala ljutnju prema majci i prema svim ostalim 
ženama i jaki osjećaj da mu ništa od njih ne treba. Oslobođen potreba i zahtijeva 
konačno je mogao voljeti kao muškarac - punim srcem. 

Potrebno je mnogo terapijskog rada da bi se stiglo do te točke. Poslije 
doživljaja cijepanja srca u djetinjstvu, osoba se razvija uz mnogo lomova i 
zaokreta. Odrasli su rijetko direktni i otvoreni; češće su indirektni i na oprezu, 
pokorni i zlovoljni. Sve ovo se treba proraditi. Jedna od vježbi koje ja koristim 
sastoji se u tome da pomognem osobi da kaže "ne". Dok leži na krevetu, sa 
ispruženim nogama, pacijentu se daje uputa da nogama udara što jače može i da 
pri tom govori "ne" što duže i što glasnije. Korištenje i izgovaranje riječi "ne" na 
ovaj način, ima snažni utjecaj na disanje, a pomaže i oslobađanju osjećaja. Ako 
osoba nije blokirana ili inhibirana svojom samosviješću, "ne" je glasno i jasno. 
Ali, nije uvijek tako. Većini ljudi je teško da budu agresivni ili nasilni ako 
prethodno nisu izazvani. Kao djeci, nije im bilo dozvoljeno da ostvare svoja 
prava i sada im je to, i kao odraslima, vrlo teško. Ova vježba je način da se ovaj 
problem konfrontira i da se, uz vježbu, nauči kako da se prebrodi. "Ne" se može 
reći i stojeći, bilo terapeutu bilo grupi, kao oblik asertivne vježbe. 

Sposobnost da se kaže "ne" je obilježje sigurne osobe. Nesigurna osoba 
odigra svoje "ne" tako što ne učini ono što je zamoljena, a kasnije se pravda da 
je zaboravila. Ova zaboravljivost može biti stvarna, ali i simptom neprijateljstva. 
Isto se odnosi na osobu koja pokorno kaže "da". Iako se možda trudi da sakrije 
svoje negodovanje i zlovolju, one će se pokazati na mnogo sitnih načina koje će 
druga osoba osjetiti. S druge strane, "ne" izgovoreno otvoreno i direktno je znak 
povjerenja u drugu osobu. 

Generalno govoreći, iskreno "ne" se mnogo lakše prihvaća. Drugoj osobi 
možda nije drago što je odbijena, ali on ili ona cijene poštovanje i povjerenje 
koje takvo "ne" izražava. Iskreno "da" ili "volim te" od iste osobe ostavlja još 
jači utisak. I suviše često se riječi "volim te" koriste da bi se izbjegao konflikt ili 


Zdravo srce — osoba koja voli 149 


stvarnost - problemi, nedostaci i sve ostale ljudske slabosti. Da li to znači da je 
ljubav slijepa? Ne nužno. 
U 3. poglavlju smo vidjeli da se osobnost, zbog ranog gubitka ljubavi, 

nije osoba kojoj vjeruju i koju poštuju jer je njegova pokornost zasnovana na 
strahu. Povrh toga, negiranje samog sebe (selfa) koje je inherentno pokornom 
stavu minira kreativne i inventivne sposobnosti osobe. "Da" - ljuti su možda 
vješti u izvršavanju naređenja, ali su izgubljeni kada moraju da sami smisle i 
donesu odluku. 

U svakoj vezi se ne postavlja problem načina zajedničkog života već 
mogućnosti da svako kaže ono što misli i želi. Svima je poznato da nedostatak 
komunikacije stvara probleme u odnosima. Ali, kao što sami ne govorimo i ne 
izražavamo svoje prave osjećaje, tako i ne čujemo što drugi govore. Čujemo 
riječi, ali ih često uzimamo osobno, kao napad na nas, a ne kao iznošenje tuđih 
osjećaja. Zatvorivši svoj um, zatvorili smo i svoje srce. U tom slučaju, situacija 
se pogoršava do konflikta koji može da se razriješi samo silom. Da bi se održala 
veza druga osoba može da popusti nama ili mi njoj. Ponašajući se na taj način, 
dakako, ponavljamo obrazac iz djetinjstva kada je majčino ili očevo "ne" uvijek 
bila posljednja riječ. 

Očigledno, otvoren um, otvoreno srce i spremnost za slušanje neophodni su 
osobi koja voli, uz osobnost koja integrira glavu i srce sa seksualnošću (vidi 
sliku 11, poglavlje 11). U 1. poglavlju smo vidjeli da je, kod mnogo ljudi, bliska 
veza između ovih dijelova osobnosti prekinuta pa je mišljenje odvojeno od 
osjećaja, a seksualnost od ljubavi. Ovaj prekid razara integritet osobnosti, tako da 
nečije ponašanje na poslu nema veze sa ponašanjem kod kuće. "Voli bližnjeg 
svoga" je zapovijed koja možda ima smisla na nedjeljnoj misi, ali je na radnom 
mjestu u ponedjeljak ujutro potpuno nevažna. Slično tome, kada je nečiji život 
"podijeljen po ladicama", avantura sa sekretaricom ili poslovnom partnericom ni 
na koji način nije u suprotnosti sa ljubavlju za ženu koja se javno deklarira. Ali, 
biti različita osoba u različitim situacijama znači da osobnost ni u jednoj od njih 
nije kompletna. Možda se ljubav osjeća, ali to osjećanje je parcijalno i ne- 
savršeno. 

Što znači biti cjelovita osoba koja voli? Generalno, u stvarima ljubavi, glava 
ne može komandirati srcu. Niko ne može odlučiti koga će voljeti a još manje se 
zaljubiti. Ima mnogo slučajeva u kojima glava ne bi izabrala isti objekt ljubavi 
kao srce, ali tko da sluša glavu kada je ljubav u pitanju? Hladnokrvno 
promišljanje nikada ne "prolazi" u plamenu strasti. Da li to znači da ćemo 
pogriješiti ako slijedimo želje srca? Ne vjerujem. Istina je da, kada smo obuzeti 
plamenom ljubavi, imamo tendenciju da idealiziramo voljenu osobu, ali ima 
nešto jedinstveno u činjenici da nas on ili ona može uzbuditi i ponijeti do takvih 
visina. Na žalost, kada se ponovo spustimo na zemlju, čeka nas jedna druga 

vjeruju da se novcem može kupiti ljubav. Ljubav, pak, nikada ne dolazi s 
novcem; naprotiv, novac često stoji na putu ljubavi. 

Posjedovanje novca ili moći ne sprječava nužno osobu da voli u pravom 
smislu te riječi. Ne čini to ni uspieh ili slava. Međutim. ako težnia ka tim 


zaštitni kavez i kritički i cinički ispituje svakog tko bi mu se mogao približiti. 
Sve to vrijeme, srce traži nekog koga bi voljelo, nekog tko bi ga oslobodio. Kada 
nađe tu osobu, zbacit će svog tamničara i pobjeći iz zatvora. Pošto srce ima 
nepogrješivo oko uvijek će naći pravu osobu ali neće uvijek ostati na slobodi. 
Kada medeni mjesec završi, kada je par prinuđen suočiti se sa realnošću, ego 
preuzima kontrolu i ponovo uspostavlja stanje zaštitnog nadzora. 

To što erotska ljubav ne može zadržati svoj početni intenzitet ne umanjuje 
njeno značenje za ljudski život. Iako vatra koja se rasplamsala među 
ljubavnicima ne gori istim žarom kada je par dugo zajedno ona ne zamire. U 
središtu još uvijek snažno plamti, a njeni odsjaji se vide u očima ljubavnika 
tijekom njihovog zajedničkog života. Ne smijemo zaboraviti da se ta vatra 
ponovo rasplamsava u trenucima ekstaze seksualnog sjedinjavanja. Ne, nije 
priroda erotske ljubavi kriva za neuspjeh ljubavne veze, već rascjep osobnosti. 
Ideja da će nas ljubav osloboditi je iluzija, čije korijene nalazimo u dječjem 
uvjerenju da bi život bio raj kada bi nas majka bezuvjetno voljela. U stvari, ona 
rijetka djeca koja jesu predmet majčine bezuvjetne ljubavi uistinu uživaju u 
ljudskom ekvivalentu rajskog blaženstva. Mnogi od nas žude za takvom 
ljubavlju ali je nikada ne dobiju. Čak i tada, žudnja koju smo kao djeca osjećali 
opstaje u našim srcima i pothranjuje nam uvjerenje da će nas ljubav osloboditi. 
To što ljubav to povremeno i čini govori samo u prilog njenoj moći. Ali, 
možemo biti slobodni, istinski slobodni, samo kada ljubav preplavi naše cijelo 
biće - kada, zapravo, postanemo osoba koja voli. 

Takva osoba možemo postati ako premostimo i zatvorimo rascjep između 
ega i srca. To ne znači da se ego mora odreći svog položaja arbitra realnosti ili da 
se glava mora odreći svoje prevlasti u hijerarhiji osobnosti, već da glava i srce 
moraju zajedno raditi na unaprjeđenju zdravlja i sreće osobe. Moramo shvatiti i 
priznati da su moć i ljubav suprotne težnje i vrijednosti. Moć stvara nejednakost; 
njena upotreba zahtijeva suspenziju osjećaja. Ljubav se, naprotiv, osniva na 
priznavanju jednakosti. Čak i odnos između majke i djeteta mora uključiti 
saznanje da je i dijete osoba, baš kao i majka. Bez toga, dijete će razviti 
narcisoidnu karakternu strukturu i neće biti u stanju gledati druge kao osobe 
ravnopravne sebi. 

Ljudi često prljaju svoje intimne, odrasle veze, zanemarujući i 
obezvređujući povjerenje koje je neophodno za procvat ljubavi. Najčešći dokaz 
ovoga je novac. Mnogo ljudi koristi novac da bi kontrolirali ili dominirali nad 
drugima, dajući ili uskraćujući ga da bi silom proveli svoje zahtjeve. Mnogi 

govori iz obje ove pozicije. Svaka izjava ljubavi koju daje minirana je 
nepovjerenjem i sumnjom koja zrači. Takva osoba nije poštena ni prema sebi 
samoj. Naprotiv, svoje negativne stavove prikriva ili opravdava bacajući krivicu 
na druge. Ali. svaka laž kolu izgovori loš više produbljiuie rasciep osobnosti. ler 

ciljevima dominira u osobnosti, ego je odvojen od srca, a osoba nesposobna da 
voli cijelim bićem. Nagon za vlasti, moći, ili slavom zahtijeva kanaliziranje 
neprocjenjive količine energije ka tim ciljevima. Ali, kanaliziranje energije 
ukrućuje tijelo, a kruto tijelo ljubav teško otapa. Osjetljivost osobe tipa "A" na 
srčana oboljenja direktno je povezana sa rigidnošću vezanom za nagon za 
uspjehom. Ona je također povezana i sa panikom, neprijateljstvom i slomljenim 
srcem. Možemo se koncentrirati na jedan ili drugi vid problema, ali posljedice za 
tijelo su uglavnom iste. 

Iz ovoga ne proizlazi da osoba koja je orijentirana na zadovoljstvo ne može 
biti bogata, uspješna ili slavna. Zadovoljstvo je ugrađeno u kreativnost,“ ono je 
njen prirođeni, sastavni dio, a osoba koja voli je izuzetno kreativna je 
jednostavno zato što je njeno srce prisutno u svemu što čini. Ona može steći 
moć, slavu i uspjeh ali te vrijednosti ne dominiraju njome niti im ona žrtvuje 
svoju cjelovitost. 

Određene ego vrijednosti - poštovanje, dostojanstvo, poštenje, pravednost - 
su u skladu sa vrijednostima srca i pomažu bolju integraciju osobnosti. 
Poštovanje je nužno u svakoj ljubavnoj vezi između dvije zrele odrasle osobe. 
Ako netko nema samopoštovanja, ljubav je infantilna i nedozrela, i više je izraz 
potrebe za podrškom i njegom nego želje da se s nekim podijele dobri i ugodni 
osjećaji. Ako se partner ne poštuje, veza se degradira do stupnja formalnosti. 
Samo osoba za koju je poštivanje važno može biti osoba koja voli. To ne znači 
da se takva osoba nikada neće naljutiti na svog sudruga. U 1. poglavlju smo 
vidjeli da su ambivalentni osjećaji prilično zastupljeni u ljubavnoj vezi. Ali, 
ambivalentnost uvijek rezultira, gubitkom poštivanja jedne osobe za drugu i to, 
na kraju, pokvari i oslabi vezu. Samopoštovanje i poštovanje drugih zahtijeva da 
se suočimo sa situacijom i iskažemo svoju ljutnju tako da se veza ponovo vrati 
na čvrsto tlo. 

Dostojanstvo, vanjski izraz samopouzdanja, je još jedna vrijednost koja 
obogaćuje ljubav. Ono puni osobu jakim nabojem, a to je vrlo privlačno. Pošto 
dostojanstvena osoba ima uspravno, ponosno držanje, mnogi brkaju dostojanstvo 
sa rigidnošću, a to nije isto. Rigidna osoba se uspravno drži zbog straha da se ne 
slomi i popusti. Dostojanstvena osoba se ne plaši da će se slomiti - nije ni kruta 
niti blokirana i u stanju je plakati. Njeno ponašanje je vrijedno našeg poštovanja i 
obećava da ćemo i mi biti tretirani sa poštovanjem. 

Pošto predstavlja stanje unutrašnje cjelovitosti, poštenje ili čast je još jedna 
crta koja karakterizira osobu koja voli. Osoba, čije su srce i glava razdvojeni, 

Moje težište na ljubavi i seksualnosti može navesti neke čitatelje da se 
zapitaju nisam li zanemario spiritualne aspekte ljubavi. Što je sa ljubavlju prema 
Bogu? Nije li to ljubav prema Bogu ako nalazim zadovoljstvo u onome što je On 
stvorio? Može li se ljubav prema Bogu odvojiti od ljubavi prema onome što je 


srce zna istinu. Svaka laž obezvrjeđuje i njene veze sa drugim ljudima, jer ne 
može istovremeno imati otvoreno srce i lagati. 

Na žalost, malo nas je izbjeglo traume djetinjstva koje su nas prinudile da 
izoliramo svoja srca i da se zaštitimo od ljubavi. Pa ipak, svi čeznemo za 
ljubavlju iako nismo u stanju da potpuno otvorimo svoja srca sve dok se ne 
osjećamo sigurno. Tu sigurnost nećemo naći u ljubavi koju osjećamo prema 
drugom već samo u ljubavi koju osjećamo prema sebi. Ovo samoljublje nije 
narcizam, kao što sam istakao u svojoj prethodnoj knjizi, niti je to sebičnost. 
Kada se osjećaj ljubavi, posezanja i otvaranja, širi cijelim tijelom to doži- 
vljavamo kao samoljublje, kao da sami sebe volimo, jer nam ono pričinjava 
zadovoljstvo. Kada taj osjećaj dotakne drugu osobu, upoznajemo radost ljubavi 
prema drugom, ili "predmetne ljubavi", kako to zovu psiholozi. Ali te dvije stvari 
su zapravo jedna jer, kako Erich Fromm kaže: "Mi smo sami 'objekt' svojih 
osjećaja i stavova; stavovi prema drugima i prema nama samima su daleko od 
kontradiktornosti, oni su u osnovi konjunktivni." Prema tome, Fromm ističe: 
"Osjećaj ljubavi prema samom sebi nači će se kod svih onih koji su sposobni 
voljeti druge."* Ali, sebe možemo voljeti samo ako su poštovanje, dostojanstvo i 
poštenje vrijednosti prema kojima živimo. 

Spajanje glave i srca je tek pola posla na putu kojim idemo da bi postali 
osoba koja voli. Druga polovina je spajanje srca sa seksualnim organima tako da 
se seksualna aktivnost osjeti u srcu. U stvarnosti, srce i genitalije su povezani 
preko krvi; inače se ne bismo mogli seksualno uzbuditi. Ali, pošto ne osjećamo 
protok krvi, nismo svjesno svjesni te veze. Umjesto toga, doživljaj povezanosti 
ovisi od dubine disanja. Ako ne možemo povezati ljubav sa seksom, disanje nam 
je ograničeno na gornji dio tijela i zadržavamo dah. Osnovni preduvjet za 
prepuštanje seksualnosti je potpuno ispuštanje zraka. Tek kada disanje prodre 
duboko do zdjelice i stigne do zdjeličnog dna osjetit ćemo vezu između prsnog 
koša i zdjelice. U tom slučaju, seksualno uzbuđenje, kada se pojavi, nije 
ograničeno samo na genitalije već obuhvata i senzaciju topline i mekog širenja u 
zdjelici. Kada seksualna osjećaja nisu ograničena na genitalije, ona se protežu na 
cijelo tijelo pa tako i na cijelo srce. Mnogi ljudi vjeruju da seksualno uzbuđenje 
slabi kada se osobe bolje poznaju, ali ja mislim da se to odnosi samo na 
uzbuđenje predigre. Krajnje zadovoljstvo, ili orgazmičko zadovoljenje, povećava 
se sa bliskošću zato što se osoba potpunije predaje ukoliko je ljubav sigurnija. 


* Lowen, Narcissism, 324. 

Bog WOE) knjizi naglašavam važnost cjelovitog bića. Govoriti o spiritualnosti 
kao o nečemu što je odvojeno od drugih ljudskih funkcija znači razdvojiti 
jedinstvo osobnosti. Po mom mišljenju, spiritualnost je suprotna strana 
seksualnosti; obje izviru iz srca. Gledajući gore, dosežemo do nebesa; gledajući 
dolje, stižemo na zemlju. Ali, uz drveće koje nam ometa vidik naš pogled na 
gore ne može biti jači od našeg dodira sa zemljom. Da li možemo istinski biti 
spiritualni ako nismo seksualni? Ne vjerujem u to. 

Ako su veliki mistici i učitelji religije u pravu, Bog boravi u srcu. Ako 
potpuno uključimo srce u bilo koju aktivnost, to postaje izraz spiritualnosti, izraz 
našeg duha. Gledamo u tom svijetlu, seksualnost je, onda kada je direktna 
manifestacija ljubavi, bogom dana 1 božanstvena. 

Po istom pravilu, jedinstvo sa Bogom ili stapanje sa univerzalnom svijesti 
mogu imati seksualne osjećaje. Kada se žena zaredi i svoj život posveti 
religioznim ciljevima, ona postaje Kristova nevjesta. Sviđa mi se da mislim da 
smo, kada su nam srca potpuno otvorena, spiritualni u našoj seksualnosti i 
seksualni u našoj spiritualnosti. 

Počeo sam ovu knjigu razmatranjem prirode ljubavi, za koju sam izjavio da 
je u srcu života. Kako rastemo i razvijamo se, naša ljubav se mijenja, obuhvaća 


SENS. DUŠE, KA dai Pog V E A do PR Tag bg. 
Upravo ta ljubav hrani razvoj života: ljudskog, životinjskog, biljnog. 
Odgovornost ne znači teret ili obaveze. Ona znači ponašanje s ljubavlju, ali 


nikada obavezu ili dužnost. Dužnost i ljubav su nespojive, jer ljubav je reakcija 
slobodnog čovjeka čija dužnost je, prije svega, biti osoba koja voli. 

